
Ena od novic prejšnjega meseca je končno 
dala vedeti, da bo Uwe Boll zaprmej in brez- 
prizivno nehal snemati filme, ker se mu to 
Zaradi streamanja ne splača več, pa poln fa- 
lus ima vseh in žalosten je zaradi grdih be- 
sed na rovaš svojega dela. Novico pozdravi- 
jam, ker mi ne bo več treba trpeti ob slabo- 
umnih katastrofah, ki si jih je drznil izdoba- 
viti. Naj ob tej priliki tako izrečem nekaj be- 
sed ob virtualnem grobu človeka, ki mi je 
skoroda zagabil gibajoče slike. 

Če ne bi bilo videoiger, bi bil Uwe Boll le še 
en neizstopajoč in neprepoznaven režiser- 
ček, kakršni v senci mojstrov pobirajo drob- 
tinice z mize, ker česa več niso sposobni. 
Njegovi izdelki pred gamersko ero, ki je tra- 
jala od 1991 do 2002, resno niso vredni, da 
bi se pes nanje poscal. Videl sem nemalo ce- 
nenih videospotov na YouTubu, ki so boljši 
od njegovih tako imenovanih filmov tipa Ger- 
man Fried Movie, Amoklauf in Blackwoods. 
Eden od njih se kliče Fiasko in točno na tej 
trajektoriji je bila od samega začetka kariera 
gospoda Uweja. Tistega, za kogar se ne ve, 
kako si je pridobil diplomo iz literature, su- 
mi pa se, da so bili posredi udarci, resne vso- 
te denarja ali scheisse filmen. V svetu pisa- 
ne besede bi povzročil manj škode, ker ne bi 
neposredno zavdajal očem in ušesom, am- 
pak človek se je odločil, da bo režiser, in ni 
odnehal, dokler ni naletel na zlato jamo. Vi- 
deoigrice! V tisti dobi, polni bolečih spomi- 
nov na filma Super Mario in Street Fighter, 
je redkokdo verjel, da so lahko filmi po špi- 

lih kakorkoli uspešni, kaj šele dobri, in Uwe 
je mogel od debilnih založnikov za drobiž ku- 
piti pravice do nekaj niti ne tako levih franšiz. 
Istočasno je izkoristil vrzel v nemški zakono- 
daji, zaradi katere je od vlade dobil povrnjen 
dobršen del stroškov. Tako si je lahko pri- 
voščil snemanje res, res, res, res, res zanikr- 
nih igrofilmov, kot so House of the Dead, 
Alone in the Dark, Bloodrayne, Far Cry ter In 
the Name of the King (Dungeon Siege). Ob 
njih smo se praskali po glavah in glavicah, 
kajti njih ironično prispodobni smisel nam je 
vztrajno eludiral. Nakar je glasne kritike iz- 
zval na boksarski dvoboj in jih enega za dru- 
gim premlatil, da jih je boll-elo. Cesa takega 
si ne moreš izmisliti. 

Po letih zabavljanja čez tega klovna sem se 
prav ob vesti o upokojitvi vprašal, od kod ves 
ta žolč črni, ki smo mu ga igralci zlivali za 
vrat, namesto da bi budalo ignorirali. Vpra- 
šanje, če bi si Švabovo kamerično onanira- 
nje danes še tako gnali k srcu. To pa zato, 
ker so vmes igre svojo filmsko plat z izdelki, 
kot sta Heavy Rain in Last of Us, potisnile 
naprej. Sredi dvatisočih, ko je boll-ezen naj- 
bolj harala, smo bili platnu zavistni, hoteli 
smo, da bi se igre kosale z njimi pod njiho- 
vimi pogoji. Nakar smo številni gamerji do- 
umeli, da se jim ni treba, marveč da morajo 
ustvariti lastna merila in pod njimi odrasti. 
Zdi se mi, da smo dodobra stopili na to pot 
in da je nekritična zaljubljenost špilov v fil- 
me minila. Boll pa jim je k temu pomagal, 
čeprav na svoj tragičen način. Sneti 

UVODNJAK 


Politično korektno licemerstvo 


ta, tako imenovane politične korektnosti. 

Ta razvpita besedna zvezda, ki označuje 
ustrezno, do nikogar žaljivo izrazoslovje in vede- 
nje, je postala obče življenjsko vodilo ob boku de- 
setim božjim zapovedim. In islamskim stebrom, 
naukom Bude ter Višnujevi absolutni resnici, saj 
gre za splošno prakso, ki ne sme nikogar priza- 
deti in izvzeti. Uvedli so jo borci in aktivistke stig- 
matiziranih krožkov ter družbeni paladini z name- 
nom, da disciplinirajo javnost. V sodobni družbi 
vendarle ne smejo prevladovati stereotipi in na- 
pačne ali celo diskriminatorne besede za rasno, 
versko ter koitalno opredeljenost. Resda je pre- 
bivalstvo ZDA raznoliko in da ima država na gla- 
vi precej segregacijskega masla iz polpretekle 
zgodovine, zato je občutljivost višja. A vseeno je 
PC (political correctness) postala pretirana regu- 
lacija, ki v daje preveliko kontramoč obrobnim 
skupinam in v resnici zavdaja družbi ter medčlo- 
veškim odnosom. Resnica je naenkrat žaljivka 
postala. 
Kakor so se naši predniki v Titovih dneh bali deli- 
ti politične štose po gostilnah, tako morajo biti čez 
Lužo javne osebnosti zelo oprezne pri izbiri besed. 
Mnogokoga so že pribili na sramotilni steber zara- 
di nekorektnega čivka, da je nekdo debel in ne 
močnejše postave. Komedijanti se sicer rogajo gi- 
banju in njihovi vici so zanalašč še bolj nespodob- 
ni, toda njim nihče ne zameri. Nasprotno, javnost 
vseh barv in spolnih preferenc se štosom iz srca 
smeji, a kjerkoli drugod bo en sam izustek doživel 
pogrom. Ta dvoličnost je tipičen rezultat politične 
korektnosti, za nameček pa človek, zlasti prišlek, 
sploh ne ve, kakšen vokabular uporabljati pri rah- 
ločutnih debatah. Oni dan sem bil denimo v Ame- 
riki poučen, da je označba siamski dvojček nepri- 
merna in neumna, kajti "dvojčka nista iz Siama in 
Siam sploh ne obstaja!" Conjoined twins, zaraš- 
čena dvojčka, se reče. Zdaj si pa upaj izustiti reli- 
giozne oziroma folklorne pojme, kot so Adamovo 
jabolko, Ahilova tetiva in Venerin griček. 
Največji problem so pak zamorci. Ne ljudje, bese- 
da. V angleščini mi Afroameričani ne gredo z jezi- 
ka, poleg tega je to v Londonu neuporaben izraz. 
Barvno opredeljevanje pa mi je odvratno in deli- 
katno. Enako v slovenščini, kjer mi ne godijo ne 
črnci ne temnopolti. Ta rasna PC-indoktrinacija je 
zajela celo naše mlajše generacije, ki zamerijo be- 
sedi zamorec. Ampak jim odpustim, zakajti so pod 
tujskim vplivom in ne poznajo Pikinega očeta, 
Župančičevega Pisma in nekoč priljubljene znam- 
ke kave. Pri nas politična korektnost sicer ni tak 
mlinski kamen družbe, ameriški svet pa je z njo 
posiljen v vse družbene orifike. Firme pri zaposlo- 
vanju izpolnjujejo rasne (morda celo legebiterne) 
kvote, četudi na rovaš slabšega kadra. Dostop in- 
validskim vozičkom mora biti omogočen povsod, 
pri čemer sploh ne gre za invalide brez nog, mar- 
več za kite, nasedle na mobility scooterje. Micro- 
soft je brez pardona benal uporabnika, ki je v xbo- 
xov profil vnesel svoj rodni kraj, resnični Fort Gay, 
Zahodna Virginija. Obstajala je celo iniciativa, da 
se v računalništvu prepovesta oznaki 'master' in 
'slave' ... 


A: je ujeta v primež lastnega konstruk- 

Primerov take ureditve, ki sama sebe imenuje stanje 
odprtega duha, je nešteto. Ker se politična korekt- 
nost trudi nikomur stopiti na prste, prihaja do skraj- 
nosti, da se poženščeni moški borijo za vstop v žens- 
ke toalete. Oporekanje pomeni ozkoglednost in nera- 
zumevanje! Valu doktrine, ki bo nedvomno prinesla 
dobiček, prav tako sledijo industrije. Pisali smo že o 
stripovskih založbah, ki so v zadovoljevanju oziroma 
iskanju novih bralcev pol stoletja starim belskim 
rešimožem spremenili ten, spol in versko prepričanje. 
Zato je Spider-Man po novem chico, Thor baba, Ms. 
Marvel musli, Pingvin toplovoden in Captain Ameri- 
ca zamorec. Še Barbika je po petdesetih letih dobila 
drugačno podobo in danes jo lahko kupimo kot tem- 
nopolto, z 'močnejšo' postavo in celo kot invalidko. 
Še malo, pa bo prišla Barbie, ujeta v Kenovo telo. 
Tudi priljubljena linija American Doll je dala v pro- 
dajo invalidski voziček in celo komplet za punčko s 
sladkorno boleznijo. Temu pravijo 'razmišljanje izven 
škatle' in razbijanje stereotipov, da se deca že v rani 
mladosti navadi na parolo "vsi drugačni, vsi enako- 
pravni". 

Joker ima že lep čas tablično aplikacijo, torej način, 
da lahko uporabniki na ipadu ali na androidnih na- 
pravah čitajo našo žlahtno besedo. Sicer ne zagovar- 
jam branja na zaslonu, a trendi so taki, gmajna zah- 
teva, sam pa itak kot Murtaugh v Smrtonosnem orož- 
ju ugotavljam, da sem "too old for this shit". Google 
pri objavi programčkov ne dela težav in v njihovo šta- 
cuno lahko po mojem uvrstiš špil, kjer mladoletnico 
s porom rajcaš po češpljici, medtem ko ji snifaš črti- 
ce s trebuha. Komisija v Cupertinu pa je bolj zajeba- 
na in z njo imamo težave že od vsega začetka. Raz- 
log je seveda grafičen: naša politično nekorektna na- 
ga baba'", Kljub temu, da Jokerjevo aplikacijo sp- 
remljata označbi 17-- in mild nudity, so nas že večkrat 
odstranili. Ne samo zavoljo omenjene slike ob Sne- 
tega kolumnih, marveč so šteli za nedopustno tudi 
fotko joškic v opisu Game of Thrones, pikslasti sere- 
enshot spectrumovega Strip Pokra iz leta '86 in oglas 
Zavarovalnice Triglav, na katerem se dva mečkata v 
zarošenem avtu. 

S pojasnilom, da gre za 'pornografijo', so se križarsko 
spravili na par parov estetskih dojk in dvojec ritnih 
hlebčkov. Pri tem se sklicujejo na Websterjev slovar, 
ki tako definira "vsak prikaz spolnih organov ali de- 
javnosti, ki stimulirajo erotične in ne čustvene ob- 
čutke." Rad verjamem, da razvijalci skušajo na App 
Store vriniti vsakršno vsebino, bržda takisto nedvo- 
umno pornografijo. Obenem je tudi res, da se z na- 
menom primitivnega pritegovanja pozornosti joške 
in namigi na seks bliskajo od vsepovsod. Naša nagi- 
ca ni zares nujna in je bolj tradicionalna zapuščina 
preteklosti, časov, ko anatomsko izobraževanje še ni 
bilo na dosegu klika. A kljub vsemu gre za princip in 
zdrav razum. Čemu ti ponudijo oznako 'zmerna go- 
lota', ako ta očitno pomeni le gola kolena in bose no- 
ge? In za božjo voljo, kje na naših slikah so našli spol- 
ne organe ali dejavnosti? Nekje ipak je meja med za- 
morskim gangbangom in estetsko fotografijo zgoraj 
brez. Dodatna neumnost je, da mreži HBO dovolijo 
aplikacijo, ko pa mi iz njihove vsebine grebnemo pri- 
zor iz Igre prestolov, nam izdelek zavrnejo. Nasilni in 
krvavi prizori, s katerimi obilujejo igre in filmi ter po- 
sledično Joker, seveda niso problem. 


Naše oporekanje po teh alinejah je naletelo na glu- 
ha ušesa. Po mojem tem rečem strežejo kar roboti. 
Če obstajajo algoritmi za prepoznavo obrazov, zna 
program najti tudi ženske vijuge, ki stimulirajo ero- 
tične občutke, in razvijalcu poslati šablonsko zavr- 
nitveno pismo. Zato ni druge, kot da se ukloniš. Pre- 
izkusno smo deklini poveznili zajeten črn trak čez 
(s)porno vsebino in jim jo poslali na vpogled. Nak, 
ni bilo v redu, zakajti "meglenje, pikslanje ali pre- 
krivanje golote ni ustrezen ukrep". To pravilo je že 
samo po sebi vnebovpijoča bedarija, saj goloto ved- 
no 'prekrivamo', mar ne? Še bolj smejalno je, da 
sem nagajivo 'cenzuriral' dečvo, ki je je imela pod 
črnimi trakovi v resnici kopalke ... Apple se na do- 
kaz slaboumne politike ni odzval, zato smo pač pri- 
pravili neoporečen izvod. Ta je šel skozi sito, pre- 
ostalo pornografijo pa smo pripeljali skozi zadnje 
duri. Kurec jih gleda. 
Sanja se mi ne, koga lahko okusne ženske obline 
užalijo ali celo prizadenejo. Stvarnik je iz Adamo- 
vega rebra oblikoval svoje remek delo, čigar mlečne 
žleze so eden od vršacev evolucije. Nakar pride PC- 
človek in v nebeškem kraljestvu uveljavlja joškofo- 
bijo. Tako razmišljanje in vedenje je zaplankano in 
srednjeveško, torej ravno nasprotno od odprtega du- 
ha in izvenškatelnosti. Tistega, ki ga Applov gejev- 
ski le(a)der Cook tako promovira. Tako ali tako gre 
svetohlinstvo neprestano z roko v roki z vso to ame- 
riško kao spodobnostjo. Orožje je kul, joške niso. 
Objava raperskega komada s petimi nigri na sekun- 
do je ok, baročni akt ni. Cartman ni debel, marveč 
ima težke kosti, po drugi plati pa pizdograbni pred- 
sednik, ki je vse, kar PC ni, polovice raje ne moti. In 
ta dogmatični bullshit Amerika prek vseh kanalov 
vsiljuje celemu svetu. Recimo rjave smeškote, ki jih 
je politično korektni Apple kot prvi vdelal v svoje te- 
lefone. Ker belci se seveda lahko poistovetimo z zla- 
tenično barvo, dočim se nigrom to upira? Zato je po- 
litična korektnost le politično korekten izraz za hi- 
navščino. Se bo situacija z oranžnim trolom spre- 
menila? 

David Tomšič 

«ki jewočesu tvojega brata." (Luka 6 42) 


Zaslonski trakec za macbukve 

Po skoraj dveh letih je Apple osvežil prenosniško lini- 
jo macbook pro (13" in 15"), ki je po pričakovanjih 
tanjša za par milimetrov, lažja za četrt kile, svetlejša 
za pest lumnov in — dražja za par stotakov. Slednje ne 
gre samo na račun sodobnega droba, izboljšane tip- 
kovnice in večje drsne ploščadi, marveč tudi zaradi 
novosti, oklicane touch bar. To je dotikabilni OLED- 
trak, vodoravni zaslončič velikosti 2170 x 60 pik, ki 
nadomešča postarane funkcijske tipke. Na tem disple- 
ju se kontekstualno ali na zahtevo prikazujejo različni 
gumbi in ikonice, recimo bližnjice, orodne vrstice, 
smeškoti, všečki, logotipi strani, predogledi slik, pred- 
vajalne komande in tako dalje. Za nameček je na kraju 
te pasice očesce za ugotavljanje prstne identifikacije, 
ki omogoča hitro kupovanje zgolj z odtisom. Glede na 
to, da najcenejši 15-palčnik stane 2700 evrov, impul- 
zivno zapravljanje lastniku ni pretirana težava. Kako 
se bo sijajna pridobitev obnesla, nam bodo japiji in 
hipsterji povedali še ta mesec. 


KZIŠ 


Druga epizoda smenja Comptech ta mesec 
Prireditev Comptech, ki se kliče 'sejem zabavne elek- 
tronike, računalništva, tehnike in fotografije', se bo 
kljub precejšnji klavrnosti lanskega izkaza vnovič od- 
vila. Čas in kraj dogajanja sta 18. do 20. november, 
ljubljansko Gospodarsko razstavišče. Primorski orga- 
nizatorji za letos obljubljajo bolj privlačno podobo in 
več vsebine. Žal v napovedih ni videti kaj prida občih 
tehnologij, saj se večina alinej vrti okoli takega ali dru- 
gačnega gejminga. Sejemska ekskluzivnost bo tako 
preizkus VR-sistema oculus rift z novimi kontrolniki 
touch, ki dospejo v prodajo šele decembra. Nadalje 
bo Acer predstavljal zaslon, ki za boljše ciljanje sledi 
očem, in menda bo moč preizkusiti hidravlične dir- 
kaške simulatorje. Velik del prireditve bo turnir Epi- 
center LAN 11 v deseterici iger. Ukaželjneži se bodo 
lahko izobrazili v DJjanju in fotografiji. Upamo, da bo- 
do med razstavljalci vsa IT-imena, ki imajo v Sloveniji 
konkretno zastopstvo, od Microsofta prek Playstatio- 
na do Samsunga. Če ne, jih je lahko vse sram, organi- 
zatorje in firme. Za plačljivo vstopnino namreč obi- 
skovalec pričakuje zanimivosti in novosti, ki jih ne mo- 
re preizkusiti v trgovinah. 


Končno Red Dead Redemption 2 

Rockstarove delnice so dejansko poskočile, ko so raz- 
krili eno slabše varovanih skrivnosti: to, da delajo na 
nadaljevanju odprtosvetovne kavbojščine izpred, hja, 
šestih let. Mimogrede, ko se je prvenec za XB360 uvr- 
stil na seznam nazajzdružljivih iger za xbox one, je ce- 
na rabljenih ploščkov petkratno poskočila. Najbolj hec- 
no pri tržnem odzivu je to, da znanega ni praktično 
nič, le to, da bo likov sedem, med njimi skoraj gotovo 
protagonist enice John Marston, da bo prisotno več- 
igralstvo in da špil pride naslednje jeseni na PS4 in 
XBO. Vendar ni treba imeti domišljije Karla Maya, da 
si predstavljamo čudovito naravo, ogromnjaški zem- 
ljevid, streljanje banditov med mrmranjem Rafkove 
"Moj črni konj ne rabi uzde", gonjo bizonov, kanjone 
in časovno umestitev pred RDR1. Tu imaš, Ouentin! 


- sa . ) 

Riot je s postavitvijo zadnjega prizorišča spet navdušil. Ekipi sta bili na nasprotnih koncih parketa na od- 
prtih odrih, da so tekmovalci slišali navijače, dočim so v prostor med njima projicirali igralno karto. 


Prevlada SK Telecoma 
T1 v LoLu se nadaljuje 


Koristno je, če nisi privrženec ene same igre MOBA 
na račun vseh ostalih, saj lahko potem uživaš v dolgi 
seriji različnih finalnih tekmovanj, ki se zvrstijo skozi 
jesen. Utrip po presenečenj polnem Internationalu za 
Doto 2 se še ni umiril, že so Riot Games skozi ves ok- 
tober stopnjevali srditost League of Legends World 
Championshipa, zaključnega turnirja LoLove sezone. 
Za razliko od Valva, ki zbere absurdno veliko količino 
novcev za nagrado, pri Riotu dogodek radi razpote- 
gnejo čez več prizorišč, da žur od blizu vidi dosti ljudi. 
To pot so za igrišče izbrali Združene države. Skupin- 
ski del s šestnajstimi ekipami je v začetku oktobra po- 
tekal v San Franciscu, četrtfinale se je odvil v Chica- 
gu, polfinale v New Yorku. Za končni obračun se je 
karavana 29. oktobra vrnila na zahodno obalo, v lo- 
sangeleški Staples Center, kjer drugače nekaj podr- 
sava Anže Kopitar. 

Če za Doto 2 velja, da jo obvladujejo Kitajci, ima LoL 
trdno v primežu Južna Koreja. To je bilo hitro vidno 
ob pogledu na polfinaliste, saj so bili kar trije od tam, 
dočim so evropski H2k skušali rešiti zahodnjaško 
čast. Da je bila mera polna, so prav Korejci izločili ki- 
tajske klane, kar se jemlje skrajno resno. Proti Kitajcu 
pač ne izgubiš, ali pa te iz Seula deportirajo v smer 
Pjongjanga. Mnogi so upali na srečanje SK Telecoma 
TI in H2k v finalu, saj bi se tako spet pomerila legen- 
darni SKjev mid laner Faker in H2kjev Ryu, ki sta ime- 
la epski spopad že v kvalifikacijah pred tremi leti. Ta- 
krat je zmagal Faker in prvič slavil na Championshi- 
pu, Ryu pa je odromal v Evropo. A to se žal ni zgodi- 
lo, ker so H2k klonili proti Samsung Galaxyju. SK Te- 


lecom T1 je v drugem, skrajno napetem polfinalu, s 
tri proti dve uspel za mišjo dlako premagati ROX Ti- 
gers v enem najbolj epskih bojev v zgodovini LoLa. 

Najboljše so vendarle prihranili za konec. Tudi zadnji 
obračun se je končal s tri proti dve v igrah v korist SK 
Telecoma TI in nasploh igra že lep čas ni videla tako 
zelo izenačenih vrhuncev. Očitno morajo biti res na 
obeh straneh Korejci, če hočeš upati, da po stezicah 
ne bo enosmernega prometa. SK Telecom T1 so tako 
na 'Worlds', kakor se turnir imenuje popularno, zma- 
gali že tretjič, pa so bili že pred tem z dvema lovorika- 
ma rekorderji. In prav pri vseh zmagah je bil poleg Fa- 
ker, ki mu v profesionalni špilavni druščini s tem ni 
več para, četudi pogledamo izven Lige. Zmagovalci 
so pobrali dva milijona ameriških dolarjev in slabih šti- 
rideset kilogramov težak pokal dvignili s takšno lahko- 
to, da sumimo, da niso kvihtali samo z miškami. (ag) 


zao po 4 RAS 
Superzvezdnik Faker s pravim imenom Sang-hyeok 


Lee je fante z očali levo od pokala. Od originalnega 
tima iz leta 2013 sta ostala le še on in bengi. 


x c 

Kljub razmahu herojskih iger konkurenca očitno LoLa ni vidneje načela, saj so se septembra pri Riotu po- 
hvalili s stotimi milijoni igralcev mesečno. Worlds je zato obljuden festival z mnogimi cosplayerji. 

Sledeča Nintendova 
konzola bo switch 


Nintendo je z videom, ki je skupnost kljub nekaj iz- 
curljanim informacijam precej presenetil, obelodanil 
svojo naslednjo platformo, pomensko oklicano za 
switch. Ime je znamenje, kajti kot smo predvidevali, 
bo šlo za hibriden, izmenljivostno naravnan združek 
sobnega in ročnega igralnega sistema. Njegov osred- 
nji del bo podoben tablici in bo imel 6,2-palčen, na 
(več)dotik občutljiv zaslon ločljivosti 720p. V njem bo 
levji delež elektronike, tako da ga bo moč nositi s sa- 
bo. V tem primeru bomo na levo in desno stran na- 
taknili po en kos kontrolnika z analogno gobico in 
gumbi. Ko bomo prišli domov, bomo ta kosa vzeli dol, 
ju nataknili na manjši nosilec in tako dobili klasičen 
joypad. Prav tako ju bo moč obrniti vodoravno in ju 
uporabljati kot majhen plošček. Zaslon pa bo doma 
sedel v pokončno bazo, povezano s televizorjem, na- 
kar bomo brezšivno nadaljevali z igranjem, kjer smo 
ga končali v premični obliki. Sistem bo uporabljal mo- 
dule kot 3DS in seveda digitalne dolpotege. 


Če bi se kaj takega pojavilo na Kickstarterju, bi ne- 
kateri brž podvomili o delovanju. A ker je zadaj Nin- 
tendo, o funkcionalnosti dvojneža ne gre dvomiti. 


V videu smo videli številne vznemirljivosti, od nasled- 
nje Zelde in novega Maria do ne-Nintendovih titul, kot 
je NBA 2K kot simbol lokalnega multiplayerja. De- 
jansko je seznam založnikov, ki hočejo biti pri koritu, 
dolg in vsebuje praktično slehernega zahodnega po- 
membneža, od EAja prek Ubisofta do Activisiona. 
Vendar to ne pomeni nič, saj je bilo enako z wiijem U, 
pa vemo, kako se končuje ta zgodba: te dni s proiz- 
vodnih linij prihajajo zadnji kosi te konzole. Za switch 
pa niso uradno napovedali še niti ene igre. Tako ali 
tako je v videu kup neznank: so pokazali novega tri- 
razsežnega Maria ali le kakšno dodatno stopnjo za 3D 
World, sta Mario Kart in Splatoon frišna ali le oboga- 
tena, bo olepšani Skyrim res izšel za switch ali gre sa- 
mo za marketinške floskule? Za nameček Nintendo 
zvito ni povedal ne cene ne natančnih specifikacij, 
marveč zgolj marec 2017. Tako so 

razgreli skupnost, povzročili števil- ' 
ne špekulacije in prišli v širše me- | 
dije, več pa bodo izdali januarja. (sn) 


Zaslonski del preklopnarja boš nosil s sabo kot tab- 
lico in bo imel snemljiva stranska joypadka. Ta bo 
moč rabiti ločeno ali ju posaditi na stojalo. 

ATŠT kupuje Batmana in Zajčka Dolgouščka 

Časi se spreminjajo in z njimi servisi uveljavljenih pod- 
jetij. Petrol danes bolj služi z rogljički kot z bencinom 
in ljudje na Pošto hodijo po sveče, ne po znamke. Tu- 
di ponudniki telekomunikacijskih kanalov hočejo biti 
več kot le polagalci kablov. Vsebine so namreč tiste, 
ki jih uporabniki želimo in ki smo jih pripravljeni stal- 
no plačevati. Najbolj je to zaznavno na ameriškem 
trgu, kjer se vse bolj parijo, združujejo in prevzemajo, 
pri čemer vselej bajajo o konvergenci med infrastruk- 
turo in medijsko vsebino. Zadnje tovrstno oznanilo je 
najava telekoma ATAT, da bo za 85 milijard zelenih 
kupil eno največjih tovarn zabave na svetu, Time War- 
ner. Slednje ime firme sicer redko vidimo, toda pod 
njegovo marelo sodi marsikaj nam poznanega. Na 
prvem mestu je filmski studio Warner Bros., od koder 
so prišli Harry, Gospodar, Matrica in polovica super- 
junaščin. Nadalje so v portfelju ducati televizijskih 
mrež, kot so CNN, HBO, CW, TNT in Cartoon Network. 
Prek bermudske družbe CME je Warner celo večinski 
lastnik ProPlusa oziroma PopTVja. In nenazadnje je 
pod njegovim okriljem stripovska založba DC, kar po- 
meni Batmana s tovarišijo. 

Posel mora požegnati protimonopolna komisija, a ovir 
pri nabavi bržda ne bo. Navsezadnje je Time Warner 
že pred poldrugim desetletjem za večji denar prevzel 
drug telekomunikacijski gigant AOL, vendar se nave- 
za ni obnesla. Vseeno je nekaj na Trumpovih besedah, 
da take poteze zavdajajo demokraciji, saj centralizira- 
jo moč in velikane spreminjajo v še bolj nepremaglji- 
ve. Predvsem je na udaru spletna nevtralnost, vpraš- 
ljiva pa je ravno tako bodoča dostopnost do Warner- 
jevih vsebin izven ATaTjevih omrežij. 


Nova alternativna ploščka za PS4 

Privzeti kontrolnik playstationa 4 je dual shock, ki pa 
ima za zahtevnejše igralce kakšno funkcijo premalo, 
recimo pripenjanje lastno definiranih ukazov na gum- 
be. Na nasprotnem bregu ima xbox one svoj elite con- 
troller, ki je majka. Tudi zato se je Sony zmenil s proiz- 
vajalcema periferije Razerjem in Naconom, da bosta 
še letos v štacune poslala 'profesionalna' joypada za 
štirico. Razerjev model se bo japansko zveneče klical 
raiju in bo imel dvoje dodatnih bumperjev in petelinov, 
možnost skrajšanega hoda le-teh, gumirani gobici in 
softverska profila, med katerima bo moč instantno 
menjavati. Naconov izdelek se bo klical revolution in 
bo gobici z izboljšano natančnostjo postavil tako kot 
pri xboxu. Nalašč! Zadaj bo imel dodatni pretikali, ki 
bosta simulirali štiri gumbe, v notranjosti pa šest uteži 
in možnost definiranja štirih programskih profilov. Oba 
bosta ožičena, saj osvobojenost kablov poveča zamik, 
kar ni profesionalno. Ceni še nista znani, se pa bosta 
gibali med sto in sto petdesetimi evri. Če si se zdaj pri- 
jel za srce, verjetno ne veš, da se slično cenjeni elitni 
kontrolnik za XBO prodaja kot sveže žemljice. 


Microsoftova oktobrska konferenca je pokazala nekaj 
vrednih omembnosti. Najbolj vseh tikajoča je za po- 
mlad napovedana nadgradnja Windows 10, imenova- 
na Creators Update. Med pomembnejšimi novostmi 
bo ustvarjanje v trirazsežnosti, kajti MS si zavoljo pro- 
jekta HoloLens želi karseda brezšivno prehajanje iz 
ene resničnosti v drugo. Odslej bosta z globinsko 
komponento opremljena orodji Paint in Powerpoint, 
brskalnik Edge pa bo prikazoval take vsebine. V tem 
oziru so demonstrirali zadovoljivo 3D-skeniranje po- 
tom običajne telefonične kamere. Aplikacijo bodo 
menda razvili za vse mobilnike. Kar bomo prostorsko 
zmodelirali oziroma ustvarili, bomo mogli prav tako 
hitro 3D-stiskati, saj bo podpora za te naprave sis- 
temska. Windows PC bo v sodelovanju z Windows fo- 
nom naposled omogočal nadaljevanje dela z mobilni- 
ka in telefoniranje ter SMSanje, kar Applov ekosistem 
nudi že več let. Glede na zaton mobilniške platforme 
je to vsekakor prepozno. 


V zastonjskem Paintu 3D bomo ustvarjali prostor- 
sko. Moč bo 3D-oblikovati ali uporabiti knjižnico 
modelov. Namen je 3D tiskanje ali VR-ogledovanje. 


Par novitet je povezanih z igrami. Prednjači gumb 
broadcast za takojšnje streamanje igranja, ki bo po- 
leg toka videa samodejno serviral obvestila prijateljč- 
kom. Občinstvo bo prek predpripravljenih ikonic nato 
špilavcu svetovalo ali težilo. Vso to funkcionalnost bo 
omogočil nedavni Microsoftov nakup pretočne tehno- 
logije Beam, seveda pa bo sistemsko pretakanje de- 
lovalo le s servisom Xbox Live. Za Twitch in YouTube 
se bo še vedno treba posluževati drugih orodij. Nada- 
lje bo okenska aplikacija Xbox nudila organizacijo 
tekmovanj v nekaterih, najbrž Microsoftovih naslovih. 
Marsikdo bo pri tem pomislil, da je to itak možno zno- 
traj vsakega špila, vendar v resnici ni. Tu bomo nam- 
reč nastavili čas in strukturo ter vse pogoje, nakar bo 
za izvedbo, prijave in beleženje rezultatov skrbel st- 
režnik. Še ena gejmerjem posvečena vest je, da Mic- 
rosoft sodeluje s partnerji pri pripravi VR-ekosistema. 


A windows10 


Tale diapozitiv je vse, kar so pokazali okoli VRa. 
Microsoft s 'PCjaši' torej pripravlja še tretjo VR- 
čelado za računalnik, ki bo tipala po prostoru s ka- 
mero, ne bo imela kontrolnikov in bo poceni. 

Tu ne gre za večtisočevrski projekt HoloLens, ki je 
VR, AR in PC v eni naglavni inštalaciji, marveč za 'kla- 
sičen', ožičen VR-gledalnik nalik riftu in vivu. S to ra- 
zliko, da bo zaznaval položaj v sobi prek vgrajene ka- 
mere in da bo koštal 300 evrov, kar je pol manj od 
konkurence. A kakor je to oznanilo udarno, je bilo iz- 
rečeno čisto mimobežno brez ene same dodatne in- 
formacije. Lahko pa brez slabe vesti pošpekuliramo, 
da bo na tak način dobil VR tudi xbox one. 


Največjo pozornost na Microsoftovem dogodku je 
dobil transformerski računalnik surface studio, ki 
je lahko poželjiv PC ali risarska podlaga. 4 jurje! 


Microsoft je na dogodku oznanil nadgradnjo svojega 
res privlačnega in mišičastega 13,5-palčnega prenos- 
nika surface book. Tega ne gre mešati s tablico sur- 
face na levi. To je PC-prenosnik z najboljšimi specifi- 
kacijami, ki macbooke prekaša po dotikabilnem dis- 
pleju, risarskem svinčniku in možnosti odstranitve tip- 
kovnice za tablično rokovanje. Vse variante imajo In- 
telov čip i7, glede na shrambo in ram pa ga cenijo 
med 2400 in 3200 evri. Največji adut novega 13,5- 
palčnega modela je šestnajsturno trajanje baterije. A 
bolj kot zvišane specifikacije poznane naprave je 
prevzela predstavitev svežega namiznega računalnika 
najvišjega razreda. Medtem ko je večina PCjev pla- 
stično cenenih in po videzu neprimerljivih z imaci, je 
Microsoft izdelal mašino za prste obliznit.. Imenuje se 
surface studio, z njo pa ne cikajo na domove, marveč 
na kreativne pisarne. Oblikovalci, umetniki in arhi- 
tekti bodo namreč čislali osrednjo posebnost napra- 
ve, da se 28-palčen displej zloži v vodoravnejši po- 
ložaj za neposredno risanje. Površina je superobčut- 
ljiva in superrazločna, kajti mreža šteje kar 4500 x 
3000 pik, tako da kar kliče po ustvarjalnosti. Zanj bo 
na voljo posrečen dodatek surface dial, vrtilni ploš- 
ček, ki do neke mere nadomešča miško, najbolj pa 
se izkaže položen neposredno na zaslon, kjer dobi vlo- 
go priročnega izbirnika barv in orodij. Cena ni sitnica, 
saj osnovni model z i5 košta tri tisočake, najjači z i7 
in 32 GB rama pa več kot štiri! Itak je zelo malo ver- 
jetno, da bo Microsoft eno ali drugo računalo sploh 
pripeljal v Slovenijo. (lf) 


Takole bo mogoče spustiti zaslon in si narediti de- 
lovno površino. Pri tem bo pomagal še nazaslonski 
plošček, ki bo skrbel za hiter dostop do orodij. 

STELLAR TACTICS Kaj dobiš, ko taktični potezni boj prvih Falloutov in Wastelandov spojiš z izgubljenostjo v vesolju? Hudirjevo zanimivo in ambiciozno indiejansko frpjko 
Stellar Tactics, ki skuša združiti ljubezen do klasičnega igranja vlog in pa Elitov ter Star Controlov. Z gručo srboritih vojaških najemnikov bomo ubežali uničenju rodnega pla- 
neta in se odpravili med zvezde iskat novo prihodnost. Po vesolju se bomo prevažali v več kot štiridesetih različnih ladjah in se v nemih razbitinah postaj ter na površjih plane- 

| tov v izometričnem pogledu spoprijemali z nevarnimi tujskimi vojščaki. Avtorji ciljajo na precejšnjo zaguljenost! Napredovanje likov bo dokaj svobodno, brez poklicev, toda z 
vrsto samosvojih veščin. Ob tem bo moč izven teh misij početi marsikaj, tudi rudariti med asteroidi in preprodajati robo na galaktičnem trgu. (ag) 


s 


SERIOUS SAM VR: THE LAST HOPE "Looks to me like 
things just got serious!" se priduša še en od oživljenih junakov 
streljačin včerajšnjika, Serious Sam. Ta je hrvaškega porekla 
in na svojih odpravah pristno uživa v masakriranju huronskih 
količin demonskih zlobcev. Resnikova nagnjenost k elimina- 
ciji slehernega peklenščka in mumije, ki jo dopolnjuje s pikri- 
mi izjavami, je tako prisrčna, da je preživela pet let, odkar 
smo videli trojko, in bo kmalu našla dom v VR-prostoru. Ta je 
itak nabito poln enostavnih igric in Samova pojava se tej šti- 
mungi nadvse poda - zlasti ker bo v Last Hope gibanje po- 
stavljeno na tirnice. Naloga igralca bo zgolj ta, da bo med sa- 
modejnim premikanjem z oziranjem in vihtenjem vivovih 

- kontrolnikov (zaenkrat je podprt le HTCjev šlem) spektaku- 
larno, barvito, krvavo in hecno pobil vse okostnjake, leteče 
robote in titanske kipe. Dual wield bazuk, motork ter laserjev 

» je samoumeven in nasmešek ob sarkastičnih enovrstičnicah 
takisto. Early access na Steamu je že, finalni izid pa, saj veš, 
"kad je igra spremna." (sn) 


THE SEXY BRUTALE Po naslovu bi sklepali, da 
je The Sexy Brutale pretepačina nalik Bikini Kara- 
te Babes. A srečoma ni tako. Šlo bo za od zgoraj 
gledano miselnico, ki se bo dogajala v dvorcu na 
dan slovesnega plesa v maskah. Kajpak bo šlo vse 
narobe, saj bodo gostje eden za drugim pocepali. 
Na ostarelem svečeniku bo, da jim reši življenja,  — 
kar bo počel v neskončnem ponavljanju dvanaj- z Ko, 
stih ur, kolikor bo trajal dogodek. Slično kot Bill a 

? 

. 
k. 


Murray v filmu Groundhog Day, le z več misterijev 
in rezil med lopaticami. Junak na dogodke ne bo 
vplival neposredno, saj mu bodo to preprečevale 
čarobne maske, zbrane tekom razpletanja skrivno- 4 4 
sti. Vendar ga ne bodo le omejevale, kajti od njih K sa 
bo deležen čudežnih moči, glede katerih avtorji še 

molčijo. Na vsak način bo dosti špegal skozi 

ključavnice, zasledoval in prisluškoval. Pokazali so 

prizor, kjer naboje v pokalici zamenja s praznimi, s 

čimer pogube reši enega od likov. Bojda se obeta 

poštena merica britanskega humorja in odbita što- 

rija, v kateri se bo prepletalo mnoštvo niti. (kv) 


s 


N LOST EMBER Tale postapokaliptična izkušnja ne bo | k y č 
prav nič akcijska, saj v njej ne bo ne tepeža ne zbiranja 4 ) V) 
točk. Namesto šopanja adrenalina bo začarala čute in iz- a 4 KT k (a 
vabljala čustva, slično kot nedavni Abzii. Lost Ember bo - JU sy 84 
temeljil na odkrivanju sveta, ki ga je narava davno iztrga- ra 4 H h 
la iz krempljev civilizacije in ga ponovno vzela v objem. v JA 
Po prelestnih 3D-pokrajinah bomo tretjeosebno vodili v NU 4 
volka, ki bo znal dušo brezšivno naseliti v mnoštvo drugih | v a 4 w, 4 
živali. Zdaj bomo tekli skozi bujne gozdove, nato poskočili (4 4: ne v 
in z jato papig frčali skozi krošnje, hipec kasneje pa v rib- y 1: me 
ji obliki vijugali med morsko travo ali se kot krt prebijali ' S C mi ta 4 

m skozi podzemne labirinte. Koliko dodatnega življa bo moč V vpo jin dz a 

upravljati, ostaja odvisno od uspešnosti kampanje na k 4. Me 
Kickstarterju. Cilj bo priti do mesta, koder naj bi našli od- MAMA 
govore na vprašanja, ki se bodo porajala tekom popoto- m s > 9 
vanja. (kv) ča nm nam; 


BATTLERITE Po zatonu Bloodline Champions nam bodo 
njihovi švedski stvaritelji postregli z novim naslovom vrste 
MOBA. Igranje bo ostalo podobno predhodniku, a vendar- - 
le se obeta več kot stari špil v novi preobleki. Izbirali bomo - 3 z 
med petnajstimi heroji, razdeljenimi na zdravilce, tanke in / 
delilce poškodb. Med njimi bomo našli velikana, ki bo mla- 
| til vsepovprek s kosom mesa, drobno coprnico z vodno 
čarovnijo in gibčnega človeka-žabo, ki bo mojstrsko vihtel 
bodala. Z junakom se bomo pridružili dve- ali tričlanski eki- 
pi in se v ovalni areni spopadli z drugim moštvom. Dosti bo 
štela spretnost, saj bo treba vsako sposobnost natančno 
nameriti. Predmetov, levelov in računalniških sitnobic 
(creepov) ne bo, zato bomo moči nadgrajevali le z osvojit- 
vijo rune sredi zemljevida in na pričetku runde z obredom, 
'battleritom'. Z njim se bomo usmerili v napadalno, obram- 
bno ali uporabno razvojno vejo. Zmagovalna ekipa bo tista, 
ki ji bo uspelo v treh od petih rund pobiti vse rivale. Za to 
d pa ne bodo potrebne ure in ure, saj bodo bitke srdite in ko- 
maj nekajminutne. (tm) 


BLACKWOOD CROSSING Naslov nima nika- 
kršne povezave s podobnoimenskim nizom retro- 
pustolovščin. Tole bo lahkotna prvoosebna avan- 
tura, a kljub preprostim ugankam bo Blackwall 
Crossing bolj interaktivna drama kot neko hudo 
kombiniranje predmetov. Pripoved čez vse, skrat- 
ka. Demo je pokazal siroto Scarlett, ki se z mlaj- 
šim bratom zbudi na vlaku. Okolica je surreali- : | < 
stična, sredi vagona raste skozi streho drevo, v ku- , 
peju je zajec v obleki in nekdo s prašičjo masko ... 
Dogajanje spomni na Alico, Coraline in slične st- 
rašljivo pravljične scenarije, pa še malce na Dah- 
love povesti. Vožnja bo torej čarobna, a hkrati te- 
mačna in se bo ukvarjala z življenjem, ljubeznijo 
ter izgubo bližnjih. Angleški avtorji obljubljajo, da 
se bo sporočilo dotaknilo slehernega igralca, in 
obenem zagotavljajo domiselne igralne prijeme. 
Tako ne bo šlo zgolj za simulacijo sprehajanja. (1f) 


ALPHA CENTAURI ll 


STAR CONTROL: ORIGINS Pred tremi leti so 
pri Stardocku od Atarija kupili ime Star Control in 
oznanili njegovo oživitev. S tem so neznansko 
osrečili vse otroke socializma, kajti trojica teh iger iz 
devetdesetih je pojem raziskovanja neznanih ve- 
soljskih kotičkov, kjer smo morali zbrati surovine za 
nadaljnjo pot in se v arkadnem pinjavu otepati gnu- 
sob. Origins bo postavljen v leto 2086, ko človeštvo 
na luni Triton naleti na prvega nezemljana in zasnu- 
je agencijo Star Control za kukanje dlje v črnino. Z 
matično barkačo bomo raziskovali nova osončja in 
jih izkoristili za materiale ter tehnologije za nad- 
gradnje. Rude bomo s površij planetov odnašali s 
plovilci, ki bodo na njih brezšivno pristajala. Pri tem 
bomo naleteli na čuda tujskih bitjec, s katerimi se 
bo moč pogovoriti - če ne drugače, s puško. Kot se 
zagre, bo boj spet realnočasoven in z veliko bliska- 
nja! (ag) 


STELLAR OVERLOAD Na prvi vrg zrkla je tole samo še eden od Minecraftovih klonov, z značilno skockano okolico. Vendar tule pokrajina ne bo segla v nedogled v eno smer, 
marveč bo narejena v obliki planetov - kockastih, se ve! Overload je namreč prav tisti Planets3, ki je predlani uspel na Kickstarterju s takšno idejo mnogoterih oglatih zaplat zem- 
lje v vesolju, kar pošteno pomnoži različne sorte alienskih panoram. Toda za razliko od Starbounda bo kopanje dokaj omejeno, saj bomo v glavnem rudarili po površju in na- 
ravnih jamah. Izvirni zagonski koncept se je namreč do danes preusmeril v frpjko z grajenjem. Planete bo treba skozi množico kvestov rešiti nadlog, denimo robotske invazije. 
Ustvarjali pa bomo vse od stavb do vozil in seveda pihalnikov. Špil je ravnokar prešel v zgodnji dostop in upajmo, da tamkaj ne bo izpareval. (ag) 


Aggressor po njej slalomira med Korejci in cosplayerji. 


orld of Warcraftov dodatek Legion je iz- 
W: nedolgo tega in Overwatch gotovo 

še ne bo dobil razširitve. Zato pa bo de- 
cembra dvajseta obletnica prihoda prvega Hudi- 
čevca! Nemalo zavzetežev je posledično od letoš- 
njega Blizzcona pričakovalo najavo Diabla 4 ali vsaj 
novega dodatka za trojko. To se ni zgodilo in vi- 
harniška konvencija je prvikrat minila brez nazna- 
nitve večjega naslova. Toda živahno je bilo vendar- 
le, kajti kalifornijski studio ima navsezadnje v po- 
sesti šest jako aktivnih iger. Živimo pa v času, ko 
to terja stalno posodabljanje in debeljenje, da za- 
držiš pozornost igralcev. 
Arenska igra Heroes of the Storm bo tako kmalu de- 
ležna dveh novih likov. Najprej Warcraftovega juna- 
ka Alianse Variana Vrynna, ki je ravno storil smert v 
Legionu in se je očitno upokojil tako, da je odšel v 
HotS. Za njim pride še najbolj znani elementalni mo- 


gočnik, ognjeni Ragnaros. Starcraft 2 bo 22. no- MER me a ru a 
vembra dobil zadnji, tretji paket dodatnih misij z Marca di ru 
duhčasto vojakinjo Novo v glavni vlogi. Do konca MEVENMI ma Mes ee ce a Sa 
leta dospe še nov co-op commander, zombijski ka- MigeRerunroru a ue A 
pitan Stukov, ki bo terranske enote kombiniral z na- M4ojikso] nepozabni corpse exposion, bone spear in 
gravžnimi mutanti. Obenem so razkrili zanimivo po- Mele ez ea an ea ar ose 
drobnost, da v navezi z Googlovim moštvom Deep-  MePaije ua jasi Sa Me A area kolo 
Mind prirejajo Starcraft 2 za lažje eksperimentiranje žkalarkesjsigleol van Auto ole 
z naprednejšo umetno pametjo, kakršna raste v Meier ao ee A ca 
znanstvenih laboratorijih. Bo prvi 'zahodnjak', ki bo  Muueagisiciurztauiaes ru koje ola 
porazil Korejce, napredna nevronska mreža? Sk-  Mijatejaleojjruci Hojo car ee ae: 
ratka, kdor se je 4. in 5. tega meseca oglasil na ana-  Miilojsja/caleMo sije Art Sa osle ok 
heimskem razstavišču, je imel kaj videti. bo. Studio načrtuje, da bo to vsakoletni pripetljaj. 


DIABLOVO OBUJANJE MRTVECEV 

Manku razširitev navkljub bodo igralci Hudiča 3 v 
začetku prihodnjega leta vendarle prejeli vsaj eno 
hudo zaželeno stvar: nekromanta iz dvojke kot ig- 
ralno klaso. "Pa saj ima že witeh doctor kup nje- 
govih veščin!" porečeš. Res je in pri razvoju se tru- 


mafijskih družin. Vsaka klasa bo pripadala eni od 
njih in na razpolago bodo 'tristranske' podobice, ki 
bodo povezovale sorodne heroje. Tako bo druid do- 
bil naključeno šamanovo karte, kar se bo v Hearth- 
stonu dogodilo prvič. Doslej razkrite podobice so 
zanimive, denimo tvorjenje uroka iz treh gradnikov, 
in vsebujejo presenetljivo malo vpliva naključij. Kar- 
tel Jade Lotus bo imel Lotus Assassina, ki bo ob 
ugonobitvi sovraga spet pridobil stealth. Pokvar- 
jenci Grimy Goons pa bodo hunterjem dali metalnik 
piraj, vsem pa bo pomagal ponarejen kovanec ... 


GADGETZANCOVO PODZEMLJE 

Hearthstone bo glede na velikost Warcraftovega 
univerzuma verjetno dobil dvanajst tisoč razširitev, 
ampak tokrat so napovedali četrto veliko, Mean 
Streets of Gadgetzan. Moraš jo ločiti od treh samo- 
tarskih avantur, ki jih sceloma kupiš, dočim bo tole 
večigralski špas s kopico svežih kart. Decembra 


Toruotsenjkin, biranhajLauncher 
nas bo pot zanesla v najtemnejše ulice goblinskega rz e 

mesta Gadgetzan, ki ga igralci WoWa obiščejo v pli 

puščavski regiji Tanaris. Kdorkoli je bil tam, ve, da zarjej Pn ik na, | After your hero attacks 


Kunithš 


to v špilu obsega nekaj hišk, toda očitno se resnica 


1% da z J summon a 1 1 Piranha 
skriva očem, kajti karte nam bodo odprle svet treh — ,"74 

Spidey in Deadpool, zelo oprijeta, S 
poleg sta Batmana sumljivo objeta. 


Sneguljčica, Shrek in Jack Okostnjak, 
Freemanov Gordon ter Olaf snežak, 
Leia Skywalker, jediji, sithi 
in zombiji nikoli možganov nesiti, 
Venkman in Ripley, debela Chun Li, 

prikazal celo se je verni Brusli. 
% Geralt poljubček da Arieli, 
| Gamora in Harley nista veseli. 
Futuramska je Leela, iz Dooma vojaki, 
zeleni so orki in nindža želvaki. 
Tak je njujorški šem karneval, 
všečka LordFebo ta festival. 

PRENASICENJE VSEBIN 


Preveč. To je jedrnat opis stanja vsebin, ki jih mora 
geek širokega duha užiti. Igre so vedno, filmi obiluje- 
jo bolj kot kdajkoli, knjig in stripov je neizmerno, 
vmes so še risanke ter nato uleti jesen z otvoritvijo 
Caga je bilo treba pogledati res na dušek, kajti štarta- 
lo je sedem superjunaških serij. In še South Park in 
Westworld in MacGyver in Walking Dead in Van Hel- 
sing in Usodno vino. Čeprav je pozornost razpršena 
- vojnozvezdna skupnost recimo pričakuje Rogue 
One in se oblizne ob sleherni novici o Osmi epizodi in 
samostojnem filmu Hana Sola, Marvelova pa ugiba o 
Varuhih, Tanosu in Infinity Waru —, ima največ ak- 
tualnih izdelkov DC. Resda je konkurenčni Civil War 
zaslužil več od BvS in Marvelov Deadpool je bil bolj- 
ši od Suicide Sguada. Toda Justični oziroma Batma- 
nov ekosistem se zdi vseprisoten. Nedavno smo ga 
videli v dveh risankah, pričakujemo njemu posvečen 
legofilm, vsak teden spremljamo peterico serij iz nje- 
govega širšega univerzuma in ob njem se zabavamo 
v Telltalovi interaktivnici. Za povrh se v Batmanu VR 
gremo simulacijo največjega detektiva na svetu, po- 
dobe Jokerja in Harley Ouinn pa so vsepovsod. 


Preveč dejansko pomeni preveč. Pretiravanje ne puš- 
ča časa za prebavo in razmislek ter mede spomin, saj 
zadnje tedne gledamo celo po dve zgodbi na dan. 
Paše ta pridanič k Flashu ali Arrowu? A je Fish Moo- 
ney še živa? Peca Bruce Selino v Gothamu, animi- 
ranki Caped Crusaders ali v Telltalovi povesti? Po- 
vsod, vendarle. Tudi županovanju smo priča na treh 
koncih, kar meša opazovalčevo politično osredotoče- 
nost. V igri kandidira Harvey Dent, televizijskemu 
Gothamu vlada Pingvin in Central Cityju Oliver Oueen. 
Še največ svežine je na male zaslone prinesel Super- 
man, ki bo očitno redno v gosteh pri svoji sestrični. 
In to je samo DC, kje so še vse preostale privlačne 
predstave ter vsebine na vseh medijih. Njujorški ok- 
tobrski Comic Con, za sandieškim druga največja 
konvencija navdušencev nad domišljijo, pa vse to le 
še pojača. Disney in Warner, ki imata v lasti tričetrt 
likov in svetov, sta res neumorni tovarni. Vendar pre- 
tirana proizvodnja ustvari preobilje, ki ni v redu. Dob- 
ri izdelki gredo zaradi tega prehitro mimo. 

JWUSTILE LEAGIJE DAHH 


Se iz filma Suicide Sguad spomniš Enchantress, 
včasih mladenke, včasih demonske uročevalke? 
Prav ona je bila leta 2011 kriva za stripovski nas- 
tanek Temne justične lige, saj je s svojimi coprni- 
jami zavdala Supermanu, Batmanu in kolegom. 
Zato so se proti njej zbrali junaki, bolj domači v 
čiračarah, in ustanovili mračno vejo delilcev pra- 
vice. Vodi jih okultni detektiv John Constantine, 
taisti, ki smo ga pred časom gledali na malih zas- 
lonih. Scenaristi so sicer načrtovali, da bodo v se- 
rijo vpeljali njegove tovariše in osnovali krožek, a 
jih je prehitela slaba gledanost. Govori se o filmu, 
saj naj bi imeli Warnerjevi bratje že leto dni na mi- 
zi scenarij od Guillerma del Tora. A prva ekraniza- 
cija temne ekipe bo risanka, ki je na decembrskem 
koledarju DCjevega animiranega vesolja 

Kakšna čarodejska nevarnost bo pretila našemu 
svetu, ne povemo (ker ne vemo), je pa znana ban- 
da, ki bo rešila dan. Constantinu, kateremu glas 
bo dal kar televizijski igralec, bosta najbolj poma- 
gala Deadman in Zantana. Prvi je duh mrtvega 
akrobata, ki ga je oživil eden od tisočih hindujskih 
bogcev. Je pretežno neviden, hodi skozi stene in 
krade telesa. Zantana je bolj človeška in zato Joh- 
nova občasna ljubica. Obvlada zaresno magijo in 
ponavadi govori izreke palindromno. Obvezna sta 
takisto Etrigan in Swamp Thing. Oba sta dobra li- 
ka, eden je človek-demon, drugi rastlinska kreatu- 
ra. Močvirski stvor, ki izvira iz DCjeve bolj odrasle 
veje Vertigo, je sicer dobil že več TV-pojavnosti, 
med katerimi je najbolj znana Cravenova grozljiv- 
ka iz leta 1982. Po risanem napovedniku sodeč 
bodo prisotni tudi znani junaki, med katerimi bo 
imel največ odrskega časa Batman. To je to. Pif- 
larji bomo pogledali itak! 


. > 
Ekipa Defenderjev: Dare, Luke, Jess in Fist. Na desni sta producent in Ripley, ki bo slaba punca. 

NETFLIHOV PONISHEH 


Marvel in Netflix kujeta vroč vibranij, saj je komuna 
navdušena nad trojico doslejšnjih superjunacljev. Za- 
to so ponosno zavrteli frišen napovednik za trinajst- 
delno serijo Iron Fist, ki v enem kosu pride 17. mar- 
ca. Za imenom stoji milijardni dedič Danny Rand, ki 
se je ducatletje mudil v šaolinskem templju, po stri- 
povskem izročilu celo v drugi dimenziji. Tam so ga 
naučili karate, mikado in buzuki, zdaj pa se je vrnil, 
da naredi red v družinski firmi in maščuje starša. Ker 
bo to štorija o nastanku lika oziroma o njegovem spo- 
znavanju z železno pestjo, ga bomo videli v prepo- 
znavni zamaskirani opravi šele na kraju. Dotlej pa bo- 
mo zrli obraz Cvetličnega viteza, kajti rešimoža bo 
igral prav dotičnež iz Igre prestolov, le z dlačevjem. 
Pravi, izdelan Iron Fist pa bo nastopil šele v štiridel- 
nih Defenderjih, vštric z Daredevilom, Jessico Jones 
in zamorskim kolegom Lukom Cagom. To že vemo, 
dočim sta novici jesenski termin in Sigourney Wea- 
ver kot njihova glavna nasprotnica. 


Največje veselje navdušencem so producenti naredili 
z uradno najavo petega lika, ki bo dobil lastno ekrani- 
zacijo, Punisherja. Frank Castle nam je bil v drugi se- 
zoni slepega pretepača res všeč in dober glas je prišel 
do studia. Šov bo še posebej interesanten, saj se ne 
bo ukvarjal z ozadjem oziroma počasnim grajenjem 
lika, kajti dobršen del tega smo že spoznali. Poleg te- 
ga Punisher nima zadržkov pred avado kadavro, če- 
sar se ostale šeme obeh založb moralizirajoče brani- 
jo. V njegovi zgodbi bržda ne bo Daredevila, ki mu bo 
branil likvidacije. Zakrknjeni zločinci, zlasti povezani 
s smrtjo njegove familije, si v njegovem svetu zaslu- 
žijo le karto za večna lovišča. Vendar na delikatesen 
način, recimo s cirkularko, fritezo vročega olja ali v 
akvariju s pirajami. Nekateri se dobro spomnimo to- 
vrstnih tretmajev iz istoimenskega, izredno nasilnega 
špila. Upamo, da se scenaristi ne bodo dušebrižno 
odločili drugače. 

NEKAJ JENOVEGA 
V DEŽELI DANSKI 


Lego redno osrečuje odraslo klientelo z zbirateljskimi 
seti. Veliko teh prihaja iz glasovalne linije Ideas, ki je 
je ekskluzivno na policah njihovih butikov. Zadnji tak 
je modelček angleškega roadsterja caterhama 7 in je 
naprodaj tudi v slovenski štacuni. Najnovejša najava, 
ki bi morala biti v času branja takisto na voljo, pa je 
Yellow Submarine. To je seveda prepoznavna pod- 
mornica iz risanega muzikala iz šestdesetih, ki je nav- 
dih našel v istoimenski otroški pesmi od Beatlov. Z 
njo se bo sleherni ljubitelj starih popevk v hipu pre- 

žarčil v čarobni podvodni Pepperland, kajpakda v sp- 
remstvu ekskluzivnih figuric Johna, Paula, Georga in 
Ringa ter modrega Jeremyja. Ladjica se sicer s 60 evri 
zdi precenjena, ampak ima petsto koscev in jo je moč 
odpreti za lažje igranje. Recimo ko greš z njo na obisk 
k Rogomucki v njeno mavrično mesto v oblakih. 
Škatle Star Wars Rogue One se prodajajo že dober 
mesec, a dokler ne bomo videli filma, ne vemo, kaj 
točno predstavljajo. Aktualni napovedi za prihodnji 
mesec pa sta dve. Čudaški batmobil, Jokerjev lowri- 
der in batjama bodo pospremili jako obetavni zimski 
film Lego Batman Movie. Kompleti dajejo predčasno 
vedeti, da bo v izrisanki precejšnje število gotham- 
skih likov: Pingvin, Man-Bat, Harley, Batgirl ... Iz iste- 
ga vesolja je prav tako druga prihajajoča tematika, 
Superhero Girls. To je DCjev širši poskus približanja 
svojih prepoznavnih barv in emblemov deklicam, ki 
temelji na risankah, stripih in Mattelovi družini barbi- 
kastih lutk. Scenarij vse njihove superjunakinje plus 
Hala Jordana postavi v srednjo šolo, kjer se kljub pre- 
poznavnim supersposobnostim ukvarjajo s tipičnimi 
najstniškimi težavami. Zdaj bodo mule, kot so Won- 
der Woman, Batgirl, Harley Ouinn in Poison Ivy, tudi 
iz kock. Vendar ne bo šlo za klasične legofigurice, 
marveč za 'realističnejše' nalik znamki Friends. 


Mattel je pred nekaj meseci na veliko presenečenje 
zbirateljev oznanil zaprtje veje figuric za odrasle 
otroke Matty Collectors. Veliko njihovih plastičnih 
stričkov bo odslej licenčno izdelovala in tržila ame- 
riška delavnica Super 7. V ta program med drugim 
sodijo Deviška kožica in univerzalni majstri. Poleg 
bednih desetcentimetrskih izvedb so pripravili ulti- 
mativne edicije petih likov v klasični velikosti. He- 
Man, Skeletor, Teela, Ram-Man in Faker bodo prišli 
z več variantami glav ter orožij iz različnih generacij, 
tako da si bo vsak ljubitelj na polico postavil podo- 
bo, s kakršno se je igral v otroštvu. Vseeno zraven 
ne bo večjih kosov opreme, kot sta Okostnjakarjev 
hrbtni zmaj ali On-Moževa bojna mačka. Za 40 evrov 
očitno ne gre vse. A to je šele začetek. Dotična eki- 
pa so namreč pravi oboževalci Masterjev in imajo 
namen blagovno znamko oživiti. Da so resni, doka- 
zuje njihova nedavno izdana desetminutna risanka v 
klasičnem slogu iz osemdesetih, naslovljena The 
Curse of the Three Terrors. Zanjo so celo pridobili 
par originalnih glasov in projekt imajo namen nada- 
ljevati. Morda bo zanimanje naraslo do te mere, da 
posnamejo film. Dolph že lošči nožičko. 

NADGRAJENO 
UŽIVANJE STRIPOV 


Kalifornijska firma Madefire meni, da stoletje sta- 
re statične risbice z oblački niso več primerne za 
sodobne čase, zato so pripravili VR-bralnik. Z njim 
bo geek užil superjunaške zgodbe v obogatenem, 
doslej še nevidenem načinu. Njihova platforma 
omogoča čuda naprednosti, od dinamičnega po- 
dajanja panelov in mnogih grafičnih učinkov prek 
večslojnih slik, ki ustvarijo paralaksno gibanje, do 
konkretnejših animacij in zvoka. Dodatno se bo 
lahko čitavec med spremljanjem tako imenovane- 
ga motion booka obračal po prizoriščih in približe- 
val pogled. V demu vse to sicer izpade dopadljivo, 
vendar je na mestu vprašanje, če stripi tak pristop 
dejansko potrebujejo. Navsezadnje za takšno gib- 
ljivo slikanico ne potrebuješ 3D-naglavnika, je iz- 
vedljiva že na tablici, a se kaj takega ni razvilo. Naj- 
brž tudi zato, ker to terja znaten trud založnika. 
Možnosti so brezmejne, zato bi bilo treba pripra- 
viti mnogo več od diaprojekcije slik. Ko vključiš 
obilno animiranost, eksplozije in celo govorjeno 
besedilo, je to že risanka. Vseeno razvijalci v pro- 
dukt verjamejo in očitno jih založbe podpirajo. Ma- 
defire Comics je že za dolpoteg za gear VR. 


o 


oculus 


Ortodoksnim stripoljubom bo pogodu nov Goog- 
lov bralnik Bubblezoom. Ta ne skuša spreminjati 
forme medija, marveč je le koristen pripomoček 
za spremljanje pisanih štorij na tablicah in zlasti 
telefonih. Na teh napravah, ki so manjše od papir- 
nate izdaje, je namreč težava majhen tekst. Bralec 
mora stalno zumirati, s čimer krni vzdušje, kajti 
stripi niso uniformirane, samostojne sličice, med 
katerimi se diapozitivno sprehajaš, marveč so pri- 
zori domiselno razgibani in celostranski. Googlovi 
inženirji so ta problem rešili na enostaven način, 
ki ne zahteva predhodnega urejanja. Algoritem 
sam pogrunta, kje je besedilo, in ga skupaj z obli- 
ko mehurčka poveča. Tako uporabnik vidi celoten 
prizor in le klika na posamezne oblačke. Oblika 
ostane ostra in princip deluje z večino grafičnih 
slogov. Bubblezoom je že vkomponiran v knjigar- 
no Play Books, ki pa pri nas še ni odprla vrat. 


WAR OF THE PLANET OF THE APES 


14. julij 2017 

Načitanec in starec vesta, da s preteklima filmoma o 
opičjem Vzponu in njihovi Zori še nismo prišli do pra- 
vega planeta opic. Knjiga - to je francoski roman La 
Plančte des Singes — namreč opisuje svet, ki mu vla- 
da civilizacija šimpanzov in goril, ljudje pa so le bed- 
ni sužnji. Tak je bil takisto scenarij TV-serije v se- 
demdesetih. Opice v aktualni filmski kontinuiteti res- 
da že jahajo in streljajo, vendar niso ne oblečene ne 
prevladujoče. Do tega bo bržda prišlo šele v četrtem 
filmu, medtem ko bo tretji pokazal spopad, ki bo do- 
končno odločil novega vladarja Zemlje. Če bo vojna 
med opicami in od epidemije zdesetkanim človešt- 
vom globalna, pa ne vemo. Tokrat bo na 'naši' strani 
orenk vojska, ki jo bo vodil neusmiljeni poročnik 
Woody Harrelson. Ta bo uničil Ceasarjevo vas, zaradi 
česar si bo nakopal opičjo fatvo! Menda se bo večina 
filma dogajala v snegu, je namignil glavni opičji igra- 
lec Andy 'Gollum' Serkis. 


LOGAN 


3. marec 2017 

Samostojen lok Old Man Logan je eden bolj bizarnih 
Marvelovih stripov. Wolverine, misleč, da se bori pro- 
ti sovražnikom, pobije vse Može X, nakar se z družino 
zapre v osamo. Premagani so tudi Avengerji, zato si 
Ameriko razdelijo superzlobniki, med njimi Magneto, 
Kingpin in Red Skull. Logan po nizu nenavadnih pus- 
tolovščin s Stotnikovim ščitom odrobi Red Skullu 
rdečo lobanjo in v Iron-Manovi obleki odleti domov. 
A medtem so mutantski otroci Hulka in She-Hulkinje 
pobili njegovo družino, nakar za dobro mero Hulk po- 
je Logana. Toda starec si s kremplji utre pot iz ze- 
lenčevega želodca ... Cudaško, skratka. Naslednji in 
poslednji Jackmanov X-film ne bo sledil tej nenavni 
fabuli, se bo zgolj oprl na osnovno zamisel. Možak je 
postaran, njegove moči pešajo in mutanti so iztre- 
bljeni. Zivi le še Xavier, ki je v podobi starčka Patri- 
cka Stewarta bleda senca svoje nekdanje pojave. Sku- 
paj čuvata čudežno deklico, ki jo preganjajo zlovešče 
sile, menda pod taktirko Mistra Sinistra. Glede na na- 
povednik ne bo šlo za epski spektakel supermoči, ka- 
kršnih je bilo zadnjih par X-Menov, marveč za bolj 
osebno pripoved. Upamo, da bo igralec, ki se je z iz- 
jemo Deadpoola pojavil v vseh filmih franšize, kako- 
vostno sklenil svojo rosomahasto pot. 

DEATH RALE 2050 


februar 2017 
ZDA propadejo in uveljavi se totalitarni režim. Da bi 
predsednik pomiril prebivalstvo, uvede šov, dirko čez 
deželo na življenje in smrt. Vozniki točk ne dobivajo 
le z objestnim volaniziranjem in uničevanjem tekme- 
cev, marveč z gazenjem pešcev. Otroci in starčki pri- 
nesejo visokih sto pik! Taka je bila podlaga kultnega 
filma Death Race 2000 iz leta 1975, katerega osred- 
nji obraz je bil David Carradine. Ceprav se je odtlej 
zvrstilo še nekaj istoimenskih filmov in Carmaged- 
don, šele tega s pripono 2050 oznanjajo kot resnično 
nadaljevanje originala. Po napovedniku sodeč bo šlo 
za retrofuturističen pristop z madmaxovskimi vozili 
in veliko usnja. Nalik Turbo Kidu. Politične korektno- 
sti ne bo, zato bodo starčki parodično leteli po zraku. 


POWER RANGER5 


24. marec 2017 

Japonski je izvir Godzile, Pacific Rima, Dragon Balla, 
Transformerjev in, jasno, Močnih logarjev. Ameriška 
televizijska serija Mighty Morphin Power Rangers je 
štartala v prvi polovici devetdesetih in kakor tokijski 
izvirnik pred njo nemudoma osvojila srca mlajšega 
občinstva. Deca je bila navdušena nad ekipo petih 
najstnikov, ki se v nevarnosti spektakularno transfor- 
mirajo v supermočneže in brcajo riti negativcev vse- 
mirskega porekla. To ni bila risanka, temveč igrana 
nizika, ki je bila vsled cenenosti in hecnosti dostikrat 
tarča zmrdovanja starejših. Od takrat je franšiza za- 
dobila veliko oblik in dejansko v obliki Power Ran- 
gers Dino Charge na televiziji še vedno traja; nasled- 
nje leto recimo štarta nov lok, Ninja Steel. Doslej smo 
videli šele dvoje rangerskih filmov, oba v devetdese- 
tih, tako da naslednjeletni prihod obuditvenega ki- 
noizdelka niti ni presenečenje. Šlo bo za vnovičen za- 
gon z upoštevanjem izročila, tako da bomo spremlja- 
li grupo mladcev, ki po najdbi čudežnih kristalov 
ubrani mestece Angel Grove in Zemljo pred čarodej- 
ko Rito Nagravžno. Dva od petih bosta punci, vsak 
bo imel sebi lastne nadmoči in vodja bo znova rdeči. 
Pričakujemo zapretiravane obračune z orjaškimi po- 
šastmi, ki jih je treba z laserjem in karatejem, ker so 
na to občutljive, ter gradnjo odnosov med člani tima, 
ki se morajo privaditi svojim superlastnostim. Za raz- 
liko od Avengerjev in Justice League logarji namreč 
ne obstajajo kot posamezniki, temveč samo kot člani 
ekipe, kakor zapovedujejo izvirne azijske vrednote. 

SUICIDE SOUWAD 


DC bo decembra ob bok dvajsetim drugim perio- 
dičnim zvežčičem štartal še z enim: Justice Lea- 
gue vs. Suicide Sguad. To bo prvi večji zgodbeni 
lok znotraj aktualne kontinuitete Rebirth, zanima- 
nje zanj pa je izredno. Kaj bi ne bilo, ko se bosta 
spopadla panteon superjunakov in krožek zlobni- 
kov! Do njega bo prišlo, ker Pravičniki odkrijejo 
dotlej skrivno skupino Amande Waller, znano kot 
Odred odpisanih. Kaj več ustvarjalci seveda niso 
povedali, dali pa so na ogled nekaj panelov, ki na- 
mignejo na marsikaj. Boj med Aguamanom in Kil- 
ler Crocom je izredno krvav, bolj kot smo vajeni ... 
General Zod z žarkom smrti spraži tečnega Boo- 
meranga ... Killer Frost bo prešla na stran dobrih 
in v ospredje, najbrž da okrepi zanimanje za TV- 
serijo Flash ... Ena od slik pa pokaže sodelujoča 
Harley in Batmana ter mnogo padlih junakov, kar 
daje misliti na tretjo, še bolj zloveščo stran, proti 
kateri bodo morali združiti moči vsi 'Zemljani'. 
Premisa zna biti v oporo naslednjemu filmu. 


ALIEW; COVENANT 


4, avgust 2017 

Takšen bo naslov nadaljevanja Prometeja, torej pred- 
zgodbe Osmega potnika. V prvem delu smo dobili več 
vprašanj kot odgovorov. So alieni biološko orožje su- 
periorne življenjske vrste? Počemu so nam Inženirji 
namenili obstoj? In zakaj nas želijo stvarniki zdaj uni- 
čiti? Bosta arheologinja Elizabeta in android David 
našla pojasnila na njihovem domačem svetu, kamor 
sta se odpravila v tujski ladji? Film bo sicer sledil no- 
vi ekipi plovila Covenant, ki očitno ravno tako najde 
dotični planet. Večina potnikov bo najbrž rabila kot 
sveža zaloga gostiteljev za popolno preobrazbo kse- 
nomortfov. Pošasti bo zato mnogo več, vseh razlag 
pa tudi ta film ne bo prinesel, kajti Ridley Scott na- 
črtuje trilogijo. Ob koncu bomo najbrž le izvedeli, od 
kod so se vzeli zajebani kislinokrvni zobatci, in kakšno 
kozmično vlogo pri vsem tem imamo ljudje. 


Kaj je nevtronska zvezda? 

Snov je večinoma prazen prostor. Poenostavljeno ve- 
lja, da je tvoja roka oblak in ne zid delcev, četudi ti 
udarec po mizi pove drugače. Razlog tiči v zgradbi 
atoma. Njegovo jedro je primerljivo z grahkom sredi 
nogometnega igrišča, elektron pa z mušico, ki kroži 
nekje po robu stadiona. Kvantni zakoni sicer pravijo, 
da vmesni prazni prostor ni zares prazen, a o tem kdaj 
drugič. Če vkup denemo jedro in elektrone, dobimo 
manj kot bilijoninko prostornine atoma. Na ta način bi 
telesa vseh ljudi sveta spravili v kocko sladkorja. Da 
se ne sesedemo v zrnca ali kar gremo skozi zidove, 
skrbijo osnovne sile univerzuma. A tudi te včasih pod- 
ležejo, recimo v nevtronskih zvezdah. 

Naziv 'zvezda' je v tem primeru nekoliko zavajajoč. 
Nevtronske zvezde niso takšne kot Sonce, prej so na- 
grobni kamni zelo masivnih primerkov. Običajne 
zvezde v nedrjih stiskajo lažje elemente v težje, pri če- 
mer se sprošča ogromna količina energije. Ta tišči 
navzven in preprečuje, da bi se zadeva sesula pod la- 
stno težo. Ko 'goriva' zmanjka, gravitacija zmaga. Če 
ima zvezda vsaj osem mas Sonca, pride do eksplozije 
supernove (več o tem pojavu je v vedežu v prejšnji 
številki). Zunanje plasti odletijo in jedro se hipoma 
zdruzne. Sila sesedanja z atomov odrobi elektrone in s 
tem tistih devetindevetdeset odstotkov 'praznega' 
prostora. Elektroni se stlačijo v protone in jih spreme- 
nijo v nevtrone. Končen izid je odvisen od začetne ma- 
se; večja kot je, bolj se stisne. Iz desetkratnega Sonca 
denimo nastane 20 kilometrov velika gmota nevtro- 
nov, nevtronska zvezda. 

Prej počasi rotirajoča se zvezda med kolapsom jedra 
ohrani vrtilni moment, tako kot drsalka na ledu, ki 
povleče roke k sebi. Majhen degeneriran ostanek se 
zato okoli osi obrne tja do sedemstokrat na sekundo. 
Ohranjal naj bi se tudi magnetni pretok prvobitnega 
jedra, zato se lahko nevtronka pohvali z bilijonkrat 
močnejšim magnetnim poljem od Zemljinega. V ta- 
istem trenutku sesutja dobi temperaturo stotin mili- 


Magnetizem in vrtenje segrevajo oblake prahu in 
plinov, slednji pa zato zasvetijo. Nevtronska zvezda 
se skozi eone ohladi in nastane črna pritlikavka. 

Slava, rodbine, McMungo in celo zvezde, vse je minljivo. 
Edina konstanta v vesolju je gotovost sprememb. 


jard stopinj Celzija. Da krogla sveti, ne skrbi fuzija, ki 
je ni, temveč prav magnetizem in sukanje. Posebej 
veliko akcije je na magnetnih polih, kjer nastajata us- 
merjena žarka svetlobe. Ker se struktura vrti, pojav 
zaznamo kot periodične bliske. Največje vrtavke zato 
imenujemo pulzarji. Ko so prvega odkrili, so dejansko 
mislili, da nam hočejo nezemljani kaj povedati. 
Obstaja še ena vrsta nevtronke, nazvana magnetar. 
Ponaša se z najmočnejšim magnetnim poljem veso- 
lja, katerega gostota meri milijarde tesel. Ljudje smo 
jih zmožni proizvesti zgolj petdeset. Če bi ga postavili 
tisoč kilometrov stran od Zemlje, bi poravnal atome 
po svojih silnicah in nas nemudoma iznakazil. Lastnos- 
ti nevtronske zvezde gredo itak v skrajnosti. Človek, ki 
bi ga nanjo spustili zgolj z enega metra višine, bi na 
površje treščil s hitrostjo pet milijonov kilometrov na 
uro in se nemudoma spremenil v nevtrone. Če bi gmo- 
ti dodali še za kakšno Sonce mase več, bi ubežna hit- 
rost s površja presegla svetlobno. Dobili bi črno luknjo. 
Nevtronska zvezda je torej najgostejši objekt, ki ga lah- 
ko še vidimo. 


Bi s Celjskimi grofi Slovenci vladali Evropi? 
T'to malo Ciele je bilo v srednjem veku odmevno. V 
njem se je kalila dinastija, ki bi morda lahko zavlada- 
la lepemu delu Evrope: Celjski grofje. Pletli so lovke 
po najvplivnejših plemiških rodbinah, si nizali ozemlja 
ter podanike in mešali štrene kontinenta. Družina je 
vzpon osnovala na krvi - sorodstveni in preliti pod 
ostrino meča. Takšen je bil duh časa oziroma fevdal- 
ni sistem, kjer je bil cesar glavni, ostali podrejeni ve- 
ljaki pa so za vpliv šli skozi cel kup incesta ter vojn 
prestolov. S spletkami in pravilnim vročanjem hčera 
za poroko si lahko v nekaj rodovih postal vladar. 
Slično velikopotezne načrte si je na začetku prejšnje- 
ga tisočletja zastavila manjša rodbina, nastanjena v 
gradu Žovnek. Imela je to srečo, da je bilo njihovo po- 
sestvo v nasprotju s prevladujočim fevdom 'alod', po- 
vsem svobodna zemlja, zato so se imenovali gospod- 
je. Imela je tudi strateški čut. Leta 1278 je prišlo do 
spopada znotraj cesarstva za tron med močnim češ- 
kim kraljem Otokarjem ll. in Rudolfom l. Habsburš- 
kim. Žovneški so z orožjem podprli Rudolfa in po zma- 
gi so nanje deževala posestva ter privilegiji. Nato so 
Habsburžanom izročili svoj alod in postali vazali. V za- 
meno so jih Avstrijci podprli pri čiščenju domačega 
terena v sporu z Goriškimi grofi. Ko so izumrli še Grof- 
je Vovbrški, je bila izstrelitev med zvezde pripravljena. 
Podedovali so Celje, presvitli cesar pa jih je leta 1341 
povzdignil med grofe. 

Bili so prekanjeni koristoljubci. Pokroviteljstvo Habs- 
buržanov jih je oviralo, zato so se ozrli širše in na ženit- 
veni trg dali svoje potomce. Krvno vez so stkali z vla- 


darskimi hišami Osmanskega cesarstva, Srbije, Ba- 
varske. Ana Celjska je postala celo kraljica Poljske, 
Barbara Celjska pa kraljica Ogrske in cesarica Svete- 
ga rimskega cesarstva. Vzela je Sigismunda Luksem- 
burškega, ki ga je malo prej Celjan Herman Il. rešil 
gotove smrti na bojnem polju. Za nagrado so Sa- 
vinjčani leta 1436 kasirali povišanje v državne kneze, 
torej na raven Habsburžanov. A slednjim se je zasvita- 
lo, da se jim majejo tla pod nogami, prijeli so krepela 
in se odpravili proti celjskim povzpetnikom. Začeli so 
fajdo, legalen ravs med vazali iste državne enote. Ta- 
krat je pač veljalo, da moč pomeni pravico. Vojna se 
je končala brez zmagovalca in z dednim sporazumom: 
če ena rodbina izumre, druga podeduje njeno last. 


Filma o Celjskih grofih nimamo, obstajajo pa gle- 
dališke uprizoritve, ki povedo njihovo hištorijo. Na 
sliki s predstave je viden znameniti celjski ščit, od 
koder so se v slovenskem grbu znašle tri zvezde. 


Celjani so vedeli, da imajo pri konkurentih težave z 
moškim potomstvom. Med čakanjem na dedni plen so 
si meli roke in jeli mešetariti po Ogrskem. Ulrik Il. Celj- 
ski si je priboril naslov kraljevega namestnika in s tem 
dregnil v interese madžarske rodbine Hunjadi. A usod- 
no se je uštel, naletel je na sebi enako zver. Na vrhun- 
cu moči, vpliva in posesti so ga Hunjadovci z ukano 
privabili v Beograjski grad in ga kratkomalo obglavili. 
V trenutku je bilo vsega konec: Ulrik je bil tedaj brez si- 
na, saj so mu bili pomrli. Mesec dni kasneje se je na 
pogrebu čula znana krilatica: "Grofje Celjski danes in 
nikdar več!" Ogrski tron je pobral Matija Hunjadi, znan 
kot Korvin, še bolj znan kot Kralj Matjaž, celjska pose- 
stva pa Habsburžani, naši brkati vladarji do leta 1918. 
Vendar si izgubljene priložnosti za slovenstvo ne velja 
gnati k srcu, ker je nikoli zares ni bilo. Celjani so bili 
nemškega izvora, poleg tega narodna zavest takrat ni 
bila razvita. Sploh vladajočim je zanjo dol viselo: bili so 
tisto, kar jim je prinašalo cvenk in žezlo. Menda pa po- 
tomci žlahtne celjske rodbine še živijo. 

Londonu severno od Temze in ob njej na- 

nizanih znamenitostih sta železniška po- 
staja King's Cross, od koder je le streljaj do 
Britanske knjižnice in Muzeja, ter Regent's 
Park, ki zaobsega obilico zelenih površin ter 
živalski vrt. Toje prijeten okoliš, kjer se krč- 
steklenih kolosov, ti pa stojijo nedaleč od bi- 
vališč višjega sloja, koder pred vrati ni limu- 
zine za manj kot sto funtovskih jurčkov. Ker 
ob udejstvovanju na playstationovem dogod- 
ku nisem imel dosti časa za resno turistova- 
nje, sem proste trenutke namenil tistemu, 
kar imam najraje. Temu, da se podam na uli- 
ce, vandram in vpijam lokalno vzdušje, tako 
drugačno od domačega. 
Ravno med tovrstnim početjem, ki ga pripo- 
ročam ob slehernem obiskih tuje grude, sem 
zaznal nenavadnost. Na značilnih tlakovcih 
med lordovskimi domovanji, s cerkvenimi 
zvoniki in drugimi izpostavljenostmi na ob- 
zorju, sem se spomnil, da sem nekje tu že bil. 
Ampak ne fizično pred leti, temveč pred krat- 
kim na zaslonu. Vtis med sprehajanjem mi je 
namreč prebudil spomin na čudno slično 
rajžo v Assassin's Creedu: Syndicate. Lanski 
špil (letos novega Ašašina ne bo, le Eziova 
HD-zbirka in film) se je odvil v viktorijanskem 
Londonu in ustvarjalci so se skrajno trudili, 
da bi poustvarili tedanjo atmosfero. A uspelo 
jim je še malo več: če sem odmislil kočije, 
otroške delavce in telefon v sleherni roki, sem 
ugotovil neposredne vzporednice med tem, 
kako sem korake po britanski prestolnici ubi- 
ral na ekranu in v resnici. Enostavno poklo- 
pilo se je. Še malo in povzpel bi se na ograjo, 
se teatralno vzravnal in med plapolanjem 
oglavnice omahnil v voz sena več metrov 
spodaj. Ker je nisem našel, sem se obrnil in 
vrnil v hotel. Brezplačna cirkuška predstava 
za Londončane, kjer fatamorgana ubije fat- 
sota, je odpadla. 
Ost zgodbe je tale: če ne bi poznal Londona, 
če bi tam že večkrat ne bil, bi v meni ne mo- 
gel vznikniti občutek, da se gibljem po re- 
sničnem kraju. Tega bi si lahko predstavljal, 
ne bi pa ga mogel doživeti. Pariz me denimo 
še ni videl, zato vtisa iz Unityja nisem imel s 
čim primerjati. Nasprotno sem Benetk vajen 
in Assassin 2 me je sedem let tega preprič- 
ljivo transportiral v bližino Doževe palače, na 
Trg svetega Marka in k ostalim prepoznavno- 
stim. Spet: če jih ne bi obiskal in izkusil, bi bil 
ob del vtisa. In če pomislim, je iger, ki po- 


Na licih mest 


ustvarjajo resnične lokacije ter tako z dodat- 
no vrednostjo nagradijo njihove poznavalce, 
kar nekaj. Nekatere se trudijo biti pri po- 
ustvarjanju kar najbolj zveste resnični predlo- 
gi. Ne celotnega mestnega območja, saj to 
navsezadnje ne bi imelo velikega smisla, 
marveč njegovega določenega dela. V masov- 
no streljanko The Division so na primer pre- 
cej zvesto vdelali Manhattan, od mostu in 
železniške postaje do poštne stavbe. Detek- 
tivka LA Noire je poskrbela za verno repre- 
zentacijo Hollywoodskega bulvarja na prelo- 
mu minulega stoletja in ko sem se gibal po 
njegovi umetni inačici, si ni bilo niti najmanj 
težko priklicati v spomin tapravega. V seriji 
Yakuza pa kot gangster ubiraš korake po raz- 
poznavnem neonskem predelu Tokia, klica- 
nem Shinjuku. Še pogostejše so posamične 
znamenitosti, recimo katedrala sv. Pavla v 
enem od Tomb Raiderjev in Kip svobode v 
Grand Theft Autu IV. Da ne omenjam spet As- 
sassinov, ki so takih objektov polni. 
Večina tovrstnih zadev itak ne opazi, kakor 
na primer ne cenijo zvestega posnetka orožja 
v kaki streljanki. Poanta je zanje v tem, da 
nekoga šicnejo v glavo, ne da občudujejo ko- 
pito in nabojnik. Za tiste, ki na prenesenem 
kraju živijo ali ga poznajo, pa je tosmerni trud 
fina dodana vrednost, ki lahko še za dodatno 
stopnjo izboljša vzdušje. Sam sem zmerom 
vesel, ko naletim na kaj takšnega, in čeprav 
me denimo Unity ni napeljal k obisku Pariza, 
bi me morda lahko za vnovično potovanje na 
Japonsko navdušil prihajajoči Nioh. Ta ak- 
cijski erpege, močno narejen po zgledu Dark 
Souls, se bo odvijal na številnih tamkajšnjih 
zgodovinskih lokacijah, kot so šintoistični in 
budistični templji. Producent špila mi je na 
predstavitvi izrecno dejal, da se nadeja, da 
bodo z igro koga pripravili do ogleda te in dru- 
gih lokacij, ki bodo sicer fantazijsko obarva- 
ne, toda po tlorisu in smislu enake resničnim. 
S tem bodo za določen sloj ljudi prebile eno 
od izmišljijskih sten in prodrle v realnost. Mor- 
da se bo kdo ob sprehodu po templju čez le- 
ta spomnil, kako je v Niohu zavil prav okrog 
tega vogala in naletel na strupenjaško paj- 
kovsko mater, ki ga je v treh zamahih odur- 
nih tipalk spremenila v hrano za male osme- 
ronožce. In ko bo do visokega stropa odmev- 
nil krik panike in strahu, bo nekaj drugih turi- 
stov le sočutno prikimalo, češ, ja, tudi mi smo 
bili tam. 

Sneti 


Ime Big Ben se v osnovi nanaša na zvon v Elizabetinem stolpu Westminstrske palače, 
vendar tako pogovorno rečemo tudi stolpu in uri. Gradnjo so končali leta 1855. 

oinštalaterst 


marveč tok na ta ventil speljuje še-ena legenda, Pipe Mania. 
Sneti se vrne med njene cevi, katerih špricljaje občutimo še danes. 


iselno arkadne igre niso ni- 
kdar ugasnile, samo manj 
jih je kot nekoč. Zanr pa ni- 


ma več splošno privlačne zastavono- 
še, kot je League of Legends za mobe 
in FIFA za nogometščine. A koncem 
osemdesetih je bilo fejst drugače, kaj- 
ti tedaj je vladal fenomen(alni) Tetris. 
Številni razvijalci so skočili na 'nje- 
gov' voz: manj domiselni s kopijami, 
tisti z več žmohta v glavah pa z iz- 
peljankami splošnega koncepta za za- 
poslovanje tako prstov kot možganov. 
Med bolj gajstne so sodili pripadniki 
sveže angleške skupine The Assembly 
Line. Bili so to sami študentje, ki sta 
jih združila podjetnost in ljubezen do 
izdelka otoške pameti, ZX spectruma. 
A kljub mladosti in neizkušenosti so 
bili obvladači, zlasti programerski. Ra- 
vno oni so za Bitmap Brothers skodirali ves Xenon 
2, enega najbolj impresivnih topdown šuterjev tiste 
dobe. Ko so si s tem pridobili nekaj cvenka, so si iz- 
polnili željo in se lotili dela na samosvoji akcijski pu- 
zlarščini. Zamislili so si igro, pri kateri bi bilo treba v 
fabriki skozi cevi speljevati zeleno sluz, da ne bi ste- 
kla na tla. To bi igralec v pogledu od strani počel z 
obračanjem in razpostavljanjem delov cevi po mreži 
kvadratov. Kosi bi bili ravni, ukrivljeni in križiščni, 
srž pa v doseganju najvišjega rezultata. 


Prihod Georgijevih Ljudi 


Ideja za Pipe Manio je bila super in prototip je nastal 
hitro, vendar so se tehnično nadarjeni mladci mučili 
z dizajnom. Najprej je bil izbor delov cevi povsem 
naključen, kar se je izkazalo za nekul, ker si včasih 
dobil odlične kose in drugič nemogoče. Predvsem 
pa je moral igralec nemočno opazovati, kako sluz 


Tole je slika (ra verzije. za commodore 64. ker smo na enajsti stopnji, so po 
spočetka praznem igralnem polju že razmeščeni kosi cevi in hidrantske ovire. 


ali 'flooz', kot so ji rekli, teče po ceveh, saj je tedaj 
izgubil nadzor. Ozadja so se resda spreminjala in na 
igralnem polju so se pojavljale ovire, kot so bili hid- 
ranti. Vendar so se Assemblyjevci zavedali, da ne- 
kaj manjka. Potrebovali so podkovanca v oblikova- 
nju, in ga našli na nepričakovanem kraju. Pri slovi- 
tih LucasArts, kjer so na igro postali pozorni vsled 
predloga Assemblyjevega angleškega založnika. 

Prav v Ameriki, na Skywalker Ranchu, je bila Pipe 
Mania deležna treh bistvenih izboljšav. Prvič: dva 
nabora cevi, modrega in rdečega, so spremenili v 
enega samega, kar je poenostavilo igranje in ga na- 
redilo privlačnejšega. Drugič, dodali so fabriško te- 
matiko in začudenega možiclja kot maskoto, kar je 
dodalo osebnost. In tretjič ter najpomembnejšič: po 
predlogu Lucasov je začela sluz ob grozeči glasbi 
teči v cevi po preteku določenega časa, igralec pa ji 
je lahko tedaj še vedno gradil pot. Tako si imel ved- 
no občutek, da te preganjata tako sluz kot ura, in si 

lahko s spretnim tvorjenjem poti pri 
bežanju precej izboljšal rezultat. Tako 
enostaven prijem, pa tako daljnosež- 
na posledica! Brez njega si dejansko 
ne znam predstavljati igre, ki sem jo 
svojčas nabijal tako pogosto, da so se 
mi cevi pojavljale pred očmi kakor 
padajoči tetromini. 


Voda do hekerjev 


S pomočjo LucasArtov, ki so prevzeli 
ameriško distribucijo in špil za tam- 
kajšnje loge preimenovali v Pipe 
Dream, je Pipe Mania po izidu 1989 
postala velika uspešnica in ena naj- 
bolj znanih miselnih iger vseh časov. 
Tudi zato, ker je v mnogih verzijah 
omogočala tekmovalno večigralstvo 
za dva. Z amige, kjer je domovala v 
izvirniku, je skočila na številne druge računalnike, 
od atarija ST do spectruma in C64, ter celo na avto- 
mate, kjer je bilo treba tekočino speljati do označe- 
nega odvodnega kanala. Največji uspeh je bil, da jo 
je Microsoft vključil v paket Entertainment Pack za 
Windows 3.1, kar jo je zaneslo v milijone domov. 
Čeprav igra uradno ni bila deležna nadaljevanja, je 
prejela številne odvrtke in rimejke, med drugim za 
PS2 in DS leta 2008 in za iphone leto kasneje. Mo- 
bilije so zanjo posebej rodovitna prst, saj je iteracij 
prvotnega koncepta zanje na stotine. A še bolj ma- 
nično Mania miglja v drobovju večjih in sodobnejših 
naslovov, ki so na njej utemeljile razne miniigre, naj- 
večkrat hekerske. Takoj pridejo na misel tovrstne 
procedure v Saints Row IV ter Bioshocku. Čeprav 
njegov glavni dizajner Paul Hellguist trdi, da se pri 
vodnousmerjevalni minici ni zgledoval po starodav- 
nici, je podobnost očitna. Ni slabo za nekaj, kar si 
je pred četrt stoletja izmislilo prgišče študentov! 

Takile se so Gears: 'moška' tretjeos streljanka, v kateri svkole egi trebištuijški " 
ze Rn svet pad in robotov ter se veliko Skrivaš v zaklonih, sicer brž srečaš Stvarnika. 

Gnjusi iz nove frakcije Swarm'so raznoteri, od tehle malih, hitrih napadalcev, ki te 
šlatajo po riti, prek skakajoče strelskih govnačev (ole) požrešnih variant The Bitch. 


oo za 
Morilski kovineži so prvi sovražniki, na katere naletiš. Od tehle korpulentnežev? 'ki 
eksplodirajo, ko i TEB vsega dosti, do sond, ki te skušajo glrgkilai na blizu. 


in 'mega', woo-hoo!), ti dol visi za subtilnost. Delaš 

pravomoške akcijade, kot so Unreal Tournament, 
Infinity Blade in Paragon, ter kažeš fakiča dušebrižnikom, 
ki opozarjajo, da igrice kvarijo otroke in napeljujejo k na- 
silju. "Pfft, naše ga USTVARJAJO!!!" ob takih očitkih ve- 
prasto zakruli pobalinski dizajner ClifyyB. Tip, ki se ga bo- 
do v razsvetljenih šolskih predmetnikih 22. stoletja spo- 
minjali v vlogi oblikovalca najbolj testosteronske, mišič- 
njaške, eksplozivne in namenoma neandertalske stre- 
ljačine naše dobe, Gears of War. Šur, šur, nič ne rečem, v 
Call of Dutyjih naluknjaš marsikakšno bradato betico in v 
Battlefieldih zavdaš nemalo tankom. A trenutki, ko z mo- 
torko, montirano na brzostrelko, raztelesiš zobatega po- 
šastka, da kri in čreva med ječanjem huskvarne pršijo po 
navidezni kameri, nakar z bazuko pošlješ rakom žvižgat 
oklepljenega kvazidinozavra, so ipak za stopnjo ali dve 
više po Richterjevi lestvici. 
Tretjeosebna serija resda ni na radarju običajnega Slo- 
venca, saj je bila donedavna razen prvenca narejena le za 
xbox 360. (Microsoft, resno, kakšna debilna praksa je to?!) 
A zdaj je prišla štirica, storjena tako za Windows kot za 
xbox one, pri čemer z enim digitalnim nakupom dobiš ko- 
do za oba sistema, platformi pa si delita tudi napredek v 
kampanji in večigralsko povezovanje. Odslej lahko vsa- 
kdo s solidnim pecejem izkusi godljo, v kateri nepovratno 
tiči planet Sera, nekakšen purgatorij Prihodnosti. Tam 


K: osnuješ firmo z imenom Epic Megagames ('epic' 


videznem pregnanju pošastnih Locustov in Lambentov, ki 
so zlezli iz podzemlja in jeli klati. Zatrli so jih s posebnim 
orožjem, ki je istočasno izbrisalo vse zaloge emulzijskega 
energenta in destabiliziralo ozračje, tako da zdaj prebival- 
stvo ogrožajo uničujoči viharji. A kmalu si bodo navadni 
ljudje še želeli, da bi jih bičali zgolj orkani, kajti vali se 
sveža grožnja in z njo nova vojna. COGi, vstanite, ustrelite! 


Kot Fenix iz pepela 


Ne pričakuj, da boš brezšivno nadaljeval klavske odprave 
Marcusa Fenixa, Cola in ostalih članov navidezne ekipe 
ameriškega nogometa, saj je časovni okvir drugačen. V 
glavni vlogi je nova, mlada, rasno uravnotežena posadka, 
ki jo tvorijo hrabra hispanska dečva iz vrst odpadnikov, ki 
živijo zunaj mest in oporišč, temnopolt soldat in Fenixov 
sin JD. Najprej se novinci spopadejo s frišno nevarnostjo, 
robotsko vojsko v službi elite. Vendar ne traja dolgo, da 
grde čekanaste betice dvignejo stari znanci, ki nikakor 
nočejo podleči. V skladu z reklom, da zlo ne izgine, le 

spremeni se, med iskanjem ugrabljenih prijateljev in 
žlahte naletijo na zmutirane sitnobe, s katerimi se je 
svojčas boril Fenix - nakar je čas za naval frišnih 
neprijateljev ... 

Kakšnih petnajst ur dolga hajka meša občutek iz 
prvega in drugega dela, ko so naokoli leteli mastni 
vici, mesarski dovtipi ter homoerotična namigova- 
nja, in trojke, ki je zavila v ne najbolj posrečeno dra- 
matično resnobnost. Razumem, da novi razvijalci 
The Coalition za vrnitev k siravosti z začetka serije 
izpred desetih let niso imeli pravih ljudi z zadostno 
količino žmohta. Navsezadnje si take štimunge ver- 
jetno ni želel niti izdajatelj. Je pa posledica to, da 
štorija ni prav zapomnljiva. Pravzaprav ne počneš 
drugega, kot da med zasledovanjem pošasti poslu- 
šaš slabše vice kot svojčas in opazuješ, kako se pre- 
cej normalni JD zbližuje z dečvo. Širše slike je v tej 
otvoritvi nove dobe za Gears bolj malo, tako kot je 
je bilo v enki, in viščevski konec z amuletno referen- 
co, ki jo bodo doumeli le znalci niza, pride hudo iz- 
nenada. Zdaj pa spet čakat dve leti! No, dotlej bo 
četrto Kolesje vojne nudilo obilo rešetaške zabave, 
ki nove gradnike meša z uveljavljenimi. Coalition so 
storili podobno kakor 343 Industries, ki so prevzeli 
skrbništvo nad Halom od Bungieja in ga premesili v 
nekaj znanega, toda vseeno drugačnega. 


Staro za novo 


V mnogočem je štirica taisti Gears, v katerega smo 
se zaljubili ob zori xboxa 360. Spoštovanje izročila 
je vidno v pogostem streljanju iz zaklona, prihulje- 
nem teku (roadie runu), nebrzdanih krvošpricih, 
masakriranju sovragov od blizu s slovitim lancer- 
jem, naraščajoče rdečim zobnikom sredi zaslona, ki 
simbolizira nivo poškodb, in delovanjem v druščini, 
saj je to toliko samotarska kot sodelovalna igra. Pa 
po aktivnem reloadu, čekanastih nasprotnikih in lu- 
knjah v tleh, iz katerih lazijo, srhljivih vstavkih, ob- 
časnem izbiranju poti naprej, hoji med kamnitimi 
zgradbami, širom podzemnih kavern in po zapušče- 
nih fabrikah, oživljanju sotrpinov, hudih orožjih, kot 
sta šibrenica 'gnasher' in eksplozivni lok, ter nažiga- 
nju iz statičnih mitraljezov. Pozabili niso niti na kitar- 
ski rif, ki označuje konec trenutnega spopada, in na 
nenehno odpiranje vrat z brco. Pravi desc ne trka in 
ne kljuka, ampak vdira in prodira! 

Gears 4 potemtakem ostajajo značilen predstavnik 
serije, ki stavi na velikopotezni spektakel, rušenja 
hribov, titanske šefe in nasploh vtis 'big and loud 
and guts and glory', kot bi vsrkali um Michaela Baya 
in ga prelili v programsko kodo. Vendar se Coalition 
niso le klanjali Epicu in Cliffyju, marveč so, v na- 
sprotju s prvim vtisom ob dokaj lenobnem štartu 
kampanje, v mozaik dodali številne dele in okruške. 
Kakšnega posebnega skoka naprej niso izvedli; mo- 
goče si niso upali, morda niso smeli ali jim ni uspe- 
lo. A ko se ozrem po preigranem, si kljub neuresni- 
čenim željam rečem, uf, hude Gearse sem dal skozi, 
grem še enkrat. Večjega komplimenta od nekoga, 
ki se je Fenixovih mahinacij in masturbacij že neko- 
liko naveličal, ne bi mogli prejeti. 


Vremenske neprilike 


Kljub pričakovanjem so novinci Coalition znali raz- 
gibati malce postan recept, kar so storili na bolj po- 
srečen in smiseln način kot poljski norci People Can 
Fly, ki so naredili odvrtek Judgment. Gears 4 je za- 
dosti drugačen od priljubljenih trzalnih šuterjev, kot 
sta CoD in Doom. Premikanje oklepljenih soldatov 

Stara garda predaja smrtonosno štafeto mladi. Ja, steroidni Marko je v igri, ne bom 
pa izdal, v kakšni meri, saj bi tako štorijo oropal še tisto malo nepredvidljivosti. 


Naj odstranjuješ takele šefe ali navadne neprijatelje, kontrole so enako v re- 

je počasno, uspeh pa daleč bolj kot na šmajsanju 
med gibanjem temelji na tičanju v zaklonih, menja- 
vanju slednjih, da si odpreš pogled na ranljivi bok 
zabarikadiranega sovraga, in preciznem, vztrajnem 
razpošiljanju svinca. Headshoti padajo samo s snaj- 
pericami in revolverji, ki imajo omejeno strelivo. 
Nižjo težavnost kot izbereš, bolj direktno je mogoče 
napadati in večkrat koga okusno razrežeš od blizu. 
Višja kot je, bolj je napredek odvisen od kontrolira- 
nja prostora, odstranjevanja prioritetnih tarč in 
upoštevanja spremljevalcev. Te lahko monstrumi 
ranijo, nakar sčasoma podležejo in je treba spet od 
zadnjega zapika, kot bi ugonobili tebe. 

To se sliši v nasprotju s slikami, ki napeljujejo na 
prostodušno klanje deluks. In res je prvi ter najbolj 
vidni obraz Gearsov že od dvojke naprej tisti spekta- 
kularno in destrukcijsko razturaški, da ne rečem 
trumpovsko ameriški. Boo-ya!, in vse, kar spada 
zraven. Štirica pri tem ne gre do enajst, saj je treba 
še kaj prišparati za nadaljevanja, ena taka solidna 
anihilatorska osmica je pa tole vseeno. Klatiš z neba 
helikopter robotske armije, ki ti odpihne tričetrt stre- 
he nad glavo, onegaviš velegmizavca spod tal, to- 
potaš v robotu, treseš se pred skrivenčeno inačico 
gromozanskega brumaka, ki ji pravijo swarmak in 
je oborožena tako z raketami kot mitraljezi. Tla drh- 
tijo od subwooferskega bobnenja, Unrealov pogon 
verzije 4 pa poskrbi za bistveno nadgrajene vizuali- 
je. Planeta Sera še nismo videli v tako poraščeni 
obliki, saj doslejšnje skale in kovino prekrivajo šte- 
vilne liane, vmes pa se znajdeš v dežju, meglicah in 
pravcati džungli. Ne le to, na več mestih je treba 
bežati v stavbe pred napredujočim viharjem, ki kar 
med streljanjem odnaša okolico in kose sovražnih 
trupelc (nepozaben pogled, ki ga v drugih streljan- 

minulih epizod je očitno, med drugim v tutorialu, ki ga tvorijorskoki 
preteklost. Tu si v vlogi navadnih soldatov, ki so bili deležni drugačne usode kot Fenix. ... 

kah ne srečaš!). Drugod z začno z neba švigati stre- 
le, ki nato v nepredvidljivih vzorcih lazijo po tleh, ti 
pa moraš teči med njimi in paziti, da te ne sevrejo. 
Lepa popestritev, ki zna v naslednjih delih doživeti 
občutne nadgradnje. 


Zuželčnjad in moj grad 

A vendarle Gearsi niso plitki in neumni špili, kar šti- 
rica nadalje nadgradi. V enici si se venomer hulil za 
zaboji, stenami in priročno nameščenimi betonski- 
mi zidki, boji pa so bili slični prvi svetovni vojni, kjer 
sta se sprti strani obstreljevali vsaka iz svojega jar- 
ka. Nato smo prek 'druge svetovne', kjer so situaci- 
je postale nekoliko bolj tekoče in si bil iz zavetja pri- 
moran teči še zaradi česa drugega kot natančno 
merjene granate, prišli do zdajšnje situacije, kjer v 
zaklonu sploh nisi več varen. Za to poskrbijo odlično 
zamišljeni in izvedeni novi sovražniki, ki so iz mene 
iztisnili toliko švica, kot se v zvrsti že dolgo ni pripe- 
tilo. Četudi prenovljenih, s kristali ozaljšanih Locu- 
stov ne krasi bistveno nadgrajena umetna pamet. 
Ta je glede premeščanja in šicanja v redu, a ne zna 
taktično sodelovati, izvaja trapaste samomorilske 
napade in se pusti neprizadeto streljati v bok do 
crkota. V tem vidim zgrešeno priložnost, saj bi lahko 
prerezali vez s preteklostjo in za tiste, ki bi to hoteli, 
ustvarili bote, s katerimi bi se resnično dinamično 
vojskoval, namesto da se bojiš zlasti njihove količi- 
ne in ubojite moči. To prinesejo zlasti scioni, hrus- 
tovske nakaze, ki vihtijo težke mitraljeze, izstreljeva- 
la krožnih žag in novo krepelce dropshot. To je zani- 
miva napravica, ki v ravni črti odpošlje zračni izstre- 
lek, ki se nato na želeni razdalji zasadi v tla in čez 
nekaj sekund eksplodira. Kakopak je žur še večji, 


vo 


IGROVJE 


ko reč zapleniš in enako igranko na ledima izvedeš 
na sovragih. A pomisli: zakaj tako orožje sploh obs- 
taja? Seveda, zato, da te speha iz zaklona in razgiba 
igranje. 

Vendar to niso edine izgruntavščine, namenjene te- 
mu, da te zbrcajo v skrivajočo se rit. K temu pripo- 
morejo bestialni sovragi iz nove frakcije Swarm, ki 
napadajo s telesi in odlično dopolnijo rešetalne ka- 
nalje. Mednje sodijo naspidirani opičji pošastki, ki 
po lambentskem zgledu masovno pridrvijo nadte in 
povzročijo težko zmedo. Kakopak jih je najbolje se- 
sekljati z lancerjem, kar pa ni lahko, ko jih začno 
čez čas spremljati oboroženci ali so spremljevalci 
šefov. V enem takih bojev te afne recimo garbajo, 
medtem ko z druge strani sobane prežijo lokostrel- 
ski snajperji. Bonbonček je, da se dostikrat izvalijo 
iz velikih rdečih zapredkov, ki hkrati rabijo kot za- 
kloni ... nakar razpadejo in ven priletijo ihtavci! Spet 
drugod se skrivaš za velikimi verigami, ki se ritem- 
sko umikajo, tako da moraš stalno menjavati pozi- 
cijo, ob čemer te lahko udar ketne ob neprevidnosti 
zmlinči. A najbolj ti zavdajo večje swarmerske 
pošasti, tako tiste, ki rade skačejo med zakloni, kot 
pajkovske, ki te elektrokutirajo z daljave, nakar te 
kot kakšne šelobke pogoltnejo in jo začno s tvojim 
ohromljenim telesom v vampu durhati na varno. Če 
te kolegi s streli v spodnji del odurnosti ne rešijo, je 
za vekomaj po tebi, ob čemer si ne moreš kaj, da te 
ne bi spreletel srh. Ker so swarmerski pizdontarji še 
večje gobe za svinec kot Locusti, so obračuni dolgi, 
napeti in prežeti z adrenalinom. Na vsak način pa jih 
ne moreš opraviti tako, da nekje neaktivno čemiš in 
oponašaš šotorsko krilo. 


AKTIVNO POLNJENJE 


"Active reload" je genialna pogruntavščina, ki jo 
je tako malo iger vsrkalo zato, ker je intimno 
povezana z Gears. V običajnih streljankah, na 
katerih nista pustila pečata Epic in CliffyB, 
orožje nabiješ s pritiskom na gumb in čao. Ko- 
lesja pa iz tega naredijo manjšo znanost. Ker je 
dogajanje počasnejše, traja tudi polnjenje pušk, 
in da igralec vmes ne bi postal hud, ker ni zapo- 
slen, so prišli na fino idejo. Če pritisne knof za 
reload v pravem trenutku, bo deležen hitrejše 
menjave nabojnika, če to okno zgreši, pa bo 
kaznovan s tem, da krepelce krajši čas ne bo 
delovalo. Pri tem se ni treba zanašati na obču- 
tek, marveč na črtico, ki steče z leve proti desni 
pod sličico orožja. Stalno tehtanje nagrade in 
kazni je že samo po sebi nadvse kul in Gearsom 
svoje. Še bolj pa pride do izraza, ko se učinkov- 
no okno po več uspešnih polnjenjih zmanjša na 
tanko črto, ti pa se sredi srdite bitke skušaš 
premeščati in veš, da bo zatik orožja skoraj go- 
tovo pomenil smrt. 

Večoblično večstrelstvo 


Ko opraviš s kampanjo, ki je žal po starem linearna (iz- 
vzemši kakšna tri mesta, kjer je moč izbrati en ali drug 
del poti), je na vrsti močna večigralska komponenta. 
Tvorita jo tekmovalni in sodelovalni internetni ali lokal- 
ni del za dva na razdeljenem zaslonu, kar je po vse- 
splošnem odpadanju kavčnega co-opa v videoigrah na 
vsak način pohvalno. Celo PC ima to opcijo! Nekatere 
bo zmotilo dejstvo, da je moč kampanjo tudi po netu 
opravljati le v dvoje in ne več v troje ali četvero kot prej, 
vendar me to osebno ni zmotilo. V tej obliki na solidni 
težavnosti je Gears 4 še boljša izkušnja. 

Najboljša pa je za moje pojme v drugem tovariškem 
modusu, horde 3.0. Tu skušaš na spletu kot udeleženec 
petčlanske posadke preživeti petdeset zmerom moč- 
nejših valov sovragov. Od hodečih robotov in njihovih z 
energijskimi preprekami zaščitenih gospodarjev prek 
Locustov do slehernega člana Swarma. Prizorišč ni obi- 
lo, a je sleherno odlično načrtovano, s 'kanali', ki jih je 
treba nadzorovati, in središčem, kjer obnavljaš strelivo 
ter oživljaš padle kamerade. Novost je replikator, zaboj, 
ki v zameno za s trupel nabrano energijo generira ob- 
rambne strukture, kot so topovi in bodeča žica. Te je 
treba modro razporediti, na voljo pa je tudi več poklicev 
in nabiranje izkušenj ter veščin, da je zanimivo na dolgi 
rok. Horda v tehle Gearsih je najboljša izvedenka kon- 
cepta, s katerim je serija začela že zgodaj, in ga dobro 
nadgradi ter osveži. Fantastično jo je igrati, zlasti v eki- 
pi, ki ve, kaj počne. 

Drugače odmev horde srečaš že v samotarski kampa- 
nji, kjer se na par mestih zabarikadiraš in braniš pozici- 
jo proti valovom gravžarjev. Res manjka le še sposob- 
nejša pamet! Te si kakopak deležen v tekmovalnem 
multiju, ki ga krasijo dobro oblikovana nova prizorišča, 
gladkejše premikanje med ovirami, kar nadalje razgiba 
njega dni jako statično igranje, ter domiselni novi nači- 
ni, ki dopolnijo klasični moštveni deathmatch. Dodge- 
ball, kar je ameriški izraz za naš 'med dvema ognjema', 
omogoči vrnitev ubitega tovariša, ko umre eden od so- 
vražnikov, arms race pa ekipi omeji izbiro orožij. 


COGov fant pri punci spi! 


Ko kakšna uveljavljena serija iger zamenja skrbnike, je 
modno klanjati se staremu in se zmrdovati nad novim. 
Vendar menim, da so The Coalition štafeto prevzeli s 
polnim žarom in ustvarili soliden izdelek, ki spoštuje lo- 
ro, ajo hkrati mahne po svoje. Ne delam si utvar, da bo 
v tej deleži Battlefielda in Overwatcha postavil prodajne 
rekorde, in nekatere stvari bi bilo treba še popraviti in 
razširiti. En tak element je denimo robotska vojska, za 
katero se zdi, da smo šele popraskali površje. Šefi pa bi 
lahko imeli kompleksnejše vzorce in se odpovedali svet- 
lečim točkam. A kogar zanima širši pogled, naj ve, da 
gre za eno vznemirljivejših streljank letošnjika in za hva- 
levredno obnovo bombastične franšize Gears of War. 


Hej, brigade, hitite, razpodite, zatrite, požigalce 
COGovskih domov! Hej, mašinca, zagodi, naj od- 
meva povsodi, naš pozdrav iz gozdov! 


strelski spektakel s taktičnim zaled- 
jem v agilni, smrtonosni novi sovraž- 


niki v v zaklonu nisi nič več varen! 
izredno privlačno tovarištvo v udarna podoba in es- 
tetika v nasprotniki ne sodelujejo in so taktično 
podhranjeni x medla zgodba x bedne skrivnosti 


The Coalition / Microsoft za PC in xbox one 

Robote smo v tej seriji že videli, a tokratrimajo.še večjo vlogo, tako-nasprotniško < 
kot zavezniško. sise bodo z, tudi v OGL, ki ga bojda že snemajo. 

Gears 4 ni en sam strelski sprehod, temveč na več m a stnoročno Ne razpdtediš s E— an 
obrambne naprave, kot so mitraljezi. Uspeh je še kako od -od tega, kam jih daš. / AL 


V spopadu s kovinskim čmrljem bodo uživali tudi lastniki normalnih pecejev, saj 
je igra dobro optimizirana. Mudi številne grafične opcije in podrobne opise njih. 


7: ; | h 

H (ih ME ( 
s lake it vasy on the hous ui 
% V. | gej z k 
i | pIi.. 
V multiplayerju ne igraš le kot JD, temveč je na razpolago na ducate kožic. Za- 

oldrugih deset jeseni je preteklo, odkar so 
P..: Sneti v Cossacks prvikrat slovo 

materi dali in z mušketo na ramah na voj- 
no šli. Mnogo so ob ropotu vojaških bobnov sta- 
rocelinske grude prehodili, sovragov pohabili in 
utrdb v plamenih dol poslali. Tedanji klici oficir- 
jev in rožljanje orožja so nato v mnogih povestih 
vnukom odzvanjali inu debele bukvice polnili. A 
kakor je že starinska slovenščina nam hecna 
reč, mi ni, da bi jo nenehno žlobudral, in podob- 
no se je tudi recept prvotnih Kozakov iz 2000 
do danes že malo skisal. To je važno poudariti, 
kajti ko je ukrajinska hiša GSC Game World 
predlani vstala iz pepela, so se njeni načelujoči 
odločili, da s trojko najprej obudijo serijo real- 
nočasovnih strategij Cossacks. In to kar na juriš 
čez polje s tem, da pomladijo enico. 


Imperiji smodnika 

Cossacks 3 je predvsem videzna preobleka iz- 
virnika na novem grafičnem pogonu in z novo 
fiziko, ki topovske krogle izstreljuje bolj verno. 
Strumno postavljeni soldatje so povsem v tri-de 
in zloščeni oklepi pruskih kirasirjev se bleščijo v 
soncu. Igralne svežine je po drugi plati bore ma- 
lo, saj je mehanika skorajda v celoti preslikana, 
z vsemi neumnostmi vred. So pa originalne 
kampanje zamenjali s peterico povsem frišnih 
in nekaj nove vsebine vendarle je. Ljubitelji seri- 

V igri je trenutno dvanajst narodov, od Avstrijcev do Francozov, ki se v enotah razlikujejo pre- 
cej malenkostno. Tudi pri barkačah, saj imajo vsi podoben spisek galej, fregat in linijskih ladij. 


ssacks 3 


je so zato trojko, polno nostalgičnih solza, brž- 
kone nabavili že impulzivno, saj košta nižjih 20 
evrov. Takšnih je verjetno kar dosti, saj so bili 
Kozaki svojčas eden najuspešnejših naslovov z 
vzhoda. Kaj pa oni, ki se z njimi srečujejo prvič? 
Cossacks so v grobem inačica Age of Empires 
z novoveškim vojskovanjem, ko so vladale 
muškete in zgodnje topništvo. Kljub kozaškemu 
naslovu se ne omejuje na ta vzhodnoslovanski 
narod, marveč pokriva mnogo evropskega do- 
gajanja v 17. in 18. stoletju, vključno s pomor- 
stvom. Takrat so se spopadi odvijali tako, da so 
sovražne črte strelcev korakale ena proti drugi 
in se v oblakih smodniškega dima obmetavale 
s svincem, dokler je ni ena stran zaradi krvavih 
izgub podurhala. Poglavitni odmik igre od AoE 
je v tem, da je moč večjo gručo vojakov s po- 
močjo oficirja in bobnarja združiti v kompaktno 
enoto, ki se lahko razporedi v formacije različnih 
oblik - vrsto, kolono, ali kvadrat. Odvisno od si- 
tuacije, denimo obrambe pred konjeniškim na- 
skokom. V ostalih elementih ohranja premiso 
Imperijev, zlasti v potrebi po podrobnem razvoju 
ekonomije skozi grajenje prostranega mesteca, 
kjer štancaš soldatesko kot v ostalih klasičnih 
realnočasovkah. Da imajo možje dovolj živeža 
in kanoni ne ostanejo brez smodnika, je treba 
nenehno zagotavljati šesterico surovin. Pa v 
akademijah raziskovati nadgradnje in stavbe do- 
bro zaščititi z obzidji ter stražnimi stolpi. 

Bajonet med rebra 


Zmaga je zato stvar tako dobrega gospodarjenja kot povelje- 
vanja, saj te glave lahko staneta tako pomanjkanje sil kot 
njihovo brezumno pošiljanje v mesoreznico. Mušketirji z vr- 
hov gričev streljajo dlje, topničarji pa niso preveč odporni na 
sablje konjenice. A tu začne v uč žokati vsesplošna plitvost 
sistema. Igra nima vdelanega principa morale iz naslednikov 
in tudi ne veteranskih izkušenj enot. Najbolj pa mi je šlo na 
jetra ohranjanje okornih vmesniških ukazov. Da ustvariš for- 
macijo, moraš posebej ustvariti tako vojake kot oficirje in 
bobnarje, ker se tu vse izdeluje posamič, jih loviti po karti in 
ročno združevati. Za povrh je obnašanje življa hroščato, tako 
na tvoji kot sovražni strani. Ob izidu umetna pamet sploh ni 
znala graditi ladij! Zaradi vsega tega je izkušnja nerodna. 
Nove kampanje se lotevajo zanimivih podvigov, kot je an- 
gleška državljanska vojna z bitko pri Nasebyju in zlata leta 
poljsko-litvanske unije do drugega spopada pri Hotinu. Toda 
napete kaj prida niso, saj v glavnem pošiljaš soldate od ene 
puščice do druge, gradiš postojanke in napadaš - podobno 
kot v skirmishu ali igri na liniji. Tam se more udariti do osem 
igralcev, ki koristijo uradni strežnik, vendar ta nima pame- 
tnih naprednosti, kot so lestvice igralcev. Uzreti ogromne za- 
plate barvitih uniform, ki korakajo čez polje, je tako po vseh 
letih še vedno najbolj impresivna lastnost te igre in čar se, 
moram reči, še ni povsem izpel. A izkušnja je po nepotreb- 
nem okorela in bi ji bolj pritikal naziv Cossacks HD kot 3. Ta- 
ko je kljub nižji ceni ne morem baš priporočiti, saj je obstala 
v času kot Turki pred dunajskim obzidjem. 

valpet spet odvlečč ratcjno, kjer uzre enake 
grozote in brezumje kot davno tega. 


ogromno vojakov simpatičen videz - nižja 
cena zastarela mehanika zaspana kam- 
panja hrošči GSC Game World 

Še ena cvetka nerodnega nadzora: sovrag ti lahko hiške zaseže, če niso zastražene. To pomeni, 
da moraš soldatom ročno odrejati branjenje sleherne od mnogih bajtic posebej. Totalen užitek! 

Sejem ZABAVNE 
ELEKTRONIKE, 
RAČUNALNIŠTVA, ie: 
FOTOGRAFIJE in TEHNIKE 


18. a e0. 11. e016 Ljubljana, Gospodarsko razstavišče 


NAJVEČJI GAMING 
V SLOVENIJI 

Steprii svob 


AGULese7si privihadolge bfke, zajaka bojnaga konja in s-Kozaki na kratko 
odjezdi skozi burno zgodovino samovoljnih PREO Za vzhoda Evrope. 


sem jih videl," se je v ruski zimi pridušal 

Napoleon. Če bi jih imel v svoji vojski, bi 
z njimi prišel do konca sveta!" Za laika so Kozaki 
bržda eno tistih divjih plemen s srboritimi moža- 
karji azijatskih obraznih potez, ki so na konjih pri- 
divjali z vzhoda, počeli direndaj, nato spili kumis in 
odplesali kazačok. Podobno kot Tatari ali Mongoli. 
Toda hištorija Kozakov je bližja Evropi in sila zani- 
miva, saj je njihova trmasta neodvisnost močno 
zaznamovala razvoj področja današnje Ukrajine s 
širšo okolico. Usoda teh nikogaršnjih podložnikov 
ostro izrisuje neustavljivost napredka, s katerim 
so bili vselej v kompliciranem odnosu. 


n ozaki so najboljša lahka konjenica, kar 


Veter v laseh 


Kozaki so razmeroma mlad narod in niso osnovani 
na etničnosti v krvnem smislu, saj rodovno prihaja- 
jo z vseh vetrov. Oblikovali so se približno v 14. sto- 
letju na pogorišču hazarske države, to je okoli rek 
Dneper in Don na vzhodu današnje Ukrajine in se- 
verno od Kavkaza. V nestanovitnosti in brezvladju 
tistega časa, ki so ga zaznamovale mongolske in- 
vazije, je rodovitna stepa vabila vse z iznajdljivostjo 
in pogumom. Klicu so se odzvali tamkaj domorodni 
Kumani, pa mnogi Poljaki, Tatari, Mongoli, Moldav- 
ci in drugi. Zrasle se številne skupnosti napol no- 
madskih ljudi, ki so malo potovali in malo kmeto- 
vali. Predvsem pa se ravsali z vsemi sosedi, zlasti s 
Tatari. Zato so skozi desetletja privzeli močno mili- 
taristično tradicijo, vezano na boj v sedlu. 

Skupna Kozakom je bila srdita želja po neodvisnos- 
ti, na kateri so zgradili trden politični aparat. Sleher- 
no pleme je imelo skupščino (rada), ki je volila po- 

Paradni marš Kozakov od Moskve do Pariza izpred štirih let v čast dvestoti obletnici boja z Napoleonom. Narod je 
tradicionalno vdan pravoslavni Cerkvi, a izrazita privrženost Rusiji je mlajša in izvira iz zadnjih dveh stoletij. 


glavarja - hetmana in premogla za tisti čas napre- 
den uradniški sistem starešin, sodnikov ter pisarjev. 
Kljub navzven nomadski podobi so imeli dobro iz- 
obraževanje in nadpovprečno velik delež ljudi glede 
na ostale narode je znal brati ter pisati! Družba je 
bila vojaško organizirana, da je moglo pleme ob 
preteči nevarnosti v karseda kratkem času zbrati 
bojno formacijo in odjahati. Zato se niso pustili ko- 

mandirati veljakom 'uradnih držav', kot je bila tis- 
tihmal Poljsko-litovska unija. Ko so se Osmani v 16. 
stoletju pritožili ruskim grofom, naj zauzdajo divja- 
ke, ker napadajo njihove trgovske poti, so dobili od- 
govor, da "Oni niso nikomur podložni in gredo na 
vojno, kadar se jim zahoče." Od tu izvor naziva, saj 
kumanska beseda 'kozak' pomeni svobodnega mo- 
ža, izhaja pa iz turške besede 'kazak'. 


november 2016 


Pobrito glavo s čopom in zavihane. brke uzreš le še na 
festivalih narodnih noš. Nasprotno pa se je fizično zah- 
tevni ples kazačok iz Ukrajine razširil še po Rusiji. 


Spremenljivi časi 
Okoliške države so si kajpak te nestanovitne bojev- 
nike želele na vse kriplje pridobiti pod svoj vpliv, za- 
to tam okoli ni bilo nikdar miru. Bodisi so Kozaki v 
zameno za ugodnosti služili ruskim, poljskim in dru- 
gim vladarjem kot obmejna straža in konjska nad- 
loga za njihove nasprotnike ... bodisi so se jim uprli, 
ko so grofje preveč pritisnili na svobodnjake. Ta 
burna obdobja številnih bolj ali manj velikih vojn 
uzreš v romanih Gogolja (Taras Bulba) in Sienkie- 
wicza ter seveda v Tolstojevih Kozakih. Skoznje so 
jezdeci pridobili legendaren sloves, saj so jih države 
uporabljale kot elitne enote. Toda nikdar niso mo- 
gle biti prepričane, da ne bodo v naslednjem spo- 
padu jurišali z nasprotne strani. 

Žilavosti navkljub se Kozaki napredku niso mogli 
upirati v nedogled. V 17. stoletju jih je pričela naj- 
prej razjedati notranja nesložnost. Starešine so si 
zaželeli plemiških prednosti, s katerimi so jim ko- 
renček molili veljaki. Mlajši in prišleki od zunaj (Ko- 
zak je mogel postati vsakdo, ki je šel skozi vaje- 
ništvo) pa so več dali na tradicijo neodvisnosti. To 
so vladarji, kot je bila Katarina Velika, znali izkoris- 
titi in z represijo narod postopno vklenili v državni 
sistem. Dežele, kjer so plemenske naselbine sesta- 
vljale neke sorte zrahljano kozaško obliko držav - 
hetmanate - so tako imperiji končno povsem vsrka- 
li. V carski Rusiji 19. stoletja so bili Kozaki deležni 
le še delne avtonomije in oprostitve davkov v za- 
meno za dvajsetletno služenje v carjevi vojski. 
Hrbet jim je naposled zlomila zgodovinsko napačna 
odločitev, da se v ruski državljanski vojni po okt- 
obrski revoluciji leta 1917 postavijo na stran proti- 
komunistične Bele armade, ki je bila poražena. Bolj- 
ševiki so se kruto maščevali in izvedli etnično čiš- 
čenje grozljivih dimenzij. Okrog štiristo tisoč Koza- 
kov so pomorili in deportirali v dvajsetih letih prejš- 
njega stoletja, vsaj še enkrat toliko jih je pomrlo med 
zimsko lakoto 1932-33. Zato so se nekatere ko- 
zaške skupnosti v drugi svetovni vojni borile na stra- 
ni nacistov, ki so jih uporabljali predvsem za prega- 
njanje partizanov. Po vojni so Britanci te kolaboran- 
te predali Sovjetom, kar še danes velja za izdajo. 
Toda še vedno jih je največ služilo Stalinu in napo- 
sled so si z odličnim izkazom v bojih priborili vsaj 
častivredni gardni status v Rdeči armadi. 

Ko so si ruski carji Kozake podjarmili, so jih pridoma uporabili za osvajalske pohode v še neosvojene predele. Na 
primer čez Kavkaz ali v Sibirijo, kar kaže slikarija. Znali so se odlično orientirati in niso zahtevali dosti živeža. 


z Zgodovinski SRE vojaške taktike je bilo za divje jezdece vse manj prostora, saj so bili zaradi slabše disci- 
pline v prvih bojnih črtah 19. stoletja že slabši od redne konjenice. Še vedno pa so bili daleč najboljši izvidniki. 


Mobitel, kakaštikočieli in tradicionalna kučma - čas temu narodu ni prizanašal. Večina se jih v ukrajinskem konflik- 
tu bori na strani proruskih separatistov, ob čemer se lahko sleherni poznavalec njihove hištorije cinično nasmehne. 


Vroča kri 


Čeprav so se lojalni Kozaki v očeh komunistov za 
silo odkupili, niso mogli mimo dejstva, da je druga 
svetovna vojna pomenila brezpogojni zaton konje- 
nice in s tem dobršnega dela njihove identitete. V 
industrializiranem vzhodnem bloku so se izgubili v 
morju delavcev ali vodili odmaknjeno življenje kme- 
tovalcev. A narodni zanos je še tlel, kar se je poka- 
zalo po razpadu Sovjetske zveze, ko so pričele mno- 
ge skupnosti obujati izročilo. Celo do te mere, da so 
od ruskih regionalnih oblasti zahtevali avtonomnost 

svojih lokalnih uprav in so je nekaj uspeli izprositi. 
Danes je po zadnjem popisu uradno okrog 140.000 
Rusov kozaške narodnosti. Kakor kažejo moderni 
vojaški konflikti, jih borbenost še ni zapustila, saj si 
jih mogel kot najemnike najti v čečenskih in gruzij- 
ski vojni, pa seveda v še vedno trajajočem ukrajin- 
skem spopadu. Le konja so dokončno zamenjali za 
kalašnikovko. V Rusiji vznikajo kadetnice, ki mlade 
Kozake pod križi pravoslavne Cerkve urijo v tradi- 
cionalnih veščinah borbe. Postali so močno orodje 
tamkajšnjih konservativcev, svobodno jezdenje 
prek stepe pa je le še oddaljen spomin. 


Vou're really cutting it 
close, Les. Please hurry 
inside before the 

ceremony starts 


i, bogati svetovi v ploščadništvo v lepa 
kopanje in grajenje / neroden boj x pre- 


NM Zaradi možnosti drobitve na koščke je svet tudi v Starboundu načeloma sestavljen iz kvadratkov. (i 
zami puš objekte odlikuje obilica grafičnih detajlov, še posebno pa navdušijo lepo izrisana ozadja. 


z s imi UH nim nom P(r)odiranje terena še vedno terja dosti časa. Največji del napre- 
-) ea (DRI-EJ nee; Raaele iK2; MR) dovanja lika je namreč vezan na kovanje vse naprednejših okle- 
o ni ; ta ži pov in krepalic, ki jih napraviš iz vse redkejših rud, najdenih v vse 
Fall. bla Kr bolj nevarnih, odmaknjenih predelih vesolja. Kot v vseh krampar- 
4. Puš skih igrah moraš biti malo avtista, da zbereš dovolj materiala. To- 
pa da okoliši so bogato naphani s skrivnostno in raznoliko vsebino, 
Zla KJE, zato jo rad mahneš po površju ali navzdol. Na planjavah srečaš sa- 
boom sma AME aa ARALAMINANE mosvoje prebivalce in nevarnosti, zato te tudi po več ducatih ur še 
NRORALNLAH MANE vedno malo prime srat, ko se podajaš v temno jamo. Če krepneš, 
ometi koud gče je pot od točke prerojevanja lahko dolga. A tudi če si bolj kot razi- 
8 : se, ii n skovalec pristaš pedantnega ukvarjanja z gradnjo postojank, boš 
| ge. Ka pat prišel na svoj račun, saj je moč postaviti navdušujoče zgradbe in 

| st iš selje k vanje za stražo vtakniti najete kamerade. 

Wari 


Metroidbound 


Ria Med različnimi površji švigaš z vsemirsko barkačo, ki je tvoja 
osrednja postojanka in jo je moč dodobra povečati. V praznino 
moraš v lovu za starodavnimi artefakti, ki so ključ do meddimen- 


zionalnega zapora. Tam se prebuja lovkasta kreatura, ki na štartu 
igre pohrusta Zemljo, kar je res grdo od nje. Starbound je tako 
P: petimi leti je Terraria dokazala, Na tuji zemlji kljub peskovniški svobodi dodobra gnan s pripovedjo in kvesti, 


da Minecraftov kramparski recept kar je pomemben odmik glede na vzornika. Premore dosti skripta- 
odlično vžge v dveh ploščadnih di-  Starbound je zgrajen okoli rovarjenja po naključ- | nih misij, kjer je kopanje onemogočeno in se znajdeš pred običaj- 
menzijah. Okoli nje se je nagrmadila za- no napravljenem terenu, podobno kot neka dru- nimi ploščadarskimi izzivi, ki lepo poživijo dogajanje. Obvezno 
grizena skupnost, ki pa so jo avtorji hlad- ga še kar znana igra, ki se začne na M. Oziroma vkup s pomežikom Metroidu skozi preobražanje v kroglo. Morpha- 
no stuširali z objavo, da igre ne bodo več  T. Le da je tu okolij več, ker lahko potuješ med nje je sicer ena od nadgradenj, pridobljenih skozi kveste, kar je 
posodabljali. Živelj je obupano iskal na- planeti. S pikslastim možicljem, ki ga gledaš od fejst drugotni način napredovanja. 

domestek in ga našel v leta 2012 napo- strani, se je moč zakopati v praktično vsako st- Ne vesoljsko križarjenje, takšne misije in bogata raznolikost Star- 
vedanem Starboundu. Ta naj bi bil nič var, od zemlje do zidov bajtic nič hudega sluteče  bound najbolj ločijo od sorodnih naslovov. Na ladji namreč ne 
manj kot dušna Terraria 2, v kateri boš vasice. Nakopani material pospraviš v žep, na- počneš dosti samosvojih stvari, pa tudi visoka tehnologija je ne- 
potoval med planeti, poleg česar si med kar ga uporabiš za grajenje stavb ali obrt, saj je kam podhranjena. Kljub znatni količini vsebine za zahtevanih 14 
avtorji v ea Chucklefish našel ljudi, ki moč sestaviti čuda reči, od motike do teleporter- evrov na več mestih dobiš občutek, da nekaj manjka. Slutnje so 
so izdelali vzornika. Nič čudnega, da je ja. Zaradi futurističnega sveta junaček nima več pravilne, kajti avtorji so odrezali ogromno obljubljenih reči. Na pri- 
špil skozi žicanja nabral prek tri milijone v rokah krampa, marveč univerzalni manipula- mer robotske hodce, kompleksnejše vreme in preživetje. Zdaj mo- 
dolarjev! Toda hehetajoče ribice so lena- tor, ki srka kamenje in ga je moč nadgrajevati s  raš skrbeti zgolj za hrano in te mraz ne skrbi. Takisto so izostale 
rile in grozilo je, da bo Starbound odšel čipi. Pravzaprav je tole malce zmešan kozmos, politične peripetije, kajti sedmerica ras, izmed katerih izbereš 
po Dukovih stopinjah, saj early accessu | saj se vesoljske ladje in raketni šolni prepletajo z igralni lik, se razlikuje zgolj kozmetično. Osebno pa mi gre najbolj 
ni hotelo biti konca. Iz njegovega prime- meči in ročnim zalivanjem paradižnika. Univer- na živce neroden boj, saj gibanje ni povsem natančno in je z neka- 
ža se je izvil šele pred kratkim, potem ko zum tako ni čisto konsistenten, a je šaljivo prije- terimi orožji po neumnem težko zadevati. Tega si tovrstna igra ne 
so ljubitelji nad njim že trikrat obupali. ten in predstavljen v prelestni risani podobi, kije bi smela privoščiti. A tolažim se lahko s tem, da Starbound ni ostal 
Kakšno čorbo smo naposled dobili? res za stopnjo naprej od Terrarije. izparina, marveč je konec koncev izšel kot prav v redu špil. 


ai 4m (a) O (rA tan (m (m ma 
Ker so pomembne rude bolj na gosto zbrane bliže središčem planetov, se spušča- Nm pesa zv ur ne moreš saditi koruze, zato je treba postojanke postavljati tudi na rodovi- 
nju v globino ne izogneš. Jam z zakladi za popestritev kopanja je zares ogromno. > MM tnih površjih, da prideš do hrane. Pri tem včasih naletiš na velike nevtralne vasice. 

Čeprav smo lahko ponosni na naravne danosti in bogate zaloge vode, je 
voda, ki jo dostavljajo vodovodna in komunalna podjetja do 
naših domov, žal vse prevečkrat nepitna ali vsaj neokusna in 

neprijetnega vonja. Vsebnost nevarni mehanskih, 
kemijskih in bioloških snovi v vodi mora zadostiti mejam 
dovoljenega. Tudi pretirano kloriranje pitne vode, ki ga 
prepoznamo po vonju in barvi vode nam sporoča, da je 
nekaj narobe na vodnem viru. 

Voda se lahko onesnaži tudi na poti do nas, če že ni 
onesnažena na viru, pri samem vodnem zajetju. Plesniv ter 
sluzast okus in vonj povzročajo alge, plesen in bakterije, ki 
živijo in se razmnožujejo v vodovodih, motnost je 
posledica raztopljenih delcev (recimo železa) in 
usedlin, vonj po gnilih jajcih pa nas opozarja na 
prisotnost amonijaka. Največkrat onesnaženje 
opazimo po nenavadni barvi, vonju in recimo 
kovinskem okusu vode, pogosto pa 
onesnaženja sploh ne opazimo. Tak je na 
primer svinec, ki pride v vodo iz spajkanih 
delov vodovodnih in armaturnih napeljav, ki so 
bile pogosto v uporabi v gradnji dolgih mestnih 
vodovodov do konca osemdesetih let. Tako imajo 
prebivalci mest največ težav z onesnaženjem pitne vode s klorovimi 
spojinami, bakterijami in svincem. V lokalnih vodovodnih zajetjih, v bolj 
ruralnih okoljih, pa so lahko v vodi nitrati, pesticidi, bakterije in fekalije. 


Zato naj bi na mestu vstopa vodovodne napeljave v objekt namestili 
samočistilni mehanski vodni filter (npr. 60 mikronski), ki varuje vodovodne 
napeljave v hiši in priključene armature pred mehanskimi, v vodi netopnimi 


delci, kot so pesek, mivka, vodna rja in podobno. Če je 
voda trda, lahko za mehanskim filtrom vgradimo še 
sistem za mehčanje oziroma nevtralizacijo škodljivih 
učinkov vodnega kamna. Namesto ionskih naprav 
lahko uporabimo nevtralizatorje vodnega kamna, ki 
brez porabe kemikalij in soli vplivajo na obnašanje 
kalcijevih in magnezijevih karbonatov v vodi, ki imajo 
po tretiranju veliko manjšo željo in sposobnost lepljenja 
na cevi, grelnike in pipe. 


Viruse, bakterije, klor in težke kovine iz vode odstranjuje mikrobiološki filter. 
Nesmiselno ga je montirati na vhodu v objekt, saj obstaja možnost, da se bo 

na poti do porabnika voda spet mikrobiološko onesnažila zaradi odsotnosti 
dezinfekcijskega sredstva, ki ga v vodi predstavlja klor. Najbolj pogosta 

rešitev je podpultni filtrni sistem z mehanskim filtrom, ki zadrži vse delce 

večje od pet mikronov, drugi pa je iz aktivnega oglja in je namenjen zaščiti 

pred klorom, pesticidi, insekticidi in nasploh izboljšuje okus in vonj vode. V 
kombinaciji aktivnega oglja s kapilarno membrano nato "polovimo" še 
morebitne viruse in bakterije v vodi. va 


Tudi deževnico, ki jo uporabljamo v gospodinjstvu, je treba ustrezno 
očistiti in poskrbeti za njeno mikrobiološko ustreznost. Preden s 
strešne površine pride v zbiralnik, je treba z nje odstraniti 

nečistoče, kot so listje, prah, odmrli mrčes in podobno. Če SE 
zaidejo v zbiralnik deževnice, se bodo posedle na dno in začele 1 
razpadati. Posledica razpadanja organskih snovi je rast 
mikroorganizmov, kar se kaže v kalnosti, neprijetnem vonju in 

okusu vode. Za mikrobiološko neoporečno pitno deževnico . 
priporočamo vgradnjo kombiniranega mehanskega in mikrobi- 
ološkega filtra ter UV-dezinfekcijskega sistema. 


Če sumite, da je z vašo vodo karkoli narobe, se posvetujte 
z našim strokovnjakom za pripravo čiste in sveže pitne vode. 


Jupitra d.o.o. Motnica 7a, Trzin 
tel: 01 600 3000, gsm: 041 699 550 
e-naslov infoemojavoda.si - www.mojavoda.si 


Paper Mario: 


Nru«s.- va 


Mario med lahkotnim poskakovanjem čez vrzeli in raziskovanjem pisanih kra- 
jev naleti na bele fleke, ki jih mora pobarvati. To prinese cekine in dobrote. 

Me. prigode so znane 

po lahkotnosti, humorju in živopisani papir- 
nati podobi, zlasti ko je govora o nizu Paper Mario. 
Naslanjajo se predvsem na japonsko igranje vlog z 
raziskovanjem širnega sveta in poteznimi boji, a re- 
ceptu dodajo skakanje. Nad njimi smo se nazadnje 
radovali v luštnem Sticker Staru na 3DSu (J236, 84), 
na katerega se opira Color Splash za wii U. A čeprav 
je brkatež foh zamenjal za pleskarstvo, saj zdaj bar- 
va okolico, odpravo kazijo manko frišnosti in števil- 
ne tegobe, tako da jo pregovorna Nintendova magi- 
ja le stežka obdrži tik nad vodo. 
Zagata se prične z diplomatskim obiskom princese 
Breskvice na otoku, kamor jo je skupaj s telesnim 
stražarjem v rdečem pajacu privedla čudna in skriv- 
nostna ovojnica. V njej ni bilo pisma, temveč lično 
zložena gobica govoreče sorte! Ob prihodu se mis- 
terij poglobi, saj druščino pričaka mesto duhov. Ne- 
pridipravi so izsrkali barvo iz slehernega prebivalca, 
za čimer bržda stoji stari zlikovski znanec. Predno 
izustiš "Bowser!" se Mario znajde na kvestu iskanja 
naokoli raztresenih zvezdic, reševanja princeske in 
vračanja miru v deželico. Pri tem mu bosta v oporo 
gobčna kantica jupola Huey in klobučasto prebival- 
stvo. Nintendo jim pravi Toadi, kar je skrajšano za 
'toadstool' (goba). 


Razbarvani kolaž 


Bistvena posebnost Paper Maria je videz, saj je pa- 
pirnatost neločljiva od štorije, sveta, likov in igranja. 
3D-prizorišča izgledajo kot diorame iz lepenke, kar 
vsled HD-ločljivosti izpade res atraktivno. Grmičevje 
je od strani ravna črta in vse prebivalstvo, vključno z 
Mariem, so takisto 2D-sličice. Vsebina se nemalo- 
krat pošali na račun ploščatosti in besedne igre na 
tematiko redno izvabljajo nasmeh. Takisto je polno 
referenc na ostalo Nintendovo robo in popkulturo. 
Nasmejijo te fore na Luigi's Mansion, Matrico in Star 
Wars, pa haiku nindža in gusarji, ki se zavedajo po- 

membnosti vitamina C v obračunu - s skorbutom. 


Nasploh je svet privlačen, tako da raziskovanje vle- 
če. Naj gre za začarani gozd, kjer je vse miniaturno 
ali gromozansko, ali strupene vrtove, idilične plaže, 
fensi puščavsko restavracijo, arheološko najdišče in 
zaklet hotel - domala vsako novo prizorišče je polno 
presenečenj in skritih kotičkov. Škoda, da te igra sili 
v njih večkratno obiskovanje, ko se je treba vrniti po 
druge zvezde. To ni elegantno izvedeno, saj dostikrat 
vključuje skoraj enak skozihod ali celo dva! 

Pri ponavljanju pride še bolj do izraza popreproščen 
in zamuden boj. Ko Mario med sprehajanjem naleti 
na zlobca, lahko nanj skoči ali ga butne s kladivom. 
S tem kakor v seriji Mario 6 Luigi dobi prednost pri 
poteznem boju, ki se nato po zgledu jrpgjev odvije 
na ločenem zaslonu. Tu ni statistik in cifer, nadome- 
sti jih izbiranje kart na dotikabilnem zaslonu. Vsak 
napad porabi eno ali več, junak pa jih hkrati nosi do 
sto. Zlikovci vedno stojijo v četici, tako da je primer- 
ne modro uporabiti v določenem zaporedju. Če je 
na čelu želvak, mu Mario parkrat skoči na glavo, na- 
kar ga nažge v zadnjo vrsto. Če je tam zamaskira- 
nec s špičasto čelado, pa bo treba poseči po maco- 
li. Večina bojev nasprotnikom sploh ne pusti do po- 
teze, zlasti ko brkonja zaobvlada pritiskanje tipk ob 
pravilnih trenutkih, kar okrepi napade in obrambo. 
Le vsake toliko se pojavi coprnik Kamek, ki zmeša 
štrene in prekrije karte ali jih pusti peščico. 

Tole je eden izmed akcijskih delov, ki vsake toliko prekinejo ležerno sprehaja- 
nje. Tu zlikovci zvijajo kartonasta tla, junak pa se izmika pad 


maj 


ajočim marelam. 


Tlačan v Kraljestvu gobic 


Zatakne se, ko Mariu zmanjka kart. Tedaj nove za 
nekaj drobiža kupuje kar sredi tepeža, a je izbor na- 
pol naključen. Ob suši se izkaže, da znajo sovragi 
močno usekati, tako da sta nujna redno šopingira- 
nje v edini štacuni v mestecu in stalno žongliranje z 
inventarjem. V nasprotnem primeru ga znajo prepla- 
viti čeladarji in ostane brez kladiv v varžetu, kar je 
urno kaznovano. Vendar gresta v nos pretirana pod- 
obnost med napadi in splošna bojevalna rutina. Še 
bolj je zoprno dolgotrajno izbiranje kart, kjer do po- 
trditve ukaza privzeto vodi sedem (!) korakov. Na- 
dalje junak ni izdatno nagrajen po zmagi, saj ni 
frpjskih nivojev lika. Deležen je le kakšne nove kar- 
te, 'izkušnje' pa mu samo povečajo zalogo barve. 
Količina zdravja se namreč okrepi le na peščici vna- 
prej določenih delov. 

Farbo Mario potrebuje za višanje moči kart, pred- 
vsem pa z njo zapolnjuje razbarvane koščke sveta v 
stilu Sunshina z gamecuba. Tako rešuje zbledele go- 
bice in se trudi doseči sto odstotkov. Že tako ni do- 
volj vzpodbude za iskanje skritih kotičkov. Nakar na 
mukoma pofarban nivo naključno uleti zoprnež, ki 
odstotke zbije v poden in je treba jovo na novo - 
četrtič, saj je bilo tam troje zvezdic. Takega šalabaj- 
zerstva oziroma zajebavanja človek od Nintenda ne 
pričakuje. 

Prebliski stare slave 


No, vse ni črno kot v tinto namočen Bowser. V 
užitek so razgibani in pogosti pustolovski deli, ki 
sestojijo iz lahkotnega mozganja in čvekanja ali 
vpeljejo kak frišen igralni prijem. Takšno je de- 
nimo iskanje skritega otočka z ladjico, ki vklju- 
čuje streljanje kovancev in odkrivanje namigov 
glede smeri plovbe. Ali kviz v vojaški bazi, kjer 
se igraš spomin na sto in en način. Pa izvrstni, 
vzdušno srhljivi hotel, koder je treba odkriti, 
čemu straši, in pomiriti duhce na resnično do- 
miselne načine. Ob teh odsekih sem pozabil na 
zoprnosti ... Nakar me je taisti hotel usekal po 
prstih - čas je bil omejen. Puf, gremo od začet- 
ka. Kar nekaj takšnih nalog se ponavlja in ne- 
nehno je na sporedu iskanje gobastih članov ti- 
mov, ki odprejo pot naprej. Srečoma je neobve- 
zno tudi obiskovanje bonusnih levelov, kjer odi- 
graš turnir igre kamen-papir-škarje. Prvikrat je 
fino, saj temelji na zbiranju namigov okoliških 
falotov. A kasnejši tosortni templji so vse bolj 
odvisni od sreče, nagrade pa so klavrne. 

Takole spektakularno izgledajo posebni napadi. Japanska mahajoča mačka (ma- 
neki-neko) se je kajpak vrnila in na SER napravi montypythonovsko slisi 

Večina boja je tlačanskega, zlasti ker ga pesti zamuden vmesnik. Izje- 
ma so šefovski boji, koder težavnost in domiselnost strmo poskočita. 


—-e 


Nič posebnega ni niti izrezovanje kulise na ne- 
katerih delih, s čimer Mario dosega oddaljene 
ploščadi ali v nastalo luknjo napopa eno od po- 
sebnih kartic, ki vplivajo na okolje. Rešitev je 
vedno le ena - ko hoče rešiti utapljajočega po- 
morščaka, z ventilatorjem ustvari cunami. Takš- 
no početje vedno spremljajo smeš- 
ne animacije, ki so prisotne tudi ob g 
rabi taistih kart med tepežem. Tam 
rabijo kot specialke oziroma kot nuj- 
nost v večnivojskih šefovskih bojih. 
Tako junak denimo z repom odbija iz- 
strelke ladje, nakar se le-ta spremeni v 
podmornico, ki jo mora z baloni dvigniti 
iz vode. Fino, vendar so tovrstni pripet- 
ljaji redki in zna se zgoditi, da pri sebi nima 
primerne karte. Tedaj mora v štacuno in 
ponavljat nivo. 

Celuloza z bleščicami 


Proti koncu petintrideset ur dolgega skozihoda 
sem se na vse pretege trudil ogibati spopadom, kar 
ni vedno uspelo. Za nameček posebna podoba botruje ne- 
preglednosti. Kamera se sicer obrača samodejno, a je me- 
stoma težko oceniti, na kateri ravni je junak. Tako je neka- 
tero zalego težko ali nemogoče obiti, kasneje pa malce ne- 
natančni skoki prinesejo ogromno škode, ko Mario pristane 
UMU na špičevju, lavi ali močefitu. Ponekod crkne celo nemudo- 
ma! Pohvaliti gre vsaj srčke, ki se pojavljajo pogosteje, če 
mu gre za nohte. Vsaj to, če že točke za shranjevanje znotraj 
nivojev niso najbolje razpostavljene. Špil ni težak, le hudo 
neprijetno zna presenetiti. Z levo roko odbrziš čez tričetrt le- 
vela, nakar te zgazi ogromen pes. Najhuje je, da je svet dru- 
gače privlačen, naphan s humornimi vložki, presenečenji in 
odbitostjo. Dobro, štorija je zlajnana in predvidljiva, a je po- 
drobnosti dovolj, da nikdar ni zares dolgčas. Razen med te- 
pežem in ob tretjem sprehodu skozi isto področje ... 
Color Splash je v nekaterih pogledih res lušten, simpatičen 
in karizmatičen špil. Ko takole naštevam neprilike, se 
počutim, kot bi brcal male kužke. Vendar bi ga zaradi teč- 
nosti stežka priporočil komurkoli razen najbolj zagrizenim 
fanom serije, ki bodo navkljub gorju v njem uživali. Takšnih 
pa nas ni dosti. 

Podoba šeste Civilizacije je na moč značilna: rastoča mesta, marljive trgovske 
nec poteze desno spodaj. Toda vse je občutno lepše kot v predhodnici in vitezi so pri naskoku na barbarske pritepe 


v 


4 
loveštvo je pravzaprav že izumilo časovni stroj. 
Sicer ne takšnega, ki bi te poslal nazaj v prete- 


klost debatirat z Galilejem, zato pa onega, ki 
ga poženeš in te hipno prestavi nekaj ur v prihod- 
nost. Sliši na ime Sid Mejer's Civilization. Šalo na 
stran, očitno je v vsakem od nas ponotranjena želja 
po vladanju narodom, kar znajo Civilizacije spretno 
izkoristiti, da te obdržijo pred zaslonom. V tej najbolj 
priljubljeni seriji poteznih strategij si venomer soočen 
s kopico dilem, kje zakoličiti novo naselje, kam 
vložiti novce in komu napovedati vojno. Da vidiš, ali 
bo rezultat teh odločitev blaginja tvoje nacije ali njen 
neslavni propad, moraš zgolj stisniti konec poteze. 
Ampak saj vemo, kdaj se to konča. Zjutraj. Šesti iz- 
vod osrednjega niza brenka na enake strune, toda 
tokrat je opazneje, da ima na mejah spoštovane tek- 
mece, ki se potegujejo za isti prestol 4X-veličine. 


Kamen na kamen 
nebotičnik 

Petindvajset let po prvi Civi je zasnova s časovnim 
obsegom vred skoraj nespremenjena. Izbereš si 
enega od devetnajstih narodov, ki ga zagrabiš leta 
štiri tisoč pred Kristusom, ko se še uči metati bakro- 
vo rudo na ogenj, in ga pelješ skozi vse poznane člo- 
veške epohe. Prav do odhoda globlje v vesolje tam 
pri 2050, kar običajno predstavlja enega od zmago- 
valnih rezultatov. Vmes je petsto ali več potez graje- 
nja mest in vojskovanja, odvisno od nastavljene hit- 

rosti. V predhodnici so Firaxis prešli na karto s šest- 
kotniškimi polji in tudi tu zviška zreš na čebelje sa- 
tovje, po katerem razpostavljaš soldate, delavce in 
znamenite znanstvenike. 

Naključno ustvarjena karta skriva planjave, gorovja 
in morja, po katerih so raztresene dragocene surovi- 
ne, od železove rude do lisic, ki jih ponucaš za čisla- 
ni kožuh. Kjer je dosti takšnih ikonic, je modro po- 
staviti mesto, da se dokoplješ do surovin. In tu se 
šestica prvič malo odmakne od sorodstva, saj me- 
sta ne obsegajo več enega polja, marveč se s četr- 
tmi širijo. Gradiš jih ročno, kar ni trivialno, saj moraš 
zanje nemalokrat žrtvovati rodovitno grudo. Toda 


z Ploski pogled naj bi dal boljšo preglednost nad viri, an 
kotni pogled v Beyond Earthu. Je pa marsikateri del 

drugače ne gre, saj so takšne specializirane četrti, 
kot sta industrijska cona ali vojašnica, osnova za 
večino dodatnih stavb. V finančni četrti postavljaš 
banke in borze, v kulturni muzeje in radijske posta- 
je. Poleg novega sloja odločanja je hec te mehanike 
ta, da ti lahko sovražnik prikoraka na izpostavljeni 
del mesta in ga požge, nakar potrošiš dosti časa za 
popravilo. Mesto se namreč samodejno brani le v 
dosegu dveh heksov od centra. Tako je treba imeti 
vselej poleg vojsko, če se želiš zaščititi. 

Soldateska ti more obenem tudi hipno zaseči neboj- 
ne enote, kot so gradbeniki, če jih najde spuščenih 
hlač. Z njimi moraš, takisto ročno, okoli mesta po- 


i baš uporaben. Je tudi brez dodatnih funkcij, kot jih ima 
vmesnika povzet po futuristični Civi, kar ni vedno fajn. 

stavljati kmetije, rudnike in uporabne industrijske 
obrate, ki povečajo izkoristek proizvodnje. Posebna 
klasa stavb so znova svetovna čudesa, ki so v svetu 
prisotna le posamično, sicer ne bi bila kaj prida 
čudežna. Celo tvoja prestolnica za njihovo gradnjo 
porabi celo večnost, za nameček pa imajo v šestici 
še dodatne pogoje. Viseči vrtovi morajo ob reko, pi- 
ramide v puščavo. Srečoma ni katastrofa, če jih do- 
sti spustiš, se pa vsekakor želiš polastiti vsaj neka- 
terih z globalnimi učinki. Big Ben denimo podvoji 
zakladnico in okrepi vso državno ekonomijo! 


Iyra prestolov 


Tetris rudnikov po karti je osnova za gospodarsko 
veličino države, toda upravljanje se tu šele prične. 
Civilizationi sicer niso nikdar tečnarili s strankarsko 
politiko in sličnim. A vselej so znali predstaviti moč 
naprednega državnega aparata, zato je bil prehod iz 
plemenske ureditve v teokracijo velika stvar. Spet 
izbiraš med deseterico načinov vladanja, od monar- 
hije do komunizma. Razlike pa niso zgolj v pasivnih 
bonusih, marveč ti modernejša ureditev da več pro- 
stora za izbiro političnih usmeritev. Te jemlješ izmed 
nekaj ducatov, ki so na voljo; na primer prepolov- 
ljen strošek nadgrajevanja vojaštva ali dodaten de- 
nar iz trgovine. V plemenski ureditvi sta prostorčka 
za te bonuse dva, dočim jih ima demokracija osem. 
Tako je hitro jasno, kdo bo s tanki vozil čez hiške iz 
blata. Posrečena ideja in hkrati boljša od one v peti- 
ci, ki je kazala njene obrise. 
Državniški sistem je v Civah nasploh jako stiliziran, 
zato bi jih težko označil za zgodovinske igre. Tudi 
pravovernih dogodkov v njih ni nikdar bilo. So pa 
brez dvoma nadvse uspešne v pričaranju vzdušja, da 
si na čelu historično pomembne nacije, in korektno 
nakažejo vlogo marsikatere tehnologije ali mišljenja. 
Fašizem ima tako na voljo več prostora za militaris- 
tično širitev. Voditelji so vezani na izbrani narod in so 
stalni skozi vso igro. To sicer pomeni, da pri Nemcih 
že šest tisoč let v preteklosti začneš s Friderikom 
Barbarosso, ampak okej. Vsako ljudstvo ima nekaj 
wi, 241.9''" 

Tu vidiš višek vojaške tehnike: moderne tanke, mehanizirano pehoto in raketno artilerijo. Neura 

Vladarji imajo sedaj tako imenovane agende, politične usmeritve, ki narekujejo njihov odnos do okolice. Rimski 
Trajan te denimo spoštuje, če imaš obsežen imperij, v nasprotnem pa te nenehno priganja, da pojdi že koga tepst. 


samosvojih bonusov in po eno lastno vojaško enoto 
ter mestno zgradbo. Američani dobijo filmski studio 
(hihi), Rimljani legionarje. K temu prišteješ bonus 
vladarja, kar nakazuje, da bo Firaxis z DLCji pozneje 
dostavljal nove. A kleč voditeljev niso njihove igral- 
ne lastnosti, marveč pojava. Cive so vselej dale veli- 
ko na impozantno podobo velmož, četudi stereotip- 
no. Tu ni nič drugače. Španski kralj Filip ll. samo- 
všečno maha z mečem, dočim kraljica Viktorija drži 
nos visoko v luft. Njihove animacije so na moč za- 
bavne in bi jih zrl ves dan. 


Križ in šestilo 

Če bi moral izbirati, katero državo je najzanimiveje 
voditi, bi se bržčas odločil za Kongo. Ta se namreč 
od ostalih loči po tem, da ne more imeti lastne religi- 
je, marveč privzame tisto, ki jo prinesejo misijonarji. 
In to ni mimogreden špas, kajti verovanja in religije 
so jako važni in končno v Civilizaciji že ob izidu. 
Način gradi na uspešnem dodatku za petico, Gods 6 
Kings. Ustvariti je moč lastni panteon s prepričanji, 
ki na primer tvoje verne bojevnike pošljejo v delirij 
ali od pobožnih izcuzajo dodatne solde. Nato rojevaš 
misijonarje in jih pošiljaš v vsa mesta od kraja širit ta 

evangelij. Ter gledaš, ko se oznanjevalci reda kače 
srečajo s taoisti in se vname debatna bitka, v kateri 
jo eni končajo krvavih nosov. Brez heca. Ko te sosed 
naskoči z misijonarji, sicer to ne boli kot topovske 
krogle. Vendar tvegaš poznejše posledice, saj puš- 
čavniki v haljah ne veljajo za bojevnike in jih ne mo- 
reš napasti, marveč lahko zgolj opazuješ, kako ti po- 
pulacijo spreminjajo v sledilce Krišni. Ko je teh do- 
volj, 'lastnik' religije zmaga. Fertik maša. 

Takšna zmaga je zvita in terja dolgotrajen trud, a je 
zelo dobrodošla v seriji, kjer si ponavadi ali vse pre- 
mlatil ali odletel v vesolje. Oboje je še vedno prisot- 
no - tokrat za tehnološko zmago potuješ na Mars, 
kamor moraš poslati tri drage ekspedicije s kosi 
vsemirske kolonije. A še zanimivejša od omenjenih 
je kulturna zmaga. Zanjo moraš kopičiti ugledna 
umetniška dela in graditi letovišča. S tem iz tujine 
privlečeš turiste in ko imaš več tujih škljocarjev s fo- 
toaparati, kot ima največji tekmec vseh domačih, si 
na konju. V bistvu huda zamisel, ki pravi, da si nad- 
vladal vse, ko te ljubi tudi inozemska javnost. Bi si 
pa želel, da mehaniko ojačajo, saj deluje čisto nepo- 
vezana z diplomacijo. Pogrešam takisto ekonomsko 
zmago, saj so silne trgovske poti in sporazumi na- 
menjeni res le dobrinam. 


vnoteženi robot iz petice 


na srečo ni prisoten, bi si pa vsekakor želel kakšnega navdahnjenega orožja iz bližnje prihodnosti, kar tu močno manjka. (4, 


v P 
- 9 SVETOVNI OSVAJALEG 
; ; : GANDI 
Indijec Mahatma Gandi je vsesplošno priznan kot 
Z ! ikona mirovništva, saj se je britanskemu kolonial- 


nemu izkoriščanju odločno zoperstavljal z nenasil- 
no nepokorščino, kar je doprineslo k indijski neod- 
visnosti. Toda igralci Civilizacij zvečine poznajo 
njegovo drugo plat: konec sveta v nuklearnem og- 
nju. Kako je asketsko odeta pojava, ki je mlatila ze- 
lenjavo, postala neutruden sejalec jedrskih gobic? 
Izvor gre iskati v Civilizationu Il, kjer se je avtorjem 
primeril neljub hrošč. Tamkaj je imel možakar spo- 
četka najnižjo stopnjo agresivnosti med voditelji, 
nakar je ta z družbenim napredkom v splošnem 
padala pri vseh. Tako je pri Gandiju na prehodu v 
moderno dobo pristala na ničli, vendar se tam ni 
ustavila, kot bi bilo treba, marveč je preskočila na 


Politike se delijo na vojaško, gospodarsko in diplomatsko. Ureditve imajo različno veliko pre- 
dalčkov zanje. Demokracija jih ima več za ekonomijo in komunikacijo, fašizem pa za vojskovanje. 

Umetniška dela za v muzeje dobiš prek slovitih konjeniki, in za njimi ranljivejšo artilerijo. Se pa da z 


umetnikov. Te može in (redke) žene privabljaš s 
kulturnimi četrtmi, nakar prične Edgar Allan Poe 
trkati na vrata in žlobudrati o vranih. Podobnih imen 
je še več vrst: znanstveniki, inženirji, generali. Ev- 
klid ti predava o matematiki, Ada Lovelace pa o 
računalništvu, s čimer omogočita bližnjico do znan- 
stvenih odkritij. Napredek je kot že v več delih do- 
slej razdeljen na znanstveno-tehnološko in družbeno 
drevo. V prvem so elektrarne in letala, v drugem po- 
litične ureditve in naravovarstvo. Zares pa vžge pri- 
jem, da moreš raziskovanje skoraj sleherne tehnolo- 
gije pospešiti z izpolnitvijo nekega realnega pogoja. 
Tako na primer s širšo proizvodnjo mušket odkleneš 
pospešek k izumu naprednejših pušk. Verjetno naj- 
boljša izvedba raziskovanja v Civah doslej. 


Anticivilizacijskost 


Ampak čemu izgubljam besede z gospodarjenjem, 
ko bi se pa ti rad streljal! Podobno petici je lahko na 
istem polju največ ena vojaška enota in še ena pod- 
porna, denimo sanitetna. Tako moraš kot v Panzer 
Generalu spredaj držati trše enote, kot so pehota in 


odklepanjem vojaških tehnologij čez čas storiti ne- 
kaj novega: vojaštvo iste vrste lahko združiš v moč- 
nejši korpus ali armado. Smisel je seveda v prebija- 
nju sovražne obrambe, saj imaš na enem heksu 
skoncentrirane več moči. To je še posebno uporab- 
no v naskokih na mesta, ki znajo biti kočljiv zalogaj, 
če nimaš okoli vsega zapolnjenega s havbicami, ki 
dežujejo jeklo in eksploziv. Toda vedi, da ti še tako 
vešče poveljevanje ne bo dosti pomagalo, ko bo os- 
vajalski Gandi nad tvoje mušketirje priletel z jedr- 
skim bombnikom. Ali petnajstimi oklepnimi divizi- 


jami, karkoli že. Cive so pač v osnovi gospodarsko- 


upravljalni špili. 

Ne glede na izbiro miroljubnega ali osvajalskega pri- 
stopa velja nenehno vzdrževati zdravo armadno je- 
dro, kajti diplomatskih vzvodov za izogibanje nevar- 
nosti žal ni dosti oziroma niso zanesljivi. Politično 
mešetarjenje z drugimi voditelji je kot v petici po- 
manjkljivo. Na prvi pogled je sicer možnosti nekaj 
več, saj lahko vojno napoveduješ z različnimi zvitimi 
izgovori. Toda v končni fazi je komunikacija pona- 
vadi takšna, da bodisi trguješ bodisi se otepaš zmer- 
ljivk, s katerimi sosedje napovedo, da jim dišijo tvo- 


najvišjo vrednost. Posledično je miroljubni vodja 
nenadoma postal ultraagresiven osvajalec — in to 
približno takrat, ko je nastopila jedrska doba. Po- 
sledice so bile na moč smešne in so v skupnosti 
igralcev kajpada postale razvpite. Pri Firaxisu so 
prigodo vzeli za svojo in od tretje Cive dalje ima 
Gandi tudi uradno rahlo 'samosvoj' odnos do jedr- 
skih bomb oziroma orožja nasploh. V šestici te rad 
opomni, da "mora mir utrditi mnogo topov", samo 
zato, da te zbada. Ali bo arzenal dejansko uporabil, 
je ponavadi loterija. 

tehnološkega in političnega napredka j je tu neustavljiva i in če se v laboratorijih ne podvizaš, boš druge narode gledal v vzvratne luči. 

ji zaselki. Umetna pamet je namreč zopet čisto zblo- 
jena in ti v eni potezi ponuja zavezništvo, v drugi pa 
pošlje pet vohunov, da ti spraznijo banke. Res fajn. 
Nuklearni Gandi (glej okvir) je v primeri s tem še 
najmanjši problem! 

Če želiš bolj smiselno komunikacijo in pakte, moraš 
seveda na linijo. Internetno igranje poteka brezšivno 
na uradnem strežniku, kjer se najde kar dosti partij, 
s čimer Civa VI očitno ne bo delila slabe usode Be- 
yond Eartha. Zlahka ustvariš igro z več kot osmimi 
igralci in moram reči, da so stabilnejše kot v petici, 
saj je bilo padcev z linije malo. Nastaviti je moč vse 
pomembno, od trajanja poteze naprej. Sprva so bili 
problemi le s shranjevanjem igre, ki se je rada de- 
sinhronizirala. Firaxis je skušal za nameček ugoditi 
tistim, ki multiplayerju ne morejo žrtvovati dolgih 
večerov. Vdelali so tri krajše večigralske scenarije z 
recimo stotnijo potez, ki tečejo zgolj skozi srednji 
vek in podobno. Čemu jih niso omogočili še samo- 
tarjem?! So pa hitro spet pridodali način hotseat z 
izmenjevanjem dveh igralcev za enim pecejem, ki 
ga v petici nekaj časa ni bilo. 


Neumorno dalje 


Kar se mehanike tiče, te špil dobesedno zasipa z 
vsemi mogočimi rečmi, ki jih lahko storiš sleherno 
potezo. Naj se spopadaš, gradiš ali raziskuješ, tem- 
po nikdar ne pojenja in kdor tripa na takšne strate- 
gije, bo stiskal 'end turn' do telesne in psihične ob- 
nemoglosti. Toda ko se zlekneš in dobro premisliš, 
malodane iste reči na ne pretirano drugačne načine 
počnemo že dve desetletji! To je težava, ki bo vete- 
rane serije v šestici dosti grizla. Zakaj Cive končno 
ne dobijo pravih državnih meja, namesto da se po- 
javi nek nebodigatreba in napravi tuj zaselek na edi- 
nem polju med mojima največjima mestoma?? Za- 
kaj umetni inteligenci voditeljev ne namenijo več 
procesorskih ciklov? Zakaj v modernih dobah ni- 
smo deležni bolj vestne ponazoritve mednarodnih fi- 
nančnih trgov? In predvsem več možnosti zavdaja- 
nja konkurentom brez boja? Še Call to Power, Acti- 
visionov črni raček v seriji, je imel roparske korpo- 
racije. In orbitalno bombardiranje. 

Osebno šestici najbolj zamerim zaključne poteze, v 
katerih se obe drevesi napredka kar nekako izsušita. 
Med poslednjimi tehnologijami je nekaj vojaških, 
vodikova bomba in bežanje z Zemlje. Kje so genske 
terapije, sonaravno kmetovanje, reality showi in na- 
silne videoigrice?? Namesto tega po karti do bridke- 
ga konca pošiljam staromodne karavane. Civiliza- 
tion VI zato bolj kot resnični napredek izzveni kot 
okrancljan govor misijonarja, ki mi s pravljicami 
obeta odrešitev. Špil ima luštno grafiko, ogromno 
reči za počet' in fejst animirano Viktorijo, ki maha z 
robčkom. Klikam pa še vedno enako. Vesoljski 4X- 
naslovi so v tem oziru že pokazali več napredka. To- 
da navsezadnje je odlika tudi to, da me kljub pomi- 
slekom vseeno uspeva prepričevati, naj pogledam, 
kaj se bo zgodilo v naslednji potezi. 


si okoli prestola razobesi prelestne 
slikarije in postavi kipe, a skozi okna palače se že 
čuje ropot tankovskih gosenic. 


vleče kot hudič v drugotne poti do 

zmage v vzdušje in liki voditeljev 

stabilnost na liniji v brez prelom- 
nosti x zanič diplomacija in umetna pamet 
vmesniški mimosunki  Firaxis /2K Games za PC 

Battlef 


Battlefield 1 prvo svetovno vojno izriše tako, kot je treba: z razvejanimi omrežji 
blatnih jarkov, potolčenih od havbičnih granat in strojničnih krogel. Pri sa- 
mem igranju pa je precej bolj odpustljiv in ti dovoli solersko očistiti pol fronte. 


4 
Z: v razmočenem blatu, razbrazdanem od 


eksplozij granat. Rjavo-siva umazanija, prepre- 

dena z bodečo žico. Smrad po smodniku in 
smrti. Brezup, za silo odgnan s cigaretnim dimom in 
molitvijo. Pozicijskega spopadanja prve svetovne 
vojne, ki je nasprotnike uklenilo v obrambne linije 
jarkov, niso zaman imenovali pekel za Zemlji. Ob 
streljačinah, postavljenih v ta čas, se je zato zmeraj 
postavljalo vprašanje, kako takšno izkušnjo napra- 
viti zabavno. Gnitje v blatnem rovu, nakar te pokosi 
prva strojnica, ni višek zabave. Toda pomislek se iz- 
kaže za praznega. Saj nobena vojna ni užitek. Vselej 
je prisotnih ogromno ur monotonega čiščenja orožja 
in drilov, presekanih s kratkimi trenutki izjemne ne- 
varnosti, kjer te lahko ena zablodela krogla stane 
glave. Pa so iz takšne sorte spopadov vseeno napra- 
vili kup Call of Dutyjev in Battlefieldov. 
Zakaj torej ne bi enakega recepta ponucali za prvo 
svetovno? Da bom lahko dirjal s puškomitraljezom 
pod roko kot Usain Bolt, zrešetal pol garnizije sovra- 
gov, ukradel tank in z njim lastnoročno obrnil potek 
vojne. Da bom naposled junak, ne le majcena cifra 
na seznamu častnikov, ki jo brezosebno pošljejo v 
smrt v naslednjem naskoku. Med igranjem sem se 


tako dostikrat prešerno nasmejal stereotipom, sredi 
katerih sem se znašel. Na primer tedaj, ko so ob 

gaženju proti Cambraiju nemški soldatje čelno ju- 
rišali na moj tank mark V, četudi njihove krogle niso 
mogle načeti niti barve na oklepu. Ko sem kot po- 
danik Lawrenca Arabskega s konjem slalomiral med 
izstrelki. Ali ko sem s sopwith camelom v zraku iz- 
vajal piruete, kakršnih ne vidiš niti v holivudskih fil- 
mih, in vmes sklatil eskadriljo rdečih trokrilcev. 


Battlefield je prišel domov 


Takoj na začetku velja odločno reči, da BF1 ni ver- 
na simulacija, marveč klasična battlefieldovska igra 
v barvah prve svetovne vojne in s cepelini. Tukaj te 
ne sme motiti, da lahko v polni bojni opremi pre- 
šprintaš vso karto in v naslednjem hipu iz obrata z 
repetirko snameš sovraga na naslednjem hribu. Tu 
ne čakaš živčno na piščalko, ki te bo poslala v še en 
nesmiseln naskok. Tu ne blazniš od bobnenja težke- 
ga topništva, kot so naši fantje pred stotimi leti v ka- 
vernah nad Sočo. Tu ti smrtonosni oblaki iperita ne 
topijo kože v grozljivih mehurjih. Ne, Battlefield 1 
ostaja igra, ki se v jedru vrti okoli spopadanja dveh 
razmeroma velikih skupin igralcev na liniji. Ena 
predstavlja Antanto, druga Nemce z zavezniki. lma 
tudi enoigralsko kampanjo, toda zgolj zaradi nje ga 
nima smisla kupovati, ker ni v središču pozornosti. 

Štiriinšestdeset igralcev na strežnik, hop v vozilo s 
skupinico kameradov na glasovni povezavi in v no- 
ve dogodivščine trolanja noobov ter teabagganja 
premagancev - tu je kleč. Le da se to pot ne motaš 
po bivši sovjetski republiki, marveč z lewisi streljaš 
širom okopov francoskih in belgijskih vasic, po si- 
najski puščavi, pod vršaci Alp in pečinami Galipoli- 
ja. In veš, kaj? Pristop deluje! Battlefield 1 ni vojna, 
posiljena v obliko, kjer se ne počuti dobro, kot je bi- 
lo to v policijskem Hardlinu. Za serijo skorajda ni 
primernejšega prizorišča kot prva svetovna. Če se ti 
to zdi kakorkoli cinično, potem nobena moderna 
streljanka ni zate in raje poglej v smeri špila Verdun. 


Razglednice s fronte 


Kar ne pomeni, da se BF1 iz tematike dela norca. 
Dostojno se trudi predstaviti eno največjih morij v 
zgodovini - kolikor pač more v okviru naslova, ki ga 
je treba prodati v milijonih izvodov. Najbolj je to vid- 
no v samotarski kampanji, kjer se avtorji lahko po- 
svetijo podajanju pripovedi. Že na štartu te pozdravi 
mitralješki ogenj, pod katerim soborci cepajo v tru- 
mah. Občutek uničenja in brezupa je stalno priso- 
ten, toda špil z depresivnostjo vseeno ne pretirava, 
saj resnobnost vedri z avanturističnim vzdušjem po- 
tepanja po slikovitih prizoriščih. Šesterica nepove- 
zanih štorij, ki sestavljajo kampanjo, zato izzveni kot 
nekoč epizode nanizanke Mladi Indiana Jones: s pu- 
stolovskim optimizmom, ki se mora soočiti z resni- 
co, da človeško telo ni preveč odporno na šrapnele, 
duševnost pa ne na izgubo bližnjih. 

Ena dogodivščina nas odene v hidžab borke Zare, ki 
se leta 1915 udinja T. E. Lawrencu v boju proti Os- 
manom. V njeni vlogi prečimo puščavo na vrancu, 
mahajoč z rezilom in enoročno streljajoč s karabin- 
ko. Vse zato, da bi sabotirali vlak, s katerim sovrag 
terorizira naša plemena. Ja, zelo jonesovsko. "Mi- 
slim, da se morava lotiti česa večjega," na koncu 
navrže Lawrence Arabski, ki frajersko sedi v džipu. 
Druga štorija nas posadi v sedež letala bristol F2.B, 
s katerim moramo bombardirati veliko Nemcev in 
namečkoma sklatiti prav toliko frčal z neba, da zrač- 
nih ladij ne omenjam. Protagonist Clyde je hazarder 

Nadzor frčoplanov je kot v prejšnjih delih zelo arkaden, saj ti ni treba pa- 
ziti na vzgon ali energijo. Obenem je tečno, da še ni podpore joystickom! 


in pri tem svojega strelca na zadnjem sedežu stalno 
spravlja v nevarnost. Pa imamo še eno nanizanka- 
sto zgodbico! Naslednji sta že temačnejši. Pri Gali- 
poliju skušamo prebiti turško bojno črto, kar je pov- 
zeto po filmu Gallipoli z Melom Gibsonom. V Alpah 
okoli Monte Grappe obujamo spomine italijanskega 
veterana, ki je tam leta 1918 pustil bližnjega. Potem 
je čas za Amiens in Cambrai, kjer sta samo še blato 
in smrt. Govori in animacija likov so odlični in če 
stvari ne jemlješ preresno, izpade kul. Še največja 
težava je kratkost epizod, saj ti dva do tri stopnje, 
kolikor jih vsaka vsebuje, vzamejo par uric. Oziro- 
ma celokupno ravno za en Call of Duty. 

Takle oklepni vlak je eden od  remolov. Pel očii Z mitraljezi, kanoni i in mi- z 
nometi. Za odprtje take konzerve potrebuješ lastne topove in dosti eksploziva. F 

Lepa morija 


Je pa trajanje precej odvisno od tega, kako se lotiš 
izzivov, saj niso vselej premočrtne skriptane sorte. 
Zara mora sama napasti več sovražnih postojank in 
pri tem je bolje, da se zanaša na svoj nožič kot 
puško, saj jo drugače hitro pokosijo. Z njo se je tre- 
ba šunjati in najprej odstraniti Turke za minometi, 
drugače te granate obvezno najdejo. Podobno je z 
Britancem Dannyjem Edwardsom, ki mora tank, 
ljubkovalno zvan Black Bess, v megli usmerjati sko- 
zi gozd mimo topniških zased. Tudi zanj je bolje, če 
sprva oprezno izviduje, vsaj na višjih težavnostih. 


DEJANSKI ARZENAL 


V realnosti je imel v oddelku na zahodni fronti v 
povprečju največ en od deseterice pešakov v ro- 
kah kaj drugega od staromodne repetirke; bodisi 
takšno z rešpetlinom, bodisi katero od zgodnjih 
brzostrelk. To bi bilo za Battlefield precej uborno, 
saj gre vendarle za naslove nebrzdane orožarske 
pornografije! Zato so si avtorji dovolili nekaj svo- 
bode. Kot prvo so se odločili, da večino prizorišč 
postavijo v leto 1918, kar je močno razširilo spisek 
mogočega orožja, saj tankov pred letom 1916 pač 
še ni bilo. Nadalje so iz vseh zapečkov napaberko- 
vali kup eksperimentalnih pušk ali onih z omejeno 
proizvodnjo, in jih položili v igralčeve roke. V kam- 
panji tako za vsakim vogalom ždi zaboj s krepali- 
co, ki je večina soldatov ni nikoli videla od blizu. 

Denimo Hellriegel 1915, testna brzostrelka, o ka- 
teri obstajajo le še slikovni dokazi, pa nobenega si- 
ceršnjega primerka. Druga orožja so bila v rabi, a 
ne pri pešakih. To velja za mehiško polavtomatsko 
puško mondragon, ki so jo Nemci sicer imeli. To- 
da zaradi zapletenega mehanizma je bila neodpor- 
na na blato in so jo dajali zgolj letalcem. Spet dru- 
gi kosi so se uporabljali na drugačen način kot v 
igri. Pravzaprav vsi lažji mitraljezi in protioklepna 
puška T-gewehr (zgoraj), ki jih je bilo moč uprav- 
ljati zgolj z leže postavljenimi nožicami, ne v juri- 
šu. Še posebno slednje velja za oklepe. Ti so bili 
brez izjeme kovinski in dosti v rabi. Toda zaradi 
teže okrog tridesetih kilogramov so vojake zelo 
utrujali, zato z njimi niso tekli v naskok, marveč so 
jih uporabljali bolj statično, da so varovali pred za- 
blodelimi kroglami. Vendarle pa velja vsaj to, da je 
oprema v BF1 tudi dejansko obstajala. 


Drugekrati nas igra seveda sooči s tistim, kar najbo- 
lje zna: z megalomansko, udarno sliko bojišč, kjer 
eksplozije dvigajo slapove zemlje, trasirni izstrelki 
iščejo mehke cilje in ranjeni kričijo kot jesiharji. Tu 
pelješ tank čez okope, bombnike do cilja ali nažigaš 
s strojnico, da se vse trese. 

In BF1 to bobnečo sliko pričara najbolje od vseh iger 
doslej. Grafični pogon Frostbite 2 že tako sodi med 
najboljše v branži, tu pa so ga prignali do skrajnosti. 
Od natančno ponazorjene podrasti, skozi katero se 
Danny plazi nasprotniku za hrbet, do puščavskih šir- 
jav, nad katerimi se vijejo stebri dima - panorame 
jemljejo dih. Zmaga alpski okoliš s pobeljenimi vršaci, 


39 


ds Y 
oja S 


peskom in vetrom, ki tuli mimo ušes. Škoda, da so 
za prizorišče izbrali italijanski del, saj se ne bi branil 
Krna in Rombona. Podobo odlično nadgrajuje po- 
rušljiva okolica, ki vasice in okope pod točo izstrel- 
kov spreminja v prah. Zdemolirati je moč res večino 
stvari, da ne ostane kamen na kamnu. Trenutki, ko 
predte skozi zid zapelje tank, so jako fajn. 


SMRTONOSNA MEGLICA 


K podobi krutosti prve svetovne vojne mnogo pri- 
pomore raba kemičnega orožja, ki je bilo takrat 
edinokrat izkoriščeno v vsej grozljivi naturi. Indu- 
strijska revolucija je z napredkom kemije postre- 
gla z visokostrupenimi snovmi, ki jih je bilo moč v 
oblaku razširiti med sovražne vojake in jim mno- 
žično zavdati. Pričelo se je s solzivci, s katerimi sta 
se Francija in Nemčija obmetavali že oktobra 1914. 
Potem je prišel zloglasni april 1915 in druga bitka 
pri Ipru, kjer so Nemci prvič uporabili skoncentri- 
rani klor, ki je vojake podušil. Ob primernem vetru 
so ga spuščali iz jeklenk, zato ni bil kaj prida učin- 
kovit in ni povzročil dosti smrti. Včasih je imel ob 
nenadnem obratu sape celo nasproten učinek! To- 
da zaradi takratne maloštevilnosti plinskih mask je 
bilo med zavezniškimi vojaki dosti poškodovanih 
in napad je imel velik psihološki učinek. 

Vse strani so se mrzlično vrgle v razvoj in iznašle 
še smrtonosnejše snovi. Med njimi fosgen in naj- 
zloglasnejši bojni strup vojne, iperit ali, spričo zna- 
čilnega vonja, gorčični plin (mustard gas). To je 
bil prvi moderni bojni plin, ki ni napadal le dihal, 
marveč tudi izpostavljeno kožo. Ni se hitro razka- 
dil, marveč je ostal prilepljen na podlago. Razvili 
so se tudi načini dostave smrti, denimo z množico 
topovskih granat, ki niso bile več tako dovzetne za 
slab veter. K sreči so grozote vojske tako zazna- 
movale, da so se v naslednji svetovni vojni vsi ote- 
pali uporabe plinov. Celo Hitler jih je nucal zgolj v 
koncentracijskih taboriščih, ker se je zavedal, kako 
strahoten učinek bi imeli v nemških mestih. 


x A pn . M% Ula 
— 3 Alpskega okoliša se kar ne morem nagledati in kdorkoli je pohajkoval posobmočju "« 
Hi Soške fronte, bo naokoli zrl kot vkopan. Škoda, da vidimo le italijansko plat zgodbe. , 

Ima pa kampanja več šibkosti. Največja je gotovo 
zanič pamet nasprotnikov. Ti so brezkompromisne 
ukaze o naskokih vzeli zelo resno, kajti ko pridirjajo, 
jih kosiš kot nemrtve v Left 4 Deadu. Nobenega smi- 
sla za taktiko ali osebno varnost nimajo, saj se radi 
postavijo pred tank in streljajo s pištolo, čakajoč 
kroglo v fris. Res niso izziv, razen ko so v veliki pre- 
moči. Bojni stres očitno počne čudne reči. Morda so 
avtorji želeli s tem poudariti občutek ničvrednosti 
človeškega življenja na fronti, ampak uspelo jim je 
bolj to, da dobiš komedijo. Drug problem je nekaj 
sekvenc, ki so tako bizarne, da povsem podrejo 
vzdušje. Na primer laška uvodna, kjer si nadeneš 
oklep jurišnikov arditov in vzameš mitraljez v roke. 
Nato kot terminator pokosiš ves bataljon avstro- 
ogrske vojske, krogle se pa odbijajo od tebe. Muzej 
v Kobaridu to dogajanje opisuje drugače ... 


Bolje od brezglavega naskakovatija. bi izpadlo, če bi Nemei'pred'našimitankom bežali, kot 
se je to dogajalo v resnici. Se pa z njim vsaj lahko zagozdišk/blatuykKarjedakisto'pravilno! 


Zračne ladje so orjaški nasprotniki, polni bomb in raznih topičev, ki lahko skoraj 
v hipu zradirajo branilce zastavic v conguestu. Zato je panika na tleh obvezna. 


Ko bom velik, bom pilot 


Na srečo se hud videz in vzdušje iz kampanje uspeš- 
no preneseta v boje na liniji. Ko se z nekaj ducati so- 
igralcev poženeš z začetne točke, da motorji zaroh- 
nijo in gosenice zarožljajo, je občutek orjaškosti 
sličen onemu iz prejšnjih delov. Deveterica ozemelj 
je na eni strani manjše sorte, med njimi zelena ar- 
gonnska hosta za boje prsa ob prsa, na drugi pa naj- 
deš prostrane nivoje, kjer potrebuješ avto ali vran- 
ca, da dovolj hitro prideš na potrebno pozicijo. Tako 
je, konja. BF1 pač Bojišče ustrezno preobleče in 
učinek je ravno pravšnji, da dobiš občutek prve sve- 
tovne, ne Vietnama. Na prvem mestu je gotovo 
oprema. Po kopnem lomastijo tanki A7V, mark V in 
Renaultov malček FT-17; nad glavo frčijo albatrosi 
D.IIl, spadi S.XIII in bombniki gotha G.IV. 

V roke kajpak ne dobiš M16tke, marveč orožja, ki 
so obstajala tistihmal. Repetirke gewehr 98, brzo- 
strelke MP 18 in ... eksperimentalno polavtomatsko 
puško cei-rigotti. Ahem. Bera pihalnikov je glede na 
to, kar so imeli soldatje takrat dejansko v rokah, pri- 
rejena. Zato je razmerje med avtomati in počasnej- 
šimi orožji pomaknjeno v smer prvih. Repetirke ima 
pravzaprav samo snajperski poklic scout. Jurišna 
vloga (assault) ima brzostrelke za boj iz bližine, pod- 
pornik (support) mitraljeze, sanitejec pa polavto- 
matske karabinke. Poleg gredo še razne bombe, mi- 
ne in pakelci z obvezami, da zakrpaš tisto luknjo, ki 
jo je skozi tebe napravila tankovska granata. 

Klaso si moraš izbrati pred skokom na karto in jo iz- 
koristiti. Novost glede na prejšnje dele pa so poklici 
tankistov, pilotov in konjenikov. Pri izbiri točke pre- 


poroda namreč lahko vzameš težje ali leteče vozilo 
in v tem primeru si omejen na vlogo, ki ga upravlja. 
Manj potentna orožja imaš, zato moraš izbiro premi- 
sliti. Pri običajni četverici pešadijskih lahko v tanku 
zgolj špilaš strelca na sosednjih zicih. To je fajn, ker 
izloči dirkanje vseh do prvega helikopterja, kar tako 
bolj razdvaja. Po sleherni karti so raztepeni zaboji, v 
katerih najdeš posebno opremo za tako imenovane 
elitne poklice. Trojica jih je: bojevnik s plamenome- 
talcem, tisti s težko protioklepno puško in še oni s 
težkim mitraljezom. Oklepljeni so in za odstranitev 
mitraljezca denimo nucaš granate z bojnim plinom, 
ker ne more natakniti maske. Takšni polšefovski 
hrusti poživijo boj, vendar niso preveč pristni. Obe- 
nem bi bila lahko izbira te vloge urejena drugače, ne 
na način kdor prej pride, prej melje (z mitraljezom). 


Z lopato po čebru 


V arzenalu je odslej tudi več krepelc, kot so buzdo- 
vani in lopate. Prva svetovna je bila pač znana po 
boju na blizu v jarkih, kjer so se odločitve sprejema- 
le z gorjačami. Bagatelca: Bosanci na Soški fronti 
so bili glede tega med najbolj zloglasnimi bojevniki. 
No, nekega hudega sistema mikastenja BF1 vseeno 
nima. Je pa moč s kiji enopotezno podreti vrata in 
premlatiti nasprotnika za njimi ali se z bajonetom ob 
kriku pognati v podivjani naskok. Slednje je na moč 
smešno, ker so se igralci to koj naučili izkoristiti za 
hitro potovanje po karti, zato čuješ kričanje iz vseh 
smeri. Hkrati tak bližinski boj vkup s strupi in bla- 
tom daje vtis surovosti, ki v denimo Battlefieldu 4 ni 
prisoten. Bojni plini so zapakirani v ročne granate in 
so predvsem orodje za blokiranje prostora, saj mora 
nasprotnik tamkaj natakniti masko, ki vkup z zele- 
nim oblakom omeji njegov vid. 

Taka grobost deluje predvsem na ravni vzdušja in 
videza, saj se je spopadanje spremenilo bolj malen- 
kostno. Puške so za odtenek manj vsestranske kot 
avtomati z optičnimi namerilniki iz modernih vojn, 
toda še vedno skrajno smrtonosne. To pomeni, da 
moraš na primer s klaso assault dodobra premisliti, 
kam oditi in na kateri razdalji se spustiti v dvoboje, 
ker brzostrelka od naslednjega plota naprej ni več 
natančna. A kljub temu velja, da te bo vešč igralec 
položil s čimerkoli, kar bo pri roki, in to ponavadi iz 
smeri, iz katere pogubo najmanj pričakuješ. Sploh z 
repetirkami, ki nesejo zelo daleč in se udinjajo kla- 
sični mehaniki snajperic. V BF1 vseeno niso vnesli 
kakšnega povečanega nihanja merka. 

Toda že tako rahla sprememba je dovolj, da poživi 
Bojišče. Novo organizirani poklici in vozila so dobro 
uravnoteženi in primerno sodelujejo. Spopadanje je 
zabavno in četudi se na začetku privajaš na drugač- 
na orožja, ne odnehaš, tudi ko te nasprotni ostro- 
strelec tretjič zapored sname z oddaljenega stolpa. 


Konjev ratatanje in bum trasi sicer ne plašijo, a njihov nadzor vseeno ni baš do- 
ber, zato se raje bojuješ peš. Takisto prisežem, da je tacanje pešakov hroščato. 


te skoraj morbidno UŽIVAMO | jegledati, kako. se bele vasice z napredovanjem spo- 
padov spreminjajo v kupe'ruševin. Eksplozije ponekod vrtajo luknje tudi v tla. 

Je pa treba poudariti, da ti morajo takšni špili ležati, 
kajti tole je za stopnjo zahtevnejši špas od Call of 
Dutyjevega dirkanja. Če igraš popolnoma sam in se 
z Battlefieldom srečuješ prvič, te čaka minsko polje 
težavnosti, preden boš razmerje ubitih sovragov in 
lastnih poginov spravil nad ena, saj botov za trening 
ni. Toda ko ti uspe, je občutek uspeha mogočen. 


Valujoča frontna črta 


Začneš kot običajno s starim dobrim modusom con- 
guest in njegovo hitrejšo različico rush. Kakor v pre- 
teklosti s svojim moštvom zasedaš strateške po- 
ložaje in ko jih ima ena stran dovolj, slavi. Deveteri- 
ca kart sega od odličnih do ene precej bedne, kar za 
štart ni slab izkupiček. Zvečine so v redu uravno- 
težene, pri čemer ima stran, ki grozljivo izgublja 
match, to pot bonus: ogromne stroje. Trije so, odvi- 
sni od karte: oklepni vlak, bombniški cepelin in ob 
obali parkirana bojna ladja, ki kopno zasuje z izstrel- 
ki (pomorskega boja velikank ni). Priklic behemota 
kaj lahko obrne vojno srečo in na liniji slišiš opazke, 
da gre za poceni prijem. A vešči igralci se jim znajo 
zoperstaviti in če velikana sklatiš / potopiš / raz- 
montiraš, si v 99 odstotkih zmagal. 

Večigralstvo špil najbolje nadgradi v novem modusu: 
operations. V njem se bojuješ na več kartah zapored, 
ki so vkup zlepljene iz tistih za conguest. In sicer z 
napadanjem ter branjenjem utrjenih pozicij. Uspeš- 
nost na enem ozemlju se prenese na naslednjega, 
dokler napadalec ne izrine obrambe s sveta ali sled- 
nja dovolj časa ustavlja jurišnike v svinčevem dežju. 
Recept ni zapleten in je v streljankah prisoten že dol- 
go, toda okoliš prve svetovne mu je s svojimi ob- 
rambnimi črtami zares pisan na kožo! Tu imaš de- 
jansko tisti občutek, da si zavzel rov in premikaš 
frontno črto naprej, za razliko od conguesta, kjer je 
vse skupaj bolj ali manj kaos. Palec gor za operacije! 
Med peščico drugih obskurnih načinov igre gre ome- 
niti še lov na kurirskega goloba, ki mu moraš preda- 
ti sporočilo. Taka hecna verzija lovljenja zastavic. 


Battlefield 1 je glede na klavrni štart štirice dokaj 
zloščena nalinijska izkušnja. Izstrelki večinoma leti- 
jo tja, kamor želiš in če imaš stabilno linijo, ni dosti 
problemov. Na voljo je tako hitro iskalo iger kot 
brskalnik po strežnikih. Je pa treba omeniti, da še ni 
na voljo zunanjih strežnikov za zakup. DICE oblju- 
bljajo, da jih omogočijo v naslednjih mesecih. Ena- 
ko kot hardcore mode, ki naj bi igro zaostril z večjo 
neodpustljivostjo. Prav to bi bilo za okoliš prve sve- 
tovne vojne z vzdušnega vidika res primerno, zato 
znalci z upanjem zro v prihodnost. 


Adijo v naslednji vojni 

Če si pikolovski, lahko Battlefieldu 1 očitaš še več 
malenkosti. Recimo to, da v kampanji ne igramo na 
strani Nemcev, četudi to niso bili naciji kot v drugi 
vojni in je bil politični položaj manj črno-bel. Ali to, 
da ni vzhodne fronte, kjer bi mogel galopirati s ko- 
zaško konjenico. Ter da se špil ne spušča v ozadje 
vojne, kjer je milijone mladih fantov umiralo za igri- 
ce starcev. Zadovolji se z razglednicami morije, v ka- 
tere krvavo župo pomoči prste ravno toliko, da zavo- 
njaš vonj po smrti, pa nič več. Toda kdor je pričako- 
val srce trgajočo simulacijo, si je že v štartu lagal. Ej, 
to je Battlefield. 64 igralcev, trolanje nubov s snajpe- 
rico in gasa. Zdaj gasa dobesedno - z iperitom. S 
stališča moderne streljačine za množice je BF1 prav 
fleten špil. Ni nek izjemen presežek, gotovo pa dosti 
uživaški, da bo v seriji in širše prav dobro zapisan. 


se ne da gniti v jarku, zato s strojni- 
co sam prebije tri sovražne črte. 


vonj bojišča fenomenalen videz — 
v redu igra na liniji modus op- 
eracije razgibana kampanja — 


kratko samotarstvo z glupo pametjo brez večjih 
prelomnosti gruča manjkajočih malenkosti — 


DICE / Electronic Arts za PC, PS4 in XBO 


Po uveljavljeni BFjevi navadi je treba v večigralstvu veliko pušk odkleniti z 
igro. Sprva si precej nebogljen, dokler ne dobiš bolj ubijalskih umotvorov. 

ba ozreti v daljno leto 1993. Tedaj je izšla legen- 
darna pustolovščina Myst, ki je za razliko od veči- 
ne sorodnic spremljala dogajanje skozi oči protagonis- 
ta. Naslov je bil resnejši in namesto stilizirane risanka- 
vosti je čute preplavil s temačnim samotarstvom. Za- 
gonetke niso temeljile na zbiranju in kombiniranju pred- 
metov v inventarju, temveč so bile vdelane v okolje, 
dialogov pa je bilo komaj za vzorec. Skupaj z nepremo- 
črtnostjo in več konci je ponudil drugačno izkušnjo, kot 
smo jih bili od žanra vajeni. V navezi s tehnično napred- 
nostjo je poskrbel, da je bil skoraj desetletje najbolje 
prodajan računalniški špil. Dobil je štiri nadaljevanja, a 
napredka kljub menjavi razvijalca ni bilo in stopicljanje 
na mestu je niz počasi napravilo nišen. Od poslednjega 
vnosa je minilo ducat let in izvirni stvaritelji serije Cyan 
so menili, da je čas pravšen za dušnega naslednika. No- 
stalgikov je bilo dovolj, da je Obduction ugledal svet. 
Pa je starodavni recept le izlet v preteklost ali zmore 
navdušiti tudi novo generacijo? 


D a bi razumeli, kako je nastal Obduction, se je tre- 


Četrta vrsta 


Ako se nadejaš mesarstva, te moram razočarati, saj je 
'obduction' geološki termin, ki pomeni prekrivanje. To- 
da če zamenjaš črko v izvirni besedi, dobiš 'ugrabitev', 
in z njo se igra začne. Junaka na nočnem sprehodu po- 
goltnejo luči z neba in ove se v kanjonu sredi belega dne. 
Kmalu mu postane jasno, da ni več na Zemlji, saj se v 
daljavi pnejo špičaste gore, kakšnih tod ni. A kljub temu 
je okolica skorajda domačna. Hologram mu izreče do- 
brodošlico in tiri vodijo do lesene hišice z ograjo, ki je 
kot z razglednice. 

Skrivnostno okolje spodbode raziskovalno žilico. Izkaže 
se, da je svet odprt, prostran in z nemalo področji, tako 
da je izgubljanja v prvih urah precej. Cilj po mystovsko 
ni jasen, napotki so redki in dvoumni. Tako se brezimni 
junak sprehaja skozi mestece Divjega zahoda, polno 
tračnic in rudnikov, in v bajtah najde zapiske. Nekateri 
pričajo o prigodah prebivalstva, drugi vsebujejo ključ za 
upravljanje s strojem ali drugačen namig, celo svarilo. A 
bitij ni dosti, pogovarjanja pa še manj. Zato se je treba 
pri iskanju smisla in poti naprej večinoma znajti sam. 
Največkrat moraš iskati stikala, tuhtati, kaj sploh poč- 
nejo, in motriti kotičke, da opaziš, kaj se je premaknilo. 
Včasih so učinki jasni, a še večkrat tavaš v temi. Kabli 
vodijo od generatorja, smotrno bi jim bilo slediti. Ventil 
je nekaj odprl, a kaj? Registrske tablice na steni morajo 
biti pomembne, zato jih škljocneš s fotoaparatom, ki ga 
imaš vedno pri roki. Kleč je torej v pozornem prečesa- 
vanju prizorišč, iskanju skritih prehodov, pomnjenju po- 
datkov in rabi le-teh, kjer je primerno. 

Obduction je špil, ki se mu moraš posvetiti, saj 
bi ob grižljajčkastem igranju pozabil ključne in- 
formacije. Treba si je zapomniti poti ter premle- 
vati na desetine videnih podrobnosti. Namigi so 
namreč raztroseni vsevprek, a večinoma ne brez 
logike. Klasičnih orehov tipa 'postavi štiri križce 
v vrsto' namreč ni. Vse je vpleteno v okolje in vk- 
ljučuje zmes človeške in vanzemaljske tehnolo- 
gije ter jezika, ki za razvozlavanje terja odprto 
glavo. To se sliši fino in do neke mere tudi je. A 
miselni preskoki so pogosto zapleteni in kanec 
več vodenja ali vsaj konkreten zemljevid bi po- 
četje močno olajšala ter omejila neprestano ta- 
vanje. Vse prelahko je izgubiti rdečo nit ter spre- 
gledati pot ali pomemben predmet. Zlasti ker po- 
vsod mrgoli krame, ki so jo prispevali podporni- 
ki na Kickstarterju in le odvrača pozornost. 

Tudi tehničnih težav je mnogo. Zaplate so popra- 
vile nekaj najbolj kritičnih, a se enoigralski špil 
kljub temu še vedno rad obesi ali se ne zažene. 
Vsako včitavanje avtomatsko shranjenega po- 
ložaja traja minuto in pol! Še dobro, da je smrt 
redkost. Žal pa je nalaganje vseeno pogosto in 
dodatno uničuje že tako svinčen tempo, dočim 
so upočasnitve kljub nenapredni podobi vsesko- 
zi prisotne. In ko sem nekje obstal med skalami, 
je edina rešitev tičala v preklopu v antični način, 
ki 3D-raziskovanje s prostim gibanjem nadome- 
sti s klikanjem iz enega zaslona v drugega. 


Lekcija včerajšnjika 

V petindvajsetih urah sem užival ravno toliko, 
kot sem trpel. Obduction je starošolski do obisti 
in zahteva predanost, spočito glavo in potrpežlji- 
vost. Na pladnju ne servira ne zgodbe ne ciljev 
ne namigov. Če se uspeš zadržati in ne špegaš 
rešitev, boš deležen slastnih trenutkov ugankar- 
skega zmagoslavja. Do tja pa se je treba prebiti 
skozi debelo plast frustracije, obskurnosti in 
okornosti - enako kot nekoč v Mystu in Rivenu. 


hrošči in nezloščenost x 


Pisana in odprta Obductionova dežela temelji na z Zemlje iztrganih prizoriščih, ki stojijo sredi 
alienske pokrajine. Za energijskimi pregradami pa se skriva še marsikaj bolj skrivnostnega. 

Prežarčevalniki so v drugi polovici v središču dog 

pa ni vedno jasna. Tale seveda vpliva na bližnji jez. 


a xa dč. 
Starošolski oreh spodaj je premičen labirint, ki 
zna vsled okornosti vzeti dobro uro in šope las. 


Pretikanje ročic je na meniju redno, uporabnost 

Call of Duty: Infinite Warfare prav od trenutka, ko so ga 

naznanili. Očitno je Activision z nebrzdanim štancem na- 
slovov naposled potrošil vso zalogo dobrega slovesa, ki ga je 
nekoč z odličnimi prvimi deli ustvaril okrog te najbolj razvpite 
serije prvoosebnih streljank. Nov izvod vsako leto je utrudil celo 
ljubitelje in vsakomur se je uprlo na svoj način. Nekateri so za- 
merili, da gre Infinite Warfare v futuristično prihodnost, namesto 
da bi se vrnil h koreninam druge svetovne vojne. Drugi so se 
obregnili ob to, da je posodobljena inačica legendarne štirice, 
Modern Warfare Remastered, na voljo samo v okviru drage zbi- 
rateljske verzije IW. Tretji so se pač podelali v YouTubove ko- 
mentarje, ker je modno sovražiti Call of Duty. Ne rečem - kdor 
ni slutil, da bo založnikova politika okoli te serije slejkoprej pri- 
peljala do takšnega odziva, je moral res živeti s plašnicami. To- 
da hkrati je škoda, da je nasrkal ravno Infinite Warfare, kjer so 
se nadvse trudili poživiti samotarsko plat. 


U EEE, UEEE, se je čulo iz komentarjev pod dražilniki za 


Sončeva državljanska vojna 


Kampanja ni zgolj rešetanje s pogledom skozi oči protagonista, 
marveč tudi frčanje z letečim plovilom. S tem ne mislim onih 
sekvenc na tirnicah, s katerimi Klici dolžnosti itak stalno obilu- 
jejo, marveč dosti stopenj, kjer lahko razmeroma svobodno up- 
ravljamo futuristično frčalo in v stilu vesoljskih špilov razmonti- 
ramo vsemirske rušilce. Infinite Warfare se namreč dogaja kar 
nekaj let v prihodnosti, ko se je človeštvo že razširilo po sonč- 
nem sistemu. Velike razdalje med naselbinami zavdajo redu in 
miru, saj se oddaljene rudarske kolonije spričo nezadovoljstva 
uprejo in odcepijo v odpadniško frakcijo Settlement Defense 
Force (SDF). Ta na neki točki dobi povzpetne voditelje, ki jim ni 
več dovolj neodvisnost od Zemlje, marveč hočejo zagotoviti, da 
jim nekdaj matični planet ne bi nikoli več hodil v asteroidni pas. 
Tako, da ga skušajo ohromiti z uničevalno invazijo. 

V tem Pearl Harborju nove dobe se znajde Nick Reyes, pilot, 
marinec, specialec, kapitan, bržčas tudi trgovec in veleposest- 
nik, vse v eni osebi. Pripadnik najspecialnejše med specialnimi 
enotami Združenih narodov (SCAR), od katere je seveda odvi- 
sna usoda človeštva. Vsaj tistega na modrem planetu. Po spletu 
okoliščin postane poveljnik ene od zadnjih preostalih večjih la- 
dij, letalonosilke Retribution. To pomeni, da se lahko med misi- 
jami sprehajaš po letalskem hangarju in poveljniškem mostu ter 
na neki točki izbiraš različne drugotne cilje. Tudi to je v Call of 
Dutyjih na razpolago prvič. Poleg rdeče niti lahko napadaš izpo- 
stavljene cilje SDFa, v zameno pa dobiš nove ali nadgrajene 
sposobnosti in orožja. Infinite Warfare tako stalno preklaplja 
med bojem peš, ki se često odvija v okolju z nižjo gravitacijo in 
mankom kisika, letanjem med vesoljskimi ladjami ter še pohaj- 
kovanjem po poveljniškem mostičku. 


- ne večigralstva — žal zato, ker slednje iz dela v del močneje zaudarja. Infinite Warfa- 

re ima v kampanji dosti zanimivosti, dočim v omrežni igri ne ponudi ničesar novega. 


Karkoli Jon napravi, vselej se znajde v.mrazu. Podobno kot Kevina Spaceyja in Christopherja 
Melonija so tudi to pot zanegativca uporabili znani obraz, kipa bi bil lahko bolje izkoriščen. 

Letalnik ima še drugotne topiče za tolčenje po velikih vesoljskih barkačah in vodene rakete. 
To so projektilna orožja, zato ni toliko šviganja žarkov, da bi reč spomnila za Vojno zvezd. 


Minišefi običajno prilomastijo v ogrodju večjih droidovsčki jim lahko enega za druginirod- 
streljuješ oborožitvene sisteme. Oziroma se jim moraš prikrasti za,hrbet, kjer nimajo oklepa. 

Med posebnimi prijemi je gotovo najbolj uživaška kraja robotov, nad katerimi takole skozi 
stene prevzameš nadzor. Nato z njimi postreliš pol sobe in se za dobro mero samorazgoniš. 

Ž Klic ne bi bil Klic, če bi ne bil zan s S eNčani ma divjanja, kjer vse okoli nas v ek- 


Z splozijah leti v luft. Edinole nekaj manjka: helikopterji! Tu imajo vsa plovila reaktivne motorje. ? 

". Nagniteži v pisanih trenirkah in s frizurami princa z Bel ira? Zombiji izpadejo prav 
posrečeno. S pobijancijo napajaš specialke v obliki kart, ki si jih izbereš pred igro. 


IGROVJE 


Kljub temu igranje ni zatavalo kam daleč od tistega, ki 
smo ga v Klicih vajeni. Stopnje v boju soldatov so linear- 
ne in skriptane, četudi vselej z več stranskimi hodniki, da 
lahko sovrage presenetiš z boka ali znad glave. Za uspeh 
moraš urno in natančno talati headshote ter se hkrati va- 
rovati z rabo kritja v okolici, kjer si povrneš samoobna- 
vljajoče se zdravje. Vmes srečaš nekaj nasprotnikov, ki 
terjajo samosvoje pristope, a tega bi bilo lahko precej 
več. Visokotehnološka oprema ti kot v ostalih novejših 
CoDjih omogoča zanimive veščine, od preskakovanja zi- 
dov do hekanja droidov na daljavo. A učinek nima več 
tako ezoteričnega magičnega pridiha kot v Black Ops 3, 
kjer si 'čaral' z rokami in je vse padalo. Tudi letalski boj 
je na moč arkaden. Gibanje plovila bolj sledi pristopu iz 
Descenta kot TIE Fighterja - s stalnim umikanjem vstran 
namesto simuliranjem vztrajnosti. 


Veliko veš, Jon Snow 


Ker Infinity Warfare od vseh Call of Dutyjev poleti daleč 
najdlje v prihodnost, si privrženci sci-fija najbrž obetajo 
precej divje umotvore, tako pri orožjih kot družbi na- 
sploh. A tole ni prelomna visoka znanstvena fantastika v 
maniri knjižnih Starship Troopers ali Armorja. Ljudje so 
po osvojitvi Plutona še vedno ljudje, ne genetsko ozaljša- 
ni kiborgi z diamantnimi kostmi. Nanotehnologija je po- 
skrbela, da se lahko v tankih jopičih bojujemo na "zuna- 
nji" strani ladijskih trupov in na površju zaledenele lune 
Evropa. Toda hkrati so krepalice še vedno normalno v 
rokah in so videti smešno podobne kalašnikovkam, na- 
mesto da bi nam predatorsko čepele na ramah in samo- 
dejno radirale vse po spisku. Zato okolica izzveni nekako 
kot militaristična inačica Star Treka. Nič bati, žarkovniki 
ne umanjkajo in takisto ne eksoskeleti. A med stroji pri- 
hodnjika najbolj zažge droid E3N, ljubkovalno Ethan, ki 
je bolj življenjski kot devetdeset odstotkov likov v igrah. 
Že v Blops 3 in Advanced Wartfaru so bili droidi srhljivo 
človeški, Ethan pa je eden najboljših kameradov, kar 
sem jih kdaj imel v boju. 

Če Infinity Ward ni imel navdiha ali časa, da bi napravil 
zares samosvoj univerzum, pa je zmetal dosti denarja v 
animacije in govorance, kajti liki oživijo v navdušujočih 
dialogih. Reyes ima na krovu Retributiona kopico sobor- 
cev, od BFFjke Nore Salter do prvega častnika 'Gatorja' 
Dialla. Tudi pri njih je opaziti več poklonov Zvezdnim 
stezam, saj začutiš fraze v stilu "Ne bo več dolgo zdržala, 
kapitan!" in slično. Kot že nekajkrat so več frisov likov 
povzeli po skenih resničnih ljudi, kar opaziš že spočetka, 
ko te eden glavnih negativcev, SDFov admiral Salen 
Kotch, pozdravi v podobi Kita Haringtona. Možakar je v 
svoji vlogi fanatično strašljiv, mu pa manjka časa pred 
kamero. Kar je vnovič glavni problem kampanje: pripo- 
ved je v redu zastavljena, ima dosti zanimivih preobratov 
in glavni liki ti prirastejo k srcu. Ampak divjanje je tako 
hitro, da mnogi detajli, ki bi dogajanje obogatili, odbrzijo 
mimo oziroma ostanejo neizkoriščeni. Med drugim v 
igralnem smislu, kjer v drugotnih nalogah zbiramo skal- 
pe pomembnih sovražnikov, a reč nikdar ne preraste v 
sistem veličine denimo nemez iz Mordorja. 


Advanced Halo CGrysis 


Kampanja je za kako uro daljša od onih notorično krat- 
kih iz preteklosti, torej nekje osmerico ur, sploh če opra- 
vljaš drugotne misije, kar gotovo priporočljivo. Nakar se 
znajdeš pred kislim dejstvom, da si že videl najboljši del 
Infinity Warfara. To pot je v Call of Dutyju samotarstvo 
občutno boljše od multiplayerja. Kakšni časi! Brexit, 
Trump in zdaj tole! Pa ne, da bi bilo večigralstvo za sko- 
zlat zanič, kajti karte so recimo na obrtniško zelo solidni 
ravni. Samo tako brezupno nenavdahnjeno je vse sku- 

paj, da zaboli. Kot bi se Infinity Ward ne znal zediniti, kaj naj iz 
multija napravi, zato so iz vseh obstoječih futurističnih izvodov 
serije pobrali nekaj malenkosti, jih vrgli v skupni lonec, podku- 
rili in upali na najboljše. 

Na primer: spet imamo polovičarsko igro vlog kot v Blops 3, saj 
lahko pred bojem izbereš motorno eksoobleko (rig), ki je na 
razpolago v šestih izvedbah. Warfighter je univerzalna, dočim je 
phantom skrivalniška snajperska, synaptic pa droid za boj na 
blizu, ki sovraga s kovinsko roko dobro useka okoli ušes. Znajo 
visoko poskakovati in teči po stenah, nekatere se celo zlijejo z 
okolico in slično. Razen tega imaš še vedno klasični izbor pušk, "MU 
ročnih granat, drugotne opreme in perkov za prirejanje lastno- sa R zej š 2 M4, MA. nei az 
sti. Oklepi so videti fenomenalni in med opremo se skrivajo ne- Dosti je srhljivega razbijanja oken, nakar podtlak nesrečnače oiegne vsagozzratje, teli 
katere odpuljenosti, ki jih v kampanji ni. A razen par prebliskov ladij kot postojank na tleh. Je pa smešno, da lahko glavitacijo vklopijo's Dretikom knotaj 
smo večino stvari in veščin že videli, bodisi v prejšnjih delih, bo- ; um 
disi v Crysisih, Halu in drugih streljankah. 
Namečkoma smo vnovič potisnjeni v enake staromodne igralne 
načine kot doslej, to je team deathmatch, domination, razne 
sorte king of the hilla in njihove variacije. Če ti prizor z izbiro ri- 
ga še malo dvigne utrip, se ti nato iz minute v minuto niža na 
nevarno zaspano raven, ko počneš natanko isto, kot si v Call of 
Dutyjih že neštetokrat. Oprosti, Infinity Ward, ampak dost' 
mam. Zakaj okoli v osnovi posrečenih rigov in futurističnih boj- 
nih zmogljivosti pešakov končno ne napravijo česa svežega? O 
letanju s frčoplanom ni tu ne duha ne sluha! Monotonija je 
načela tudi skupnost, kajti na liniji je igralcev zaznavno manj 
kot prejšnja leta ob izidih. Ker so razdrobljeni skozi več modu- 
sov, ima samodejno iskalo kar problem oblikovati dobre igre. Z 
eno besedo: dolgcajt. 


Zeh v trinajsto 


Ker je Call of Duty vselej napravljen iz treh elementov, poleg 
kampanje in multija ne umanjkajo zombiji. Prav tako po kla- 
sični zasnovi: igra se v četvero in ob stalnem rešetanju nemrtve 
nesnage se je treba prebiti skozi ogromno, razvejano stopnjo. 


Sicer je moč solirati, ampak to je precej brezveze. Igralci tokrat Nor dizajn oblek spominja na Elysium, droidi pa na Chappieja. In to z razlogom: eden od 
prevzamejo like mulčadi iz osemdesetih, ki jih nek nori režiser snovalcev je Aaron Beck, ki je svojčas delal pri Weti! Ozri se na Jjioove risbe na spletu. 
zabriše v zaklet zabaviščni park. Kot ponavadi je produkcija na "a 


visoki ravni: karakterji so odlično govorjeni, štorijo podajajo le- E ; E; 
pe risane animacije in okolica je hudomušno razgibana. Igranje ii . Pia za 

pa je to pot nekaj lažje od hardcore zahtevnosti preteklih iz- ; PŽP 
vedb. Ko te prvič pokončajo, denimo padeš v sosednjo dimen- 
zijo, kjer si lahko na starinskih igralnih avtomatih kupiš oživitev! 
S pobijancijo gnusob zdaj celotna ekipa dobiva novce za kupo- 
vanje boljših orožij in odpiranje vrat v nove dele karte, ne le po- 
sameznik. To je načeloma v redu zamisel, ker zna biti preganja- 
nje zombijev za začetnike dosti tečno. Toda avtorji morajo tre- 
nutni eni karti, ki je na voljo, urno dodati kaj novega, sicer bodo 
veterani še tu pričeli zehati. 

Vselej zatrdim, da je Call of Dutyje treba jemati kot združen pa- 
ket in da ceno upravičijo šele, če ti ležita vsaj dva od vključenih 
načinov igranja. Pri Infinity Warfaru imam precejšen problem 
določiti, katera dva naj bi to bila. Dober je bolj ali manj samo 


single player, dočim so zombiji z eno samo karto bolj majhnega Caes ra 

obsega. Daleč najbolj so nasrkali tisti, ki so CoDje kupovali Multi skuša od drugih iger pobirati malenkosti, kot sta odpiranje zabojev z nagradami 
predvsem in samo zaradi rešetancije na liniji, kajti ta je postana, in ustvarjanje predmetov. A to ne uspe presečivdejstva, da je sama igraw več zlajnana. 
razen če želiš v trinajsto početi isto kot doslej. Cmeranje pod K ki J Izr sj ŽA 

dražilci na YouTubu se je tokrat tudi v resnici prevedlo v manjšo s ; 5, i . 


prodajo, kajti prva poročila kažejo, da so v prvem tednu prodali 1 
zgolj polovico izvodov glede na prejšnji del, Black Ops 3. Ne- 
mara bo to Activisionu naposled dalo misliti? 


Aggressor gre v prihodnost, toda v roki ima še vedno Puško. 


dobri liki in pripoved v kampanji v igralna raz- 
gibanost v fajn futuristični slog v multiju v 
kampanja je še vedno kratka in prehitro drvi x 


svet bi bil lahko originalnejši x postano večigralstvo x 


Infinity 

Tole je Mafia Ill: neprestano streljanje banditov, ki kukajo izza vseh vogalov. Vseeno, 
ali Lincoln rešuje kurbe, prepričuje sindikaliste ali uničuje destilarne, početje je enako. 

Vožnja je. Kaj prida o njej ni za povedati, pač furamo in streljamo, včasih je celo treba 


komu slediti ali ga ujeti. Avti so brezvezni, motorjev, koles ali celo letečnežev pa ni. 


nje v džunglah na drugem koncu sveta je 

močno vplivalo na domače družbeno ozračje 
in mirovniški protesti so bili vsakodnevni. Ko so se 
po tetski ofenzivi, največjem protinapadu Vietkon- 
govcev, v domovino pričela vračati tisočera trup- 
la, se je gibanje še okrepilo. Na Broadwayu je pro- 
tivojno sporočilo glasno oznanjal muzikal Hair, 
višek pa je gmajna dosegla s polmilijonskim zbo- 
rom v Washingtonu. Toda javnosti ni razdvajala le 
vietnamska vojna, marveč tudi barvna neenako- 
pravnost. Zamorski nemiri, ki so sledili uboju Mar- 
tina Luthra Kinga, aktivista za pravice temnopol- 
tih, so na ulice številnih mest priklicali vojsko. Od- 
meven dogodek je bil takisto atentat na osrednje- 
ga predsedniškega kandidata, JFKjevega mlajše- 
ga brata Roberta, ki je kroglam podlegel. Tisto je- 
sen je zato slavil Nixon. Da se je leto vsaj zaključilo 
z nečim pozitivnim, je poskrbel projekt Apollo 8: 
trije ameriški astronavti so prvi obkrožili Mesec. 


L eto 1968 je bilo za Američane pestro. Vojeva- 

— Obilne vmesne sekvence in kakšnih šest ur razgibane six- 
ties muzike je vse, kar je v igri vredno pozitivne izpostavitve. 

If it ain't white it ain't right 
Sredi tega dogajanja se je iz Vietnama v rodni New 
Bordeaux vrnil z junaštvi odlikovan mulat Lincoln 
Clay. Edini dom, ki ga je kot sirota poznal, je bila 
črnska kriminalna združba. Nemirnega, akcije iščo- 
čega veterana so stari prijatelji hitro prepričali v hu- 
dodelstva. Najprej je rešil težave s Haitičani in nato 
širokopotezno vlomil v sef državnih rezerv. Toda na- 
redil je napako in zaupal Italijanom. To ga je stalo 
družine in skoraj življenja. Zato se je zaklel, da postre- 
li vse makaronarje, vključno z afrofobičnim donom 
Salom Marcanom. A preden se sploh lahko približa 
botru, mora uničiti vse njegove posle, prevzeti okrožja 
in razviti lastno organizacijo. Pri tem mu pomagata 
morganfreemanovski okrajni fajmošter in zvezni poli- 
cist, ki bi se ravno tako rad odkrižal cose nostre. Tret- 
ja Mafia torej ni folklorna 'simulacija' sicilijansko- 
ameriškega kriminala kakor prejšnji, marveč negro- 
čefurijada. Z drugimi besedami, tipičen GTA. 

Kojci navdušijo pogoste vmesne sekvence z never- 
jetno, znabiti celo najboljšo obrazno mimiko. Več- 
slogovni filmčki, ki mešajo aktualno dogajanje, do- 
kumentarne vojne posnetke in kasnejša zaslišanja 
pred kongresom, dajejo slutiti na širšo okvirno zgod- 
bo oziroma na retrospektivno igranje. Zgodba in nje 
podajanje tako ostaja resnična odlika niza. Prav ta- 
ko navduši glasbena podlaga, ki sestoji iz točno sto- 
tih tistečasnih še živih pesmi, kot so Son of a Prea- 
cher Man, Proud Mary in Ring of Fire. Žal pa sta to 
edini izstopajoči lastnosti igre, kar moram poudariti 
že koj spočetka. Mafia 3 je milo rečeno povprečna 
gangsterščina, kakršnih smo videli nemalo. Špila- 
vec nenadkriljivega prvenca se spomni niza raznoli- 
kih, dodelanih in vzdušnih misij. Dvojka je pri domi- 
selnosti nalog precej zabudalila, a je še vedno stavi- 
la na manjše število bolj usmerjenih podvigov. V tre- 
tje je dogajanje mnogo bolj nadrobljeno, vzorec pa 
se obupno ponavlja: malo pregovarjanja, tatvina av- 
ta, vratolomna vožnja do kraja dejanja, strelska ak- 
cija in občasno ukvarjanje s policaji. Uvodni rop je 
ena redkih izvenšablonskih stopenj. 


I fought the law 


Akcija seveda ni zanič. Skrivanje v zaklonu, lučanje 
molotovk in luknjanje s šibrovko kljub omejeni mu- 
niciji dogaja, vendar začne početje presedati. Skla- 
dišče, tovarna, lunapark, dvorišče, sindikalisti, teža- 
ki, zvodniki, dilerji, vse to so samo nianse za istoko- 
pitno postrelitev ducata banditov. Ti so za nameček 
le treh ali štirih različnih podob ter neprestano izuš- 
čajo ene in iste stavke. Promocijski material poudar- 
ja različne pristope v smislu tiholaznega rezanja vra- 
tov ali ramboidnega naskoka, toda to je bikov drek. 
Sploh ni potrebe po razmišljanju, saj navališ, kakor 
te je volja. Lincoln se itak samozdravi, batmanov- 
sko vidi skozi stene, nasprotniki pa so glupi. Količ- 
kaj naprednih gangsterskih, šunjačkih ali atentator- 
skih operacij, kakršne smo videli povsod drugod, ni 
sploh. Nič manj izdelek ne razočara pri robnem udi- 
njanju. Kakor prejšnja dela trojka kljub prostranosti 
mesta ne vsebuje kaj prida neobveznosti. Lahko čez 
barje duhamorno tihotapimo gandžo in zbiramo tra- 
dicionalne Playboye ter po novem še par drugih ko- 
lekcionarskih revij. To pa je tudi vse. 

Kratkočasno ni niti samo mesto. Na videz je sicer 
alternativna različica New Orleansa čisto v redu. 
Dogajanje je živahno, naj gre za promet, ribjo tržni- 
co, pristaniške delavce na čikpavzi ali vrtno zabavo. 


Ni dovolj, da ni kazni za pobijanje življa, grešnega ali ne- 
dolžnega: Treba je bilo vključiti še nazorne zakole od blizu. 


JS ti x li) 


Tipi 
4 


<4 Bi 
4 ii | Lei | J 
Skrivanje za plankami, vogali in zaboji je koristno, 


medtem ko je možnost odnašanja trupel čisto od- 
A več. To ni Hitman in tiholazništvo nima veljave. 


Partija biljarda? Neprava igra. Mafia Ill nima izven streljanja in vožnje od A do B nobene dejavnosti. Ni niti 
svobodnega pogovarjanja, odločanja o zavezništvih ali moštvenih operacij. Niger je osamljeni terminator. 

New Orleans je znan po svojih okoliških močvarah, ki so gromozanski biološki eko- 
sistem. V špilu po kanalih in lagunah vozimo kontrabant ter streljamo aligatorje. 


| Policaji niso pomemben element. Obstajajo in pričnejo streljati celo zaradi prometnih pre- 
| krškov, med nalogami pa se praviloma.ne vmešavajo, zato z njimi skorajda ni opravka. 


Arhitektura je razgibana in predeli prepoznavni, od 
kreolske četrti prek downtowna do aligatorske moč- 
vare. Toda vse je le neinteraktivna kulisa. Redke no- 
tranjosti so generične in mrtve, štacune in razni ser- 
visi pa neobstoječi. Ni delavnic, ki bi nadgrajevale 
vozila, ni kina in frizerja, ni krojačev, zato niger celo 
igro presmrdi v isti vojaški jakni. In ko stopimo v 
okrepčevalnico, je edina možnost suniti denar iz bla- 
gajne. Ni niti dirkanja, hudih skakalnic in zbiranja 
avtomobilov. Vozila so itak samo nevzburljive ame- 
riške škatle in čolni. Le dobra glasba je poskrbela, 
da med prevažanjem sem in tja nisem zehal na vsa 
usta. K vzdušju sprva doprinesejo na ušesa ujeti po- 
govori mimoidočih in enovrstičnice sovražnikov, a 
kot večina vsebine se tudi ta prehitro jame ponavljati. 


Help Me, Rhonda 


S prisvajanjem ozemelj od konkurenčnih tolp nastav- 
ljamo lastne ljudi za vodenje. Eden od underbossov 
je celo stari znanec Vito Scaletta iz drugega dela. 
Prostitucija, mamile in druge dejavnosti nato prina- 
šajo zaslužek. Špil s tem hoče dajati občutek, da se 
vzpenjamo po gangsterski lestvici in z dogovarja- 
njem s Haitičani ter Irci gradimo imperij. Toda vse 
to je neverjetno neosmisljeno. To ni nikakršna po- 
slovna simulacija, niti ni od poslov kakšnega učinka. 
V GTAju, Scarfacu in še kje smo si denimo z denar- 
jem opremljali stanovanje in kupovali suknje. Tukaj 
ni ničesar takega. Kljub vmesnim filmčkom, v kate- 
rih zamorec deluje premeteno, ga v resnici zanimata 
le puška in čakija. Na terenu je od začetka do konca 
psihopat, ki solersko teka naokoli, vozi čez pešce, 
brez kazni strelja policiste in neusmiljeno kolje vse 
po vrsti. S takim se igralec pač ne more poistovetiti. 
Lincoln nima prijateljev, nima ženske, še lastnega 
doma ne, saj hrani denar v kleti požgane bajte. 
Mafia III se trudi ujeti ozračje tistega časa s popev- 
kami, rasističnimi zmerljivkami, konfederacijskimi 
zastavami in radijskim pozivom k enakopravnosti. 
Toda niti Johnny Cash, Dusty Springfield in drugi 
zimzeleni izvajalci ne morejo popraviti generičnega 
špilanja. Kmalu se ti sploh ne da več brati navodil za 
nalogo, saj ni nobenih odklonov, in bi lahko bili 
zdruznjeni na 'go kill'. Avtorji, to pot ameriška sku- 
pina Hangar 13 in ne več Čehi, so si dali veliko dela 
z okolico, presežka domišljije pri ustvarjanju igral- 
nega dela pa niso imeli. Glede na kraj dogajanja in 
črnuhavost sem med drugim pogrešal primerno vk- 
ljučenost vuduja in boljši mardi gras. Slednji je na 
začetku resda mimogrede navržen, toda v taki be- 
težni obliki je čisto zavožen potencial. Kar pa prav- 
zaprav velja za celoten izdelek. Zadnji Grand Theft 
Auto ima nič slabšo muziko ter še bolj poudarjeno 
družbeno kritičnost, medtem ko je proti tamkajšnjim 
helikopterjem, avionom, padalom, mopedom, raz- 
ličnim likom, večigralstvu, športnemu udejstvova- 
nju, načrtovanju ropov in še kopici edinstvenih ele- 
mentov Mafia Ill kot garažni budžetni naslov. 


Hangar 13 /2K Games za  ,xbox one in PS4 


v 


<( 
—m 
pot 
x 
— 
| 
<T 
a 
o 
OD 


Ee je inovativna in zanimiva pr- 
voosebna miroljubnica, ki združuje 
elemente starodavnih tekstovnih avantur 
in sprehajalnih simulatorjev. Zdi se, kot bi 
kdo zmešal Firewatch in Kubrickovo Odi- 
sejo 2001, dočim ambient, vzdušje in ar- 
hitektura z retrostilom močno spomnijo 
na Bioshockov podvodni Rapture. Le da 
se ni treba z nikomer spopasti ali se pred 
čim skrivati. Kraj dogajanja je zapuščena 
vsemirska turistična križarka Nautilus, 
kjer se znajdem zaradi uničenja svoje ra- 
ziskovalne ladje. Pričaka me samozaved- 
na umetna inteligenca Kaizen-85, od vseh 
pozabljena, a ponosna na razmetano, na 
več koncih nedelujoče plovilo. Če se ho- 
čem vrniti domov, bom moral ustreči 
muhastim željam nove hevristične 'prija- 
teljice'. Le-ta je namreč prepričana, da 
lahko singularni pogon ob vrnitvi na Zem- 
ljo odpre črno luknjo, zato ga moram iz- 
klopiti. Če seveda nočem za vekomaj ob- 
tičati tam zunaj. 

Sprehajanje po vesoljskem plovilu je do- 
cela linearno. V objemu kriptičnega, mal- 
ce srhljivega vzdušja odpiram vrata, priži- 
gam luči, kličem dvigala in podobno ma- 
nipuliram z okolico, da si odprem pot na- 
prej. Marsikod moram tipkati po starins- 
kih terminalih, s čimer se pogovarjam s 
Kaizen. Miselni orehi so večinoma živ- 
ljenjski in smiselni, namigi pa na dosegu 
roke, tako da velikega izziva ni. Za napre- 
dovanje moram denimo shekati očesni 
skener, za kar je treba iz koscev podobic 
sestaviti ustrezno sliko očesa. Nekaj ma- 
lega je tudi rokovanja s predmeti, vendar 
ne inventarnega, kot to počnemo v kla- 
sičnih pustolovščinah. Z njimi si poma- 
gam le pri reševanju ugank, saj mi dajo 
gesla oziroma navodila za spopadanje s 
konkretnimi problemi. 

Toda reči, ki jih najdem povsod po ladji, 
koristijo širšemu razumevanju zgodbe. 
Imena oseb, naslovi knjig ali drugi navi- 
dez nepomembni zapiski odprejo dodat- 
ne možnosti za poglobljeno debato z ra- 
čunalnikom. Spočetka imam z njim os- 
noven dialog, ko me sprašuje, če bi rad prišel odtod 
živ. Nikalni odgovor botruje sarkazmu, potrditev pa 
nadaljnjim navodilom. A sčasoma se to nadgradi v 
bolj inteligenten čvek, saj se Kaizen prilagaja moji 
empatiji. S hladnim pristopom izvem bore malo, ne- 
sramnost me lahko pošlje na vesoljski sprehod brez 
zadostne količine kisika, dočim bolj prijateljski odnos 
razkrije več zgodbe. Sposobnost zaznavanja Kaizeni- 
nih 'čustev', postavljanje pravih vprašanj in vpisova- 
nje ključnih besednih zvez ne razkrije le dogajanja 
pred prihodom na Nautilus, marveč razkroj člo- 
večnosti in razuma izginule posadke. Umetna pamet 
na ladji si lasti več kot dva milijona vrstic dialoga in 
če pri odgovorih brcne v temo, se ti brž postavi vpra- 
šanje, če tega ni storila nalašč. 


Pogovori z umetno pametjo potekajo. prek starinskih terminalov. 
Če slika na zaslonu trzne, podvomi.vznjeno dobronamernost! 


Zapuščena ladja je prežeta s podrobnostmii$kot«so.krip- 
tični grafiti, za katere si nadvse želiš.ugotoviti vzrok. 


Vzdušje je marsikdaj srhljivo, tudi'zato, ker se ti iz pod- 
zavesti dvignejo spomini na filme v slogu Odiseje 2001. 


Neodvisnico zaznamuje vpliv kultne Odiseje v vesolju, 
a na pozitiven način. Globina in podrobnosti zgodbe 
so kljub premočrtnosti v mnogočem prepuščene 
igralčevi interpretaciji. Pedantni pustolovci pa bodo za 
trud nagrajeni z globljim vpogledom v dogodke, zato 
se jim splača obrniti vsak kamenček vesoljskega mo- 
zaika. Dogodivščina sicer zaposli le za tri ure, za kar 
avtorji terjajo visokih 20 evrov. A to stori tako pronic- 
ljivo in unikatno, da ostane v spominu. Ne bom prese- 
nečen, če bom ugledal slično igro večjega založnika. 


Bradator obesi na klin nihilizem in se 
pomeni z umetno pametjo. 

MYSTERY GHRONIGLE: 
ONE WAY HEROICS 


tej potezni mešanici japonskega frpja in rogue igre 

so svet preplavili monstrumi in požira ga uničujoča 
svetloba. Zatorej obuješ čevlje junaka, ki bo skušal to 
apokalipso zaustaviti. Ne tavaš po temnicah, marveč 
lomastiš po odprtem svetu, kjer te hočejo naključno 
začopatiti številne živali in prikazni iz onstranstva. Ne- 
malo kombinacij poklicev z različnimi značajskimi 
lastnostmi, sposobnostmi in orožjem da veliko tak- 
tičnih možnosti. Tako na primer postaneš trmast vi- 
tez, spreten v boju z golimi rokami, ki dobro plava in 
odklepa ključavnice. Zlodeje pokončaš potezno brez 
skoka na ločen zaslon, pri čemer se okrog lika nariše 
kvadratna mreža. Moreš jih od blizu po glavi ali jih z 
daljave obmetavati s strelicami in uroki. Sočasno z 
leve strani napreduje svetloba, ki zradira vse, česar 
se dotakne, in tako omejuje raziskovanje sveta. 


Če si znavalec neodvisnih frpjk, ti bo špil znan. Je 
namreč predelava par let starega One Way Heroics, 
v katerem si enako v eno smer bežal pred zlim sijem. 


Igra izven imen in obarvanosti ne postreže s podatki o 
nasprotnikih. Zaradi manka statistike se hitro zgodi, 
da ti novosrečana beštija z enim udarcem odbije po- 
lovico zdravja in te z naslednjim ubije. Tedaj moraš 
od samega začetka. Morda se celo ujameš v začaran 
krog stalnega umiranja zaradi naključnih in nadmoč- 
nih nasprotnikov v takisto naključno ustvarjenem sve- 
tu. A smrti, kot je za rogue igre značilno, vodijo do 
odklepanj novih poklicev in spremljevalcev, ki ti po- 
magajo pri ponovnem preigravanju na zahtevnejšem 
modusu. Tega ne boš obrnil v pol ure, kot se zna zgo- 
diti na lažjem, osnovnem. Vseeno se igra ne vrti le 
okoli tekanja in tepežkanja. Z vnovičnim igranjem se 
ti razkrije vse več luštne zgodbe in posrečenih šaljivo- 
nagajivih pogovorov. Zaradi slednjega in taktične pe- 
strosti je zato ta nizkocenovni špil prilično zanimiv tu- 
di na daljši rok. Tamala 

Spike Chunsoft za PC, PS4 in vito e 10 EUR 


Na poti se takole soočiš z zlodeji. V boju ti lahko po- 
magajo določeni NPCji, a le, če jih s karizmo pre- 
pričaš, da ti sledijo do bridke smrti. 

mamo Pinball Arcade, imamo Pinball FX oziroma 

Zen Pinball, imamo emulatorje starin - toda nekaj 
je fliperaškemu navdušencu še manjkalo. In sicer 
obuditev legende izpred skorajda dvajsetih let, Pro 
Pinballa. Ultra se reče moderni izvedenki, ki so jo na- 
redili s kickstarterskim denarjem, kar kaže na lakoto 
publike po realističnem nažiganju virtualnih kovinskih 
žogic. Nadgradili, prilagodili in popilili so vse bistve- 
no, od podobe do fizike, pri miru pa so pustili res 
odlični dizajn mize Timeshock, ki se je zobu časa upr- 
la granitno. Morda sčasoma dobimo še ostale tri - The 
Web, Big Race USA in Fantastic Journey. 


Če se ti je ob tem prizoru utrnila nostalgična PC-sol- 
zica, boš vesel novice, da je obnovljeni Timeshock 
na visokem nivoju. Tako grafično kot igralno. 


Timeshock je mehanska marjanca brez fantazijskih 
elementov, kakšni prevevajo Pinball FX. 'Zgodba' v 
ozadju govori o potovanju skozi čas, obiskovanju ce- 
lin in obdobij ter nabiranju kosov časovnega kristala. 
Celin je sedem, dobe pa štiri: prazgodovina, stari Rim, 
današnjik in prihodnost. Za uspeh je treba kakopak s 
kroglico natančno ciljati tarče, odbijače in rampe, pri 
čemer dostikrat šteje nizanje ciljev in hitrost (guicks- 
hot). Slednje prinaša spominke, od t-rexovega zoba 
do holograma, ki jih je moč nato še skombinirati. 
Kombinacije tvorijo domišljijska raziskovanja in do- 
godke, kot sta rimska dirka s kočijami (ciljanje ramp 
in orbit prinese višjo hitrost) in futuristična robotska 
vojna. Seveda ne gre pozabiti na slavno arkadno mi- 
niiigro na LCD-zaslonu. Tu v pogledu od zadaj po 
okroglem predoru krmiliš ladjico, s katero pobiraš do- 
brote in se ogibaš nevarnostim. Podoba je sicer zrna- 
ta, toda igranje je vznemirljivo, saj je plovilce pod- 
vrženo fizikalnemu pogonu, tako da ga je treba prefi- 
njeno loviti. Večji kot je odmik od sredine, siloviteje 
se bo vračalo proti njej. 

Timeshock je eden bolj zapletenih in spretno obliko- 
vanih fliperjev, kar sem jih igral, in igral sem jih mno- 
go. Kompleksnost sistemov je opazno pred mizami v 
Pinballu FX in je na nivoju starih uspešnic v Pinball 
Arcadu. Obnovljena podoba je čudovita, zvok veren 
in fizika pretresljivo pristna. Timeshockovo gibanje 
žogice je posebna izkušnja. Na razpolago so tudi vse 
operaterske funkcije, prilagoditev prikaza za vertikal- 
ne zaslone in spletne lestvice. Celo šipo je mogoče 
odstraniti in krogle bezati lastnoročno. Edino, kar 
manjka, je pošten tutorial, ampak po drugi strani je v 
lastnoročnem odkrivanju zasnove nemalo čara. Pet- 
najst evrov se za eno mizo sliši veliko, toda če ti te- 
matika ustreza, je zelo veliko možnosti, da boš iz nje 
iztisnil ogromno kakovostnega bling-blinga. Sneti 
Barnstorm za PC, Android in iOS e 15 EUR 


VIRGINIA 


N ekaj je skupnega vsem 'sprehajalščinam', kot pra- 
vimo prvoosebnim pol-igram, kakršne so Fire- 
watch, Dear Esther, Gone Home in podobne. Igranje 
je v drugem planu, v ospredju pa je zgodba. Virginia 
je še manj 'igra' od vseh naštetih, saj gre za interak- 
tivni film v pravem pomenu besede. Ne pričakuj od- 
prtih področij, kvestov, boja, predmetov, pogovarja- 
nja in vejenja. Raziskovanja in vplivanja na potek fa- 
bule praktično ni. Namesto tega te čudaška rdeča nit 
docela premočrtno pelje po toboganu misterija in z 
ozko usmerjenostjo v trilerske prigode gotovo ni za 
vsakogar. A to napravi zgledno in kratek dvourni trip 
napolni z zapomnljivimi trenutki, z ničimer ne postreže 
na pladnju in ne špara z žokanjem v srce. Če pa so ti 
dogajali filmi, kot je Mulholland Drive in ostali nabor 
režiserja Davida Lyncha, se le pripasaj. 


Virginia je interaktivni film, ki vsebuje več gleda- 
nja kot igranja. Srečoma je fabula na nivoju, toda z 
možgani na off se boš po koncu le praskal po buči. 


Zgodba je edini gradnik in nemudoma posrka z dete- 
ktivsko dramo, ki se vrti okoli iskanja izgubljenega 
najstnika v malem mestecu (živjo, Twin Peaks!). Opa- 
zuješ jo skozi oči FBljeve detektivke, ki je naposled 
dobila pravi primer. A reči so vse prej kot enostavne 
in bizarni dogodki dajo hitro vedeti, da naloga ne bo 
lahka. Tako se dekle sprehaja skozi scene, ki kažejo 
mnogo skrivnosti, a malokaj povedo naravnost. Nihče 
ne govori, tako da se agentka zanaša na telesno mi- 
miko in namige iz okolja. Zdaj je to obesek, nato pti- 
ca ali bizon, ki se pojavi sredi ceste. Niso enoznačni 
in kar nekaj možganskih vaj je treba, da izluščiš po- 
mensko bistvo. Nakar pride fantastični zaključek, ki 
lynchevsko odbito simboliko in čudaštvo zamenja s 
čustvenim popotovanjem, ki še najbolj spomni na 
moštvene drame, kakršna je Magnolia. Saj veš - to 
so tisti filmi z obilico enako pomembnih glavnih likov 
in kratkimi rezi, povezanimi z izvrstno simfonično 
glasbo, ki jo to pot izvaja praški filharmonični orke- 
ster. Prav na takšen način poteka Virginia. Če ti slično 
filmovje diši, bo gotovo vredna desetaka. Kavbojc 

Variable State / 505 Games za PC e 10 EUR 


Likov je dosti in odnosi med njimi niso setvirani na 
pladnju. Nasploh dogodki terjajo precej odmotava- 
nja hudo zapletene klobke. A na koncu se splača. 

Naroči se na JOKEr 


S tem dobiš tudi brezplačen dostop do tablične izdaje. 


Prenosna baterija 
za mobilnike 

——Tanwamjo 
— BATTL EF RONT 


Starwars Battlefront Rise of the Tomb Raider 
(PSA) 


Naročilnico in vse informacije najdeš na www.joker.si 


ke ne bi opazile, kako trapasto in kontraproduktivno zna biti pretiravanje 

z obstojem v umetnih svetovih. Kako fino je torej zanjo, da trenutno vroča 
beseda VR, virtual reality ali navidezna resničnost, temelji prav na tem, da se 
z nerealno dimenzijo spojiš z vsemi čutili. Ko si na glavo povezneš dostojno 
tovrstno čelado, si deležen prepričljive prevare: trirazsežne, globinske slike in 
obkrožajočega zvoka, beleženja premikov glave in rok, v katerih držiš namen- 
ske kontrolnike, celo prepoznavanja, kam stopaš. Takšna oprema ni več stvar 
znanstvene fantastike, temveč je na razpolago sleherniku. No, sleherniku z 
globljim žepom, kajti računalniška šlema Oculus rift in HTC vive staneta 800 
evrov, nakar zanju potrebuješ PC, primeren za vojvodo. Ob tem ju pri nas ne 
prodajajo, niti ne pošiljajo v Slovenijo, kar okrepi izdatek in pomeni dodatne 
težave. Za nameček ima abak malokdo v dnevni sobi, ki je najboljši prostor 
za stanje, mahanje in skakanje - dejavnosti, ki so v dosti igrah ključne za VR- 
izkušnjo. Ni presenetljivo, da njuna prodaja ostaja v rangu nekaj sto tisoč ko- 
sov in da gre kljub medijski razvpitosti za nišna, sladokusna izdelka. 
Približno enako izkušnjo za manj denarja nudi playstation VR, čelada za 500 
evrov, ki jo povežeš s PS4, Strošek je lahko še stotaka nižji, če že imaš kameri- 
co za PS4 in liziki move. Čelado pa bodo z januarjem začeli normalno prodajati 
v Sloveniji. Kompromisi niso prehudi in ne čudi dober promet, ki naj bi letos 
presegel milijon in pol kosov. Dejansko je Sonyjeva kaciga edina polnomastna 
VR-naprava, ki se spogleduje z mainstreamom, in največji up nadebudnega po- 
dročja, da se žalostno ne sesede vase ter si zagotovi kritično maso za naslednjo 
generacijo. A ne prehitevajmo. Zaenkrat smo še v aktualni, ki ni vse tisto, o 
čemer nam bajajo tržniki ... 


PA SI GA NADENIMO 


Polkilski vizir si povezneš tako, da primeš za osrednji del, potegneš 
nazaj raztegljivi krožni oprijem in si ga postaviš na glavo. Maska 

z lečama ti nato pretežno visi s čela in se ti za razliko od oculu- 

sa in viva ne tišči obraza. Oprijem zatisneš z vrtljivim gum- 

bom, vizir pa lahko potiskaš naprej in nazaj. Ško- 
da pa, da maske ne moreš dvigniti, tako da mo- 
raš za okoljska opravila sneti ves PSVR. Da 
svetloba ne vdira pod masko, skrbi obroba iz 
gume. Čeprav nisi tako temeljito odrezan od 
sveta kot pri pecejevih čeladah in je skupna 
teža naprave nekoliko večja, je ta škaf za moje 
pojme še najbolj udoben in praktičen. Je pa 
res, da se zdi krhek in da ob grobem ravnanju 
oziroma s pretekom časa pričakujem težave z 
elastičnim oprijemom ter tanko gumo. 

Iz čelade teče kabel, na katerem je vmesnik z 
gumbi za vklop in glasnost mikrofona ter priključ- 
kom za slušalke. Iz njih prihaja 3D-zvok, ki ga pre- 
računava vmesniška škatla z ločenim napajanjem, 
posajena med PS VR in playstation. Priložene so ta- 


pi: industrija redno potrebuje dotok novosti. Bržda tudi zato, da stran- 


a 

PLAYSTATION VR 
LJUDSRA IZBIRA 


se v navidezno resničnost potopi s Sonyjevim 
šlemom za PS4, ki za relativno nizko ceno obljublja 
nepozabna globinska doživetja v udobju dnevne 
sobe. Postane naprava obvezen del njegovega 
igralskega repertoarja ali gre za modno muho, 
ki ni za vsakdanjo rabo in obtiči v predalniku? 


ke za v uho, ki pa so zasilne in škoda, ni vdelanih kot pri riftu. Pomeni ločeno 
nadevanje in še en kabel več. A kleč je v lovljenju nizke cene oziroma najbolj- 
šega razmerja med stroškom in dobljenim, kot je za konzole značilno. Prav za- 
radi tega gibanje čelade zaznava kar playstationova kamera in ne namenski 
pozicijski stolpiči kot pri vivu. Kamera je lahko aktualna prenovljena ali tista z 
začetka življenjske dobe PS4. Je nujna, tako da moraš osnovnemu strošku 
prišteti 50 evrov, če je nimaš, vendar jo marsikateri lastnik konzole že posedu- 
je. Takisto se dosti ljudem po predalih valjajo barvite lizike move, 

ki so jih naredili še za PS3. Da so enake kot tedaj, priča kabel- 
ski priključek mini USB, ki ga ne srečaš več. Mova rabita 
kot mahalna igralnika, katerih položaj zaznava kamerica, 
tako da z njima v Job Simulatorju segaš po klobasicah 
in avtodelih, v Carnival Games mečeš na koš in v 
London Heistu pa streljaš z brzostrelko. Si ta- 

ko v navezi z globinsko sliko, obkrožajočim 
zvokom in merilniki nagiba ter pospeš- 
ka, ki so vdelani v vizir, deležen orenk 
VR-doživetja? 


PSVR v Slovenijo pride 24. januarja v zavoju za 400 evrov, ki vsebuje čelado in demo disk. Liziki in kameri- 
co bo moral tisti, ki je brez njih, dokupiti posebej, kar bo strošek povečalo na 500 EUR. Toliko stane splovit- 
veni paket z vso robo, ki ga je teže dobiti, notri pa je še drugače plačljivi sveženj VR-izkušenj VR Worlds. 

V ZAJCJO LUKNJO 


Kdor ni vajen selitve v tovrsten navidezni svet, bo skoraj go- 
tovo navdušen, in tudi meni kot staremu mačku področja je 
PSVR na prvo žogo ugajal. Že zato, ker je moč v čeladi joy- 
padno upravljati s običajnim playstationovim okoljem, v ka- 
terega gledaš, kot bi zrl v kinu na platno. Takisto moreš na 
ta način uživati v slehernem običajnem špilu, s PSjevim Me- 
dia Playerjem pa gledati filme in jih v VR-načinu povečevati. 
Ta funkcija je sicer bolj sama sebi namen, vendar pod črto 
ni treba najprej prižgati playstationa, zagnati programa na 
teveju in si šele nato nadeti šlema. To govori o Sonyjevi skrbi 
za brezšivno izkušnjo in dejansko je celotni ekosistem pre- 
mišljeno kompleten. V spletni trgovini je na razpolago več 
ducatov iger, od nalašč izdelanih prek predelav do klasičnih, 
ki vsebujejo VR-razdelke, na primer zadnji Tomb Raider. Ta- 
kisto najdeš lepo količino preizkusnih inačic (najmanj s slo- 
venskim računom, več z angleškim in največ z ameriškim), 
kar je za VR-izdelek nuja; te lekcije Oculus in HTC nista vze- 
la. Brezplačno tako sprobaš izkustveni komplet Playstation 
VR Worlds, neonsko streljanko Rez Infinite, srhljivko Here 
They Lie, prostorsko miselnico Tumble VR, odbiti Job Si- 
mulator in kratko risanko Invasion. Pod nazivom Kitchen pa 
najdeš konceptualni demo iz prihajajoče grozljivke Resident 
Evil 7. Najlaže jih lociraš v namenski aplikaciji in imaš na ta 
način vedno pripravljeno robo za radovedne obiske. Le-ti 
lahko tisto, kar vidiš v čeladi, spremljajo na zaslonu. Če od- 
preš denarnico, pa si preneseš detektivščino Batman VR, le- 
talnico Eagle Flight, ritemsko dirkačino Thumper ... 

V samotni temi pod šlemom, kjer slepo tipaš za joypadom 
in šlicem, je začetna doza navidezne resničnosti impresivna. 
Kakovost slike je v redu in nekoliko nižja ločljivost kot pri 
vivu in riftu niti ni težava. Že v tistih vrstah iger ali izkušenj, 
kjer uporabljaš le dual shock in nagibanje glave in so torej 
primerne za rabo v čumnati za delovno mizo, si deležen ob- 
čutkov, kakršnih ne posreduje nič drugega. Dirkanje v Dri- 
veclubu VR, kjer se pri dvesto na uro oziraš po kabini in se 
nagibaš v ovinek ... usmerjanje orla s premikanjem betice v 
Eagle Flightu ... oprezno ubiranje korakov po podzemnih 
hodnikih v Here They Lie, dokler te pasjeglavec ne začopati 
iza leda ... prvoosebno pilotiranje vsemirskega lovca v Jac- 
kal Assaultu .... Povsod se potopiš v akcijo na način, kakrš- 
nega pri klasičnem zaslonskem igranju ni. Tam je med tabo 
in dogajanjem vedno neka plast. Tu pa SI pilot, SI orel, SI 
ogroženec, SI šofer, SI strelec. V predstavitvenih izkušnjah, 
kot je globokomorska, SI potapljač, ki ga ogroža morski pes. 


Zastonjski Playroom VR je kolekcija družabnih miniiger z robotki, ki poudarja pristop, da ima ne- 
kdo nadeto čelado, kolegi pa ga z joypadi čohajo po presredku. Okej, to je v japonski verziji, v ev- 
ropski pa VR-igralec denimo usmerja pošast, dočim mu ostali bežijo. 


£ lesk : | 

Ubisoft, ki je zraven pri vsaki novotariji, je VR podprl z več naslovi, med njimi z Eagle Flightom. V bar- 
vitem, enostavnem špilu prevzameš prvoosebni nadzor nad orlom, ki se spreletava širom tropskega 
Pariza po okoljski katastrofi. Vešče frčiš pod mostovi in celo večigralstvo je. Toda 35 evrov je preveč. 

See all 
zi 
Playstationova spletna trgovina ima poseben razdelek VR, kjer so police dokaj napolnjene. Kar nekaj iger je 
narejenih za vse tri čelade, a ne manjka PSVR-ekskluziv. Vedi le, da je dobro imeti inozemski račun, saj je s 
slovenskim izbira mnogo ožja, in da številne predstavitvene inačice najdeš v aplikaciji PSVR Demo. 


Medtem ko promocijske fotografije kažejo VR brez ene same vrvice, je realna slika taka: dolg kabel, ki se 
vije do konzole, in zasedeni vtiči za štrom. Sprotnega opozarjanja na bližnje objekte ni in več iger terja, da 
se sam postaviš na določeno točko. Sony rabe čelade drugače ne priporoča otrokom, mlajšim od 12 let. 

Najbolj pa imerzija pride do izraza tam, kjer aktivno 
sodeluješ v dogajanju, torej stojiš, se premikaš, ma- 
haš, meriš s kontrolnikoma move. V Batmanu VR 
držiš svetilko, ki razsvetljuje temno ulico, v biljard- 
nici Hustle VR meriš in udarjaš z navidezno palico, v 
grozljivi rešetalki Until Dawn: Rush of Blood ju mo- 
liš v luft med tračničnim gibanjem in puškariš. 


PCUR, PSVR 


A vtisi niso trajali. Tega ne pripisujem lastni staro- 
prdčevosti in nepripravljenosti sprejemanja prodor- 
nih tehnologij, saj se slednjih zmerom veselim. Pre- 
prosto menim, da VR vsaj v tej generaciji ni nared 
za dolgotrajnejšo in poglobljeno rabo. Del kapric gre 
Kompromisi so marsikod, na primer pri sledenju 
čeladi, ki je pri vivu in riftu natančnejše. Vive z la- 
serskimi stolpiči beleži navidezni prostor in te opo- 
zori, ko ga imaš zapustiti, kar botruje več igram, kjer 
se fizično giblješ po območju. Recimo stopiš k ol- 
tarju pred sabo ali se s korakom vstran umakneš iz- 
strelku. PSVR ima raje stanje, obračanje, nagibanje 
in mahanje, kar je vsled manj sposobne tehnologije 
logično. Dobra plat tega je, da kitajske vaze in obraz 
dečve nista v nevarnosti, toda skupno izkustvo je 
zato nekoliko okrnjeno. Mova nista na ravni izvrstnih 
vivovih kontrolnikov, ki sta posejana s točkicami za 
zaznavanje položaja in nudita haptični odziv. Play- 
stationova kamerica položaj vse te opreme sprem- 
lja tisočkrat v sekundi, kar se sliši veliko. A v prak- 
si se večkrat pojavijo trepetanje, nenatančnosti, 
sporočila o nezmožnosti sledenju, če se bunkici skri- 
jeta, in tako imenovani 'drift' - pojav, ko je treba 
šlem s tiščanjem gumba na igratorju resetirati, da 
spet gledaš naravnost. Sledenje tarčam z 
obračanjem glave v EVE Valkyrie ni bilo tako prec- 
izno kot pri riftu in seganje po predmetih v Job Si- 
mulatorju ne tako brezšivno kot z vivom. Tečna je 
tudi kamerica, ki ima debel kabel in je lahka, zato 
se mimogrede premakne in skvari idealen položaj. 

Največji kompromisi se pokažejo pri grafiki. Play- 
station 4 po njeni udarnosti že tako ne more tekmo- 
vati z dražjimi računalniki, za nameček pa mora pri 
VRju držati stalno gladkost 90 sličic na sekundo, si- 
cer bi uporabniku postalo slabo. Ločljivost za vsako 
oko znaša le 960 x 1080 pik, teksture so nizkora- 
zločljive, barve nekam sprane, nazobčanost robov 
precejšnja in zamegljenost pogosta. Pozabi na vsa- 
kršen fotorealizem ali visokorazločljive vizualije, ka- 
kršnih si leta 2016 vajen od prvorazrednih titul na 
teveju. Pri stiliziranih igrah, kot je neonski, malopo- 


Tehnološki demo Kitchen pokaže, kako pristno grozljiv bi lahko bil Resident 
Evil 7, ki se kani vrniti k srhu. S prijateljem sta zvezana v kleti in ko se skušata 
rešiti, uleti sikajoča babura, ki sotrpina pokonča. Ko čakaš, da ga bo nehala 
mutilirati, te od zadaj po 'očeh' pošlatajo okrvavljeni prsti ... Ofakofakofak! 


ligonski Rez, tega niti ne opaziš, kakšen Driveclub 
pa je naravnost grd. Jasno, da podpore navidezni 
resničnosti nimajo težkokategorni naslovi, kot so 
Battlefield 1, Uncharted 4 in Infinite Warfare. Posto- 
pek pač še zdaleč ni tak, da bi razvijalec obstoječo 
vsebino enostavno poslal v šlem namesto na ekran. 


TREZNA RESNIČNOST 


Petdeset špilov je impresivna cifra in spočetka sam 
ne veš, čemu bi se posvetil, toliko je zvrsti in pristo- 
pov. A čez čas se izkristalizira enaka podstat kot pri 
računalniškem VRju, ki smo jo zapisali v preizkusu 
rifta in viva v Jokerju 276: premalo globine, preveč 
draginje. V vsej gneči na PSVRJu je treba z lučjo is- 
kati poštene igre, ki bi navdušile z dolžino, dome- 
tom in dodelanostjo. Poudarek je na manjših, griž- 
ljajčkastih, instantno zabavnih titulah, ki se jih kma- 
lu naveličaš, če imaš večja pričakovanja od nedelj- 
skih. Tiste, ki merijo više, denimo večigralska stre- 
ljanka Rigs in džungelska raziskovalnica Robinson, 
pa se za 60 evrov po življenjski dobi ne morejo ko- 
sati s klasičnimi špili. PSVR zazdaj cilja predvsem 
na vsebino za desetaka ali dva, kjer prav tako manj- 
ka kakovosti. To je v skladu z vso aktualno genera- 
cijo navidezne resničnosti, kar se mi zdi zmedeno. 
Izdelovalci bi radi privlekli slehernika, ki mu servira- 
jo instantne izkušnje, a take stroške so pripravljeni 
poravnati zlasti zagreti gamerji, ki jim ni ugodeno. 

Če odštejem začetno navdušenje, sem se še najbolj 
fino imel v Rezu, Until Dawnu in Thumperju, treh 
nižecenovnih titulah. Česa tako veličastnega, kot so 
Titanfall 2, Watch Dogs 2 in Final Fantasy XV za 
običajni PS4, nisem niti približno izkusil. Ali tako 
nadmočnega iz garaže, kot so neodvisnice Journey, 
Transistor in Rocket League. Škoda se mi zdi taki- 
sto, da ni nobenega ustvarjalnega programa, kot je 
fino prostorsko risanje za vive, kviza, sabljanja ... 
Vihtenje vojnozvezdnih žaromečev bi bilo kot na- 
lašč, toda Electronic Arts je PSVRju namenil le x- 
wingovski nivo za Battlefront. Večina ostalih velikih 
izdajateljev je podobno ravnodušna, tako da so na- 
povedani zlasti manjši, indie naslovi. Moč PS4 pro 
pa k izkustvu zazdaj ne doprinese praktično ničesar. 
Je morda kratkost in nepogobljenost VR-iger na ne- 
kem nivoju celo namenska? Čeprav PSVR na obra- 
zu ne deluje kot prehud tujek, pol kile ekstra teže 
na glavi in občutek ujetosti postaneta naporna. Ne 
pravim, da vsakomur, saj je to subjektivno, tako kot 
občutek slabosti, ki se pri nekaterih pojavi in pri 
drugih ne. A kot oseba, ki zlahka opravi z večurnimi 
maratonskimi seansami hitrih arkad in zahtevnih 


frpjev, sem bil presenečen, kako naporno in tesn- 
obno mi je čez pol ure do uro postalo pod tem po- 
krovom. Slične vtise sem zabeležil pri več poskus- 
nih zajcih: začetno navdušenje je kmalu zamenjala 
utrujenost, celo naveličanost. Dozdeva se mi, da je 
VR najprimernejši za krajše, udarne seanse, in da bi 
bil idealen za igralnice, kjer bi plačal nekaj evrov, 
se fino imel in šel domov. Domet špilov je dejansko 


Oceansko potapljanje je del kompleta PS VR Worlds, kjer so še ropanje po 
Londonu, drvenje niz brdo na dolgih rolkah, odbijanje žoge in streljanje po ve- 
solju. Za enkrat preigrat je vsak razdelek simpatičen, a je ponovitvene vredno- 
sti malo, 35 evrov pa visoka cena. Tole bi moralo biti priloženo sleherni kacigi. 


temu primeren. Pri nakupu za daljšo rabo v do- 
mačem okolju pa obstaja resna nevarnost, da 
vložek ne bo niti približno upravičen. Vsekakor ne v 
taki meri, kot bi se splačal denar, dan v boljši tele- 
vizor, nadgradnjo računalnika ali PS4 pro. Svetu- 
jem, da stotake, ki te nemara žgejo v žepu, najprej 
nameniš takim elementom, ne (PS)VRJu, ki zna 
kmalu nabirati prah v predalu. 


Eden redkih večjekalibrskih naslovov za 2017 je Star Trek: Bridge Crew. Postal boš poveljnik federacijskega 
plovila, ki se bo podalo med zvezde iskat nov dom za Vulkance. Treba bo raziskovati in se spopadati s Klin- 
goni, pri čemer bodo lahko ostali člani posadke živi sodelavci. Po spletu, saj na en PS4 ne gre več vizirjev. 


Če si ne predstavljaš gneče kablov pri usposobljenem vizirju — no, zdaj si jo. Vmesniška škatlica ima kar 
šest vtaknjenih žic, med ostalim lasten štrom in dodatno, USB-povezavo s konzolo. Pri starem PS4 in slimu 
ta kabel grdo zasede eno od prednjih USB-vrat. Sony ločeno prodaja stativ, ki takole štalo naredi bolj lično. 

imena nadgrajenega playstationa 4 so se 

mesece svaljkala po kuloarjih in vznemirjala 
scenske poznavalce ter spremljevalce. Finalni na- 
ziv 'pro' je ob domišljijskih besedah skupnosti - 
mar 'neo' ne zveni bolje, bolj next-gen in skrivnost- 
no? - kar malce antiklimaktičen. A pod črto je tak 
naziv smiseln, saj ga izdelovalci radi pripenjajo vse- 
mu kao naprednejšemu, od hladilnikov do vložkov 
za čiščo. Potrošniško strenirana glava besedno 
zvezo tako prevede v 'boljši PS4', kar je srž napra- 
ve. To ni playstation 5, marveč visokozmogljiva iz- 
vedenka obstoječe konzole, sposobna prikaza 4K- 
grafike in videa, podpore HDR-barvam ter večje in 
bolj stabilne gladkosti tako običajnega kot VR- 
igranja. Fino, vendar od nje ne smeš pričakovati 
revolucije v prikazu in izkušnji, saj je nisi plačal, 
niti ni zanjo po komaj treh letih od lansiranja PS4 
napočil čas. 


N eo. Ultimate. Next. 4K. New. gibanja glede 


Razločljivost 


Izrazi UHD, 2160p, 3840 x 2160 in 4K označujejo 
isto stvar: štirikrat višjo razločljivost od tipičnega 
full HDja' (1920 x 1080 ali 1080p). To prinese ost- 
rejšo sliko, lepše teksture in več podrobnosti. Sem 
meri PS4 pro s prenovljenim grafičnim procesor- 


prvič pri Sonyju se je zgodilo, da je 
konzola sredi življenjskega cikla deležna močnejše izvedenke. Sneti razloži 
in poda mnenje, če so 4K, HDR in / ali 60 fps vredni dodatnega stotaka. 


jem, ki zmore proizvesti dvainpolkrat več sile od sta- 
rega. Vendar to pri grafično intenzivnih igrah stežka 
zadostuje za pravi, 'nativni' UHD. Zato razvijalci 
uporabljajo tehniko 'checkerboard rendering'. Gre 
za inačico upscalinga, kjer se notranja ločljivost (ti- 
sta, v kateri mašina izračunava grafiko) na zaslonu 
čarobno zviša. Nativni in checkerboardani 4K nista 
enaka, toda približek je pri slednjem dober. Razlika 
glede na 1080p pa je pri obojem očitna, saj prispe- 
va opazno ostrejše teksture in večjo količino detaj- 
lov. Pas na hlačah dobi vidne luknje, mah na dreve- 
su resice, kopito orožja okraske. Prav zato, ker PS4 
pro ni tako mišičast, da bi zmogel nadvisoko jasni- 
no prikazati v neoporečni svilnatosti, njegove igre 
prvič v svetu konzol omogočajo nastavitve prikaza 
oziroma dajejo igralcu izbiro: 4K ali zajamčena glad- 
kost? Ob višji kakovosti slike igraš pri tridesetih 
sličicah v sekundi, ob nižji v šestdesetih. V to smer 
gre mnogo titul, recimo Rise of the Tomb Raider, 
The Witness, NBA 2K17 ... Tako novi PS4 prinaša 
pecejevski občutek in odpravlja konzolastično eno- 
stavnost, kjer ima vsakdo enako izkušnjo. 

Dosti se poudarja sposobnost modela pro, da od in- 
ternetnih ponudnikov, kot sta Netflix in Amazon, 
pretaka UHD-video. Seznam slednjega se daljša, 
vendar je ponudba še zelo omejena. Predvsem v 
Sloveniji, kjer Amazona ni, 4K-vsebina na Netflixu 


bo mogoče prilagajati glajenje robov. Igra bo nekatere grafične nastavitve ponujala tudi na navadnem PS4. 

pa je omejena na nekaj serij (Marco Polo, Stranger 
Things, Daredevil), ne prav vznemirljivih filmov in 
dokumentarcev. Nadalje s PS4 pro ne moreš pred- 
vajati kristalnih blu-rayev, saj BD-pogon v napravi 
ni UHD kot v konkurenčnem xboxu one S. Nena- 
vadno, saj gre za Sonyjev lastni format. 


Propritikline 


Zunanjost 400-evrskega modela pro je us- 
klajena s prenovljeno izvedenko slim za 300 
evrov. Ostri robovi izvirne štirice so se za- 
oblili, površina je mat, podolgovata luč pa se 
je s pokrova preselila na masko. Glede na 
shujšanko ima pro dodatno 'plast', tako da 
je videti zložen iz treh kosov, in je po dimen- 
zijah ter teži sličen prvotnemu PS4. Gumba 
za vklop in izmet diska nista več občutljiva 
na dotik, temveč mehanska kakor na slimu. 
Med izboljšave sodijo še hitrejši vmesnik za 
trdi disk, tretja vrata USB na zadnji strani 
(tam je v nasprotju s slimom še optični iz- 
hod za zvok) in streamanje na YouTube v 
1080p60. Vmesnik ostaja enak kot pri navad- 
nem PS4, le da ga sistem izrisuje v 4K. Isti 
so seveda tudi digitalna štacuna, večigralst- 
vo, trofeje, shranjeni položaji ... Skladno s 
tem naj ne bi bilo iger, narejenih samo za 
pro, saj Sony noče deliti ekosistema. Vse bo- 
do delovale na slehernem modelu PS4. 

Konzolo spremlja malce prenovljen kontrol- 
nik dual shock 4. Ta na sprednji strani poka- 
že, s katero barvo je prijavljen, in obratuje ta- 
ko čez bluetooth kot USB, kjer se zmanjša za- 
mik. Če namreč starega s PS4 povežeš s kab- 
lom, se čezenj napaja, vendar ne komunicira. 


pS4 


PS4 pro 
osemjedrni AMD jaguar 

2,1 GHz 1,66 GHz 


AMD radeon 

Zdi se mi, da bi moralo biti ob Sonyjevem tolčenju po prsih na razpolago več kristalno jasne robe. 


Kdor si Nr 'sobni PSP' RA pro :) 


Barvovitost 


Druga ključna beseda v povezavi s PS4 pro je teh- 
nologija HDR, kar je kratica za 'High Dynamic Ran- 
ge'. Enostavno rečeno zmorejo HDR-zasloni prika- 
zati več barv in imajo večje kontrastno razmerje. Le- 
tos sprejeti standard HDR10 določa, da vsaka pod- 
pika na zaslonu prikaže 1024 stopenj (10 bitov) os- 
novne barve namesto dosedanjih 256 (8 bitov), kar 
pomeni preskok z desetletja starih 16 milijonov barv 
na več kot milijardo. V teminah in svetlinah je več 
podrobnosti, nebo je bolj sinje, nianse obilujejo. Pri- 
zori so ob tovrstni reprodukciji bolj realistični, često 
celo surrealistični. Sliši se krasno in tržniki televi- 
zorjev okrog te novosti zganjajo velik trušč. Ni pa 
zadosti ustrezen ekran, marveč mora biti HDR taki- 
sto vsebina, torej bodisi primerna igra bodisi video. 
Največji ponudnik slednjega je Netflix. Sčasoma bo 
tak barvni razpon postal samoumeven. 

Moja izkušnja s PS4 pro na ustreznih televizorjih je 
vsekakor pozitivna. Horizon: Zero Dawn, Nioh, Un- 
charted 4, FIFA 17, Infinite Warfare ... vse te igre 
so bolj kontrastne in žive. Zublji, ki se sukljajo iz hiš 
v uvodu v Last of Us, so pekoči, igra svetlobe med 
drevjem in plehom pri vožnji po Nordsehleife v pri- 
hajajočem Gran Turismu nadvse subtilna. Vendar 
so besede zagretih prodajalcev, da je preskok enak 
tistemu s črno-bele na barvno sliko, pretirane. HDR 
pridoda, a ne toliko, da bi človek zaradi tega na vrat 
na nos oddirjal po tak ekran. Tudi zato, ker zaen- 
krat obstaja dvoje standardov, odprti HDR10 in la 

stniški, kakovostno pogojeni dolby vision. Bosta to 
postala konkurenčna emblema ali bo Dolbyjev le 
nadgradnja prvega, ni jasno. Nekateri teveji, recimo 
Philipsovi, so celo samo 'HDR ready' in bodo pod- 
poro prejeli naknadno. Zaslonov s to tehnikalijo je 


sicer veliko, a niso vsi enako dobri in primerni za 
igre. Nekateri recimo HDR-barve nudijo samo v 
filmskem načinu, kjer je opazen vnosni zamik. 

Mimogrede, za HDR-igranje ni nujen PS4 pro. Boljšo 
barvitost so nedavno programsko omogočili navad- 
nemu playstationu 4, a je igre (še) niso izkoristile. 
Menda dobi ustrezen popravek NBA 2K17. Netflix 
in Amazon pa HDR-video pretakata le v razločnosti 
4K, zato lastniki ljudskega PS4 nimajo od njega nič. 


A bi ga imel? 


Resda je malce nenavadno, da se je Sony sploh od- 
ločil za tovrstno nadgradnjo, saj bo v roku štirih, pe- 
tih let najverjetneje že pred durmi PS5. S tem tvega- 
jo deljenje trga in zmedo med kupci, kar je v pretek- 
losti proizvajalcem že zavdalo, na primer Segi z me- 
ga drivom, mega CDjem in 32X. A odslej bosta na 
policah tako slim kot pro in izbira med njima po mo- 
jem ni težavna. Isto velja za nadgradnjo, saj ti pro 
sam ponudi možnost prenosa vsebine s starega PS4 
vanj v razmerju ena proti ena. To najlaže storiš z 
mrežnim kablom, s katerim povežeš konzoli in po- 
čakaš nekaj ur. 

Za tiste, ki špilajo občasno in jim razlika med 30 in 
60 sličicami v sekundi ni pomembna, če jo sploh 
opazijo, prednosti modela pro niso važne. Menim pa, 
da je drugače pri tistih, ki videoigre zajemajo z veli- 
ko žlico. Ti so nagnjeni k posedovanju novejše av- 
dio-video opreme in 4K-televizor s staro konzolo pač 
ne bo izkoriščen. Prednosti si deležen tudi z navad- 
nim tevejem, kjer je slika v dosti igrah boljša. Takis- 
to je stasitejši playstation primernejši za rabo z vizir- 
jem PS VR, kjer bo lastnik deležen svilnatega giban- 
ja po lepših svetovih. Stotak razlike med modeloma 
pro in slim naj zato zagretim igralcem ne bo ovira. 


Gran Turismo Sport, ki pride naslednje leto, bo na proju menda prvi špil, ki bo zmogel verno prikazati 'fer- 
rarijevo rdečo'. Navadni PS4 bo bržda kljub formalni podpori HDRJu izvisel. Drugače špili zanj ne postanejo 
lepši samodejno, temveč potrebujejo zaplato. Nekaj časa so govorili o njih plačljivosti (?!), a so zastonj. 


moštnik 2016 

pni kalkulator zna narisati graf eksponentne 
funkcije, Google takoj pove, kdaj so živeli di- 
nozavri, telefon ti prevede korejščino v sva- 
hili. Kaj lahko šole še ponudijo človeštvu, če 
so informacije dostopne povsod in takoj? Z razvo- 
jem računalnikov, interneta in ostale tehnologije 
se spreminjata posameznikovo razmišljanje ter do- 
jemanje sveta, čemur mora slediti tudi izobraževa- 
nje. Kleč kmalu ne bo več v pomnjenju golih infor- 
macij, marveč v njihovem filtriranju oziroma obvla- 
dovanju. Nekoč vsevedni učitelj mora zato stopiti 
s piedestala in proces prepustiti učencu. Mar to 
pomeni, da bo profesorski ceh izumrl? 

Stari ata si morda ni niti v sanjah predstavljal, da 
bodo njegovi pravnuki v šole spet hodili s tablicami. 
Toda danes že znamo predvideti, kje bo izobraževa- 
nje čez kakšnih dvajset, trideset let. Pričakujemo 


lahko učne laboratorije z velikimi zasloni, interne- 
tom stvari in ekskurzijami v navidezno resničnost. 
Zaradi povezanosti naprav učenje več ne bo omeje- 
no le na šolo, ampak se bo odvijalo povsod. Za na- 
meček se pridobivanje znanja ne bo zaključilo po 
diplomi. A kako bodo naši zanamci obvladali vso to 
silno modrost? Prihodnost ima na tem področju še 
nekaj asov v rokavu. 


Odkar je Marija Terezija slovenske otroke razveseli- 
la z občo osnovnošolsko obveznostjo, je didaktična 
tehnologija izvedla evolucijski skok. Črne table so 
postale zelene in bele, grafoskopske prosojnice pa 
so uporabne le še za plonkce. (Tega niste slišali od 
mene!) Kljub prvotni napovedi IBMovega direktorja 


Svetovni splet nam ponuja ves svet na dlani, a v množici informacij je treba 
znati poiskati tisto pravo. Šola prihodnosti je zato usmerjena k razvijanju kri- 
tičnega mišljenja, da lahko posameznik odbere zrna modrosti od plev. 

Thomasa Watsona, da se bo na svetu morda dalo 
prodati kakih pet računalnikov, se je v 20. stoletju 
zgodilo nasprotno - nastopila je doba mašinerije. 
Zdaj so te škatle povsod in, kar je še bolj strašljivo, 
vedo več od učiteljev! Železninsko stanje na naših 
šolah še zmeraj ni rožnato, če predpostavimo, da bi 
morala vsaka učilnica imeti hiter dostop do spleta 
in vsak učitelj lasten kotiček za delo. A kljub temu 
je večina dovolj sodobno opremljenih, od interaktiv- 
nih tabel s projektorjem prek tabličnih računalnikov 
do e-redovalnic. 

Da bi povečali učinkovitost pouka, so na osnovni 
šoli Prule v šolskem letu 2011/2012 v prvi razred 
uvedli delo s tablicami. Za vsakega učenca jih je 
priskrbela založba Rokus, ki je hkrati razvila spletno 
učno okolje Dežela Lilibi. Vseeno so tablice postale 
le popestritev pouka in so jih otroci uporabljali zgolj 


preizkusili, kako fino se je-učiti s pomočjo tablic. S prstom so po zaslonu risa- 
li črke imštevilke, kar je bilo nedvomno bolj zabavno-kotčečkanje po zvezkih. 

vsi podložniki niso-znali'prečitati. Zato je na Miklav- 
ževo leta 1774 razglasila razsvetljeno rešitev: vse 
otroke je treba poslati v šolo. Slovenček se je lahko 
vpisal v normalke, glavne šole ali trivialke. 

LoPolis in eAsistent sta sistema, ki zagotavljata 
storitve šolam, učencem, dijakom in staršem. Šole 
z njima vodijo podatke za matično knjigo in ma- 
tične liste učencev, kontaktne podatke, šolske pre- 
voze, naročila obrokov in drugo. Aplikaciji elegant- 
no ustvarjata urnike za učence in učitelje ter vodi- 
ta dnevnik in redovalnico. Učitelji lahko vanju na- 
ložijo svoje letne učne priprave in beležijo poseb- 
nosti v skupinah ali pri posameznikih. Oba siste- 
ma staršem omogočata vpogled v redovalnico 
svojega otroka, za plačilo pa podjetji, ki za njima 
stojita, Logos in eŠola, ponujata še obveščanje o 
dogodkih, vedenju in ocenah po e-pošti ali SMS- 
sporočilih. Zelo sta poenostavila določene biro- 
kratske postopke, saj baze podatkov omogočajo 
mnogotere statistične izračune, ki so pomembni 
za kvalitetno analizo dela v šoli. Dodatno vrednost 
predstavlja enostavno izdajanje listin. Obe aplika- 
ciji delujeta na različnih operacijskih sistemih, kar 
je strašno praktično, če delaš na terenu, saj lahko 
imaš dnevnik zmeraj v žepu. Delujeta brez name- 
stitve na lokalni računalnik, varnost pa je na pre- 
cej visokem nivoju. Žal je na njun račun obisk go- 
vorilnih ur nekoliko manjši. 

Učilnica prihodnosti je opremlj 

4 ) 
jetom stvari, kar pomeni, , rave povezane?Mize ko- 


municirajo med seboj, s tablo.na steni in tvojim telefonom. Pošiljanje sporočile sošolcem je tako še bolj 
preprosto. Največja vrednost take učilnice pa je v tem, da omogoča sodelovalno učenje. 


nekaj minut na dan, medtem ko so klasični učbeniki 
in zvezki ostali na klopeh. Nekje v istem času so na 
drugih šolah zagnali projekt Inovativna pedagogika 
v luči kompetenc 21. stoletja, v katerem je recimo 
OŠ Hruševec v pouk vpeljala ipade. Uporabljajo jih 
za ogled astronomskih kart in spremljanje napred- 
ka pri izvajanju gimnastičnih prvin, z njimi v podalj- 
šanem bivanju izdelujejo stop-motion animacije ... 
Apple TV jim omogoča, da sliko zrcalijo na projek- 
tor in tako nadomestijo interaktivno tablo. Osnovna 
šola Dobje se vključuje v projekte Zavoda za šolst- 
vo, njihovi učitelji pa redno sodelujejo na konferen- 
cah, kot je SirIKT. Učence spodbujajo k rabi oblačne 
storitve Office 365 in k samostojnemu raziskovanju 
učne snovi. Postali so prva Microsoftova inovativna 
osnovna šola. Prav tako pa so jim za sveže pristope 
k pouku podelili priznanje Blaža Kumerdeja, naj- 
višjo oceno na področju uvajanja inovacij. 

Hrvaška se od 2015 modernizira v projektih e-Ško- 
la in Učionica budučnosti. Gre za projekte, zvečine 
financirane z denarjem EU, s katerim južni sosedje 
opremljajo učilnice z videokonferenčnimi sistemi in 
tablicami. Pravijo, da gre za projekt državnega po- 
mena, ki ga primerjajo z izgradnjo mostu na Pelje- 


šac. Podobno kot most bosta ta projekta skupaj z 
akcijo eOtoci povezovala oddaljene šole s civilizacijo. 
Na ta način lahko učenci na podružnični šoli na Ma- 
lem Lošinju poslušajo in gledajo predavanja učite- 
ljev na matičnih šolah. Avdiovizualna komunikacija 
je obojestranska, kar pouk približa klasičnemu s fi- 
zično prisotnim učiteljem. 

V nekaterih študijah predvidevajo, da se bodo šole 
kmalu spremenile v kotičke za raziskovanje posa- 
meznih področij, učenci pa bodo svobodno preha- 
jali od enega do drugega. Frontalni sedežni red v 
učilnici seveda odpade. Pomembno je, da so napra- 
ve v šoli med seboj čimbolj povezane, da se lahko 
učenje nadaljuje na kateremkoli mestu. Kot učitelji- 
ca sanjam o trenutku, ko bom otrokom na ekrano- 
mize z enim samim zamahom poslala naloge, na 
katedru pa bom sproti brala podatke o njihovem na- 
predku. Za povrh mi bodo očala prek obogatene re- 
sničnosti ves čas prikazovala opozorila o tem, kdo 
potrebuje mojo pomoč. Sistem za spremljanje po- 
zornosti, ki naj bi deloval kot avtomobilski senzorji 
za budnost voznika, pa bo poskrbel, da nihče ne bo 
med uro dremal. Take prekrškarje bo čakalo dodat- 
no delo v soboto! 


Svetloba uravnava naš bioritem, zato smo dopoldne polni energije, sončni zahod pa nas pomirja. Philips s 
šolskimi svetili SehoolVision omogoča učencem, da bolj motivirano delajo ali pa se v topli luči sproščajo 
po napornem ocenjevanju. S takim sistemom sijalk je opremljena ljubljanska Vegova gimnazija. 


67 


ŽELEZNINA 


Se spomniš časov, ko si zaradi drobcene seminars- 
ke naloge cele dneve sedel v knjižnici, listal po buk- 
vah in delal izpiske? Digitalizacija knjig in časopi- 
sov je realnost. Nekatere vsebine so prosto dostop- 
ne, redke druge so plačljive, a še zmeraj instantno 
dosegljive iz domačega fotelja ali iz učilnice. Za- 
ložbe v Sloveniji izdelujejo nove e-učbenike za vse 
šolske predmete, v njih pa so avdio in video pos- 
netki, vaje in druga dodatna gradiva za razred in 
dom. Državni projekt na to temo, imenovan iUčbe- 
niki, je prostor, kjer morda najdeš še kaj koristnega 
za šolarja v tvoji družini. Material si lahko naložiš na 
tablico, saj je zadeva kompatibilna z Androidom in 
iOSom. Toda čeprav so ti učbeniki olajšali že mar- 
sikatero šolsko torbo, ne pričakujemo, da bi se nji- 
hove papirnate izdaje kmalu povsem poslovile. 


XS pr; 


u/ 7 
E-učbeniki v Sloveniji doživljajo razcvet. Nekateri 
so nadgrajene različice papirnatih izdaj, drugi sa- 
mostojni. Vsi so obogateni z avdio-video predsta- 
vitvami, interaktivnimi vajami in igrami. 


Kaj pa zvezki? Prav lahko bi jih nadomestili prenos- 
niki ali tablice, toda EduMap razmišlja bolj virtual- 
no. Gre za koncept, pri katerem je na mizi razgrnje- 
na interaktivna podlaga. Učitelj nanjo projicira na- 
loge, učenci pa se s svojimi figurami prijavijo v sis- 
tem. Pred njimi se izriše navidezni zvezek, s katerim 
delajo. Ves čas so povezani s sošolci pri omizju ter 
učiteljem, njihova figurica pa shranjuje zapiske in 
spremlja napredek. To je le idejni koncept, bolj real- 
na pa je uporaba pametnega pisala, ki analogno za- 
pisovanje v zvezek pomni še digitalno in hkrati sne- 
ma predavanja. Tak svinčnik s spominom je bil pred 

Teža šolske torbe naj ne bi presegala deset odstotkov otrokove. Morda je reši- 
tev pretežke prtljage v virtualnih zvezkih. EduMap je koncept, pri katerem se pi- 
salna površina projicira na mizo, zapiski pa se sproti shranjujejo v figurici. 


V muzejskih šolah, kotjje'tale kozjanska 'Šola moje mame', jeYna ogled.mnogo interesantnih'predmetov iz 
preteklosti: kamnite tablice s kamenčkom, črnilniki za v klop, peresniki in peresa. Gospodična učiteljica ti 
zna ogled še malo popestriti s palico, oslovsko klopjo ali klečanjem na koruzi, če si preveč jezikav. 


leti Logitechov pen lO, vendar je bil pred svojim 
časom, zato se ni prijel. V osnovni šoli sicer še zme- 
raj vztrajamo pri nalivnikih, kakšnemu študentu pa 
bi morda tak sodoben pripomoček prišel prav. 
Poleg e-učbenikov je na slovenskih spletnih straneh 
mogoče najti kopico uporabnih vsebin, ki bogatijo 
pouk, na primer slovarje in raznorazne videopri- 
spevke. Če pa se ozremo čez meje, se količina rele- 
vantnih informacij bistveno poveča. Kaj hitro se se- 
veda izkaže, da je treba za razumevanje tujih virov 
solidno obvladati vsaj še angleščino, kar veliko pri- 
speva k motivaciji za učenje tega tujega jezika. Bo- 
gat vir informacij so tudi drugi ljudje. Otroci se radi 
učijo od vrstnikov in nič drugače ni z odraslimi. Na 
srečo pa tehnologija pomembno zmanjšuje razdalje 
med nami. Šole v EU lahko sodelujejo v projektih 
Erasmus in eTwinning, kjer se učitelji in učenci fi- 
zično ali samo virtualno srečujejo, izmenjujejo zna- 
nje in sodelujejo pri različnih nalogah. Take dejav- 
nosti krepijo spoznavanje drugih kultur, razvijajo di- 
gitalno pismenost in prispevajo k osebnostni rasti 
bolj, kot bi zmogli narediti znotraj razreda. 

Ali torej človek še potrebuje učitelja, če pa je vse 
znanje dosegljivo od doma? Rekla bi, da ja. Vendar 
je tradicionalnemu prinašalcu razsvetljenja, ki je s 
palico motiviral svoje učence, odklenkalo. Kdor je 
imel srečo, da je to obdobje pedagoške zgodovine 
preskočil, se lahko o njem pouči v Slovenskem šol- 
skem muzeju ali v muzejskih šolah, kot je OŠ Briht- 
na buča v okolici Metlike. Tamkaj učiteljice obisko- 
valkam na rovaš nalakiranih nohtov demonstrirajo 

kakšnega od tradicionalnih vzgojnih ukrepov, vsled 
neurejenosti pa jih ne bodo pozabile pošteno ozmer- 
jati z nemarno kmetico. Današnji prfoks je za razli- 
ko od svojega prednika nekoliko pridobil na ma- 
nirah, svoje predavateljske sposobnosti pa se še 
zmeraj majčkeno oklepa. A didaktična paradigma 
se obrača k učencu in učitelj prihodnosti bo stal ob 
strani pedagoškega procesa, ki ga bo pred tem s 
pomočjo tehnologije skrbno pripravil. Njegova na- 
loga bo po novem ta, da pouk na podlagi ciljev or- 
ganizira in nadzoruje, učencem nudi pomoč ter jim 
daje povratne informacije o napredku. Učenci pa 
bodo do znanja prišli z lastno aktivnostjo. 


Ni 


Pametno pisalo takoj digitalizira ročne zapiske na 

fon, kjer jih lahko urejaš. Ce med predavanjem ne 

pišeš dovolj hitro, te lahko reši funkcija snemanja 
zvoka. Vseeno razširjena naprava ni. 


a 

Interaktivne table so plošče z mrežo senzorjev, ki zaznajo premike aktivnega 
pisala ter krmilijo računalnik, projektor pa poskrbi za sliko. Zanimiverso pred- 
vsem mlajšim učencem, ki po njih radi rišejo in premikajo grafične elemente. 


november 2016 


Igra je za otroka najbolj naraven način učenja. Sodobna didaktika se tega dejst- 
va zaveda in razvija nove metode poučevanja, ki temeljijo na različnih igrah. 
Tekmovanje s sošolci pa še dodatno prispeva k motivaciji. 


Prav zaradi vse boljše strojne opremljenosti učilnic 
in domov ter virov, ki kar kličejo po raziskovanju, je 
popolnoma nepotrebno, da učitelj stoji pred tablo in 
predava. Otroci so navajeni, da jih animiramo in da 
je vse okoli njih interaktivno. V naših učilnicah ima- 
mo zato že prve metode, ki temeljijo na tem, hkrati 
pa omogočajo učenje v lastnem tempu. Videolekci- 
je in spletne učilnice so popularne pri tako imeno- 
vanem 'obrnjenem učenju'. Vsi materiali so pripra- 
vljeni tako, da je mogoče snov predelati doma ali 
med vožnjo z vlakom. Šolske ure pa so namenjene 
vajam, utrjevanju in praktični uporabi. 

Generaciji, ki se veliko ukvarja z računalniki je na 
kožo pisan 'Game Based Learning' (GBL). To je po- 
sebna metoda učenja, kjer učenci igrajo računalniš- 
ko, družabno ali socialno igro, da bi dosegli nek cilj 
-to je, da bi se nečesa naučili. Metoda omogoča, 
da v varnem okolju preizkušajo različne rešitve, ne 
da bi bili za napake kaznovani. Igra učence aktivira 
in jih motivira, z njo pa pridobivajo veščine in zna- 
nja, ki jih lahko takoj prenesejo na resnično situaci- 
jo. Zagreti gejmerji takisto dobro veste, da je v na- 
biranju točk poseben užitek. Igrifikacija kot druga 
metoda poučevanja to prizadevanje za zvezdicami 
in rezultati spretno izkorišča. Učenci takoj dobijo 
veliko povratnih informacij, s katerimi določijo, ka- 
tere cilje so že osvojili in kje imajo še kaj dela. Pre- 
magati sošolca pa je itak zmeraj fajn. 


BK? AA S 
proliakšnim dešetlefjeM študentje v pre 
zagretež'si je pomagal z diktafonom, sicer 

Who used the argument"T think, therefore 1 exist'"? 


Kot rečeno, se učenje nikoli zares ne neha. Po za- 
ključenem formalnem izobraževanju se izkaže, da 
je treba v službi na kak seminar, ko pa se doma 
odločiš speči sufle, z mikserjem v roki študiraš tuto- 
riale na YouTubu. Temu rečemo 'just-in-time' uče- 
nje in se ga lotimo, ko je treba rešiti kak konkreten 
problem. Ključnega pomena pri tem sta sposobnost 
filtriranja morja informacij in hitrega učenja. Take 
spretnosti bo posameznik dobil le v moderni šoli, ki 
je usmerjena stran od piflanja k projektnemu delu. 
In zdaj pridemo do novega koncepta ocenjevanja, ki 
je s takim poukom povezan. Je še smiselno vredno- 
titi pomnjenje podatka, ki ga spletni brkljalnik izplju- 
ne v delčku sekunde? Najbrž ne. Šola prihodnosti bo 
spremljala napredek in iznajdljivost pri reševanju 
problemov ter optimalno rabo virov. Vsega tega pa 
ne bo počel samo učitelj, marveč tudi učenec sam, 
s čimer bo pridobival samokritičnost in sposobnost 
analize svojega dela. Zveni koristno, mar ne? 

Učitelji so počasi že dojeli, da je znanje bolj trajno, 
če ga učenec pridobi sam, dočim je nekoliko težje 
prestopiti tradicionalni okvir papirnatih testov in 
spraševanj. Da bi zares prišli do prej omenjenega 
ocenjevanja projektnega dela, nam manjka še pre- 
cej. Nekaj je krivo neznanje, nekaj zakonodaja in 
dosti porušena avtonomija učitelja, ki za take meto- 
de potrebuje veliko profesionalnega prostora. A ne- 
kaj majhnih korakov v prihodnost ubiramo tudi na 
tem področju. Za sprotno preverjanje razumevanja 
so priročne glasovalne aplikacije, kot je recimo Ka- 


Vpraviloma niso'nosili dn... Kakšen 
vladala papir in svinčnikuDaneSso laptopi instablice sa- 


moumevni. Recimoyda so resenamenjeni pridobivanjurznanja in ne le preganjanju dolgčasa. 

Znanje lahko preverjamo na več načinov. Spletne in mobilne aplikacije, kot je 
Kahoot, ponujajo zabavno alternativo spraševanju. Učenci na vprašanja odgo- 
varjajo z mobilnimi telefoni, dočim aplikacija poskrbi za analizo rezultatov. 


hoot, ki delujejo na principu responderjev. Učitelj 
zastavi vprašanje izbirnega tipa, na katerega učenci 
odgovarjajo z glasovalnimi napravami za interakti- 
vno tablo ali s svojimi telefoni. Nadalje obstajajo 
aplikacije, s katerimi fotografiramo učence, ki dvi- 
gnejo natisnjene OR-kode, nakar program glasove 
prešteje. E-testov šole ne uporabljajo veliko, kveč- 
jemu za preverjanja in vaje, kljub temu, da aplikaci- 
je za to obstajajo. Najbolj se pri nas tega poslužujejo 
šole vožnje, kjer lahko brez papirja preveriš svoje 
znanje cestnoprometnih predpisov in opraviš teore- 
tični del izpita. Edini zaresen test v šolah pri nas, ki 
se elektronsko vrednoti, je nacionalno preverjanje 
znanja (NPZ). 


... zaenkrat opravljajo učenci šestega in devetega 
razreda in sicer tako, da vsi na isti dan rešujej 

enake preizkuse znanja. Šestošolci se morajo iz- 
kazati v znanju matematike, slovenščine in tujega 
jezika, devetošolcem pa je treba poleg prvih dveh 
naštudirati še tretji predmet, ki je vsako leto drug. 
Šport in umetnost pri tem nista izvzeta. Stik z 21. 
stoletjem se je pri tej ceremoniji zgodil 2013, ko 
so uvedli elektronsko vrednotenje preizkusov. 
Učitelji to izvedejo z orodjem Scoris Assessor, kjer 
imajo dostop do skeniranih preverjanj. Vrednote- 
nje poteka s kljukicami in križci za pravilne in na- 
pačne odgovore, medtem ko aplikacija skrbi za 


seštevanje točk. Določeni postopki pri vrednote- 
nju tako tečejo precej hitreje, celotna veriga nad- 
zora nad njim pa je po mojih izkušnjah učinkovita 
in omogoča kvalitetnejše delo kot pred časom. 

Praksa je za poklicno usposabljanje obvezna. A so 
področja, kjer je tako učenje nekoliko teže izvesti. 
Tatuisti so svoj čas risali po svinjski koži, preden so 
dobili umetne nadomestke, piloti se vežbajo v si- 
mulatorjih in bodoči kirurgi vadijo na doniranih de- 
lih. A teh učnih priložnosti ni neomejeno. Navide- 
zna resničnost obljublja neslutene možnosti za pri- 
dobivanje izkušenj. Trenutno je področje še precej 
eksotično in stane lepo količno cekinov, a ima di- 
daktičen potencial. Tega so takoj prepoznali muzeji 
in galerije, ki se že trudijo, da bi svoje zbirke pre- 
nesli v 3D virtualen svet. Aplikacija Woofbert za na- 
glavno opremo recimo omogoča, da se sprehodiš 
po londonski galeriji Courtauld, ob glasovni sprem- 
ljavi pa celo vstopiš v posamezne slike na razstavi 
in s tem podrobneje spoznaš njihov nastanek. Kako 
zelo kul bi bilo torej stati ob Armstrongu na Luni ali 
vpogledati v človeško telo od znotraj? 

Težava VRa je v naglavni inštalaciji, s katero si odre- 
zan od zunanjega sveta. Kaj pa, če bi dinozavre ali 
Napoleona povabili kar v svojo učilnico? To bomo 
bržda nekoč lahko storili s hologrami, 3D-projekci- 
jami v zraku, katerih razvoj je obetaven. Bolj realna 
možnost pa je obogatena resničnost (augmented 
reality). Oboje poroči dejansko okolje z dodatnimi 
digitalnimi vsebinami, kar si najbrž že preizkusil v 
prosto pot in si predstavljajmo pouk v naravi, kjer 
učenec pogleda drevo, pri čemer mu izboljšana res- 
ničnost prikaže vse podatke o njem, učitelja biologi- 
je pa nadomesti holoprofesor. Zamisli si tovrstne 
ekskurzije in terenske vaje! Vsak učenec bi lahko 
samostojno raziskoval prostor in tisto, kar ga v njem 
resnično zanima. Skupaj s haptičnimi površinami, 
ki omogočajo tipne zaznave, se poleg tega ponuja 
še skoraj resnično seciranje virtualne žabe, kjer čutiš 
njeno teksturo in hkrati med procesom ne poško- 
duješ živega bitja. 

Morda zveni za lase privlečeno, a spomnimo se, da 
je Arthur C. Clarke že v romanu 2001: Vesoljska 
odiseja napovedal noro reč, ki ji danes rečemo ipad. 
Iz nastavkov fantastičnih tehnologij se bo gotovo 
kaj izcimilo. Najprvo se bo morala za sanjsko izo- 
braževalno izkušnjo tehnologija fizično olajšati. Ne- 
roden šlem in metri kablovja, ki te spremenijo v što- 
rasto hobotnico, zagotovo niso optimalna oprema 


IH 


njem. Od sprehodov po muzejih do spusta v vulkanski'krater — VR-naglavniki 


obljubljajo učenje, kot ga še ni bilo. A drag in neroden hardver zna proces upočasniti. 

Augmented reality ali po slovensko obogatena resničnost v naš svet dodaja digitalne vsebine, kar je upora- 


bno tudi za učenje. Višek te tehnologije je Microsoftov prototip hololens, ki je-računalnik in vizirv enem, 
zato ne nuca kablov. Pričakujemo lahko, da bodo to nekoč zmogla navadna očala ali celo kontaktne leče. 


za učenje. Poleg tega za zaresno virtualno razisko- 
vanje potrebuješ prostor, kar pomeni, da mora biti 
učilnica za dvajset do trideset učencev precej veli- 
ka. Do hologramov, kot jih lahko opazujemo v Voj- 
ni zvezd, je najbrž nekoliko dlje, kot je videti, saj 
zaenkrat zahtevajo še preveč strojne opreme in ima- 
jo konkretne omejitve. 


Praktično učenje pa je edini način spoznavanja sve- 
ta za mlajše otroke, ki še niso sposobni razmišljati 
na abstraktnem nivoju. Programiranje je že ena ta- 
ka zahtevna dejavnost, vendar razvijalska žilica izu- 
miteljem ni dala miru, da so našli načine, kako se 
lahko tega naučijo celo dvoletniki. Namen ni iz trte 
izvit, kajti že zdaj je programiranje ena najbolj iska- 
nih dejavnosti, še bolj pa bo v prihodnosti. Nekate- 
re šole kurikulum gradijo po načelu STEM. Angleš- 
ka kratica označuje znanost (naravoslovje), tehno- 
logijo, inženiring in matematiko, kar so ključna pod- 
ročja za prihodnje poklice, tudi programiranje. Nanj 
otročad privaja mnogo igrač. Bee Bot in Code-a- 
Pillar sta čebela in gosenica, ki sprejemata nize uka- 
zov prek velikih nazornih gumbov ali sestavljivih de- 
lov telesa. Začetnikom je takisto namenjen Cubet- 
to, lesena kocka na kolesih, za katero program zlo- 
žiš iz gumbov na komandni plošči. Poznani 'progra- 
merski igrači' sta modra enoučneža Dash in Dot, 


we 

»Programerske veščine bodo kmalu tako osnovne kot znanje poštevami 
Da bi otroci čimprej spoznali pogojne stavke, zanke in spreme! 
je pojavilo mnogo igrač, ki te koncepte učijo na konkretnem ni 


katerih delovanje desetletnik enostavno objektno 
sprogramira s tablično aplikacijo. Na oder je vstopil 
tudi Google s projektom Bloks, ki je platforma za 
programiranje s sestavljanjem otipljivih elementov. 
Nikakor ne gre izpustiti evolucije, ki se je dogodila 
lego kockam. Robotsko-programabilni Mindstorms 
konkretno zaposlijo že precej večje mulce in odras- 
le, ki se lahko z znanjem obvladovanja robotov po- 
hvalijo na tekmovanjih v okviru First Lego League 
Slovenija. Njim jako slični so kompleti WeDo, ki pa 
so v prvi vrsti namenjeni šolam, saj so del special- 
nih kock Lego Education in jih zasebno ni moč na- 
baviti. Vse te igrače naj bi sicer razvijale programer- 
ske veščine, a četudi mali ne bo naslednji Dennis 
Ritchie, si bo z njimi krepil določene logične in ma- 
tematične pojme. Poleg tega se bo učil vztrajnosti 
in ustvarjalnega reševanja problemov. To pa so go- 
tovo vrline za pravkar začeto tisočletje. 

Kdor si želi, da bi se učil brez posebnega truda, mo- 
ra nekoliko seči v žep. V Sloveniji se lahko jezike 
naučite po metodi Superlearning, pri kateri vas stro- 
kovnjaki s pomočjo možganskega spodbujevalnika 
spravijo v alfa stanje zavesti in vas bojda v enem 
tednu naučijo toliko kot v običajnem šolskem letu. 
Pouk je sestavljen iz poslušanja tujega jezika in po- 
govorov z inštruktorjem, vse skupaj pa poteka v ru- 
meni svetlobi, ki spodbuja izločanje serotonina, hor- 
mona sreče. Te metode v šolah ne boste našli, se 
pa zanjo odločajo poslovneži, športniki in drugi, ki 

Mindstormi niso edina Legova programersko-ustvarjalna igrača. Obstaja tudi didaktični program Lego 
Education, s katerim otroci vadijo različne socialne in tehnične veščine. Linija WeDo je posebna kombinaci- 
ja kock, krmilnikov in kablov, namenjena učenju programiranja. V prosti prodaji ga ni, le za šole. 


nimajo časa za običajne tečaje in potrebujejo dobro 
znanje tujih jezikov. Kromoterapijo (terapijo z bar- 
vami) drugače s pridom uporabljajo pri delu z otro- 
ki s posebnimi potrebami, saj nekatere barve po- 
mirjajo, rumena pa spodbuja pomnjenje. Vpliv dne- 
vne svetlobe na izobraževalni proces pa simulira 
Philipsova razsvetljava SchoolVision. Prvi v Sloveni- 
ji so jo leta 2011 namontirali na Vegovi gimnaziji. 
Učitelj lahko izbira med štirimi možnostmi osvetli- 
tve. Pri vsaki se svetloba spreminja po intenziteti in 
toplini oziroma hladnosti njene barve, saj so razi- 
skave pokazale, da osvetlitev ravno s temi parame- 
tri pomembno vpliva na produktivnost in koncen- 
tracijo učencev. Z razsvetljavo je mogoče torej 
učence spodbuditi k delu po malici ali jih pomiriti in 
sprostiti po napornem testu. 


moštnik 2016 


Nič pa se po testu iz kemije ne prileže bolj kot pet 
minut najljubše igrice na telefonu. Kljub temu, da 
nadležne mobilne napravice na nekaterih šolah niso 
zaželene niti med odmori, je treba priznati, da znajo 
biti koristne. Od približno štirih milijonov aplikacij, 
ki so bile junija na voljo samo za ploščice, je priča- 
kovano največ igričk. A na tretjem mestu te lestvi- 
ce so že aplikacije za učenje. Sem sodijo priročni 
periodni sistemi in špili za hitro računanje poštevan- 
ke ter učenje tujih jezikov, vse pa predstavljajo za- 
bavno alternativo pouku in domačemu ponavljanju 
snovi. 


Kljub vsem pripomočkom, ki bi naj olajšali učenje, 
se poraja vprašanje, koliko se je človek sploh spo- 
soben naučiti. Verjetno bo nesramno obogatel tisti, 
ki bo našel način, kako vse vedenje stlačiti v drob- 
ceno glavo v najkrajšem možnem času. Tu se odpi- 
ra nekaj možnosti, ki bodo v bližnji prihodnosti ver- 
jetno predmet vročih filozofskih in moralnih debat. 
Po nekaterih ocenah kapaciteta človeških možga- 
nov znaša nekje 2500 terabajtov. Kaj, če tega pro- 
stora kljub vsemu nekoč zmanjka? Znanstveniki se 
igrajo z idejo človeškega dodatnega pomnilnika. To 
naj bi storili bioinženirji, ki so ugotovili, da določeni 
nanokoloidni delci v tekočinah spreminjajo stanje. 
Pri njih torej obstajata stanje 0 in stanje 1. Zveni 
znano? Podobne lastnosti pripisujejo bakterijam. Če 
bi torej take delce dejansko programirali in jih vsa- 
dili v telo, bi morda lahko namesto nas hitro računali 
in shranjevali podatke. 

Druga ideja o povečevanju spomina in intelektual- 
nih sposobnosti je povsem farmacevtska. Že zdaj 
se ilegalno uporabljajo zdravila, ki so v osnovi na- 
menjena zdravljenju hiperaktivnosti in podobnih 
motenj. 'Droge za učenje' podaljšujejo obdobja zb- 
ranosti ter povečujejo pozornost, samodisciplino in 
sposobnosti pomnjenja. Vendar zraven sodijo neže- 
leni in pogosto nevarni stranski učinki. Znanstvena 
fantastika se zato poigrava z zamislijo, da bi ljudje 
zjutraj pojedli tabletko, ki bi jim omogočila genialno 
razumevanje in fantastično hitro učenje. Efekt si vi- 
del v filmih Lucy in Limitless. Bolj kot k ustvarjanju 
superljudi se znanost v resnici nagiba k temu, da bi 
znala izboljšati intelektualne in učne primanjkljaje, 
kar se v teoriji sliši sprejemljivo. Kdo ve, če bomo 
to kdaj doživeli v praksi. 

ŽELEZNINA 

Androidek Nao od francoske firme Aldebaran Ro- 

botics se je izkazal za odličnega učitelja otrok s po- 

sebnimi potrebami, ki se bolje odzivajo nanj kot na 
ljudi. Otroke uči čustev in abstraktnih pojmov. 


Države so si vsaka po svoje zastavile strategije za 
vključevanje modernih tehnologij v šole ter za uspo- 
sabljanje mladine za njihovo uporabo. V Sloveniji je 
Ministrstvo za izobraževanje, znanost in šport svoje 
ideje zapisalo v Strateške usmeritve nadaljnjega 
uvajanja IKT v slovenske vzgojno-izobraževalne za- 
vode do leta 2020. Veliko projektov po razredih pa 
je plod neusahljivega zanesenjaštva učiteljev, ki se 
sami od sebe dodatno izobražujejo na teh področjih. 
Ponekod po svetu so spoznali, da je treba otroke 
naučiti tehnologijo tudi ustvarjati, ne samo uporab- 
ljati. Estonija, domovina Skypa, se je domislila pro- 
jekta, v katerem se programirati učijo že prvošolci, 
saj po njihovem človeštvo potrebuje dobre inženirje 
robotike, če naj bi mašine prevzele naša delovna 
mesta. Po besedah Ministrstva pa ima naša država 
za razliko od baltske kolegice nekoliko drugačne 
prioritete: "V Sloveniji smo večjo pozornost in sred- 
stva namenili e-kompetenemu učitelju in inter- 
aktivnim učbenikom (čemur druge države niso) ..." 
Človek se ob tem legitimno vpraša, ali je naša stra- 
tegija res prava. Morda bomo ta programerski vlak 
ujeli 'just-in time'. Če ne, bomo šli pač peš. 


Študentski 'last-minute": meter knjig, učenje pozno 
v noč, litri kave in živčna čikpavza vsake pol ure. 
Kaj pa, če bi vse to rešila ena sama drobcena ta- 

bletka in bi bil tvoj indeks nenadoma poln desetk? 


PRI 


Časoplovni 


do bi lahko 'ricolsko' zgrabil za kravateljc 
Samsung in Apple ter ju s cvilečim glasom 
povprašal: "Kdo je izumil mobilni telefon?" 
I, Motorola vendarle. Saj se spomnimo pr- 
vega komercialnega modela dynatac 8000X, kilo- 
gramske opeke iz leta 1983, kajneda? Pa to ni bila 
prva pionirskost firme, ki ima res zanimivo zgodo- 
vino. Leta 1928 sta jo v Chicagu kot Galvin Manu- 
facturing Corpration ustanovila brata - Galvin. Spr- 
va so se bavili z baterijami, potem so izdelali prvi 
dostopen avtoradio. Za njegovo poimenovanje so 
besedi 'motor' dodali takrat popularno končnico in 
rodila se je Motorola. Velik izum in besedni izmis- 
lek je iz njihovih delavnic prišel med vojno: walkie- 
talkie, prvi uporaben mobilni komunikator. Kako 
zelo so se posvetili sporazumevanju na daljavo, pri- 
ča sodelovanje v projektu Apollo 11. Prav prek Mo- 
torolinih oddajnikov je leta 1969 Neil Armstrong 
na Zemljo poslal svojo znamenito poved. 
Kmalu zatem se je podjetje podalo v svet polpre- 
vodnikov in spočelo slavno mikroprocesorsko linijo 
6800x. Ta je bivala v najbolj zgodnjih igralnih kon- 
zolah, komodorju, atariju ST in v vseh amigah ter 


Takratni Motorolin šef Martin Cooper je prvi mobi- 

telni pogovor v zgodovini opravil leta 1973 s takim 

aparatom. Do komercializacije storitve je nato mi- 
nilo še desetletje, telefon pa se ni zmanjšal. 


MOTOROLIN 


skozi sijajno 
ploščico s črko M na zadnji plati vpogle- 
da bogato zgodovino (nekoč) ameriške 
telekomunikacijske blagovne znamke. 


macintoshih. Motorola je bilo v osemdesetih in de- 
vetdesetih dejansko to, kar je Intel danes. Pa ni ca- 
rovala samo pri procesorjih, takrat je bilo to tudi 
osrednje ime pagerjev in mobilne telefonije. Črno- 
frajerska školjkasta serija startac je nepozabna za 
marsikaterega najstarejšega bralca. Sam sem si tis- 
ti čas ponosno lastil model V3688, najbrž najmanjši 
mobitel sploh. Tudi največji je pripadel Motoroli: to 
je bila cigla A835, s katerim je Mobitel oral slovens- 
ko 3G-ledino dvatisoččetrtega. Neverjetna zanimi- 
vost je, da prvi fon z dostopom do Itunes ni bil ipho- 
ne, marveč poldrugo leto pred tem motorola rokr. 
Sočasno z naprednimi terminalčki so vnovič doka- 
zali, da se ne bavijo le z zemeljskimi projekti. Njiho- 
va značka je namreč na mreži telekomunikacijskih 
satelitov Iridium. Čeprav je bil to poslovni polom, je 
sistem še vedno edini, ki omogoča telefoniranje iz 
puščave, Himalaje in Antarktike. 


Še dva slavneža iz Motoroline zgodovine. Na desni 
je startac, direktorski fon iz srede devetdesetih, na 
levi pa satelitski mobitel iridium. Slednji deluje 
prek mreže 66 satelitov 781 kilometrov visoko. 


Te 


Moto Z ima dva mm manj po vsaki stranici kot play Z, a dejansko se 
komajda ločita. Pohvale vreden je instantni odklep (ali zaklep) s prstom. 
Sistem je čisti Android, posebnost fonov pa hardverski moduli. 


Leta 2011 se je podjetje razcepilo. Zgodovina znam- 
ke z dosežki vred je ostala v Motorola Solutions, ki 
se odtihmal bavi s profesionalno in vojaško spora- 
zumevalno opremo, medtem ko so mobilniški od- 
delek spremenili v Motorola Mobility. Tega je kupil 
Google in ga le nekaj let kasneje brez patentnega 
portfelja prodal kitajskemu Lenovu. Zdajšnja mobil- 
niška Motorola torej z bogatim izročilom blagovne 
znamke nima ne legalno, ne dejansko čisto nič 
skupnega - z izjemo prepoznavnega logotipa. Kitaj- 
ci seveda tega ne povedo, saj so emblem kupili rav- 
no zavoljo prepoznavnosti. Na srečo kakovosti niso 
okrnili. V ZDA je Motoroli v zadnjem času uspelo 
pustiti odtis s serijo moto in nexusom 6, medtem ko 
so Evropo zapostavili. V Sloveniji denimo niso bili 
prisotni več kot pet let. A stanje se spreminja in no- 
vi rod moto Z je že pri nas ter si zasluži omembo. 


Dvojec istežev 


Premijski novinec prihaja v dveh izvedenkah, toda 
ne kot večja in manjša, saj imata obe 5,5-palčni 
AMOLED. Prav tako je enaka izrazito ploščična obli- 
ka in odetost v kovino ter steklo. Razlike so v speci- 
fikacijah. Žlahtnejša inačica se kliče le Z, prednjači 
pa po rekordni tankosti 5,2 milimetra, višji razločlji- 
vosti 1440 x 2560, nekaj hitrejšem procesorju snap- 
dragon 820, štirih gigabajtih delovnega pomnilnika 
in 64 GB shrambi. Cena zanjo je konkurenčnih 700 
evrov. A nakupno bolj privlačen je model play Z, ki 
stane manj kot 500 evrov. Njegovo srce je počas- 
nejši osemjedrni snapdragon 625, ekran ima počez 
1080 pik, uporablja 3 giga rama in shranjuje v 32 
GB. Nič od tega ni opazno. Ga je sicer par milimet- 
rov več, a zato hrani večjo baterijo. Oba se zelo na- 
glo polnita prek priključka USB-C. Žal vodotesen ni 
ne en ne drug. 

Vse preostalo, od prav dobre kamere z dvobarvno 
bliskavico in laserskim ostrenjem do sprednjega 
senzorja kožnega odtisa, je prilično enako. Prstno 
odklepanje deluje instantno, okolje pa je kar osnov- 
no androidno z nazaslonskimi tremi tipkami vred, 
kajti pritiskal na ohišju ni. Vsi nucniki so Googlovi, 

Takole so videti Motorolini moduli. So zanimivi in kar se rabe tiče, dobro zasnovani. (Za razliko od obupnih 
LGjevih.) Toda menim, da se ideja takih nesamostojnih, a dragih dodatkov ne bi obnesla niti pri Applu. 


saj Motorola ni izdelala ne albuma ne poštnega od- 
jemalnika. Še vtičnikov ne, le par dodanih vmesniš- 
kih možnosti. Lahko naštimaš, da na določeni loka- 
ciji samodejno preklopi na glasno branje sporočil, 
kar je nam neuporabno. Bolj koristni dodatni ma- 
lenkosti sta pregled notifikacij na zaklenjenem zas- 
lonu in posrečen dvojni zamah za prižig lučke. Z iz- 
jemo odsotnosti splošnega televizijskega zrcaljenja 
(obstaja le tisto na Googlov dongle chromecast) si- 
stemske prvine Marshmallowa zadostujejo, zelo 
kmalu pa se obeta nadgradnja na Nougat. 


Motomoduli 


Moto Z nima sterea, večstopenjsko občutljivega za- 
slona in dveh kamer. Še indukcijskega polnjenja ne 
pozna. Lahko pa mnogo tega pridobi naknadno, 
kajti tisto, kar serijo loči od tekmecev, so hardver- 
ski moduli. To smo sicer že videli pri LGju, a tu ne 
gre za neroden pritrditveni patent in nesmiselno rab- 
nost. Te dodatke se z eno potezo magnetno pritrdi 
na zadnjo plat in v trenutku brezšivno delujejo, brez 
kakršnegakoli dodatnega softvera ali parjenja. Da 
nekaj 'paše' na fon, namiguje ravna zadnja stranica 
s konektorji, ki jo je moč prekriti z dekorativnim po- 
krovčkom, dasi po tem ni nuje. Najbolj osnoven na- 
stavek je baterijski. Ta za 70 evrov prinese dva jur- 
ja dodatnih miliamperskih ur, s katerimi podvoji 
vzdržljivost. Z njim dobi terminal možnost brezžične- 
ga elektrificiranja, toda polnilnik žal ni priložen. Na- 
kup je ob množici poceni powerbankov vprašljiv, 
zlasti ker dodatek izredno tanko napravo spremeni 
v orenk debelo. Enako bajsasta postane z JBLovim 
zvočniškim modulom (90 evrov), vendar tega pač 
natakneš, ko ti je do glasne muzike. V njem sta dva 
trivatna zvočnika, ki zadovoljivo valovita zrak, in 
1000 mhA baterija za sedem ur glasne godbe. 

Fotografski modul je nastal v sodelovanju s šved- 
skim fotoprofesionalcem Hasselbladom in vsebuje 
12-megapičični senzor ter konkretno optiko. Bistvo 
je kajpakda v slednji, ki se začne pri širokogledi go- 
riščnici 25 mm in konča pri 250 mm, kar pomeni 
desetkratni optični zum. Zaslonka je f3,5 do 6,5 in 
vključena sta mehanska stabilizacija slike ter boljši 
fleš. Uporabnik z dodatkom pridobi lažje fotoroko- 
vanje in boljše fotke v vseh ozirih: širši kot, makro, 
približanje, več informacij v teminah in svetlinah ... 
Toda resnici na ljubo posnetki vseeno niso toliko 
kakovostnejši, da bi lastnik fona pri priči odštel 300 
evrov. Tukaj z izjemo surovega zapisa ni ene same 
nove opcije v zajemalnem okolju. Pogrešal sem na- 
stavitev zaslonke in snemanje je omejeno na 1080p. 

Za ta denar dobiš samostojen fotoaparat enake kva- 
litete in z več možnostmi. Je pa res, da ta ne bo imel 
Facebooka in Instagrama, saj danes največ šteje 
deljenje fotk v istem trenutku. 

Četrta aktualna razširitev je pikoprojektor, prav ta- 
ko cenjen na 300 evrov. Čeprav njegova zmožnost 
pride prav za dvoriščno predvajanje filmčkov na 
zmenku, kazanje fotografij družbi, objestno strelja- 
nje neprimerne vsebine na profesorjev hrbet in vsa- 
kršno hecanje, za tak denar pričakujem več. Pro- 
jektor sicer zna uravnavati geometrijo glede na na- 
gib, poseduje koristno stojalo in hrani lastno energi- 
jo, ki se s telefonov vred izčrpa po dveh urah. Toda 
50 lumnov in mreža 480p ga komajda uvrstita na 
lestvico uporabnosti. Ta top ne bo risal HD-porniča 
na hišo, marveč pogojno zadovoljivo metrsko SD- 
sliko, ako je soba v temi in vsebina svetla. Zvočni- 
kov v modulu ni, zato se bo pri tem oglašala mem- 
branica v mobitelu, sčasoma pa še projektorjev ven- 
tilator. Hm ... 


Vprašljivo vprašanje 

Prejšnji vprašujoči se medmet je pravzaprav splošna 
označba za tele module. Štejem jim v plus sveto pre- 
proščino in naglo fukcionalnost. Toda vsi štirje so 
dražji oziroma slabši od samostojnih naprav, kar je 
nezaslišano. Povezanost s telefonom, ki je naš glav- 
ni življenjski onegaj, je seveda velik adut, toda po 
drugi plati takisto cokla. Ločen fotoaparat, baterijo, 
projektor ali zvočnik lahko uporablja vsakdo in tudi 
lastnik ni zvezan na določen model telefona. Že res, 
da Motorola obljublja, da bodo enake razširitve upo- 
rabljali še naslednji dve generaciji in da so v dogo- 
vorih za nove z več deset partnerji, med ostalim EA- 
jem (?2) in GoProjem. A zdrav dvom je na mestu. 
Motorola si reže manj kot desetinski kos svetovne 
pogače pametnih telefonov, dočim se bo prodaja 
Zja merila v nekaj milijonih. To ni baza, ki bi spod- 
bujala tako konkretne dodatke, in ne bi se čudil, če 
bo ostalo pri obstoječih. 

Vprašanje o smiselnosti nakupa teh dodatkov seve- 
da ne vpliva na mnenje o telefonih moto Z. Predvsem 
cenejši me je lepo presenetil tudi brez izstopajočih 
bonbončkov. Vse na njem dela na oko enako hitro 
in dobro kot na galaxyju S7, ki ga uporabljam sočas- 
no. Odklepanje s prstnimi vzorci je celo bolj gladko. 
Osebno mi gredo sicer v nos nazaslonski sistemski 
knofi, res pa zamerim prilaganje napajalnega kabla 
s pritrjenim električnim vtičem. Za priklop na raču- 
nalnik posledično nucaš drug USB-C. Ampak če je 
to najhujši minus, je v redu. 

BOLJŠA STORITEV. BOLJŠI NAKUP. 


EPSON L365 


večfunkcijska brizgalna naprava 
z vgrajenimi posodami za črnila 


strošek tiska: 
500 strani - 2,49 eur 
fotografija 10x15 cm - 0,06 eur 


priloženega dovolj črnila za iztis 
12.000 črno-belih in 6.500 
barvnih strani 


Wi-Fi povezava 


Tiskalnik, ki omogoča tiskanje 
velikih količin z izjemno nizkimi 
stroški, zaradi česar je idealna 
izbira za tiskanje v domačem 
okolju ali manjših pisarnah. 


Stara cena 1699? 


Ponudba velja od 10. do 23.11.2016 
oziroma do prodaje zalog 
Več na bigbang. si in epson.si. 


EPSON 


EXCEED YOUR VISION 


Lenovo je v nekaj letih razvil lušten zaključen repertoar igralskih naprav z rdečim ipsilonom na maski. Testirani Y710 cube vidiš na levi strani, ideapad Y910 na 
desni. Mašine radi postavljajo na ogled skupaj s solidno mehansko tipkovnico na sliki spodaj, toda vedi, da jo moraš običajno kupiti posebej. 


LENOVO 
IDEACENTRE Y710 CUBE 


edni obiskovalec LAN-zabav je pri izbiri PCja razpet 

med klasično kišto, ki je nerodnejša, toda poceni in 
prilagodljiva, ter igričarskim prenosnikom, ki ponuja 
dobro prenosljivost za še vedno znatno višjo ceno. Le- 
novovi inženirji skušajo z Y710 cubom udariti nekam 
vmes, saj je zgrajen okoli kompaktnega kvadrastega 
ohišja za prenašanje, v katerem se potijo običajne nam- 
izniške izvedenke procesorjev in grafičnih kartic. Z me- 
rami 4 x 3 x 2,5 decimetra je velikosti malo zajetnejše 
škatle mini ATX, tehta pa dobrih sedem kilogramov. 
To sicer ni tako malo, toda odlično zasnovana ročka 
na hrbtu omogoča res neproblematično tovorjenje na- 
prave, naj bo do avta ali v sosedovo sobo. Druga odli- 
ka cuba je zunanji dizajn, saj z robotske maske žari Le- 
novov ipsilon in reč je nasploh videti prav fletna. Nima 
pa okenc v notranjost ali neonk, kakršne ponavadi naj- 
deš na bolje zmodanih računalih za LANe. Ohišje je 
trdno in na izpostavljenih mestih prevlečeno z gumo. 
Nad masko spredaj najdeš dve luknji za USB 3.0, pa še 
tisti za slušalke in mikrofon. 
V notranjosti je moč izbirati med Intelovimi procesorji 
šestega rodu (skylake) in geforci družin 900 in 1000, 
torej aktualne in prejšnje. Pomnilnik seže do 32 giga- 
bajtov, diskovje do 2 TB plus SSD. Nadgrajuješ lahko 
brez ovir tudi sam, saj do drobovja hitro prideš skozi 
stranico z odstranitvijo dveh vijakov, seveda pa je zara- 
di majhnosti vse dokaj utesnjeno. Šibka točka cuba je 
hladilnik, ki je glasen, ker vrtljaje ventilatorja pod ma- 
sko prevečkrat požene do visokih obratov. Celo tedaj, 
ko samo šariš po spletu. To je problem ne samo doma, 
marveč v družbi, kjer prisotni ne bi radi poslušali sesal- 
nika. Podobno kot prenosniki ima cube svojo inačico 
programja Nerve Center za nastavljanje barve ledic, 
opazovanje vitalnih podatkov računala in navijanje gra- 
fične kartice. Toda niti z njim mi ni uspelo zauzdati glav- 
nega zrakomlata. Še ena zanimivost je brezžični vmes- 
nik za joypad xboxa one. Zaradi tega slišiš marketin- 
garje napravo oglaševati kot 'konzolno izkušnjo', kar je 
seveda bedarija. A zmogljivost bo slehernik, ki rad ko- 
risti igrator na PCju, pozdravil. Po drugi plati zadevo 
privzeto prodajajo s pogrošnima primerkoma tastature 
in miši, na kar bodi pazljiv. 


S ceno od 1600 evrov navzgor je cube tudi ce- 
novno med desktopi in prenosniki. To ga zares 
omeji na tisti del kupcev, ki potrebujejo PC za 
prenašanje, saj bodo drugi v zameno za ročaj iz- 
gubili preveč - prostorno in hladno notranjost, 
kar nenazadnje doprinese k problemom s hladil- 
nikom. Ampak če spadaš v točno to skupino in 
stalno igraš s slušalkami na ušesih, je Y710 cu- 
be simpatična stvarca. Aggressor 


LENOVO IDEAPAD Y910 


10tka je pomladitev lanskega Y900, in sicer 

z geforci najnovejše generacije, družine 1000. 
Gre za Lenovovega paradnega konja med igri- 
čarskimi prenosniki, pri katerem niso štedili z 
bonbončki. Mrcina je zgrajena na stasiti notra- 
njosti s prenosniškimi inteli družine skylake prav 
do najmočnejšega core i7-6820HK in z omenje- 
nim geforcem GTX 1080. Naslanjajo se na bol- 
nih 64 GB rama (!) in terabajt sučnega diska v 
navezi s pol tera SSDja. Odličnosti se nadaljuje- 
jo na zunanjo stran. 17,3-palčni zaslon je sorte 
IPS ločljivosti 1920 x 1080 in zmogljivosti G- 
Sync, kar pomeni osveževanje do 75 hercev. Od- 
lične kontraste ima in nisem opazil bistvenih ni- 
hanj v svetlosti po površini. Velja pa omeniti, da 
je zrcalne sorte. Poskrbljeno je tudi za slušni del 
čutil, in sicer s solidnima stereozvočnikoma ter 
nizkotoncem. Med vtiči najdeš po dva za USB 
2.0 in 3.0, pa thunderbolt 3 in DHMI 1.4. 


Toda skorajda prej kot zaslonu se začneš čuditi tip- 
kovnici. Ne (le) zato, ker je mavrično osvetljena, 
marveč ker ima hecno kombinacijo mehanskih pri- 
tiskal in nizkih (chiclet) kapic. To da sprva precej 
nenavaden občutek, če si vajen dolgega hoda kno- 
fov z namizniških tastatur. A ko se navadiš, vidiš, 
da je umotvor uporaben. Prirejanju barv osvetlitve 
ozadja rabi programje Nerve Center, koder so poleg 
tega zbrana diagnostična orodja in celo samodejno 
navijanje geforca. V bistvu se ti za pobrzinjenje frek- 
venc sploh ni treba ukvarjati s softverom, saj v zgor- 
njem levem kotu izdelka ždi stikalo za turbo. Ta tak- 
te enopotezno vrže na najvišje vrednosti. 

Žal tega ponavadi nočeš napraviti, saj ima Y910 
opazne težave z gretjem in glasnostjo. Naprava si- 
cer dosledno poganja vse najzahtevnejše igre, kot 
so Battlefieldi. Toda v turbo načinu prične grafična 
zavirati, zaradi česar postane ta precej brezvezen. 
Tipkovnica ostane ves čas hladna, zato pa je spod- 
nja plat zelo vroča. To je seveda posledica tega, da 
so Kitajci silno moč spakirali v nenavadno kom- 
paktno kovinsko ohišje, manjše od tistih gorostas- 
nih, ki jih imajo konkurenčni alienwari in delli. Ob- 
enem naprava tehta samo dobre štiri kilograme in 
pol! Očitno so res štedili na hladilniku, kjer praksa 
pač kaže, da neke hude magije ne moreš početi. 
Y910 je igralski laptop za tiste, ki jih hrup zaradi ne- 
brzdane moči ne moti, saj imajo vendarle slušalke 
na uhljih, in hkrati prenosnika nikdar ne namerava- 
jo imeti na kolenih, tudi če je Y910 za to celo pogoj- 
no dovolj majhen. Cena tri tisoč evrov je zasoljena, 
toda nič bolj kot pri konkurenci. Aggressor 


Nerve Center je simpatično okolje z logično postavljenimi razdelki. Mu pa manjka finejših nastavitev 
in predvsem natančne kontrole vrtljajev glavnih ventilatorjev, kar bi zelo pomagalo pri hrupu. 

LENOVO YOGA BOOK 


K: androidna tablica je joga-knjiga čisto zadovo- 
ljiva naprava. Resda je zaslonska ločljivost 'sa- 
mo' 1920 x 1200 in Intelov procesor atom 28550 je 
kljub štirim jedrom ter dvema gigahercema manj 
zmogljiv od tistih, ki so v premijskih telefonih. To- 
da ne eno ne drugo ob čitanju novic, špilanju in gle- 
danju filmov ni opazno. Koristi pa pri tem početju 
10,1-palčna gledalna površina, dober stereo- 
zvok z emblemom dolby atmos, baterija za 
dva čezoceanska leta uporabe in več nači- 
nov stojala. 500 evrov za 64-gigabajtno 
izvedenko se zato ne sliši veliko, zlasti 
ob mični obliki in vrsti pridodanih na- 
prednosti. 

Yoga book ni zgolj tipična zaslonska plošča, mar- 
več želi z nenavadno zasnovo biti mnogo več. Pre- 
pogljiva naprava sliči na notebook, saj je spodnja 
polovica tipkovnica. A osvetljene tipke lahko pri 
priči izginejo in podlaga se spremeni v rokopisni di- 
gitalizator, ki zmore zaznavati kracanje po papirju. 
Spodnji del ni snemljiv, ampak ga lahko zložiš, s či- 
mer dobiš debelejšo tablico, ali ga uporabiš za sto- 
jalo. S tem edinstvenim pristopom je Lenovo prepri- 
čan, da je zadel terno. Škoda, da od vse te 'dodane 
vrednosti" ni baš veliko koristi, začenši s tipkovnico. 
Ta se za boljši občutek trudi z zvokom in vibracij- 
skim odzivom ter sama po sebi deluje, kot se zagre. 
A če sem se še tako zavzel, je tipkanje po ravni ploš- 
či mukotrpno in nesprejemljivo. Zadeva kljub pri- 
ročnosti nikakor ni orodje za kakršnokoli terensko 
pisateljstvo. V tem pogledu je tipkalo od Microsof- 
tovega surfaca pro mnogo boljše. V igrah pa ti navi- 
dezni gumbi itak nimajo rabe. 

Še bolj vprašljiv je smisel izpostavljenega ročnega 
pisanja in risanja. Tu ne gre za naekransko kreativ- 
nost, kot jo poznamo z nekaterih drugih tovrstnih 
naprav. Yoga book jo sicer omogoča, vendar začu- 
da ne deluje z vsemi pisali, lastnega za ta namen pa 
ne prilaga. Poleg tega je dotična tehnologija nedo- 
vršena, neprimerljiva s Samsungovo, saj se med ri- 
sanjem z dlanjo ne smeš dotakniti stekla. Ne, yoga 
se gre čečkanje drugače. Na spodnjo površino po- 
ložimo list papirja ali nataknemo priložen magnetni 
blokec, nakar bo računalo samodejno digitaliziralo 
in shranilo našo pisarijo. Žal sama operacija nikoli 
ne deluje docela gladko, dasi bi morala celo v zapr- 
tem stanju. A bolj me zanima, zakaj bi to običajnež 
nucal? Prepoznave pisave ali vektoriziranja risb ni 
in rezultat so le bitne čačke v omejenem beležnem 


Lenovo prikazuje zavajujočo sliko, kako tablica ro- 
kopis prevaja v besedilo (OCR). Program tega ne 
omogoča. V zelo osnovni beležki le shranjuje bitno 
sliko čečkarije, za katero nucamo specialen kuli. 


moštnik 2016 


V lično kovino odeta yoga book daje-občutek vred- 
nosti 500 evrov. A kaj, ko so vse ekstra lastnosti 
nedodelane in posledično neuporabne: tipkovnica, 
pisanje in celo prikazana okenska razdeljenost. 


programu. Dimenzije listov so nestandardne in za 
nameček to ne deluje z vsakršnim kulijem, marveč 
izključno z magnetnim Lenovovim. Dotično pisalo 
zaradi debeline ni shranjeno v napravi, temveč mo- 
raš sam skrbeti, da se ne izgubi. 
Vem, da mnogokdo prisega na analogne zapiske, 
ampak čemu takemu so namenjeni zvežčiči in barv- 
na pisala. Če se ti prostoročnost slučajno zahoče 
spraviti v računalnik, denimo učne zapiske za so- 
šolca ali skico, jih kratkomalo fotkaš, brez ubada- 
nja z omejujočo in nerodno sprotno digitalizacijo. 
Dejansko yogino rokopištvo izpade kot neposreče- 
na šala, tako idejno kot izvedbeno. In hec se nada- 
ljuje, kajti reklama kaže, kako moreš s tem prilo- 
ženim kemikom vleči neposredno po podlagi, brez 
papirja, recimo za digitalno ilustriranje. Pri tem se 
hvalijo z Wacomovo tehnologijo in dvatisočstope- 
njsko zaznavo pritiska. Res je, lahko počneš, am- 
pak potem imaš tipkovnico umazano od tinte! Aaa! 
Nekdo, ki bi res želel s tem ustvarjati, mora torej 
najti drug združljiv stilus, po možnosti takega, ki de- 
luje tako po spodnji podlagi kot po displeju. 
Nedomišljenih in polovičarskih sestavnih delov je 
še par. V tipkovničnem načinu je recimo pod pres- 
lednico drsna ploščica, element, ki je v androidnem 
okolju povsem odveč. Čemu bi mučno vodil miškin 
kurzor, če lahko pritisnem na ikono? Nadalje tuto- 
rial priporoča manjšanje oken, kar je čisto norčeva- 
nje iz uporabnika. Deljenega zaslona, kakršnega ob- 
vlada že prenekateri večji telefon, tu sploh ni, v po- 
manjšano okno pa mi je uspelo spraviti le in samo 
Gmail ter Facebook. Še kalkulator deluje izključno 
celozaslonsko. Orenk me je takisto motilo, da ka- 
mera ne spremlja oči, zato se zaslon brez prstne ak- 
tivnosti brž ugasne, zbuditi pa ga je mogoče le z 
majhnim stranskim gumbkom. Ker napravo uporab- 
ljaš v vseh možnih smereh, je ta tipka vedno na na- 
sprotni strani. Obvezno bi morali vdelati bujenje s 
potrkom po zaslonu in tipkovnici! 
Kakor sem bil nad yoga bookom v raportu z lfe nav- 
dušen, tako me je njena konkretna raba razočarala. 
Ne poznam primera človeka, ki bi v njej našel ko- 
rist. Menim, da je bolje nabaviti klasično tablico, 
uporaben notebook in poceni Wacomovo risarsko 
podlagico. Lenovo sicer ob bok androidni verziji 
za sto evrov več, torej 600, trži še okensko z ena- 
kim hardverom. Ta teoretično ponuja izobilje PC- 
mečine, toda v Oknih pride betežen procesor bist- 
veno bolj do izraza. Na kraju s takim yoga bookom 
dobiš najslabše: Windows tablico. LordFebo 

EPSON L130 


cenovno ugoden, enonamenski 
barvni tiskalnik z vgrajenimi 
posodami za črnila 


SKA no lek 


strošek tiska: 
soo strani - 2,49 eur 
fotografija 10x15 cm - 0,06 eur 


priloženega dovolj črnila za iztis 
4.ooo črno-belih in 6.500 
barvnih strani 


Tiskalnik za domačo uporabo, 
idealen za družine s 
šoloobveznimi otroki ter 
študenti. 


Cene so v € 
Več na bigbang. si 


EPSON 


EXCEED YOUR VISION 


"podrobnosti preberite na www.epson.si 


ndan sem storil eksperiment. Pognal sem 
nekaj ljubih mi iger in nalašč utišal glas- 
beno spremljavo. Takoj se mi je potrdilo, 
kako bistven je za številne naslove ta 
gradnik. Pogosto je prezrt zaradi neotipljivosti in 
na forumih se je težko preklati, ali je muzika dobra 
ali ne. Itak je tehnologija predvajanja in poustvarja- 
nja zvoka že lep čas na tako visokem nivoju, da je 
deležna le še nians - malce manj šuma, za spozna- 
nje kristalnejši zven, prgišče izboljšanih membran. 
V primerjavi z grafiko, ki se venomer razvija in buri 
duhove, je zvočna plat kakor pristan, ki ga vihar 
domala ne obišče. A je še kako važna, kajti ko sem 
recimo v Doomu garbal demone brez kitarskega 
hrušča, je bil občutek krepko slabši kot tedaj, ko 
sem žaganje spet omogočil. In za magnitudo infe- 
rioren varianti privitemu gumbu za glasnost! 


PODOŽIVETJA 


Špilavske glasbe mnogi ne poslušamo le med igra- 
njem, temveč med delom, v avtu, na teku. Kakor 
filmska je presegla meje medija in nemalo namen- 
skih primerkov je absolutno poslušljivih ločeno. 
(Pustimo licencirane štikle, ki jih vrtijo na radijskih 
postajah Grand Theft Autov, med nokturnim drve- 
njem v Need for Speedu in ob sekanju v Brutal Le- 
gendu, ti so druga, heh, pesem.) Skozi moj feršter- 
ker se enakopravno pretakata mogočni soundtrack 
od Nolanovega Dark Knighta in z islandsko glasbo 
zaznamovana spremljava strategije Banner Saga. 


Oziroma Laibachov industrializem v Iron Skyu ter 
fiktivni, sintesajzersko navdihnjeni OST za staroda- 
vno arkadno dirkačino Outrun Europa. Zaradi tega 
je lepši malodane vsak dan. Nemalokdo je enakega 
mnenja, saj gredo soundtracki iz iger za med v raz- 
nih oblikah: na cedejih, v Itunesih, na Bandcampu, 
v Steamu ... 

V špiloglasbi uživam še zaradi nečesa. Predstavlja 
mi nekakšno presečišče, sladko točko med tem, da 
cenim muziko samo po sebi, ter da podoživljam do- 
godke. Občutja, ki nastanejo, so bolj otipljiva od ti- 
stih, ki se oblikujejo na goli glasbeni podlagi. Ko po- 
slušam Vivaldijeve Štiri letne čase, dobivam asocia- 
cije na pomlad v razcvetu. Ko pa prisluhnem skri- 
venčenim godalom iz spremljave Dark Souls II, se 
spomnim obračuna s sovragom, temačne graščine, 
rinjenja z glavo skozi zid pri iskanju kresa. Če pokli- 
kam muziko iz World of Warcrafta, se domislim sku- 
pinskega raida, ki je naposled uspel, dočim osluh 
podlage iz Battlefielda obnovi memoare na junaška 
zavzetja nadzornih točk. 


IZVEN MEDIJSKIH MEJA 


Največji vpliv na moja ušesa imajo simfonično or- 
kestralne melodije, ker so najbolj epske. Teh je v 
igrah cela vrsta in pridejo nadvse do izraza v veliko- 
poteznih frpjih. Dragon Age, Bloodborne, Skyrim, 
Final Fantasy in Witcher so jasni primeri, ob katerih 
se ušesom smeji. To je glasba navdušenja in žalo- 
sti, strahu in ljubezni, zborovskega petja in ljudske 


Snetiju se izpolni 
srčna želja, ko v živo 
prisluhne orkestralno- 
zborovski izvedbi 
glasbe iz kultne 
Nintendove serije 
The Legend of Zelda. 
Vzhičen hiti pripove- 
dovat o tem izkustvu 
in o lajkanju glasbe iz 
iger na splošno. 


godbe, kjer zapreš oči in se pustiš ponesti med buj- 
ne gozdove, nad katerimi krožijo mogočni zmaji, v 
cthulujsko utrdbo, med leteče ladje, na strašljivo 
barje s coprnicami. Toda veličastje ni omejeno na 
erpegeje. Izvrstno tovrstno glasbo denimo vsebuje- 
ta seriji Metal Gear Solid in Civilization, torej skri- 
valna akcijada in strategija ... tu je doživljajska plat- 
formijada Journey, ki je za muzikalno podlago pre- 
jela nominacijo za grammyja ... izredno poslušljivi 
so aranžmaji gotskih Castlevanij in stripovskih sek- 
ljačin Darksiders, kjer kot nekdaj v Phantasmagoriji 
slišiš Carmini Burani slične melodije ... manj sfiltri- 
rano glorijo, kot jo nudita prvoosebni nažigalki Bios- 
hock in Halo, pa tako ali tako težko najdeš. 

Vsa ta muzika na domačih zvočnikih zveni čisto fi- 
no. A tisto najbolj pravo in poželjivo je živa izvedba. 
Sam sem si od nekdaj želel, da bi simfonično muzi- 
ko iz omiljenih iger poslušal v koncertni dvorani, saj 
je tam zven neprimerno mogočnejši in pristnejši. 
Določene priložnosti za to sem zasledil; v Londonu 
bodo prav zdaj, 16. novembra, neuradno igrali pod- 
lago iz Skyrima. A britanska prestolnica je daleč in 
v Elder Scrolls nisem tako zaljubljen. Takoj sem pak 
pograbil priložnost, ko sem izvedel, da na ne preti- 
ranih štiristo kilometrov oddaljeni Dunaj prihaja Zel- 
da: Symphony of the Goddesses. To je oficielna 
koncertna turneja, ki so jo zasebni pobudniki in Nin- 
tendo zagnali pred štirimi leti v Dallasu. Sprva jo je 
mahala samo po ZDA in Kanadi, v tretji 'sezoni' pa 
je skočila čez veliko lužo in zaokrožila po evropskih 
velemestih, od Barcelone do Osla in od Pariza do 

avstrijske prestolnice. Bili so tudi že v Mexico Cityju, 
Vancouvru, Honoluluju in Tokiu, kot se spodobi, saj je 
Zeldina domovina Japonska. Kamor (z)godba pride, je 
obisk odličen, saj so avanture vilinčka Linka znane 
širom sveta, njegova glasba pa se izvrstno posoja sim- 
fonični priredbi. Naj gre za pesmi iz novejših epizod, ki 
so take že v štartu, ali starejših, ki so bile na piskajočih 
šatuljicah primojdunaj uglasbene z orkestrom v mislih. 
Gre namreč za kvalitetne kompozicije, kakršnih last- 
nost je ta, da jih je moč uglasbiti v različnih oblikah, od 
metalske prek plesne do, evo, orkestralne. Četrte sezo- 
ne Boginj sicer še niso napovedali, vendar sem ob raz- 
prodanih dvoranah prepričan, da bo in da bodo vnovič 
privandrali v Evropo. Tale prilika zato ni bila zadnja. 


LINKOVA DRAŽ 


Ko so pogasnile luči v veliki dvorani prizorišča Stadt- 
halle (tistega, kjer je na neki obskurni popevkarski pri- 
reditvi pred nekaj leti zmagala bradata gospa), je mno- 
žica na sediščih v en dih obmirovala in utihnila. Sem in 
tja se je slišalo le žvečenje kokic iz posamičnih glav nev- 
zgojenega goveda, ki jih je moglo kupiti zato, ker gre za 
splošnonamensko zgradbo, kjer prirejajo vse mogoče, 
od rokerskih koncertov prek drsanja na ledu do wrest- 
linga. Kaj se hoče, budale bivajo od Carigrada do Ham- 
burga. Že odrska postavitev je napovedovala imenitno 
izkušnjo, saj na njem niso sedeli zgolj člani polnega sim- 
foničnega orkestra z vsemi pritikajočimi glasbili, od vio- 
lin in flavt prek tube in pavk do harfe ter klavirja. Za nji- 
mi je stal dvoducatni mešani pevski zbor, nad njim pa 
se je dvigalo veliko platno za projiciranje filmov. Eno- 
stavno vedeli smo, da nas čaka veličastje; posebej tisti, 
ki smo to glasbo v grobem že slišali z zgoščenke Zelda 
25th Anniversary Special Orchestra CD. Tega smo do- 
bili ob posebni ediciji Skyward Sworda, izdani v čast 
četrtstoletnici serije; letos je ta vpisala že tretje desetlet- 
je, saj je enica za japanski famicom prišla davnega feb- 
ruarja 1986. 


moštnik 2016 


Koncert, ki je z vmesnim odmorom in sim- 
patičnimi posnetimi nagovori avtorjev Miya- 
mota, Aounuma in Konda trajal slabi dve uri, 
je otvorilo četvero krajših skladb. Najprej je 
troje interludijev Ocarina of Time (Gerudo 
Valley), Tri-Force Heroes in A Link Between 
Worlds ter mešanica iz šefovskih bitk poka- 
zalo, s kakšnim zanosom muzicirajo inštru- 
mentalci in iz kako elitnih grl se vijejo pevski 
vložki. Na turnejo gre sicer le nekaj ključnih 
članov, kot je dirigent, medtem ko profesio- 
nalne goslače, trubače in tolkače napaber- 
kujejo lokalno. Medtem je bila projekcija us- 
klajena z glasbo: ko je glavar Ganondorf v 
Linka izstrelil tri ognjene krogle in jih je ta za- 
poredoma odbil, je orkester v pravih delcih 
sekunde planil v crescendo. Hu-do! 

V sozvočJU 


Ampak tisto pravo nas je šele čakalo v pravcati simfo- 
niji, ki je obsegala tri stavke. Stvaritev dežele Hyrule, 
kjer so se z neba ob plapolanju usklajenih moških in 
ženskih glasov spustile tri boginje, opravile svoje in ob 
odhodu za sabo pustile dele svetega simbola Triforce; 
Ocarina of Time, kjer smo spremljali Linkovo pot skozi 
najslovitejšo Zeldo in vnovič doumeli, da je princesa 
aktivna junakinja, ki Linku omogoči razvoj iz dečka v 
moškega; ter 'greatest hits' scen iz flehastega Wind Wa- 
kerja (HD-inačice za wii U), od ganljivega slovesa od 
babice prek jadranja do ubadanja z rdečeluskastim go- 
spodarjem otoka Zmajsko gnezdo. 

Že s tem so godbeniki ustvarili neverjetno vzdušje, saj 
smo znalci Zelde ob spoju muzike in gibljivih slik na 
višjem nivoju podoživeli, kar smo igrali na navadnih 
ekranih ob običajnem zvoku. A kot bi hoteli iz še tako 
kamnitih src iztisniti solze, kakor jih je na Dunaju svoj- 
čas Martin Krpan, so vrhunec dosegli z dolgima inštru- 
mentalno-pevskima stvaritvama iz Templja časa v Oca- 
rini ter kibernetske Twilight Princess. Grandiozni finale 
pa so nepričakovano tvorili zimzeleni A Link to the Past 
za SNES, Majora's Mask za N64 ter Skyward Sword za 
wii. Zaključni aplavz s topotanjem nog je bil dobesedno 
gromovit, posebej ko je vsak član orkestra dvignil inšt- 
rument (no, razen harfistke in pianista :)). Nekateri so 
se ob tem za polno mero postavili v geekasto pozo, na 
primer violinisti, kot da držijo lok in puščico. 


POLNA UŠESA, POLNO SRCE 


Ko so zvočni valovi pljuskali čezme, sem si želel, da se 
izkustvo ne bi končalo. A seveda se je in resnični svet je 
izrinil glasbeno konstrukcijo, za katero po mojem ni bilo 
nikomur od prisotnih žal šestdesetih do dobrih sto evrov. 
Denar pride in gre, neprecenljivi spomini ostanejo. Če- 
prav so nekatere predstave na turneji bogatejše, saj v 
Ameriki v živo poslušajo nekoga na okarini, se nisem 
počutil prikrajšanega. Niti nisem pogrešal lunaparkovs- 
kih vložkov v slogu pihanja vetra, medtem ko je Link na 
platnu vozil jadrnico. Poudarek je bil na glasbi in ta je 
bila podana krasno, nepozabno. A enako lepo kakor po- 
slušati in podoživljati je bilo opazovati srečne obraze po- 
slušalcev, med katerimi je bila vsaj polovica deklet, 
medtem ko se je dosti fantov odlikovalo po franšizni op- 
ravi v slogu zelenih jop z emblemi ščita. Tisti večer smo 
dihali kot eno, združeni v simfoničnem zvoku. Tako mu- 
zikalično izkušnjo iz najljubše igre privoščim vsakomur. 


rhovni čarodej Doktor Strange prihaja iz Mar- 
velove galerije rešimož, njegove korenine pa 
segajo v srebrno dobo stripa. Čeprav mu je 
življenjepis, ime in precej zgodb ustvaril znameniti 
Stan Lee, ga je v osnovi domislil in izrisal njegov 
sodelavec Steve Ditko. Posebej privlačen se ured- 
niku Stanu sicer ni zdel, a ga je vseeno sprejel. Ma- 
lo zato, da naredi veselje kolegu, ki je tako never- 
jetno oblikoval njegovega Spider-Mana. Predvsem 
pa je bil intriganten poklic novega junaka, kajti 
coprnika založba ni imela. Novincu so leta 1963 
našli par strani v almanahu Strange Tales, po kate- 
rem je dobil ime. Predstavili so ga kot sprva iz- 
vrstnega, a skrajno samovšečnega kirurga Stephe- 
na Stranga, ki si v avtomobilski nesreči iznakazi ro- 
ke. Iskanje zdravila za svoje umetniško 'orodje' ga 
pripelje v Himalajo, kjer v templju sreča Starodav- 
nega. Znanstvenikov um je seveda ujet v zemeljsko 
fiziko in snovno stvarstvo, zato mu je misticizem 
neverjeten. A kmalu sname plašnice in spozna 
mnogovesolje, astralno raven ter moč duha. Kot 
nadarjen učenec hitro napreduje in sčasoma osvoji 
najvišji čin. 
Čarovnik z rokami priklicuje ognjene krogle, ustvar- 
ja energetska orožja in ukrivlja prostor-čas. Gorivo 
za uroke črpa iz ancientnih božanstev, pomagajo pa 
mu pri tem številni artefakti, med katerimi sta naj- 
bolj očitna letalno ogrinjalo in amulet zoper temno 
magijo. Njegovi nasprotniki so zvečine iz alternativ- 
nih dimenzij in vsi na nek način povezani s stalno 
navzočim sovražnikom Dormammujem, gospodar- 
jem teme in kaosa. Strangove peripetije se zato red- 
ko odvijajo v normalnem okolju. Stripi so znani po 
pisanih surrealističnih krajinah in fraktalskih vzor- 
cih ter prežetosti z vzhodnjaško nedoumljivostjo in 
teozofijskimi modrostmi. Ni čudno, da je v sedem- 


Vrhovni čarodej si je svoje dni zvežčič (ne pa tudi 
zgodb) delil z Nickom Furyjem. Toda priljubljenost 
mu je prinesla lastno izdajo. Precej znan štorijalni 
lok je pajdašenje s še enim doktorjem - Doomom. 


Avengerji nas branijo zoper stvarno nevarnost, medem ko 


krožek Čarodejev naš svet varuje pred neotipljivimi entitetami 


iz drugih etrov. LordFe 


desetih krožila fama, da so ustvarjalci pri- 
padniki Hare Krišne in stalno na gobicah. 
Toda kljub psihadeliki in drugačnemu sce- 
nariju - ali prav zavoljo obojega - so čaro- 
dejske pustolovščine uspele in iz zbornika 
izrinile vse ostalo. Strange Tales so napo- 
sled pripadle le Doktorju Strangu. Rešimož 
je ostal v lastnem svetu in šele v tem tisoč- 
letju se je povezal z Avengerji V prvi Držav- 
ljanski vojni je bil na strani upornikov, v dru- 
gi, aktualni, pa je rešil Zemljo pred Nebeš- 
kim uničevalcem. 


Teleport z risbic 
na platno 


Popolni tujec drugim medijem rokohitrec 
Strange ni. Koncem sedemdesetih je dobil 
čudaški TV-film, nastopil je v mnogih epizo- 
dah animiranih serij Spider-Man in X-Men, 
nakar so mu pred devetimi leti namenili ce- 
lo lastno celovečerno risanko. Špila nima, a 
ga je bilo moč zaigrati v mnogih Marvelovih 
naslovih: v Ultimate Alliance, Marvel vs. 
Capcom 3, Lego Avengers ... Pravo slavo iz- 
ven zvežčičev dobiva zato na krilih novega 
filma, v katerem ga neprekosljivo upodablja 
Benedict Cumberbatch (Sherlock Turing 
Smaug). Čeprav navezave na Marvelov kine- 
matografski univerzum so, je zgodba samo- 
stojna, kajpakda o izvoru lika. Ta precej zve- 
sto sledi prej popisani stripovni, pri čemer je ancien- 
tni mentor namesto poševnookega meniha plešasta 
Škotinja Tilda Swinton. Ampak je v redu, in enako 
velja za markantnega Danca Madsa Mikkelsena kot 
glavnega (zemeljskega) negativca. Mimogrede, knjiž- 
ničar Wong je v stripih Strangov sidekick. 

Scenarij, dasi neoriginalen, je všečen in gledalca ne 
žali z neumnimi postopanji ter dialogi nalik preneka- 
teri superjunaščini. Že res, da se arogantni kurče- 
glavec Stephen Strange v neznatnem času preobra- 
zi v mojstrskega coprnika, ki tekoče bere sanskrt. 
Vključeni so tudi portali, vzporedne dimenzije, izven- 
telesne borbe in časovne zanke. Nenazadnje zajeba- 
no vsekozmično entiteto premaga tako, da jo ujame 
v svižčev dan. Toda tak fantastičen svet sta rešimožu 
pred pol stoletja narisala avtorja, film pa grafično 
neverjetnost verno in učinkovito prenese na platno. 
In to na nesluteno udaren način, naj gre za bojeval- 
ne čare in animiran samovoljni plašč ali za razsežne 
manipulacije prostora ter časa. Mesta tod ne izginja- 
jo v eksplozijah, marveč se stolpnice inceptionsko 
prepogibajo, postavljajo na glavo in zrcalijo. Preobli- 

Čirečare, lomljenje mest, animirana pročelja in Tilda ter 
Benedict naredijo dober film. Doktor Čuden se kmalu vrne. 
Ve se, da je njegov sošolec Mordo v stripih zlobnik ... 


kovanje arhitekture, ko se zgradbe razstavijo kot ru- 
bikove kocke in tlakovci kalejdoskopsko vzvalovijo, 
je res veselje pogledati. Kljub manku pošasti, laser- 
jev in ognja za svojstven spektakel poskrbijo sučeči 
se hodniki, da prej tla zdaj strop so. 

Skupaj vzeto je Cumberbatcheva predstava prijetno 
presenečenje, ki bo zadovoljila širšo javnost. Dru- 
gačne, čarovniške super moči so sveže napram pre- 
nasičenosti z mutiranimi mišicami in vesoljci. Prav 
tako po številnih skupinskih prigodah s često na si- 
lo združenimi liki paše solerska dogodivščina. Rav- 
no zaradi te samostoječnosti film ne terja nikakrš- 
nega geekovskega znanja oziroma je celo bolje, ako 
stripa nisi bral. S svetlostjo in občasnimi heci ne od- 
bije niti navadnoženskega občinstva. Za nameček 
je stereoskopija vzdušna, dasi neposiljena (svetu- 
jem Cineplexx, šesta vrsta, zakaj Kolosejeva 3D- 
tehnologija mi je pretežka in pretemačna). Zdaj pa 
nas čaka dve leti ugibanja, kako se bo Doktor Stran- 
ge priključil k Avengerjem v Infinity Waru. Ni nam- 
reč nobenega dvoma, da se ne bi, kajti poseduje ne- 
kaj, po čemer se Thanosu toži ... 

VAS VABI V NOVE VEK ČAROVNIŠKEGA SVETA 

ežko in samotno je človeški vrsti na vrhu 
T znane razvojne piramide in prehranske veri- 

ge. Poti navzgor ni, le navzdol, in padec bi 
bil gotovo neprostovoljen. A pokončne opice se ne 
bojimo toliko konkurenčnih živalskih vrst, saj evo- 
lucija deluje mnogo prepočasi, da bi nas jutri za- 
čele tepsti superpametne pande, kot lastnih krea- 
cij. Stroji z zavestjo bi človeški podobno, krvoločno 
inteligenco, ki se je izoblikovala skozi eone borbe z 
naravo, združili z močnejšim in bolj vzdržljivim te- 
lesom. Zlasti filmarji si mazohistično izmišljujejo 
načine, kako bi nas take spake ugonabljale in nas 
opetnajstile za krono stvarstva. Prebujeni računal- 
nik na vesoljski ladji astronavtu prepreči vstop va- 
njo (Odiseja 2001, 1969) ... napreden računalnik 
sestavi robotsko vojsko in sproži jedrsko vojno 
(Terminator, 1984) ... oživljene mašine, od avto- 
mobilov do kosilnic, na lepem začno pobijati levo 
in desno (Maximum Overdrive, 1986) ... Če bi to- 
vrstna svarila upoštevali, bi takoj ugasnili vse pri- 
pravice in se vrnili pred kolibe kokose tret. 
Med manj znana opozorila s platen sodi film West- 
world iz leta 1973, ki so ga kasnejši avtorji na tiho 
povzemali, med drugim prav Cameron s svojimi 
morilskimi roboteji. Za njim je stal Michael Crich- 
ton, ameriški večmedijski multipraktik, ki je največji 
uspeh doživel kot pisatelj akcijskih, ZF-obarvanih 
romanov. Številne njegove povesti so bile deležne 
predelav v filme: Congo, Disclosure, Rising Sun, Ti- 
meline, Eaters of the Dead (knjiga je postala te- 
mačni srednjeveški film 13th Warrior) in Spielber- 
gov megahit Jurassic Park. Vendar Crichton ni le 
škrabal, marveč tudi režiral. Ta del kariere je začel 
prav z Westworldom, ki se ga mnogi medlo spom- 
nijo po ikoničnem obritoglavem igralcu Yulu Bryn- 
nerju v vlogi divjezahodnega pistolerosa. Škoda, da 
je tako, saj si izdelek zasluži več pozornosti. 


PRAZNOGLAVI UBIJALCI 


Westworld, ki ga tržijo na devedejih in blu-rayih ter 
ga pretakajo, je bil v osnovi akcijski triler, s ka- 
kršnimi je Crichton imenitno služil, in v njem je moč 
zaznati številne nastavke za Jurassic Park. V bogati 
družbi ne tako oddaljene prihodnosti poslovneži iz- 
koristijo znanstveni napredek in ustvarijo zabaviščni 
park, v katerem goste pričakajo napredni roboti, an- 
droidi. Ti so na znotraj umetni, z žicami in čipi in 
servomotorji vred, na zunaj pa jih skorajda ne ločiš 
od ljudi, saj posedujejo nam zvesto obrazno mimi- 
ko, premikanje in govor. Vseeno nimajo volje in so 
docela odvisni od ukazov nadzornega središča, zato 
so namenjeni za vlogo sužnjev obiskovalcem. Go- 
sto poseljujejo park, ki ga tvorijo trije različni deli: 
Divji zahod, evropski srednji vek in Stari Rim. Gost- 
je si za dolarskega jurčka na dan izberejo, kaj bi ra- 
di počeli - streljali lažne desperadose in sodelovali 
v barskih pretepih, se trudili omrežiti lepo android- 
sko kraljično in se mečevali s strašnim robovitezom 
oziroma se udeleževali mesenih orgij, po kakršnih 
je slovel Rim na vrhuncu slave? Dvoje prijateljev se 
odloči za prvo in spočetka je vse kul. Manj srboriti 
med njima se razživi, ko ustreli svojega prvega 

Nedeljske noči so za 
budnosti, odkar je štartala visokoproračunska, 
resna znanstvenofantastična serija Westworld. 
Ta se oddalji od tipične bojazni pred umetnimi 
ljudmi, ki nam bodo ob prvi priložnosti zavdali, 
in zastavlja manj prvožogna vprašanja. 


vnovič poligon 


m —-A — sim 
Fanta na levi si v izvirnem filmu Westworld iz leta 1973 kot destinacijo izbereta Divji zahod. Obleče 
zakoračita v bar, kjer ju pričaka revolveraški android. Njegov smisel obstoja je, da se pusti ustreliti. A ne več dolgo! 


v kravja fanta 


težaka v krčmi, kot je videl pri Johnu Waynu. A prav 
on je tisti, ki mu kaprice z umetnimi možgani naj- 
bolj zavdajo ... 

Triinštirideset let stari izdelek je predvsem akcijski. 
Brkati suhec neprostovoljno izkusi izgubo nadzora 
nad androidi, ki so deležni različnih stopenj osamos- 
vojitve. Z elektronske ketne se najbolj strga prav 
plešec, ki vlogo klišejskega sprožitelja revolveraških 
dvobojev vzame nadvse resno in po lastni volji. Za- 
to se loti rešetanja življa, predvsem našega člo- 
veškega junaka, ki je primoran bežati in naposled 
obračunati z ubijalsko nakazo. Se pa pod tem skri- 
vajo sporočila, ki so se kasneje izkristalizirala v Jur- 
skem parku. Podstat je enaka, torej da skušamo lju- 
dje iz gonje po zaslužku nadzorovati nekaj, česar ne 
razumemo in ne zmoremo obvladati. Matematik lan 
Malcolm v kuščarski deželi to pojasni s teorijo kao- 
sa, učinkom metuljevih kril in nepredvidljivostjo v 
kompleksnih sistemih. Ista stvar je v Westworldu 
bolj skopo ubesedena in manj senzacionalna, saj se 
učinki kljub pionirski rabi računalniške grafike ne 
morejo kosati z Jurassicovim spektaklom. Pa ven- 
dar je nekaj inherentno grozljivega v starinskih an- 
droidih, ki imajo za prepričljivimi obrazi le praznino 
s skopimi vezji in modulatorji govora. 


E i ai 
Vsak del se ob zlovešči klavirski glasbi Ramina Djawadija otvori s prizori, kako robotske roke spletajo telesa umetnih 
ljudi. Ko se neznana masa strdi, je vernost popolna. Bog je naredil človeka iz prsti, mi smo svojega 3D-naprintali. 


POLNOGLAVI NADEJALCI 


Zamah nove serije Westworld, za katero stojita 
mreža HBO in producent Jonathan Nolan, je bistve- 
no širši kot filmov. Pištolarski obritoglavec, tako kot 
ostali umetneži, v skladu z omejenostjo računalni- 
kov sedemdesetih let prejšnjega stoletja počne 
točno tisto, za kar so ga sprogramirali, le da ni več 
pod nadzorom. Nima svobodne volje in ne odloči 
se, da ne bo več streljal, temveč je le z vajeti strga- 
na morilska mašina. Nizika, ki je štartala začetkom 
oktobra in se bo z desetim delom prve sezone iztek- 
la 4. decembra (glede druge sezone so še tiho), pa 
v primerjavi s to idejo stori opazen korak naprej. 

V novodobni inačici ni več srednjega veka in Rima, 
temveč le čas širitve skozi indijanska plemena nek- 
je na puščavskem jugu. Poudarek pa se s človeka 
preseli na umetneže. Resda vnovič spremljamo do- 
ločene ljudi, med njimi sličen par kolegov kot v iz- 
virniku, kjer je eden nabrit in drugi zadržan. (Prvi 
nosi črn klobuk, drugi bel; prevedi to v angleščino 
in dobil boš hekerski namig.) Prav tako dobimo bis- 
tveno večji uvid v zakulisje parka, ki mu vlada osta- 
reli koderski genij v telesu Anthonyja Hopkinsa. 
Glavni lik med ljudmi je dejansko nek pritegnjen bo- 
gataš, ki se morilsko in posiljevalsko vrača v park 
zato, da bi razkril njegovo ultimativno skrivnost. To- 
da kleč je vseeno v androidih, ki jih imajo zaposleni 
in obiskovalci za 'lutke', kar nikakor ni edina refe- 
renca na Iztrebljevalca; za reči, ki brez navodil ne 
čutijo in ne mislijo, čeprav so vsled napredne teh- 
nologije narejene iz mesa in krvi. So le realistična 
telesa, ki jih krmili kompleksna programska koda. 
Ta poskrbi, da se pod noč doživetja resetirajo in da 


Park je odprt svet, v katerega se je moč kot gost podati na slepo ali delati kveste, ki 
jih nudijo umetni prebivalci. Lepo se vidi, kako so igre vplivale na dizajn serije. 


je po zdravniški obdelavi naslednji dan lutka priprav- 
ljena na svežo dozo svoje vloge, kot sta farmerjeva 
hči in vlačuga v krčmi. A začne se dogajati točno ti- 
sto, na kar je opozarjal odbiti matematik v Jurskem 
parku: v kompleksnem sistemu nujno pride do ne- 
predvidljivosti. Resničnost je preveč zapletena, pre- 
več ima sestavnih delov, da bi jo zmogli kontrolira- 
ti, zlasti ob lastni nepopolnosti. Kakor so se zmuti- 
rani dinozavri zaradi žabjega DNKja začeli razmno- 
ževati, se sprememba pri androidih sproži v glavah, 
kjer imajo po zaslugi nekega drugega nadprogra- 
merja zametek nečesa edinstvenega ... 


TEHTNOST SKOZI TEHTANJE 


Nad Westworldom se ni težko zmrdovati. To je seri- 
ja, ki se jemlje tako pošastno resno, da domala ne 
najde časa za nasmešek. Namesto tega po zgledu 
Igre prestolov (le da brez zajedljivega pritlikavca!) 
stavi na eksplicitne prizore strelskih in nožičkarskih 
obračunov ter skuša šokirati s prizori orgij, kar več- 
krat izpade prisiljeno in ceneno. Takisto je izredno 
zaljubljena v speljevanja na lažna pota in lov na la- 
stni rep, tako da po nekaj delih pogruntaš, da so te 
ustvarjalci pravzaprav vodili za nos in da gremo zdaj 
po neki drugi poti do zaključnega misterija, ki je v 
času pisanja še zmerom neotipljiv. Zaradi neposred- 
nosti in vrtenja okrog vrele kaše si je tole drugo Za- 
hodnje že pridobilo lep delež glasnih kritikov, ki se 
ne pozabijo usajati nad vsako epizodo. 

Sam sem daleč od tega, da bi niziki pripisoval per- 
fektnost in prelomnost. Preveč je zaljubljena vase in 
pretirano kanalizira ter kanibalizira številne zglede, 
da bi me zmogla docela prevzeti. V njej je moč kot 

Anthony Hopkins, Ed Harris, Jeffrey Wright in Evan 
Rachel Wood so z moje strani deležni občudovanja 
za preštevilne, maltene gledališke nianse, s kateri- 
mi opremijo svoje like. Veselje jih je gledati. 


v nekakšnem medijskem frankenštajnu najti žive 
dele Trumanovega šova, Ex Machine, Matrice in 
Blade Runnerja. Po drugi strani pa vsa ta roba nekaj 
dolguje prav temelju nadaljevanke, filmu West- 
world, tako da so podobnosti samoumevne. Nada- 
lje mi je kot gamerju kul, kako 'videoigralska' je, 
saj Nolan park izrecno zastavi kot realističen špil, ki 
postaja toliko bolj nasilen in nor, kolikor bolj se 
gostje oddaljijo od osrednjega mesta. Še več, izmiš- 
ljena tehnologija 'vlivanja' in 'spletanja' androidov 
iz bele mase, obogatene s človeškim DNKjem, nad- 
vse spomni na Fallout 4. Najbolj pa cenim temeljna 
vprašanja in odgovore, s katerimi streže v ozadju 
brezkompromisno kakovostne izvedbe z odličnimi 
nastopajočimi in vrhunsko scenografijo. So andro- 
idi, ki sanjajo o pravih ovcah in imajo telesa iz me- 
sa, krvi ter kosti, še umetne tvorbe brez čustev? Te 
resda generira računalniška koda, toda ali je med 
njo in 'biološkim' programiranjem taka razlika? Je 
nadalje zavest del možganov ali pripada duši, dani 
od Boga? Kaj pa, če imajo androidi dušo, ki smo 
jim jo dali mi, ki nas je ustvaril Bog? In ali nas bodo 
jarma oteti samozavedni androidi res takoj "raztr- 
gali na kose", kot se priduša eden od zaposlenih, ali 
pa je prav računalniška pamet naša nadgradnja, 
rešena živalske krvoločnosti? 

Naj bo vsebina občasno še tako zabluzena in naj še 
tako zatava v samonamensko klavstvo, menim, da 
gre za enega vznemirljivejših in kvalitetnejših televi- 
zijskih dogodkov letošnjika. Tistega, ki zna znan- 
stveno fantastiko na malih zaslonih spodbosti tako, 
kot je Igra prestolov fantazijo. 


Koprneči izraz Thandie Newton (desno) ni posledica čustev, ki se bodo izlila v lezbič- 
ni seks, marveč tega, da se začenja androidka spominjati vsega, kar se ji je zgodilo. 


JACK REAGHER: 
NEVER GO BACK 


do hudirja je Jack Reacher? Za nas zgolj še en 

akcijski junak s frisom ljepotana Toma Cruisa, 
toda v Veliki Britaniji in na drugi strani Atlantika je 
uveljavljen lik. Tak, ki nastopa v dvajsetih romanih 
in še več krajših zgodbah britanskega pisatelja s 
psevdonimom Lee Child. Okej, ampak KDO je Jack 
Reacher? Nekdanji major vojaške policije in mno- 
gokrat odlikovani preiskovalec, ki je slekel unifor- 
mo in zdaj kot klateški vigilant prečka Združene 
države v iskanju težav - bodisi svojih, bodisi tistih 
drugih ljudi. Skratka, svobodnjak, ki pa ga vsi sol- 
datje še vedno naslavljajo s spoštovanjem, četudi 
okoli kolovrati v zmahani jakni. 


"Samo štirje ste?" je klasičen uvod v tepež, kjer 
se boleče zvijajo okončine. Junak sicer kasira kar 
dosti udarcev, a izid je redko pod vprašajem. 


Hitro vidiš, od kod sloves izvira. Jack daje maloprid- 
neže serijsko čez koleno, kot bi kupoval za južino. 
Predvsem pa njegovemu ostremu očesu ne uide no- 
bena podrobnost in mednarodne zarote pred njim 
spontano padajo iz omar. V Never Go Back, kar je 
njegov drugi film, ga težave po stari navadi najdejo 
same. Ko obišče svoj nekdanji vojaški štab, ugotovi, 
da so njegovo znanko, majorko Turnerjevo, aretirali 
z obtožbo vohunstva. A pri tem nekaj ne štima, ker 
se okoli motajo plačani ašašini. Obenem Jack izve, 
da je menda oče petnajstletnici. Kar pogruntajo tudi 
plačanci. Nenadoma mora bežati z dvema babšema 
na plečih in zgruntati, kaj se dogaja. 

Zaplet je lušten in akcijo redno prekinjajo komični 
odnosi med Jackom, Turnerjevo in njegovo dom- 
nevno hčerjo, kar je ena pozitivnih plati filma. Toda 
po akcijski in pripovedni strani je jako povprečen. 
Tempo je glede na sorodne odvrtke nekam počasen 
in razplet brezupno predvidljiv, zato hudega fiksa 


Jack stalno izigrava pridaniče z vohunskimi triki, 
ki pa smo jih sedaj že vajeni. Glavni negativec 
mu je dorasel, a bi rabil več pozornosti kamere. 


SLIKOSUK 


adrenalina ne dobiš. Energija v strelskih in prete- 
paških prizorih je dobra, le premalo je takšnih tre- 
nutkov. Never Go Back bi se v redu počutil v devet- 
desetih letih, od takrat pa smo dobili Bourna in druš- 
čino, ki akcijske vohunske tobogane enostavno 
počno bolje. Film ni zanič, a je še najbolj primeren 
za lahkoten TV večer. Aggressor 

Tom Kruz kosti falotom tre od 20. oktobra. 


MAX STEEL 


M ed številnimi igračami za sodobno mulčad je 
najti akcijske figurice z nazivom Max Steel. Gre 
za Mattelovo bojevito linijo, ki sega v drugo polovi- 
co devetdesetih in spremlja zgodbo posebnega ze- 
meljskega najstnika. Takega, ki se poveže z letečim 
alienskim robotkom in tako postane superherojski 
človek, nared za boj z malopridnimi osvajalci iz ve- 
solja. Nič kaj drugače od številnih podobnih igračk, 
od Transformerjev do G. l. Jožeta, in tudi razširjeni 
univerzum je nastal po sličnih regelcih. Najprej ri- 
sanka, ki je bila doslej deležna že treh serij, zadnje 
pred tremi leti, in nato film. Pravzaprav je čudno, da 
je bilo treba nanj čakati tako dolgo, saj se strički ne 
prodajajo slabo. Še bolj čudno pa je, da je iz luštne 
risanke in igračk nastala taka omledna nezapomn- 
ljivost. Se vidi, da za njo ne stoji kak večji studio. 


Stavim, da bi bil film boljši, če bi za vlogo Maxa 
dobili nekoga, ki ne izgleda kot poklicen šport- 
nik, in če bi Steelu glas posodil zainteresiranež. 


Ne pademo v sredo dogajanja, marveč gremo od 
začetka, ko je Maxwell McGrath običajen srednješo- 
lec. Po očetovi pogibeli se z materjo preseli v malo 
mesto, kjer sreča lepo dečvo, s katero sta si nemu- 
doma všeč, in še nekoga. Ta nekdo je leteča kovin- 
sko-organska žverca Steel, ki postane Maxov živi 
oklep. Skupaj začneta odkrivati povezavo s fotrom, 
velekorporacijo in vsemirskimi entitetami Ultralinki. 
Sliši se gledljivo in filmu, ki je narejen za nekje de- 
setletnike, štejem v plus nekaj mehkobe, saj kar ne- 
kaj prizorov posveti odnosu med materjo in sinom 
ter spominom na otroštvo. Žal pa je pod kritiko do- 
mala vse ostalo, začenši z zanikrnim šefom in 
končavši s spektaklom, ki ga je premalo in je na ra- 
vni televizijske serije namesto kinoizdelka. Nasploh 
imaš stalno občutek, da gledaš prvi del nadaljevan- 
ke, saj se zgodi bore malo in se ne razreši nič. Gle- 
de na porazen denarni izkupiček dvomim, da bomo 
videli sekvel, in veliko bolje bi bilo, če bi štartali kas- 
neje na časovnici, saj bi bili tako deležni vznemirlji- 
vih oblik, v katere se zmoreta sicer pretvoriti Max in 
Steel. Hitri turbo link, vzdržljivejši bone link, strelski 
gun link ... Vsega tega v filmu ni, kar botruje revni, 
tihi in nepriporočljivi izkušnji. Sneti 

Mehko jeklo se je v naših kinih že pojavilo, a dvo- 
mim, da bo globoko zarezalo v naš živelj. 

KUBO AND 
THE TWO STRINGS 


omežikni zdaj, če moraš. Pozorno glej. Če le za 

hipec odmakneš pogled, bo naš junak gotovo 
pogubljen. Tako je govoril fant Kubo v napovedni- 
ku za najnovejšo animiranko hiše Laika. Nato je za- 
brenkal po japonskem bendžu shamisen, v ozadju 
so zabobneli akordi priredbe While My Guitar Gent- 
ly Weeps, morje se je razdelilo in kocine so stopile 
pokonci. Tedaj sem vedel, da me čaka hudo poseb- 
na pravljica, navdahnjena z mitologijo ter pripoved- 
kami z Daljnega vzhoda. 
Od Laike pričakujemo presežek, saj so že s prven- 
cem Coraline dokazali, da so mojstri tehnike stop- 
motion, to pomeni starošolskega fotografiranja sle- 
hernega prizora z lutkami, kar je nato povezano z 
računalniško animacijo. Njihov novi izdelek je nič 
manj kot stilska poslastica. Bojda je film podrl re- 
kord okoli števila obraznih izrazov, ki so jih seveda 
3D-tiskali. Kubo pa je drugačen od njihovih do- 
slejšnjih projektov, med katerimi sta še Paranorman 
in Boxtrolls. Klasično pravljičen je, čaroben in ep- 
ski. Temu primeren je glavni lik: deček, ki odrašča 
z bolno mamo v času fevdalne Japonske. Vsakdanji 
riž si služi s pripovedovanjem herojskih štorij v 
bližnji vasici, kjer ga čislajo navkljub dejstvu, da mu 
za konce zmanjka časa - poglavitno je namreč, da 
je doma pred mrakom. A nekega dne se spozabi in 
zamudi. Zdaj je pred njim pustolovščina, na kateri 
bo moral najti trojico čarobnih predmetov zoper zlo, 
ki mu je za petami. Srečoma se mu pridružita mod- 
ra govoreča opica in samurajski hrošč. 


Ni en sam gradnik zaslužen za Kubov privlak. Po- 
klapa se vse, od večplastne ter globoke fabule 
do fantastičnega videza in izvedbe nasploh. 


Sledi popotovanje po pustinjah, morju in skozi bam- 
busove gozdove, ki na slehernem koraku navdušuje 
z iskrivimi dialogi med druščino, fantastično akcijo 
z neverjetno koreografijo ter zabavljaštvom skara- 
beja, ki mu glas carsko posoja Matthew McConaug- 
hey. Nekaj preobratov je sicer predvidljivih, a zna- 
čilnost dobrih pravljic je vendarle pakiranje znanih 
prijemov v frišne oblike. V tem Kubo blesti na vseh 
nivojih in bo navdušil mlado in staro. Prve s kolo- 
salnimi monstrumi in posrečeno origamijasto copr- 
nijo, druge s simboliko, čustveno naphanostjo in 
perfektnim tempom. Kajpak so v ospredju družina, 
izguba, požrtvovanje in odraščanje. A še globlje sta 
usidrana sprejemanje hib človeštva in odpuščanje. 
V dobi, ko prevladujejo lahkotne risane predstave, 
je Kubo tako tehnično kot vsebinsko resnično veli- 
kopotezna animiranka. Kavbojc 

Pohod mojstrske stop-motion epopeje po kinih gre 
h koncu. Je na blu-rayu, a se veliko platno splača! 

Tekmovalni programi najboljših : Svetovni jagodni izbor : 
Ketrospektiva 5P računalniške animacije : Erotika v animiranem filmu 
-—. Animateka PRO- Avdiovizvalni koncert : Kazstave 

; Sahaa Tahir: 
ZERJAVICA POD 
PEPELOM 


priči začetek trilogije je eden 
najbolj medijsko izpostavljenih no- 
vih fantazijskih naslovov zadnjih let. 
Prvenec ameriške pisateljice je po od- 
zivih bralcev sodeč upravičeno postal 
odmevna uspešnica. Svet dogajanja je 


ŽERJAVICA 
POD PEPELOM 


tokrat pustinjska dežela (avtorica je iz- 
koristila odraščanje v puščavi Mojave), 
navdih pa prihaja iz starega Rima in 
arabske mitologije. Tod kruto vlada 
militaristični Imperij, kjer podjarmljena 
ljudstva živijo le z minimalnimi svo- 
boščinami. Pripadnica enega izmed 
njih je Laia, ki ji oblasti storijo krivico, 
nakar se infiltrira na mesto služabnice 
vodje vojaške akademije. Tod urjenje 
z odliko končuje Elias, ki pa ne čuti 
klica, da bi prihodnost preživel špar- 
tansko v službi vojske ... 

Laia in Elias sta nosilca izmenjujočih 
se poglavij. Skozi njune oči spremlja- 
mo napeto, preobratov polno zgodbo, 
ki jo naseljuje več posrečenih likov. 
Žerjavica pod pepelom bo kot nalašč 
za tiste, ki so jim všeč avtorji, kot so 
Kristin Cashore, Robin Hobb, Patrick 
Rothfuss in Anthony Ryan (Elias ob- 
časno spomni na Vaelina iz njegove 
trilogije Raven's Shadow). Le da gre za 
lahkotnejšo različico romanov omen- 


ČRKOŽER 


jenih piscev. Poglavja so kratka, do- 
godki so nanizani hitro in malo je de- 
lov, kjer bi lahko misli odtavale po 
svoje. Zgodba pogosto streže z avan- 
turo in boji ter rada zaide v temačne 
opise mučenj in suženjstva. A za proti- 
utež jo pisateljica začini z dobrimi opi- 
si medsebojnih privlačnosti, tako da je 
skorajda čutiti otipljivo naelektrenost 
med protagonisti. 

Romanu pripisujejo status mladinske 
literature, a bi še pred kakšnim deset- 
letjem veljal za običajno fantazijo. Pri- 
poročam ga tako mlajšim kot odras- 
lejšim ljubiteljem fantazije, še posebej, 
ker so slovenski prevodi take robe red- 
ki. Upajmo, da ga bo deležno tudi na- 
daljevanje A Torch Against the Night, 
ki je v izvirniku izšlo nedavno. Flegma 


Robert Galhraith: 
PO POTI ZLA 


ale petstostranska kriminalka je 

tretja operacija privatnega detekti- 
va Cormorana Strika. V Klicu kukavi- 
ce pred tremi leti je bivši vojaški pre- 
iskovalec razrešil smrt priljubljene ma- 
nekenke, nakar je še enkrat osmešil 
Scotland Yard s pronicljivo raziskavo 
izginotja čudaškega pisatelja v Svilo- 
prejki. Kljub pridobljeni slavi, ki jo do- 
datno žanje zavoljo pankrtskega plodu 
rokovskega zvezdnika in grupijke, pa 
svoje pisarne ne uspe razširiti izven za- 
sledovanja prešuštniških partnerjev. 
Nakar po pošti prejme odrezano žen- 
sko nogo, ki napove bolj razburljiv pri- 
mer. Krvi je tokrat več, saj enkratne, 
koristoljubne zločince zamenja psiho- 
patski okrutnež z mačeto. Ampak to ni 
posel, marveč gre pomečkani, invalid- 
ni Cormoran na lov za izprijenci iz svo- 
je preteklosti. Bralec s tem dobi veliko 
koščkov sestavljanke njegovega ne- 
srečnega skvoterskega otroštva in vo- 
jaške kariere, ki ga je stala okončine. 
Za razumevanje ni potrebno predhodno 
znanje, dasi je prečitanje prvih dveh 
romanov vsekakor priporočljivo. Že 
zavoljo odnosa z drugim likom, pomoč- 
nico Robin, ki se znatno poglobi. 
Nobena skrivnost ni več, da je detek- 
tivko z izvirnim naslovom Career of 

Evil spisala Joanne Rowling, tista od 
Harryja Potterja. A nikjer ni zaznati, da 
je pero vodila ženska roka, kar je očit- 
no pri mnogih sličnih delih, od Agathi- 
nih do onih od Camille Lackberg. Nev- 
tralno pisanje nima ničesar skupnega 
z bradavičarskimi kronikami, saj ob- 
ravnava težke teme, kot so posilstvo, 
pedofilija in masturbiranje na štrelje 
(akrotomofilija). Za nameček so v rde- 
čo nit vtkana besedila težkorokovske 
skupine Blue Čyster Cult. Ivanka se je 
vnovič izkazala za mojstrico vsakršne 
besede. Njeni liki so neverjetno pristni 
in dogajanje sila življenjsko, neosredo- 
točeno izključno na odpletanje klobke. 
Morda zavoljo tega izpade manj nape- 
to, kot če bi šlo za ozek, izrazito fikcijs- 
ki tobogan z lepim šefom ter fatalno 
družico. Toda pristop večplastnega 
socialnega realizma pritegne. Fabula 
je dobro zasnovana, nepredvidljiva in 
skrivnostna vse do kraja. Edina po- 
manjkljivost je nekam hiter zaključek, 
ki par stranskih vitic (in eno zanimivo) 
pusti v zraku. Morda jih bo 'Robert' ra- 
zložil prihodnjič, čeprav se naslednje- 
ga Cormoranovega podviga uradno še 
ni polotil. LordFebo 


PO POTI ZLA 


Alexandra Oliva: 
POSLEDNJA 


| pe je nam opisovalcem (post)- 
apokaliptične literature, saj se ne 
moremo ogniti omenjanju knjige, ki je 
žanr popularizirala. Kako naj je ne tudi 
tokrat, ko že na ovitku piše 'Igre lako- 
te za odrasle'. In čeprav sta toka ro- 
manov sila različna, je primerjava pre- 
cej na mestu. 

Tudi v Poslednji je središče dogajanja 
resničnostni šov. Le da ta ni postavljen 
v razsuto prihodnost, ampak v današ- 
nji čas. Osrednja junakinja se prijavi 
na visokoproračunsko, Survivorju po- 
dobno oddajo, kjer se bo dvanajst ljudi 
borilo za preživetje v gozdnati ameriški 


divjini. Nabor tekmovalcev ustreza ra- 
zličnim stereotipnim profilom, ki jih 
najbolje poudarijo kar njihovi vzdevki: 
Skavt, Kelnarca, Bankir ... Glavno ju- 
nakinjo okličejo za Žverco, v šov pa se 
je prijavila za zadnjo avanturo, ki si jo 
bo privoščila, preden se bosta z mo- 
žem preizkusila v starševstvu. Produ- 
centi so pripravili različne preizkušnje, 
od skupinskih do samostojnih, vse z 
namenom, da tekmovalce pripeljejo 
do roba psihičnih in fizičnih zmogljivo- 
sti, ter še čez. Zmagovalec bo tisti, ki 
se bo nazadnje zlomil, vse za voajeri- 
stično naslajanje gledalcev. 


Roman je dvodelen. Tretjeosebno na- 
pisana poglavja opisujejo preizkušnje 
junakov in njihovo medsebojno dina- 
miko od začetka šova. Prekinjajo pa 
jih prvoosebno spisana poglavja Žver- 
ce, umeščena v poznejši čas snema- 
nja, ko se sama bori za preživetje. A to 
postaja vedno bolj neizprosno. Že dol- 
go je ni spremljal snemalec, med hudo 
okužbo ni nihče prišel na pomoč, tru- 
pla (rekviziti?), na katera naletava, so 
izjemno pristna. So ustvarjalci šova us- 
tvarili poprej nevideno lažno realnost? 
Ali pa je med trajanjem oddaje, ko je 
bila Žverca odrezana od sveta, dejan- 
sko prišlo do katastrofe? No, škoda, da 
avtorica slabo izkoristi fino premiso, 
saj že v uvodnih straneh razkrije raz- 
plet in s tem uniči precej suspenza. Še 
posebej, ker se zdi Žverčino dojema- 
nje okolice (je ta resnična ali gre za 
manipulacijo?) dokaj prisiljeno. Ro- 
man tako ravno v delih, ko naj bi bral- 
ca prikoval k sebi, razvodeni. Najboljši 
del so skupinska poglavja, saj ta po- 
strežejo s privlačnimi in dodelanimi 
osebami, ki delujejo življenjsko, njiho- 
ve preizkušnje pa so vselej zanimive. 
Knjiga je korak naprej od tožanrskih 
generičnih kopij za najstnike, vendar 
ne dosega mojstrovin, kot je Station 
Eleven. Bo pa med drugim pritegnila 
ljubitelje resničnostnih šovov, saj bo 
(nemalokrat družbeno komentirano) 
razkrila ozadja delovanj tovrstnih od- 
daj. Flegma 

IZBOLJŠAMO MISELNE SPOSOBNOSTI, 

Nova številka v prodaji od 8. decembra. 

RELIFE 


amisli si, da se bližaš tridesetim. Šolanje si že za- 

ključil in v zadnjih letih si opravljal številna pri- 
ložnostna dela, zaposliti pa te ni hotel nihče. Fi- 
nančno si odvisen od staršev, morda si z njimi še 
vedno pod isto streho. In za povrh si samski. Tako 
življenje fura Arata Kaizaki, junak serije ReLIFE. Po 
spletu nesrečnih okoliščin je prišel do točke, ko so 
vsi okoli njega uspešni, on pa se počuti kot totalna 
zguba. A fant nekega dne spozna človeka, ki mu 
ponudi nov začetek: eksperiment, pri katerem se 
lahko vrne v srednješolske klopi in znova zaživi. To 
mu omogoči nova tableta, ki njegov videz nemudo- 
ma pomladi za deset let. Kleč je v tem, da o ekspe- 
rimentu ne sme govoriti, saj bo v tem primeru iz nje- 
ga izločen, prav tako pa mu bodo izbrisali vse spo- 
mine nanj. 
Zgodba se plete okrog življenja pomlajenega Arate 
in njegove nove mreže poznanstev. Zasedba je z iz- 
jemo glavnega junaka precej piflarska, a hitro pri- 
raste k srcu. Vsakogar tarejo svojevrstne tegobe in 
muhe: zadržano učenjakinjo, tekmovalno tsundero 
(tsundere je oseba, ki je sovražno nastrojena, pre- 
den jo spoznaš), firbčno malo zalezovalko, prijazne- 
ga in nešportnega bistroumneža. Spremljal boš pred- 
vsem njihove odnose, Aratin napredek pri vklju- 
čevanju v družbo ter konfliktne situacije, ki jih do- 
življa ob tem. Seveda se pri najstnikih ni mogoče 
izogniti romantičnim vložkom. Na tem mestu pomis- 
li, kako bi se ti kot 27-letnik znašel v družbi samih 
mladoletnic! 
Serijo odlikuje odlično pripovedovanje, ki te nema- 
lokrat spodbudi do razmišljanja o lastnih življenjskih 
odločitvah. Zlasti ker se hitro poistovetiš z marsika- 
tero situacijo in likom. Vse skupaj je začinjeno s 
pravšnjo mero humorja, ki elegantno umiri drama- 
tične trenutke. Rezina življenja, s katero ti postrežejo 
avtorji, te bo morda spomnila na Orange ali Clan- 
nad. Nekoliko so kiksnili le pri napredku zgodbe. 
Ob koncu boš namreč ugotovil, da se nisi bistveno 
premaknil po časovnici in da si dosti časa spremljal 
zgolj najstniško dramo. Za večjo dozo konkretne fa- 
bule boš moral prelistati aktualno mango, a naj te 
to ne odvrne od televizijske adaptacije. Črke so le- 
po prelili v animirano obliko in ji dodali všečno glas- 
beno podlago. Če ti je žanr 'slice of life' pri srcu, si 
boš po trinajstih epizodah gotovo želel nadaljeva- 
nja. Tamala 


JAPANKA 


KABANERI 
OF THE IRON FORTRESS 


UP iSeenEE See razdejanje, zombiji, skrivanje 
za obzidji in mulec, ki bi rad rešil človeštvo. Pre- 
misa te serije je podobna zgodbi v Attack on Titan, 
in kako ne bi bila, saj je obe ustvaril japonski studio 
Wit. Namesto titanov svet preplavijo zombiji 'Kaba- 
ne' (truplo v japonščini), ki človeka z ugrizom spre- 
menijo v enega svojih. Ljudje pred njimi bežijo s hit- 
rimi železnimi vlaki, nanje streljajo s steampunkov- 
skim orožjem in se obdajajo z visokimi zidovi. Tak 
način življenja pa ni povšeči sedemnajstletnemu 
Ikomeju, ki po lastni bistrosti postane Kabaneri - 
mešanica med človekom in živim mrtvecem. Kma- 
lu se mu pridruži nekoliko zatežena dečva Mumei, 
ki slehernemu nasprotniku pošteno izpraši tazad- 
njo, in skupaj želita rešiti svet. Zveni znano? Jasno, 
prvi je Eren iz Titanov, druga Mikasa na steroidih. 


O ikoma se zoperstavi črednemu nagonu družbe 
in skuša rešiti svet. Pripoved spremlja temačno 
vzdušje, zato pa animacija ustvarja več živahnosti. 


Smrti so v tem preživetvenem animeju številne in 
krvi ne manjka. A vendarle se ne vrti vse okoli fi- 
zičnega mlatenja in opaziti je notranje boje nekate- 
rih likov. Tako se v glavi lkome prepletajo odloč- 
nost, optimizem in občutek nemoči. Zanimiv je tudi 
neke vrste stockholmski sindrom male Mumei, ki 
ne ve, kdo je pravi zlodej. Dečva poleg tega trpi za 
bipolarno motnjo, saj pokaže niz različnih obrazov. 
Pojavi se tudi lik, ki spočetka deluje precej dobrot- 
ljivo, toda se kmalu izkaže za pravega makiavelistič- 
nega manijaka. Nenazadnje je tu vprašanje družbe, 


O Temnolasi Arata in kompanija ti bodo hitro zlezli pod kožo. Razvoj njihovega prijateljstva je sim- 
patičen, še posebej dober pa je situacijski humor. Kakopak japonskoidni in hektično čudaški. 

v kateri vladata pomanjkanje sočutja in strah. Sled- 
nji je tako pretiran, da se resno vprašaš, kakšne raz- 
sežnosti bo dosegla človeška neumnost. 

Žal Kabaneri niso na ravni Attack on Titana. Kljub 
sprva obetavni zasnovi se nekje na polovici izkaže, 
da so avtorji v pripoved želeli natrpati preveč (plit- 
kih) idej hkrati. Liki nimajo enake življenjske globi- 
ne, zgodba pa se razvija zelo počasi in je nadvse že 
videna ter polna klišejev. Glavni adut dvanajstdelne 
nizike sta tako čudovita animacija in odlična glas- 
bena podlaga, kar pa zadošča predvsem za lahkot- 
no krajšanje časa med čakanjem na nadaljevanje 
Titanov. Tamala 


YOUR NAME 


daj, ko je mojster Miyazaki upokojen in je studio 

Ghibli začasno ustavil produkcijo, še tolikanj bolj 
potrebujemo visokokakovostne celovečerne anime- 
je z zrelejšo tematiko. Štafeto pomaga prevzemati 
uveljavljeni režiser Makoto Shinkai, ki ga morebiti 
pomniš po melanholični ZF-drami Voices of a Di- 
stant Star. Ta je obravnavala prijateljstvo dveh oseb 
na oddaljenih koncih medzvezdnega prostora. 


€ Pripoved spremlja temačno vzdušje, animacija 
pa ustvarja več živahnosti. Pod črto je izdelek za- 
služeno prišel v ožji izbor za oskarjevske predloge. 


Your Name uporablja podobno tematiko ločenih 
duš. Smo na sodobni Zemlji, kjer se fantu v Tokiu 
in dekletu na deželi dogaja čudna reč: večkrat na 
teden si ponoči v spancu zamenjata telesi. Je to po- 
sledica kometa, ki se na tisoč let približa modremu 
planetu in je pravkar znova na obisku? Ima kaj pri 
tem starodavni tempelj blizu obmorske vasi, kjer 
babica vnukinjama razlaga o prepletanju časovnih 
niti? Gre za ljubezensko zgodbo šekspirjanskih "star 
cross'd lovers", ki sta si usojena, a ne prideta sku- 
paj? Ali za srhljivo šalo božanstev, ki se poigravajo 
s človeškimi življenji? 

Spočetka je jasno bore malo in tudi kasneje se vse 
uganke ne razrešijo izrecno. Vendar se jim ni treba, 
kajti Your Name temelji na zasanjanosti in nedo- 
ločenosti. Fantazijske dogodke vpleta v realni svet, 
kot bi šlo za nekaj najbolj normalnega, in s tem ust- 
vari posebne vrste vzdušje, niti ne tako različno od 
Spirited Away. Kljub temu ne zapade v cenenost in 
pobijalsko akcijo, temveč nenehno temelji na pri- 
petljajih simpatičnih, povsem otipljivih likov iz vsa- 
kdana. Zdaj je film pristno smešen, ko mladenič še 
petnajstič s fascinacijo ugotavlja, da ima joške, zdaj 
brutalno tragičen, saj se za zaveso skriva grozno ra- 
zodetje. Vseskozi pa je izredno lepo narejen in nekaj 
stopničk više od kupa bombastičnih nadaljevank za 
mladež, s katerimi številni povezujejo pojem anime- 
ja. Bravo, Shinkai, Miyazakijeva zapuščina je pri te- 
bi v dobrih rokah. Sneti 

Okroglih 100 


S: veste, da se tale rubrika spominja Jokerja iz- 
pred petnajstih let, kajne? 15 krat 12 je 180 in 
tekočih 280 minus 180 je točno in nič manj kot 100. 
Uf, kako smo bili tisti čas ponosni na ta dosežek, 
prav res. Leta 2001 so vse poti vodile le navzgor: pi- 
sana beseda je bila čislana, novinarstvo je uživalo 
ugled, tisk je imel veljavo in visoki funkcionarji IT- 
podjetij so nas vabili na kosila. Cime bi rekel, da se 
je vse to spremenilo za 360 stopinj. Ko bi se vsaj, 
saj se je le za okroglih 180. Stolpcev črnih znakcev 
se ljudi bojijo, kakovostno poročanje se umika ins- 
tantnemu neartikuliranemu bajanju, tisk je v očeh in- 
dustrije nepomemben medij in celo PRovski asistent 
se otepa kofeta z urednikom, češ, da se bosta zme- 
nila kar po mailu. Za kozlat. Ampak to ni prispevek o 
zdaj, marveč o prej. O stoti številki z zlatim Vitruvije- 
vim Jokerjem na pročelju. 

Ob jubileju smo pripravili mnogo specialne vsebine. 
Ker smo se takrat še vedno iskali, preizkušali pristo- 
pe in odkrivali meje humorja, je bilo nekaj prispev- 
kov 'vprašljive' vrednosti, recimo o perverznih skriv- 
nostih JCTja in predstavitev naše delavnice v sliki 
in besedi. A večina člankov je še danes zanimivih. 
Na primer uvodnjak, ki je popisal Jokerjeve miljnike. 


Srednjeveška strategija Stronghold je zaradi izvir- 
nika (86) dobro zapisana. Čeprav ubadanje s sol- 
datesko ni bil višek natančnosti, je bilo skupaj vze- 
to gradilniško-gospodarsko-vojevalno igranje ok. 
Zidali smo utrdbe, odrejali logarjem sečnjo in kme- 
tom žetev ter urili garnizijo soldatov. Včasih smo 
se branili, drugič s katapulti šli nad sosedov grad. 


Preden je Firaxis civilizacijsko serijo s petico obte- 
sal, so se iz dela v del debelile. Tudi Civilization 3 
(91) je dvojki dodal ogromno podrobnosti v uprav- 
ljanju naroda. Najprej kulturno rast, ki je z jezikom 
širila meje mest, s čimer smo lahko sosede prema- 
govali nenasilno. Pa manjša čudesa in animirane 
vodje. Ravno tu smo pošteno zasovražili Gandijev 
fris, saj je možakar postal zločest osvajalec. 


moštnik 2001 


V slogu: maja 1992 prvič izidemo, decembra 1995 
izdamo tlačenko, decembra 1997 blondinasta bral- 
ka pokaže joške na dnevokazu in tako dalje. Tudi 
nadaljevalo se je s pogledom nazaj, saj smo popisa- 
li zgodovino računalništva in interneta. Ste vedeli, 
da je bila prvi računalniški programer ženska: grofi- 
ca Ada Lovelace? Žena angleškega matematika 
Charlesa Babbaga je namreč leta 1840 spisala ne- 
kaj algoritmov za možev teoretični 'analitični stroj". 
In da je bil prvi računalniški hrošč zaresna žuželka, 
napako pa je takisto odpravila ženska? Leta 1946 
se je namreč v rele elektronskega računalnika Mark 
ujela vešča, zato so bili rezultati napačni. Situacijo 
je rešila administratorka Grace Hopper. Nadalje po 
časovnici je bil leta 1971 izumljen e-mail z afno, le- 
ta 1992 pa smo dobili domeno SI, dasi je bila ta spr- 
va namenjena Salomonovim otokom. Poučno! 

Ozrli smo se v tistih člankih tudi v prihodnost in za 
prihajajoče desetletje napovedali nosljive digitalije, 
očala, ki so prosojni zasloni, in storitveni internet 
2.0. Nadalje smo z velikimi očmi pričakovali UMTS, 
superhitro mobilniško tehnologijo, ki bi opolnomo- 
čila žepne računalnike in omogočila vzpon mobil- 
niških aplikacij. Saj se razumemo, da je bilo to sko- 
raj šest let pred prvim iphonom? Pravilno smo pred- 
videli številne lokacijske možnosti in posledično vp- 
rašanje zasebnosti, dočim se pričakovana videote- 
lefonija ni uveljavila. Naši kristalni krogli se kajpak- 


23 Zambroto 


umi -— dam pe, 


FIFA 2002 (89) je prinesla sistem podajanja z dalj- 
šim držanjem tipke, dvojne podaje, šprint in vse- 
splošen podarek na realizmu, bržda zavoljo nove 
konkurence, prvega Pro Evolution Soccerja. Am- 
pak kljub mnogih ekipam in ligam, nadgrajenemu 
igranju ter boljšemu komentiranju nas je nekaj uje- 
zilo: igra ni vsebovala svetovnega prvenstva '02. 


Moderno čefurovanje se je rodilo z Grand Theft Au- 
tom 3 (85), ki je sprva izšel za playstation 2. Špil se 
je odvijal v neverjetnem, 3D-odprtem Liberty City- 
ju, po katerem smo kot brezimni model v lederjak- 
ni molče opravljali misije za lokalne mafijaše. To je 
v večji meri pomenilo garbanje z baseballskim ki- 
jem, kraje avtov in kurjenje policajev. Ter seveda 
obvezno gaženje pešakov ob poslušanju radia. 

da ni niti sanjalo o socialnih omrežjih, vnovičnem 
nastopu navidezne resničnosti in inteligentnih po- 
močnikih. Smo pa omenili kvantne računalnike kot 
nov računski pristop. O tem, kje je ta kvantna revo- 
lucija, bomo pisali prihodnji mesec. Žal smo precej 
mimo usekali v vprašanju čipovne tehnologije. Ta- 
krat smo bili na 0,13 mikrometrih (130 nm) in skraj- 
no mejo smo tranzistorskemu pristopu pripisali pri 
0,05 mikrona (50 nano). V resnici pridejo prihodnje 
leto procesorji z desetkrat manjšimi, 5-nanometr- 
skimi razmiki med elementi. 

V jubilejni številki smo imeli kar precej takih, sploš- 
nih člankov, med drugim še enega o teoriji oziroma 
klasifikaciji iger, ki je bila takrat bolj jasna kot da- 
nes, in o osnovnem delovanju računalnika. Proce- 
sorji, vodila, heci, pa to. Z železnino se tisti mesec 
sicer nismo kaj dosti bavili, saj smo stestirali le Lo- 
gijev prestižni volan momo force, ki nam še vedno 
zadovoljivo rabi! Tega pač ne moremo reči za noben 
drug kos petnajst let stare računalniške opreme. (Po 
oglasih sodeč je bil takratna topshit konfiguracija 
pentium 4 pri 1,5 GHz, 40 GB diska, 512 MB rama 
in 17-palčni katodni monitor.) Nenavadno pri lista- 
nju davnega jesenskega Jokerja je pomanjkanje za- 
pomnljivih iger. Že tele popisane niso baš vse anal- 
ne. Moramo pa na kraju omeniti še en članek, bržda 
najbolj zimzelen od vseh: drugosvetovnovojni vedež 
o najmočnejši nemški ladji Bismarck. Njena epska 
zgodba je nesmrtno zapisana na Joker.si. 


[zruymsj 


Danes so gospodarske simulacije nišna zvrst, tiste- 
bodi pa so bile precej popularne. Eden od vršacev 
ponudbe je bil nemški Patrician 2 (90), v katerem 
smo se bavili s Hanseatsko ligo, baltsko trgovinsko 
organizacijo, bolje poznano kot Hansa. Širili smo 
trgovsko floto, kupovali poceni kože na severu in vi- 
no na jugu, postavljali delavnice po pristaniških me- 
stih ter se spopadali z gusarji. Menijev sto in en. 


h SOČIA 
KAR JE | DEL 
SPLETENO JAKTIN 
| PEČ 


GESLO 
ZHAJA 
IZ SLIKE 


SESTO- 
PITEV 


SOVJI 
SAMEC 
SOVA 


SMUČAR 
SKAKALKA 
KLINEC 


NO- 
VEMBER 


MURSKA 
SOBOTA 


IZCEDEK |ČEŠKO-AM 
PRI RAZ- | TENIŠKA 
LIČNIH. | IGRALKA 


VNETJIH | (MARTINA) 


MIA 
DALA 


TEMELJ 


TEČAJ PRI 
KOLESU 


PODNOŽJE | OZN 
STEBRIŠČA| ZA 


DIMENZIJA 
PUMPA 


TRATA 
RUŠA 
TONE 

Č | sveriNA 


KDOR 
PLOSKA 


MALAJ- 
SKA KOZA 


KOVINSK 


SADNA 
PIJAČA 


REKA V 
ROMUNIJI 
OČESNO 


ROMAN 

VLADI- 

MIRJA 
NABOKOVA 


OBRAMBNI 
NASIP 


R 
DANON 


POLTEMA 


POLAGA- 
LEC TLAKA 


Logijev hardver dobijo: Domen Zalokar iz Kranja 
(tipkovnica), Jure Godeša iz Ljubljane (slušalice), 
Jana Rus iz Novega mesta (miš). Rešitev: SENZOR. 


ODREŠILNI KVIZNIK 


V najzakotnejšem kotičku 
ultraskrivnega podzemnega 
bunkerja, globoko pod ured- 
ništvom revije Joker, leži 
repozitorij trdo vezanih zbirk 
Jokerjevih stripov 'Ambrožev 
Paberkuum 2'. Med kupi 
pajčevin, odsluženih kosov 
hardvera in gnijoče organske 
materije neznanega porekla v 
skorajda večni temi ... Toda 
zadnja leta je bilo moč opazi- 
ti, da omenjena snov ponoči 
spušča pridušene zvoke. Naj- 
manj eden od članov redakci- 
je celo prisega, da jo je sredi 
belega dne videl, kako se iz- 
ven bunkerja po cesti vozi s 
kolesom. Kako veliko grožnjo 
človeštvu zares predstavlja ta 
stvor? Kakšna je njegova res- 

nična agenda? Reši kviznik, 
do 7. decembra vnesi geslo v 
glasovnico na Joker.si in 
prejmi svoj izvod zbirke Jo- 
kerjevih stripov! Prepreči, da 
bi visoko znanje na področju 
metafizike in eshatologije, ki 
ga stripi vsebujejo, namesto 
v tvoje roke padlo v mutirane 
lovke nekakšnega v kleti po- 
rojenega monstruma! 
Izžrebali vas bomo petero, ki 
boste nemara rešili svet pred 
gotovo pogubo. 


1. Kdo od naštetih je najbolj 
mlad, lep in nevaren? 

e) Joker 

a) Zasekamož 

s) Neki neznanec 

m) P.B. 


SKUPINA 


NEKD.AM 
TENIŠKA 
IGRALKA 
(CHRIS) 


MADŽAR 
KRČMA 


CLAUDIO | po 
ABBADO |, M 


Izžrebanca kražke: Jaka Omahen iz Nove Gorice 
(Deadpool), Stane Lazič iz Ljubljane (Mad Max). 
Rešitev: EN KONJ IN EN PES. 


2. Katere barve je 'Sveti 
nadsimbol vzvišene resnice, 
katerega oblika je najbolj 
aerodinamična oblika vseh 
oblik'? 

m) rumene 

0) bež 

|) antracit črne 

c) intelitentne modre 


3. Poimenuj grm, ob kate- 
rem se je Superiorno enodi- 


Zamotani geselj, ki izhaja iz gornje fotografije, 
do 7. decembrija napiši v glasovnico, ki jo 


najdi na naši rumeni stranki na naslovu Joker.si. 


menzionalno bitje Flj prvič 
manifestiralo v tostranstvu. 
u) leskov grm 

n) rododendron 

b) 'grm usode' 

c) sveto brinje 


4. Na katerem kontinentu 
domuje Neki neznanec? 
f) Atlantida 

r) Antarktika 

a) Gondvana 

y) Niga 


5.) Koliko ušes imajo sku- 
paj Joker, Zasekamož in Ne- 
ki neznanec? 

o) dve ušesi 

C) šest ušes 

š) sto sedemdeset ušes 


6. Koga najbolje opisujejo 
besede 'lovka', 'laser' in 
'leteči krožnik'? 

j) Lačnegačrnega nestvora 
) Moža z ribo 

) raso zlih vesoljcev 


S 
Ž 


SREČNO Novo LETo lll 
HA, HA, KAKo ZELO 

SOVRAŽIM VSE LJUDI, 
CRKNITE Vsl, GOLAZEN 

srditim glavobolom se zbudim v majhni tem- 

ni sobi. Ne spomnim se, kako sem se znašel 

tu, a predobro vem, zakaj. Že četrtič letos sem 
v podobni situaciji. Privezan sem na stol in tudi če bi 
se izvil iz vrvi, vem, da pred vrati stoji gorili podoben 
človek, ki ga zmede vsaka večstavčna poved. Med 
čakanjem se prepričujem: "Ubili me že ne bodo, le 
prestrašiti me hočejo, da se ne vrnem več." Srčno 
upam, da jo bom res odnesel le z modricami ali zlom- 
ljenim prstom in da ne pristanem v intenzivni negi 
kot pred leti v Milanu. Še vedno me zmrazi, ko pomi- 
slim, kako blizu sem bil invalidskemu vozičku. 
Čeprav je bila tisto nesrečna izjema, me vseeno skrbi. 
Prvič imam opravka s triadami. 


Ki k k 


V Vegasu, Atlantic Cityju in Monaku sem v nevarnos- 
ti takoj, ko me posname kakšna varnostna kamera. 
Tam vse posnetke obdelajo sistemi za prepoznava- 
nje obrazov in moj povsod sproži alarm. Zato se raje 
potepam po svetovnih metropolah, kjer lahko nekaj 
dni ostanem neopažen in obiščem igralnico ali dve. 
V Hong Kong sem prispel pred tremi dnevi. Legalnih 
igralnic je tu za peščico, zato cvetijo manjše lokacije 
pod okriljem organiziranih kriminalnih združb, triad. 
Za igro v njih je potrebno vabilo, a potikanje po igral- 
nicah tega sveta je pomenilo, da sem povsod neko- 
ga poznal. Po dveh dneh telefonskih klicev sem dobil 
vabilo in še istega večera sem se odpravil v trideseto 
nadstropje v steklo odete stolpnice. V dvigalu sem se 
ob tipkanju kode za dostop zmotil. Globoko sem 
vdihnil, znova vnesel šifro in jo pospremil z nasme- 
hom proti varnostni kameri. Tokrat se nisem zmotil 
in še preden se je dvigalo ustavilo, sem zaslišal zna- 
ne zvoke avtomatov in žetonov, vzklike veselja ter 
skozi ves ta trušč ropotanje kroglice po ruleti. 

Že dolgo je bila ruleta moja najljubša igra. Marsikdo 
misli, da lahko na njej s primerno strategijo priigra 
dobiček. Seveda je z veliko sreče mogoče dobro za- 
služiti. Vendar pa, prav tako kot pri ostalih igrah na 
srečo, dolgoročno vedno samo izgubiš. Razlago je 
mogoče najti že z osnovnim znanjem statistike. Tre- 
ba je vedeti samo to, da je celo pri najbolj 'varni' sta- 
vi na barvo možnost za zmago manj kot petdesetod- 
stotna. A mene statistika ni odvrnila od igranja. Za- 
me so bila pravila drugačna. 

Tudi tokrat nisem takoj stopil k mizi z vrtečo se ploš- 
čo. Odigral sem nekaj krogov black jacka in pozorno 
opazoval druge obiskovalce. Iskal sem strategijo, ki 
bi zame pomenila čimvečji dobiček in hkrati ne bi 
vzbudila prevelike pozornosti. Kljub izkušnjam, iz ka- 
terih bi se moral kaj naučiti, pa sem taktiko opustil 
takoj, ko sem pri ruleti zagledal vitko rjavolasko z 
bleščečim nasmehom. Noge so me kar same pones- 
le k mizi in stavil sem na rdečo. Sto dolarjev se je 
spremenilo v dvesto, nato štiristo, osemsto ... Pri ti- 
soč šeststo sem se nekoliko ustavil, saj so štiri zapo- 
redne zmage že pritegnile nekaj pozornosti. Toda ko 
sem na drugi strani mize zagledal širok nasmeh in 
vame uprt pogled pričakovanja, sem pozabil na pre- 
vidnost. Ob bučnem spodbujanju prisotnih sem žeto- 


ne samozavestno postavil na črno trinajstico. Čeprav 
je bila verjetnost za mojo serijo manjša od 0,2 od- 
stotka, sem vedel, da bo čez nekaj sekund pred ma- 
no stalo 56 tisoč dolarjev. Preprosto nisem mogel iz- 
gubiti. Nikoli nisem izgubil. 

Ob pospravljanju dobitka sem opazil, da me rjavolas- 
ka še zmeraj gleda: "Hej, Adam sem. Kdo si pa ti?" 
Njen nasmešek se je spremenil v glasen smeh in bil 
sem nekoliko zbegan. Hitro me je odrešila: "Ne skrbi, 
nič ni narobe. Smejim se, ker mi je ime Eva." 

Tudi meni se je na usta prikradel nasmeh. "Kaj pa je 
tebe prineslo v to luknjo?" sem z resnim obrazom po- 
skušal oponašati junake iz filmov noir. 

Ni odgovorila, le s pogledom je nakazala v smeri ba- 
ra. Naročila je gin in tonic. Nikoli nisem razumel, za- 
kaj bi kdo gin mešal s čimerkoli, a to mnenje sem za- 
držal zase in naročil kozarec konjaka menuet. Že ob 
prvem požirku sem okušal oreh sodov, v katerih je 
zorel, in hitro sem se nekoliko sprostil. 

Še vedno me je zanimalo kako se je znašla tukaj. A 
vprašanju se je vnovič izmuznila in pripomnila: "Ka- 
ko si vedel, da bo krogla padla na trinajst?" 

Če bi ji povedal resnico, bi mislila, da sem zmešan. 
"Misliš, da vsakomur izdajam svoje skrivnosti?" 

Spet se je na glas zasmejala: "Kaj pa lahko storiva, 
da bi jih meni?" 

"Mogoče bova to izvedela kasneje," sem skušal biti 
duhovit. Najini pogledi so se pogosto srečevali in po- 
čutil sem se kot mladenič na prvem zmenku. 
Prijetne občutke je že v naslednjem trenutku pretrga- 
lo to, kako zelo me je spominjala na Ano. Videz, in- 
teligenca, kretnje, duhovitost ... vse, kar me je priv- 
lačilo, me je čisto preveč spominjalo na Anino drugo 
plat. Tisto, ki mi je popolnoma obrnila življenje. 

Ano sem spoznal pri sedemnajstih. Hodila sva v isto 
šolo in skoraj vsak dan sem jo videl na hodniku. Ob 
bežnih srečanjih sem prvič opazil znake svoje poseb- 
ne sposobnosti. Ob priložnostih, ko bi jo lahko ogo- 
voril, se mi je zdelo, kot da se trenutek ponavlja. Ka- 
kor da dobivam dodatne priložnosti, da bi končno kaj 
zinil. Te občutke sem dolgo pripisoval neki vrsti deja 
vuja. Toda še preden bi jih lahko bolje raziskal, je 
Ana šolo zapustila, in skupaj z njo so izginili ponov- 
ljeni trenutki. 

Nekaj let kasneje, po selitvi v večje mesto, je na- 
ključje naneslo, da sem Ano ponovno srečal na neki 
zabavi. Zelo sem bil presenečen in vesel, ko je stopi- 
la do mene in me vprašala, ali sva slučajno skupaj 
hodila v šolo. Zapletla sva se v dolg pogovor, ki se je 
končal pri njej doma. Ves večer je bil poln igrivih po- 
gledov in nežnih dotikov. Naslednje jutro sva oba ve- 
dela, da je to komaj začetek dolge zgodbe. 

Ana je bila inteligentna punca, ki so jo mučili demo- 
ni iz otroštva. Nestabilne družinske razmere je sama 
občutila predvsem v obliki neljubeče, nasilne in pre- 
tirano stroge mame. Karkoli je naredila, nikoli ni bilo 
dovolj dobro. Kot najstnica je bila vesela, če so bile 
posledice maminega nezadovoljstva in frustracij sa- 
mo modrice. Vse to je pustilo posledice. Čeprav sem 

jo poznal predvsem kot veselo in srečno punco, sem 
postopoma opazil, da pred svetom skriva globoke ra- 
ne, ki jih sama ni znala pozdraviti. 

Na občasne izbruhe žalosti sem se skozi leta navadil 
in pomagal sem ji, kolikor sem lahko. Ko se je hote- 
la sama udariti, sem ji zadržal roko, in če se je po- 
niževala, sem ji govoril o tem, kako jo vidim jaz. Vse- 
eno me nič ni moglo pripraviti na dan, ko sem vsto- 
pil v dnevno sobo in je Ana v rokah držala nož. Ko 
me je zagledala, je rekla samo: "Žal mi je." Nato si je 
prerezala vrat in iz njega je bruhnila kri ... 

Trenutek se je nenadoma ponovil in zakričal sem: 
"Ne!" Ni pomagalo ... 

Ponovno sem vstopil v sobo in rekel: "Ne. Rad te 
imam." 

Ana je odgovorila: "Jaz tebe tudi, ravno zato ..." 
Vseeno je bilo kaj sem rekel, konec je bil vsakič enak. 
Ob zadnji ponovitvi sem izbral najboljše besede, ki 
sem se jih lahko spomnil: "Upam, da boš srečna." 
Travmatična izkušnja mi je pomagala odkriti celoten 
potencial mojih sposobnosti. Vendar me je istočasno 
usmerila na pot samouničenja. 

Hrup pred vrati je prekinil obujanje spominov in raz- 
mišljanje o tem, zakaj sem se znašel v tej sobi. Vrata 
so se sunkovito odprla in v sobo je pridrvel majhen 
Kitajec v dragi obleki, ki je na hitro nekaj zamrmral. 
V naslednjem trenutku je izpod suknjiča potegnil piš- 
tolo in me brez opozorila ustrelil v prsi. Začutil sem 
pekočo bolečino, ki ni bila primerljiva z ničemer, kar 
sem kdaj doživel ... 


Vrata so se sunkovito odprla in takoj sem začel mo- 
ledovati za življenje ter se opravičevati za storjeno, a 
na prišleka to ni imelo nobenega učinka. Ponovno 
pekoča bolečina ... 


Vrata so se sunkovito odprla, prevrnil sem stol, na 
katerem sem sedel, toda krogla me je vseeno zadela. 
Bolečina ... 

Vrata so se že stotič sunkovito odprla. Tokrat sem, 
čeprav jih nisem razumel, že dobro poznal izgovorje- 
ne besede: wčmen bu rongrčn pidnzi ... 

Vrata so se sunkovito odprla in besede, ki jih ne bom 
nikoli razumel, sem slišal, še preden so prišle iz ust. 
Poskusil sem že vse, opravičila, jok, vpitje, druge je- 
zike ... Zmanjkovalo mi je idej. Ponovno bolečina ... 
Vrata so se sunkovito odprla in pomislil sem na Evo. 
Zaradi absurda, da je ravno Eva zapečatila mojo uso- 
do, sem se naslednjih nekaj ponovitev smejal. Tudi 
to ni vplivalo na mojega rablja ... 


Vrata so se sunkovito odprla, že zdavnaj sem nehal 
šteti ... 


Vrata so se sunkovito odprla ... 


CRTIČ DELUKS 


NE MORE BITI ŽE KAR, 
KoNEc! SA).sE SPLOH SE 


Konec 


JAZ IMAM EKSAKTNE 
KRITERIJE IN MoJA 
PRIČAKOVANJA NISO 
NERAZUMNA. To JE 
ENOSTAVNO NEZAVOVoLJIVo 
IN JAZ NISEM ZAPeVOLJEN, 


KONEC 


BIONIČNEM KLJVNU. 
POGUBA ZLOVEŠTVA JE ZDAVI 
NEIzocIBNA |N ZMAGA VE 
MOJA! MOJA, SAMo MoJA 
MUAHAHA HAHA !!! 


MATER! 
AKTIV RANA] 

HE TI 


ZAŠČITITE KRI 


PODZEMLJE 
KRVAVE VOJNE 

4 JOŽN 
RESNIČNOST 


V TELEKOM CENTRIH 
IN OSVOJITE IZJEMNE NAGRADE 


PO VSEJ 
SLOVENIJI 


Naj vas prihodnost zabave navduši v izbranih Telekomovih centrih, kjer boste lahko preizkusili vso zabavnost 
napredne tehnologije ter se poigrali z virtualno resničnostjo. Ker pa je lepo sodelovati, še lepše pa zmagovati, bodo 
najvišje uvrščeni na lestvici nagrajeni s privlačnimi nagradami. Natančne informacije o edinstvenem dogajanju 
najdete na www.telekom.si/dozivetja. 


Prihodost nas navdušuje. 

